
Prolog 
Londra, Anglia 


M-am lăsat purtată de teamă şi am fugit. Nu 
am îndrăznit să mă uit în urma mea, prea 
speriată de cine ar fi putut să mă urmărească. 
Luminile au pâlpâit când am trecut pe lângă 
ele, cu un singur gând în minte: mă lăsase să 
plec. Tristeţea şi furia se războiau în pieptul 
meu. Poate că mă iubea, poate că se simţea 
vinovat, dar îmi spusese că trebuia să plec. Nu 
am putut să mai rămân ştiind din ce făcea 
parte, dar, în ciuda tuturor lucrurilor, nu aveam 
să neg faptul că încă îl mai iubeam. Durerea 
avea să se atenueze şi, cu toate că nu o să mi- 
o mai amintesc, legătura noastră avea să 
existe pentru totdeauna. 

Am fugit pe străzile accidentate din piatră, în 
vreme ce rochia mi se înfăşură printre picioare, 
amenințând să mă împiedice la fiecare pas. 
Era cald pe aleile înguste, aglomerate. Am 
împins bărbaţii şi femeile din calea mea şi am 
sperat să nu îi întâlnească pe oamenii de care 
fugeam. 

Am fugit de iluzia pe care o trăiam şi mi-am 
şters lacrimile care îmi înceţoşau privirea. Am 
fugit în singurul loc în care ştiam că aveam să 
fiu în siguranţă. Am deschis uşa şi am intrat în 
casa de piatră; camera era luminată de 
strălucirea lumânărilor. Uşa masivă s-a închis 

în urma mea cu un zgomot surd, iar zăvorul s-a 
blocat. M-am prăbuşit pe podea. Se terminase. 
Nu aveam să mai fiu nevoită să fug. Cineva s-a 
aşezai în genunchi lângă mine şi m-a luat de 
mână. Trupul meu a reacţionat la atingere şi 
am ridicat privirea. De data asta, am lacul 
alegerea potrivită. 


Capitolul 1 


Atunci când eşti sigur că s-ar putea să nu 
mai apuci ziua de mâine, trăieşti o mulţime de 
emoţii diferite. Simţisem deja frica, apoi 
panica. Momentan, mă încerca mânia, care mă 
conducea direct la învinuiri, iar ţinta furiei mele 
era Luke Woods. De fapt, nici măcar nu îmi 
păsa prea mult de el pe vremea când ieşeam 
împreună, şi l-am plăcut şi mai puţin când am 
intrat în cabinetul de istorie în timpul balului 
din ultimul an de liceu şi l-am găsit făcând 
cunoştinţă cu majoreta Crystal Benson aşa 
cum nu ajunsese să mă cunoască pe mine. 

Pentru faptul că m-a înşelat, a dat vina pe 
„principiile mele absurde”. l-am spus că era un 
porc arogant, cu un creier de mărimea unui 
bob de mazăre. El mi-a spus că arătam ca o 
bezea şi, de acolo, totul s-a transformat într-un 
adevărat război. La un moment dat, s-a zvonit 
că Mustangul meu clasic a fost văzut ieşind din 
parcarea liceului după ce uleiul a fost scurs din 


4 


motorul maşinii lui Luke, un Dodge Ram. 
Zvonurile sunt atât de nebuneşti. 

Am făcut faţă bârfelor celorlalţi copii de la 
şcoală până la absolvirea liceului, apoi m-am 
mutat în Gunnison, Colorado, cu trei luni 
înainte de începerea primului meu an de 
facultate. 

„Băiat viclean şi nenorocit”, murmuram. în 
sinea mea pe când păşeam prin iarba înaltă şi 
printre tufişuri şi, dacă mâncărimea de pe 
piciorul meu era vreun indiciu, probabil că şi 
prin nişte iederă otrăvitoare. „Idiotul naibii! M- 
am rătăcit în mijlocul Munţilor Stâncoși şi asta 
numai din vina lui!” Vorbeam singură de ceva 
vreme şi am încercat să-mi dau seama dacă 
ţipatul în faţa nimănui era vreun semn al unui 
atac de panică - ştiam deja că era un semn de 
nebunie. 

Frântă de oboseala cum eram, m-am gândit 
că, dacă ratatul de Luke nu m-ar fi înşelat, nu 
aş fi părăsit siguranţa căminului părinţilor mei, 
din Montana, nu aş fi hotărât să merg în 
drumeţie în munţii necunoscuţi ai Canionului 
Negru şi nu m-aş fi rătăcit. Într-o 
impresionantă clipă de gândire strâmbă, m-am 
convins că Luke era cel puţin în parte 
responsabil de iminenta mea moarte. 
Invinuirea lui făcea gândul morții mult mai uşor 
de acceptat. Dacă aş fi avut un pix cu mine, aş 
fi scris un bilet în care l-aş fi implicat astfel 
încât, în clipa în care echipele de salvare mi-ar 

fi găsit trupul îngheţat, ar fi ştiut pe cine să 
aresteze. 

OK, deci, parţial, era vina mea. Acasă, 
aveam un rucsac foarte bun pentru drumeţii, 
echipat cu o pătură şi cu un GPS, dar nu l-am 
luat când am plecat, deoarece nu plănuiam să 
mă aventurez într-o drumeţie lungă. De trei 
ceasuri, căutam o cale de a cobori de pe 
munte şi mi-am petrecut tot timpul dându-mi 
palme uneori mental, alteori fizic, pentru că 
plecasem de acasă nepregătită. 

Vântul sufla printre copaci în vreme ce eu 
continuam să merg, atentă la împrejurimi, în 
caz că ar fi trebuit să mă întorc. Când am ajuns 
într-o poiană, liniştea muntelui m-a ajutat să 
aud sunetul ascuţit ale ramurilor care se 
rupeau. Minunat. Un animal sălbatic. Am 
clătinat din cap. Ca şi când faptul că mă 
rătăcisem nu ar fi fost o problemă destul de 
gravă, probabil că acum urma să fiu mâncată 
de un urs. 

Fuga părea o soluţie bună de a mă face să 
mă transform într-o cină, aşa că, in schimb, am 
inspirat adânc şi am încercat să nu intru în 
panică atunci când zgomotele s-au auzit mai 
tare. Orice era, era mare - şi se apropia din ce 
în ce mai mult. Am început să mă îndepărtez 
încet din direcția zgomotului  foşnitor, 
întrebându-mă ce animal avea să apară şi să- 
mi înfulece brațele pe post de aperitiv. 


Deci, vă puteţi imagina cât de surprinsă am 
fost când, dintre copaci, a ieşit un tip. Părea un 
pic mai mare decât mine şi avea cel puţin |, 80 
metri. Părul castaniu-închis îi accentua pielea 
bronzată, iar tricoul alb nu făcea nimic să 
ascundă liniile definite ale pieptului, umerii laţi 
sau bicepşii musculoşi. Ochii lui aveau o 
nuanţă strălucitoare de verde, care părea să se 
schimbe dintr-o parte a irisului într-alta. Mi-am 
lins buzele fără să-mi dau seama că am făcut-o 
şi mi-a trecut prin cap că, dacă ar vrea să mă 
mănânce la cină, l-aş ajuta să aprindă focul. 

Mi-a zâmbit, iar eu nu am putut să mă uit în 
altă parte. Undeva, în adâncul minţii mele, 
ceva a licărit; ochii ăia şi zâmbetul ăla, ceva îl 
făcea să-mi pară atât de... cunoscut. Nu sunt 
sigură de cât de mult m-am holbat, dar cred că 
am făcut-o preţ de câteva minute, pentru că i- 
am tot văzut buzele perfecte mişcându-se 
înainte de a-i auzi, în cele din urmă, vocea. 

— Eşti bine? 

Am dat din cap de mai multe ori decât era 
necesar şi mi-am trecut mâna peste bărbie, ca 
să văd dacă aveam urme de salivă. 

— Cred că te-am speriat când am ieşit dintre 
copaci, a spus el. 

L-am privit cu atenţie cât şi-a lăsat rucsacul 
pe pământ şi l-a deschis. A scos o sticlă cu apă 
şi, când mi-a dat-o, am văzut că pe degetul 
arătător avea un inel negru. Probabil că nu l-aş 
fi observat, doar că faţa inelului era mare cât o 

monedă de 25 de cenți şi părea a fi dintr-un fel 
de piatră lustruită. Am luat sticla şi l-am 
măsurat din priviri cât am desfăcut capacul. Nu 
părea înfricoşător şi, dacă nu se rătăcise şi el, 
probabil că avea o busolă şi putea să mă 
conducă înapoi la maşina mea. 

Am luat o înghiţitură şi i-am răspuns: 

— Speriat? Am scos un sunet care semăna 
cu un Pşşş. Nu, doar că... m-ai surprins. Ai fi 
putut să fii... un urs... sau ceva. 

Am mormăit ultima parte, dându-mi seama 
că, probabil, păream nebună. 

El a ridicat din sprâncene, ca şi când s-ar fi 
îndoit de cât eram de lucidă. 

— Ar trebui să-ți verifici reflexele, 
majoritatea oamenilor o iau la fugă atunci când 
cred că sunt pe cale să dea nas în nas cu un 
urs. 

— Eu nu sunt ca majoritatea oamenilor, i-am 
răspuns, iar în broşura „Cum să supravieţuieşti 
în Munţii Colorado” nu scrie că trebuie să fugi. 

Broşura o luasem când stăteam la coadă la 
magazinul alimentar, în urmă cu câteva zile. 
Din nefericire, în broşură nu scria nimic despre 
tipii foarte atrăgători care păreau să apară de 
nicăieri. 

— Ce scrie în broşură să faci când dai peste 
o fată care credea că mai avea un pic şi se 
întâlnea cu un animal sălbatic? 

Ochii îi scânteiau, aproape la fel de jucăuşi 
ca şi vocea lui. 


Nu ştiam dacă să flirtez sau să-i arunc o 
privire urâtă. 

— Cine spune că nu am dat peste unul chiar 
acum? 

El a zâmbit şi ochii i s-au luminat din nou. 

— Sunt Alex. 

A înaintat ca şi când ar fi vrut să dea mâna 
cu mine, dar s-a oprit şi s-a retras. 

L-am privit câteva secunde şi i-am spus: 

— Eu sunt Evangeline. Apropo, mulţumesc 
pentru apă. 

l-am aruncat înapoi sticla. El a prins-o şi a 
pus-o în rucsac. 

— Aşadar, Evie, ai mai fost în drumeţii sau 
este pentru prima dată? 

Mi-a prescurtat numele, aşa cum făceau 
majoritatea oamenilor, dar, de obicei, nu 
înainte de a mă cunoaşte mai bine. 

Mi-am încrucişat braţele la piept, într-un 
gest sfidător. 

— Am început să merg în drumeţii de când 
eram mică. Pariez că ştiu mai multe despre 
munţii ăştia decât majoritatea oamenilor care 
vin aici. 

— Interesant. S-a încruntat şi şi-a plimbat 
limba pe partea interioară a obrazului, cât m-a 
cercetat cu privirea. Deci, dacă te-ai afla, să 
spunem, la trei metri de o prăpastie adâncă de 
şaizeci de metri... ar fi ceva intenţionat? 

Nu i-am dat şansa să vadă că eram 
îngrijorată şi i-am răspuns: 

— Chiar e la trei metri? Credeam că era la 
doi. 

La naiba, unde eram? 

Colţurile gurii i-au zvâcnit ca şi când ar fi 
încercat, fără succes, să-şi reprime un zâmbet. 
Sarcasmul lui submina rapid atracţia pe care 
am simtit-o când l-am văzut prima dată. Era un 
adevărat sex simbol - trebuia doar să îl fac să- 
şi ţină gura. 

— Şi dacă ţi-aş spune că în ultimele trei ore 
te-ai învârtit în cerc, mi-ai zice că ai făcut-o 
intenţionat? m-a întrebat el. 

M-am încruntat, dar, în acelaşi timp, m-am 
întrebat cum de ştia asta. 

— Dacă cineva ar şti că m-am învârtit în cerc 
trei ore, aş spune că e un hărţuitor şi că, 
probabil, e mai periculos decât ursul pe care îl 
aşteptam. 

A râs. 

— Pământul din jur e călcat în picioare; pare 
că pe-aici a trecut un circ. 

Hmm. Era atent la detalii, trebuia să 
recunosc. 

— Pentru cineva care ştie mai multe despre 
muntele ăsta decât nouăzeci şi cinci la sută din 
oamenii care vin aici, pari destul de pierdută, a 
spus el. 

— E o diferenţă între a te rătăci şi a explora, 
am mormăit eu, fără să-mi pese dacă aş fi 
murit de frig, câtă vreme însemna că nu 

trebuia să-i cer ajutorul tipului ăstuia. Până la 
urmă, voi reuşi să găsesc poteca. 

— Ha, a făcut el. Şi când o să faci asta, ai de 
gând să te rostogoleşti în jos pe pantă sau să 
aluneci? 

— Aş prefera să alunec, dar, dacă m-aş 
rostogoli, aş ajunge mai repede la maşină. 

Nu voiam să cedez. 

— Sau la spital, a spus el. 

îngrijorarea din tonul lui părea ciudată. Alex 
abia mă întâlnise. De ce i-ar fi păsat dacă aş fi 
căzut de pe o stâncă? 

— N-ar fi pentru prima dată, i-am răspuns. 

Emoţia i-a traversat chipul, dar înainte să o 
pot analiza, m-a surprins privindu-l şi s-a 
întors. 

— Ei bine, a spus el. Eu cobor. Pentru că 
suntem deja împreună şi unul din noi s-a 
rătăcit, poate că cel rătăcit ar trebui s-o 
urmeze pe persoana care ştie cu adevărat 
încotro se îndreaptă, înapoi spre parcare. 

Părea că, la fel ca toţi ceilalţi ţipi atrăgători 
de pe planetă, Alex era foarte arogant. l-am 
zâmbit cât am putut de frumos. 

— Sigur, Alex, nu mă deranjează dacă vrei 
să mă urmezi, înţeleg cât de mult pot să te 
bage în ceaţă munţii ăştia. 

— Eu sunt cel cu busola, Evie, deci probabil 
eu ar trebui să merg în faţă. 

M-am încruntat. 

— De unde ştii că nu am şi eu o busolă? 

După o clipă de tăcere, a răspuns: 

— Dacă ai fi avut, te-ai mai fi învârtit în cerc 
ore în şir? 

L-am fixat cu privirea, nedorind să admit că 
avea dreptate. 

— Ştii, de obicei mă plimb singură. 

Nu ştiu de ce, dar am crezut că explicaţia 
asta era o scuză bună pentru faptul că mă 
rătăcisem. 

— Atunci, e bine că te-am găsit. Poate că, pe 
viitor, ar trebui să te gândeşti să nu mai faci 
lucrurile de una singură. Eşti gata de plecare? 

Mi-am ridicat capul, mi-am tras umerii înapoi 
şi am pornit-o înainte, în loc să-i răspund. Am 
evitat intenţionat să mă uit la chipul lui Alex, 
dar, cu coada ochiului, am observat că mi-a 
zâmbit superior când am trecut pe lângă el. Pe 
cât detestam să o recunosc, mă bucuram că îl 
întâlnisem. Chiar nu ştiam dacă aş fi putut 
cobori muntele fără ajutorul lui. 

Am decis că, din moment ce Alex mă însoțea 
în drumeţie, trebuia să încerc să mă port 
frumos. 

— Aşadar, Alex, când nu pretinzi că eşti un 
urs, cu ce te ocupi? 

A ezitat, ca şi când întrebarea l-ar fi luat prin 
surprindere. 

— Ajut o organizaţie, sunt un fel de voluntar, 
a răspuns el. Şi tu? 

— Eu tocmai am terminat liceul. Peste trei 
luni, încep facultatea la Western State College. 


12 


— Te-ai hotărât ce specializare vei alege? 

Am dat din cap. 

— Psihologie. 

S-a întors spre mine ca să-mi arunce o 
privire, în timp ce continuam să mergem. 

— Tu mergi la facultate? l-am întrebat eu. 

— Nu. Am terminat deja. 

Deja? Credeam că era mai mare decât mine, 
dar nu chiar atât de mare. 

— Oh, pari mai tânăr, am spus eu, încercând 
să par relaxată. 

— Am douăzeci şi unu de ani. 

Eram nedumerită. 

— Deci ai terminat mai devreme? 

—Am făcut parte dintr-un program 
accelerat. 

A spus-o nonşalant, ca şi când ar fi încercat 
să mă impresioneze cu inteligenţa lui, fără să 
facă mare caz din asta. Atitudinea lui mă 
deranja. 

— Grozav, am spus, încercând să fiu 
politicoasă. Deci, eşti doar voluntar? N-ai o 
slujbă? 

El a ridicat uşor din umeri. 

— Nu prea am nevoie de una. 

Am mijit ochii. 

— Cum adică nu ai nevoie de una? Nu-mi 
spune că eşti unul dintre copiii ăia care au 
moştenit o avere, l-am tachinat eu. 

— Ei bine, a spus el, e clar că nu sunt un 
copil. 

— Oh. 

A fost singurul lucru pe care am putut să-l 
spun. Chiar dacă era cumplit de enervant, Alex 
tot era cel mai uluitor tip pe care îl văzusem 
vreodată. În mod clar eram atraşi unul de 
celălalt şi, pentru o fracțiune de secundă, 
sperasem că între noi doi s-ar putea întâmpla 
ceva. După ce mi-a spus despre starea lui 
materială, nu m-am mai gândit la asta; ştiam 
că era imposibil să am o şansă cu el. Tipii ca 
Alex ieşeau cu super modele ridicol de inalte, 
de un metru optzeci, şi cu o talie cât 
circumferința unui DVD. 

Am mers în linişte o vreme, până când Alex 
a schimbat subiectul. 

— De ce te plimbi mereu de una singură? 
Unde e prietenul tău? 

Subtil, am râs eu în sinea mea. 

— Nu mă văd cu nimeni. Dar tu? Prietena ta 
nu a putut să vină cu tine săptămâna asta sau 
e una dintre fetele alea care nu vor să-şi 
murdărească de noroi pantofii stiletto? am 
întrebat eu, încă imaginându-mi-o pe copia 
Angelinei Jolie eu care în mod sigur se întâlnea. 

Stătusem lângă Angelina la Muzeul de ceară 
Madame Tussaud şi eram destul de sigură că 
era de două ori mai înaltă decât mine. 

El a râs uşor şi mi s-a părut că-l aud 
mormăind cum că aş fi cârcotaşă, înainte să 
spună: 

— Nici eu nu mă văd cu nimeni în momentul 
ăsta. 

— Ei bine, nu va dura mult până când vei 
găsi pe cineva, crede-mă. 

M-am oprit brusc, dându-mi seama de ce am 
zis. Nu intenţionasem să o spun cu voce tare. 

Alex s-a oprit, s-a întors şi m-a privit în ochi. 
A înaintat încet, ajungând la mai puţin de două 
palme de mine. 

— Cunoşti vreo fată care ar putea fi 
interesată? 

Ochii i s-au întunecat şi, brusc, a devenit 
intimidant într-un fel care nu avea nicio 
legătură cu frica. 

Am simţit cum roşesc. Am încercat să ies din 
încurcătură întorcându-mă şi spunând: 

— Cunosc multe fete care ar fi interesate. 

Ca de pildă orice fată care te-a văzut 
vreodată. 

M-a înconjurat până când mi-a văzut din nou 
obrajii roşii. Privirea lui întunecată m-a cercetat 
din cap până-n picioare, încercând să-mi 
citească expresia. 

— Eşti una dintre ele? 

O întrebare directă. De ce naiba ar fi vrut să 
ştie asta? Putea să aibă, la propriu, orice fată 
pe care şi-o dorea şi, probabil, chiar o avea. 
Conversaţia asta devenea prea serioasă, mult 
prea repede pentru confortul meu. Simţeam că 
obrajii mei roşii mă trădaseră deja, dar nu 
aveam de gând să mă fac de râs şi mai mult 


15 


spunând-o cu voce tare. Înainte să găsesc un 
răspuns, am observat parcarea din Canionul 
Negru şi am respirat uşurată. 

— Am ajuns! Mulţumesc pentru că mi-ai 
ţinut companie, Alex. 

El s-a încruntat. Părea deranjat că nu i-am 
răspuns la întrebare, dar nu a spus nimic. 

— Unde ai parcat? am întrebat eu. 

A dat din cap spre un Audi TTS de un 
albastru deschis, decapotabil, din cealaltă 
parte a parcării. Desigur că era un Audi. M-a 
surprins că nu era un Lamborghini. 

— Şi tu? m-a întrebat el. 

l-am arătat un Mustang GT violet-închis din 
1966, care avea două dungi albe de-a lungul 
părţii de jos a portierelor şi o cupolă asortată, 
din vinii alb, cu scaune din piele albă. Unora le 
place mirosul de prăjituri şi de fursecuri; mie 
îmi place mirosul unei maşini puternice, 
clasice, cu motor V8. Nişte ţipi stăteau în jurul 
maşinii, privind-o admirativ. 

— E clubul tău de admiratori? m-a întrebat 
el, pe un ton aproape iritat. 

Am ridicat dintr-un umăr. 

— Vine la pachet cu maşina. 

Mi-am scos cheile din buzunar, iar Alex m-a 
urmat spre Mustangul meu. 

— Hei, m-am adresat eu băieţilor. 

Erau şase, şi am observat că toţi purtau 
jachete de lână gri-închis, ca şi când ar fi făcut 

parte din vreo echipă. Ei s-au uitat la mine, 
apoi la maşină şi din nou la mine, şocaţi. 

— Frumoasă maşină, a spus un tip cu păr 
roşcat. 

— Mersi. 

— Motorul e un 289? 

M-am luptat cu impulsul de a-mi da ochii 
peste cap. Îmi plăcea când băieţii voiau să mă 
testeze, ca şi când aş fi condus o maşină 
despre care nu ştiam nimic. 

— Majoritatea motoarelor de Mustang din 
1966 sunt. 

— Standard? a întrebat el. 

Eram sigură că se uitase deja pe fereastră şi 
că îşi dăduse seama de ce fel de transmisie 
avea. 

— Este automată. 

Tipul cu păr roşcat m-a privit cât am 
descuiat portiera. 

— Tatăl sau prietenul tău te-au lăsat să o 
împrumuţi? m-a întrebat el. 

Ceilalţi băieţi au chicotit, aşteptând să 
răspund. 

M-am uitat urât la el. Uram când oamenii 
presupuneau că singurul mod prin care 
puteam să am o maşină clasică şi puternică 
era dacă un bărbat din viaţa mea mă lăsa să o 
folosesc. Nu am mai vrut să fiu drăguță. 

— Eu am construit-o, dar probabil că tu nu 
înţelegi ceva atât de complicat. Sunt sigură că 

ţi-e greu să-ţi dai seama ce-i cu capacul de la 
pasta de dinţi. 

Ceilalţi băieţi au început să râdă. 

Tipul cu părul roşcat a zâmbit, dar pe faţă nu 
i-a apărut expresia de învins la care speram. 

— Mi-ar plăcea să ne mai vedem cândva, a 
spus el. 

Invitaţia a fost atât de neaşteptată, încât 
aproape am râs. 

L-am văzut pe Alex stând la distanţă, în 
spate. Faţa îi era crispată, ca şi când ar fi fost 
supărat. Era imposibil să fi fost cu adevărat 
gelos - nu-i aşa? Abia îl cunoscusem! Tipul a 
observat încotro mă uitam şi l-a văzut pe Alex, 
apoi a părut să-l cântărească din priviri. Alex i- 
a întors căutătura, încruntat. 

M-am răsucit din nou spre tip. 

— Imi pare rău, nu ieş cu idioţi. 

în loc să-mi răspundă, tipul a scos o hârtie 
din buzunar. Un alt băiat, cu păr lung şi blond, 
i-a dat un pix, iar eu l-am privit cât a scris. 
Când a terminat, a împăturit biletul. 

— Numărul meu şi o întrebare, mi-a spus şi 
mi-a întins hârtia. 

Am luat biletul şi, în schimb, i-am aruncat o 
privire urâtă, dar punctul lui de interes 
devenise altul şi acum se uita fix la Alex. Alex 
l-a ignorat. 

Tipul s-a întors din nou spre mine. 

— Anunţă-mă dacă te răzgândeşti, mi-a spus 
el. 

l-am privit îndepărtându-se şi am rupt hârtia 
fără să mă uit la ea. Am pus bucăţile rămase în 
buzunar. 

Mi-am ridicat privirea şi l-am văzut pe Alex 
apropiindu-se. Când a ajuns lângă mine, s-a 
rezemat de Mustang, încrucişându-şi picioarele 
în faţa lui. 

— Cu siguranţă ei păreau interesaţi de tine, 
a spus el. 

Mi-am dat ochii peste cap. 

— Nu contează. Eşti băiat, Alex. Ştii că 
vorbeau doar pentru că sperau să aibă şansa 
să-mi conducă maşina. Crede-mă; am destulă 
experienţă când vine vorba de asta. Dacă 
băieţii ar putea să-mi invite maşina la o 
întâlnire, în loc să iasă cu mine, ar face-o. 

Alex m-a privit lung. 

— Tocmai pentru că sunt băiat, ştiu că 
maşina ta îi interesează prea puţin. 

Am clipit, un pic uimită. Ce naiba voia să 
spună cu asta? 

El mi-a întrerupt gândurile, întrebându-mă: 

— Tu ai restaurat-o? 

Părea impresionat, în vreme ce îmi cerceta 
atent maşina. 

— Nu în întregime. O parte au facut-o cei de 
la un atelier, dar am contribuit cât de mult am 
putut. Tata m-a ajutat. 

Proiectul de restaurare era unul dintre 
puţinele lucruri pe care eu şi tatăl meu le 
făcuserăm vreodată împreună. 

Alex şi-a trecut mâna peste cupola albă din 
vinii. 

— Cu siguranţă nu eşti o fată obişnuită. 

l-am aruncat un zâmbet îndrăzneţ. 

— Mă mândresc cu asta. 

Pentru o secundă, s-a pierdut în gânduri. 

— Ar trebui să mai ştiu şi altceva despre 
tine? 

Mi-am dat seama că asta ar fi putut fi ocazia 
mea de a-l cunoaşte mai bine. Am decis să 
risc. 

— Vino cu mine weekendul următor şi vei 
afla. 

Nu a ezitat când mi-a răspuns: 

— Bine. 


Capitolul 2 


Am intrat Pe aleea casei Pe care o 
împârţeam cu cea mai bună prietenă a mea, 
Jasmine, şi am ieşit din maşină. Jasmine şi cu 
mine am crescut împreună. Chiar dacă e cu un 
an mai mare decât mine, am fost mereu 
apropiate. Ştiam că voiam să mergem la 
aceeaşi facultate, aşa că am ales Western 
State, iar Jasmine a ajuns aici cu un an înaintea 
mea. 

Când am deschis uşa din spate a casei, am 
fost întâmpinată de mirosul de floricele de 

porumb un pic arse făcute la microunde. 
Jasmine şi prietenul ei, Zach, se uitau la un film 
când am intrat în living. Stăteau strânşi unul 
într-altul pe canapea, iar pielea ei, de culoarea 
ciocolatei topite, se completa de minune cu 
braţele bronzate ale lui Zach. Părul castaniu al 
lui Jasmine îi cădea în bucle până la umeri şi îi 
încadra chipul drăguţ, în formă de inimă. 

Jasmine şi Zach s-au cunoscut jucând volei 
în urmă cu aproximativ un an şi de atunci erau 
împreună. El e amuzant, drăguţ şi o tratează 
pe Jasmine ca pe o regină. Adevărul e că sunt 
puţin invidioasă. Experienţa mea cu bărbaţii îi 
încadrează pe majoritatea în categoria Luke 
Ratatul. Mi-am dat seama că grupul celor ca 
Zach Grozavul era pe cale de dispariţie. 

— Hei, am spus eu. Ce faceţi voi aici? 

Jasmine îşi petrecea majoritatea timpului în 
apartamentul lui Zach, aşa că eram 
întotdeauna surprinsă să-i găsesc pierzând 
vremea împreună la noi acasă. 

— Hei, a spus Zach. 

A luat nişte floricele de porumb din punga pe 
care o ţinea în poală şi a aruncat una în aer, 
încercând să o prindă în gură. 

Din guma pe care o mesteca, Jasmine a 
făcut un balon roz imens. Mesteca gumă aşa 
cum alţii luau droguri. Când balonul s-a spart, 
ea mi-a răspuns la întrebare. 

— Unul dintre colegii de apartament ai lui 
Zach dădea o petrecere, aşa că am hotărât să 

ne întoarcem aici, unde era linişte. Cum a fost 
drumeţia ta? 

— In regulă. Ciudată. 

Mi-am lăsat cheile pe o masă şi am intrat în 
baie ca să iau nişte cremă anti-mâncărimi şi 
vată pentru urticaria de pe picior. 

— Am pierdut drumul şi am rătăcit o vreme. 
Pe urmă am dat peste un tip care m-a ajutat să 
cobor muntele. 

M-am aşezat pe canapea şi am început să 
dau cu cremă pe petele roşii de lângă 
genunchi. 

Am văzut-o pe Jas sărind din poala lui Zach, 
unde stătuse tolănită, iar balonul pe care îl 
făcea i-a explodat pe toată faţa. Întrebările m- 
au asaltat ca nişte focuri de mitralieră. 

— Cine e? Cum arată? Vreau detalii! a spus 
Jasmine, trăgându-şi guma de pe obraji şi de 
pe bărbie. 

Mereu era grijulie când era vorba de viaţa 
mea amoroasă. 

Mi-am înălţat capul, cu sprâncenele ridicate. 

— Alo? M-ai auzit? am întrebat eu. Am spus 
că am pierdut drumul şi că am rătăcit timp de 
trei ore. Aş fi putut să mor! 

Jasmine mi-a aruncat O privire 
neîncrezătoare. 

— În mod evident, nu ai murit. Ai păţit ceva? 

Am strâmbat din nas şi am spus: 

— În afară de iedera otrăvitoare, nu. 

Jasmine a zâmbit. 

— Vezi, eşti bine. Acum, cine este el, cum 
arată şi spune-mi tot despre cum v-aţi întâlnit! 

Am oftat când crema a început să mai 
domolească iritaţia. 

— Asta-i partea ciudată, am răspuns, 
rezemându-mă de perna canapelei. A apărut 
întâmplător într-un luminiş, cât încercam să-mi 
dau seama cum să mă întorc la maşină. 

— Cum îl cheamă? m-a întrebat Jasmine. 

— Alex. 

Când i-a auzit numele, Zach şi-a trecut o 
mână prin părul castaniu-deschis şi a dat mai 
tare televizorul. Eram destul de sigură că 
bărbaţii din viaţa mea nu-l interesau pe Zach. 

— A fost drăguţ? 

— Într-un mod cinic, am spus eu. 

— Cum arăta? 

l-am comunicat lui Jasmine prima mea 
impresie despre Alex. Zach a continuat să se 
uite la film şi să mănânce floricele de porumb 
cât timp am descris, în detaliu, calităţile de 
Adonis ale lui Alex - şi orgoliul care venea la 
pachet cu ele. 

— O să te mai vezi cu el? 

Jasmine era atât de entuziasmată, încât am 
crezut că o să înceapă să sară pe canapea. 

— Da, weekendul viitor. L-am provocat să 
mă însoţească într-o aventură. Apropo de asta, 
Zach, pot să împrumut jeepul, ATV-ul şi 
remorca? am întrebat eu. 

— Sigur, a răspuns el absent, încă uitându- 
se la film. După câteva secunde, probabil că şi- 
a dat seama ce îl întrebasem, pentru că s-a 
întors şi m-a privit. Stai. Tipul ăsta a mers 
vreodată cu un ATV? 

— Nu ştiu. Nu i-am spus ce vom face. 

— Ha! Zach a făcut o pauză, gândindu-se. În 
cele din urmă, a spus: Poţi să-l foloseşti, dar 
trebuie să-mi promiţi că îl vei pune pe 
prietenul tău să conducă ATV-ul tău, în caz că îl 
face praf. 

Am aruncat o bilă de vată spre el. 

— Nu e prietenul meu! Abia l-am cunoscut. 
Dar o să am grijă să conducă Honda mea, iar 
eu o să merg cu Suzuki-ul tău. 

Zach a râs - bila de vată nu a ajuns nici 
măcar până la canapea. 

— Bine, poţi să le iei pe toate vineri. 

— Mersi, am spus eu, pornind-o către scări. 
Ne vedem dimineaţă. 

— Trebuie să-mi  povesteşti tot ce se 
întâmplă weekendul viitor, mi-a cerut Jasmine. 

Am început să urc scările spre camera mea. 

— Dacă se întâmplă ceva, vei fi prima care 
află. 

Încă mă gândeam la Alex când mi-am scos 
lucrurile din buzunare. Am găsit biletul făcut 
bucățele pe care mi-l dăduse tipul din parcare 
şi le-am lăsat pe masa de toaletă înainte de a 
mă dezbrăca, nerăbdătoare să fac un duş. 

Când m-am întins după halat, m-am uitat peste 
umăr în oglindă şi am observat că semnul meu 
din naştere dintre omoplaţi, în formă de crin, 
părea mai închis la culoare decât în mod 
normal. De obicei, era de un roz deschis şi abia 
vizibil, dar astăzi era mai pigmentat - avea 
culoarea mâinilor goale îngheţate. Mi s-a părut 
ciudat, dar nu m-am mai gândit la asta, 
crezând că era o reacţie a pielii, din cauza 
drumeţiei. Am luat un prosop şi m-am 
îndreptat spre duş. 

îmi luasem o slujbă de vară cu jumătate de 
normă la biroul de comunicaţii de la Western 
State College. In mare parte, înregistram 
dosare, trimiteam e-mailuri şi mă jucam pe 
calculator până când cineva avea nevoie de 
ajutor - deci, nu era ceva dificil. Miercuri, după 
ce am terminat programul, l-am sunat pe Alex 
ca să-i dau detalii în legătură cu excursia 
noastră. Ne-am înţeles să ne întâlnim în 
parcarea magazinului de produse sportive 
sâmbătă dimineaţă, la ora opt. 

Am intrat în parcare la opt fără un sfert, 
ascultând muzicalul Wicked, cântând şi eu ce 
note puteam. Nu am văzut Audi-ul lui Alex pe 
nicăieri, aşa că am traversat strada spre o 
cafenea, ca să-mi iau un latte caramel. Uram 
dimineţile, dar asta îmi dădea o scuză să beau 
o cafea cu zahăr şi plină de frişcă fără să mă 
simt prea vinovată. 

Când am ieşit din cafenea, l-am văzut pe 
Alex stând lângă remorcă, evaluând cele două 
ATV-uri. Purta o pereche de blugi şi un tricou 
albastru-deschis, iar pe umăr îi atârna un 
rucsac. Am stat acolo un minut, fixându-l cu 
privirea şi întrebându-mă la ce naiba mă 
gândeam. Alex era perfect, iar eu sunt 
obişnuită. Nu-mi este ruşine de rotunjimile 
mele - deşi mai trebuie să găsesc un tip care 
să aibă aceeaşi părere. Am un metru şaptezeci 
şi cinci şi nu-mi ştiu greutatea. Cred că diavolul 
a inventat cântarele şi că doar doctorii şi 
masochiştii au aşa ceva. Îmi evaluez greutatea 
după mărimea hainelor, care fluctuează între 
doisprezece şi paisprezece, în funcţie de cât de 
multe drumeţii am făcut şi de câte fursecuri 
am mâncat. Alex s-a întors şi m-a văzut cum îl 
priveam. Nu m-am mai gândit că nu mă 
consideram potrivită pentru el şi i-am făcut 
semn cu mâna în vreme ce traversam strada. 

— Nu ştiam dacă vii, l-am tachinat eu. 

El şi-a ridicat o sprânceană. 

— Având în vedere cum a decurs ultima ta 
aventură de una singură, m-am gândit că ar 
trebui probabil să fiu aici. 

Comentariul lui despre faptul că mă 
rătăcisem săptămâna trecută nu mi s-a părut 
amuzant şi m-am gândit să-l las pe Alex în 
parcare. Bine, n-aş fi făcut-o cu adevărat, dar 
era drăguţ să mă gândesc măcar la 
ameninţarea asta. 

— Fac majoritatea lucrurilor de una singură 
şi, de obicei, mă descurc foarte bine, am spus 
eu, luând o gură de cafea. Vrei ceva? 

Am arătat spre cafenea. 

A continuat să se uite la mine. 

— Cred că am tot ce-mi trebuie. 

Tonul îi era plin de aluzii, iar în ochi avea o 
sclipire. 

l-am zâmbit într-un fel care, probabil, părea 
la fel de ciudat pe cât mă simţeam. In sinea 
mea, m-am întrebat dacă la Western State se 
ţinea vreun curs despre flirt - aş fi avut nevoie 
de cât de mult ajutor posibil. 

— Biiine. Să mergem. 

Am deschis portiera jeepului şi am urcat. 
Alex s-a aşezat pe locul din dreapta şi şi-a 
aruncat rucsacul pe bancheta din spate. Şi-a 
pus sticla de apă în suportul de pahar. Am ieşit 
din parcare, coloana sonoră a muzicalului 
Wicked încă auzindu-se în fundal. Alex s-a 
străduit să. Nu râdă. 

— Maşini puternice şi musicaluri de pe 
Broadway? a spus el, făcând semn spre radio. 
Eşti din ce în ce mai fascinantă. 

l-am aruncat o privire. 

— E bine să fii interesat de multe lucruri. 

— Ştiu. Mă intrigi. 

Mi-am simţit sângele urcându-mi în obraji şi 
l-am văzut măsurându-mă din priviri, cu coada 
ochiului. Mă bucuram că părul meu lung era un 
paravan între noi. Am fost uşurată când a 

hotărât să nu mai spună nimic. În schimb, mi-a 
luat cafeaua din suportul de. Pahar şi a băut o 
gură. 

— Serveşte-te, i-am spus eu, nevenindu-mi a 
crede că tocmai băuse din cafeaua mea, fără 
să-mi ceară voie măcar. 

S-a strâmbat. 

— Ce-i asta? 

— Latte caramel cu frişcă şi extra caramel. 

— Ai putea să faci diabet de la asta. Nici 
măcar nu simţi gustul cafelei! 

Am ridicat din umeri. 

— Îmi place cafeaua îmbunătăţită, am spus 
eu. Pentru că-i băutura mea, nu-mi pasă ce 
crezi. 

A studiat paharul pentru un minut înainte să 
îl pună la loc în suportul lui şi să-mi 
zâmbească. 

— Cred că îţi voi spune dulceaţă. [i se 
potriveşte. 

M-am uitat un pic urât. 

— Sau poţi să-mi spui Evie, pentru că aşa 
mă cheamă. 

El a scuturat din cap. 

— Nu. Dulceaţă e un nume drăgălaş, ca tine. 

Grozav. Acum eram drăgălaşă. Copiii, căţeii 
şi pisicile sunt drăgălaşe. Drăgălaşă nu era 
felul în care voiam să mă descrie Alex. 

— Mi s-a spus în multe feluri, dar drăgălaşă 
nu cred că a fost unul dintre ele. 

A schiţat un zâmbet din colţul gurii. 

— Atunci, eu sunt primul... — a făcut 
intenţionat o pauză - care să-ţi spună aşa, 
adică. 

Faţa mi s-a înroşit instantaneu. Rânjetul şiret 
al lui Alex s-a transformat într-unul amuzat 
când şi-a luat sticla de apă din suportul pentru 
pahar. 

— Deci, ai de gând să-mi spui ce vom face 
azi? 

Încă jenată de insinuarea lui şi de roşeaţa 
din obraji, am hotărât să-i răspund sarcastic. 

— Oh, n-ai văzut remorca? am întrebat eu, 
prefăcându-mă sinceră. Pentru că am crezut că 
e destul de evident. 

El a luato gură de apă. 

— Nu ştiu decât că tractăm două ATV-uri. 
Presupun că le vom conduce, la un moment 
dat, dar nu ştiu când sau unde mergem. 

— Mergem spre munţi, unde vom parca 
jeepul, vom descărca Honda şi Suzuki şi vom 
urma un traseu. 

Nu a părut să se opună ideii, dar nu era atât 
de entuziasmat pe cât ar fi fost majoritatea 
băieţilor cu care mergeam de obicei. Preţ de 
un minut, aproape a părut neliniştit, dar 
expresia a dispărut, iar zâmbetul zeflemitor pe 
care îl ştiam a reapărut. 

— Sper că nu mergi de obicei singură cu 
ATV-ul, a spus el. Pot doar să-mi imaginez 
dezastrele în care te-ai băga. 

M-am uitat urât la el. 

— Nu sunt un copil, Alex. Nu am nevoie deo 
dădacă. 

Răspunsul lui a fost rapid ca fulgerul. 

— Nu ai nevoie? m-a întrebat el. 

Tonul relaxat dispăruse din vocea lui. 

M-am agitat pe scaun, surprinsă de 
schimbarea bruscă de atitudine. 

— Uau. Ai început bine în dimineaţa asta. 
Sper că ţi-ai adus busola, pentru că s-ar putea 
să te las în munţi. 

— Sunt sigur că m-aş întoarce la maşină 
înaintea ta, a spus el, zâmbind ca şi când mă 
lua peste picior. 

— Doar pentru că te-ai întoarce înainte să 
ajungi la jumătatea traseului, i-am răspuns eu. 

— Cred că vom vedea cine are dreptate. 

— Mda. Cred că vom vedea. 

lritarea  stârnită de cearta noastră a 
continuat să plutească între noi, iar în maşina 
de teren a fost linişte timp de aproape cinci 
minute, până când Alex s-a întors spre mine, 
din nou amuzat. 

— Hai să punem un pariu. 

— Pe ce? am întrebat eu, încercând să nu 
mârâi. 

— Pariez că azi vei intra într-un bucluc şi că 
vei avea nevoie de ajutorul meu ca să te 
descurci, a spus el cu o siguranţă neclintită. 

— S-a făcut, am spus eu cu hotărâre în voce. 
Care sunt termenii? 

De pe locul lui, m-a fixat uşor cu privirea. 

— Dacă eu câştig, vii cu mine sâmbăta 
viitoare - fără să pui întrebări. 

Asta părea destul de simplu. Sincer, n-aş fi 
refuzat şansa de a petrece mai mult timp cu el. 
Chiar dacă avea talentul de a mă face să mă 
simt frustrată, faptul de a fi cu Alex îmi făcea 
inima să bată într-un mod neobişnuit pentru 
mine. 

— Bine, am fost eu de acord, gândindu-mă 
pentru o clipă la ce aş fi vrut, dacă aş fi 
câştigat. Şi dacă eu câştig... 

El a pufnit. 

— Asta e puţin probabil. 

Am continuat ca şi când nu aş fi fost 
întreruptă. 

— Trebuie să-mi răspunzi cinstit la orice 
întrebare îţi pun. 

Mă gândeam că era o metodă bună de a-l 
cunoaşte mai bine. 

Pentru o secundă, şi-a ţuguiat buzele, 
facându-mă să mă întreb dacă asta era o 
promisiune pe care nu voia să o facă. Dara 
zâmbit şi mi-a spus: 

— Mi se pare corect; şi pentru că simt sigur 
că vei pierde pariul, voi începe să plănuiesc 
întâlnirea noastră de weekendul viitor. 

Trupul îi era întors spre mine, complet 
deschis şi transmițând aceeaşi încredere ca 
tonul vocii lui. 

— Ţi-a spus cineva vreodată că ai un orgoliu 
imens? l-am întrebat eu. 

El a zâmbit când a mai luato gură de apă. 

— Da, mi s-a mai spus. 

Am condus spre o zonă de deasupra lui Blue 
Mesa Reservoir, despre care Zach îmi spusese 
că avea multe trasee bune. Am parcat într-un 
camping şi am descărcat ATV-urile. De fiecare 
dată când l-am surprins pe Alex privindu-mă, 
stomacul mi-a tresărit. Era prima dată când 
reacţionam aşa în faţa unui băiat, deşi 
hormonii mei nu mai întâlniseră pe cineva ca 
Alex. 

Am luat căştile de pe bancheta din spate şi i- 
am dat una lui Alex. 

— Ai mai condus un ATV? l-am întrebat eu. 

— De câteva ori, a răspuns. 

— Deci ştii cum funcţionează Honda? 

M-a privit pe sub sprâncene şi a pufnit ironic. 

— Cred că mă voi descurca. 

Am râs în sinea mea. Nu i-am spus cât de 
sensibil era ambreiajul. De vreme ce părea să 
creadă că ştia totul, m-am gândit să-l las să-şi 
dea singur seama de asta. 

Ne-am pus căştile şi am pornit ATV-urile. Am 
întors capul, ca să mă asigur că Alex era 
pregătit să plece, şi am eliberat ambreiajul. 
Spre surprinderea mea, m-a urmat fără să 
ezite. Majoritatea oamenilor care mergeau cu 
Honda mea se obişnuiau greu cu ambreiajul, 
chiar dacă ştiau cât de sensibil era. Alex nu 
ştia şi conducea ATV-ul ca şi când ar fi facut-o 
de o sută de ori. Asta m-a impresionat şi am 

hotărât că trebuia să aibă mai multă 
experienţă la condus decât mă lăsase să 
înţeleg mai devreme. 

Luând curbele potecii montane, o briză 
uşoară mi-a dansat pe braţe şi am observat 
copacii şi frunzişul ieşind din somnul iernii. 
Piscurile mai înalte erau încă înzăpezite, dar nu 
urcam destul de sus încât să mă îngrijorez din 
cauza asta. 

Am rămas pe potecă, încercând să nu 
deranjăm zona din împrejurimi. Din când în 
când, aruncam o privire înapoi, ca să îl verific 
pe Alex. Tinea ritmul cu mine, cu tot cu 
ambreiajul sensibil. După două ore pe potecă, 
copacii s-au deschis spre un lac frumos. Panta 
era mai mare decât crezusem. Zach îmi 
explicase că vom putea înconjura lacul ca să 
ajungem în partea cealaltă, dar lacul se 
revărsa peste mal şi către copacii din 
împrejurimi. M-am oprit la marginea apei, 
încercând să decid ce să fac. 

Alex a venit în spatele meu şi a coborât de 
pe ATV, ca să îmi poată vorbi. 

— Ce se întâmplă? a întrebat el, peste 
sunetul motoarelor. 

Chiar voiam să ajung de partea cealaltă a 
lacului Zach îmi povestise că priveliştea de pe 
cealaltă parte era spectaculoasă şi că dădea 
spre câteva cascade. Lacul aveam o lăţime de 
aproximativ nouăzeci de metri şi nu părea prea 
adânc... Am luat o hotărâre. 

— Trecem dincolo, i-am strigat eu. 

Alex a scuturat din cap. 

— Nu mai fi aşa fricos, i-am strigat din nou, 
urmează-mă şi o să fii bine. 

Preţ de un minut, am căutat cea mai bună 
rută. Luând mâna de pe ambreiaj, am intrat 
uşor în apă, încercând să rămân cât mai 
aproape de ceea ce ar fi trebuit să fie malul. M- 
am concentrat la condus, şi am încercat să nu 
mă ud, ATV-ul Suzuki făcând valuri pe când mă 
mişcăm încet prin apă. 

Eram pe la jumătatea lacului când am văzut 
cum aburul se ridica din motorul încins, la 
reacţia cu apa rece. Subestimasem serios 
adâncimea lacului. Am încercat să dau înapoi 
şi să mă întorc pe partea cealaltă, dar, când 
am făcut asta, motorul a bolborosit de două 
ori, apoi s-a oprit. Am sesizat liniştea imediat 
ce motorul s-a oprit şi mi-am dat seama că, 
probabil, ATV-ul lui Alex se oprise înaintea ATV- 
ului meu. M-am întors ca să-l caut... şi, iată-l, 
stând pe Honda, încă pe mal. Işi scosese casca 
şi se rezema de ghidon, râzând. 

Eram supărată pe mine, şi pe Alex, pentru 
că era un ticălos, dar umilinţa era, de departe, 
emoția dominantă. Eram, pur şi simplu, blocată 
în mijlocul lacului. 

— Presupun că asta înseamnă că sâmbăta 
viitoare ţi-o vei petrece cu mine, a strigat Alex. 

Tot ce voiam era să-i demonstrez că se 
înşela, dar acum nu puteam să fac nimic în 
privinţa asta. 

— Nu ştiu cum crezi că mă vei ajuta tocmai 
de acolo. 

— Te voi scoate din apă, a spus el. 

— Tu şi frânghia ta invizibilă? i-am răspuns 
eu, strigând. 

l-am văzut zâmbetul chiar de pe scaunul 
meu din vinii şi spumă. Mi-a arătat apa. 

— Priveşte în jos, Evie. 

M-am uitat. O panglică albă de doi 
centimetri grosime plutea în urma mea, pe 
suprafaţa apei. Un capăt era prins de partea 
din spate a ATV-ului meu, iar celălalt, de 
partea din faţă a ATV-ului său. 

— De unde ai luat asta? am întrebat eu. 

— Am învăţat să fiu pregătit când sunt în 
preajma ta. 

Am  pufnit indignată, chiar dacă nu m-a 
auzit. 

— Deci acum eşti cercetaş? 

Eram sarcastică din cauză că Alex avea 
dreptate şi că, încă o dată, aveam nevoie de 
ajutorul lui. 

— Nu chiar, a spus el, dar ştiu destule 
despre noduri. 

L-am privit cum trage de frânghie şi verifică 
dacă nodul e sigur. 


35 


— Şi cum adică ai învăţat să fii pregătit în 
preajma mea? am întrebat eu. Mă cunoşti doar 
de o săptămână. 

Eram supărată că mă eticheta, chiar dacă 
petrecusem mai puţin de şase ore împreună. 

— Crede-mă, a spus el, am stat destul pe 
lângă tine. 

Alex a pornit Honda. Când a dat încet înapoi, 
frânghia s-a întins. Nu eram prea sigură de 
planul lui. Trebuia să tragă şi ATV-ul, şi pe 
mine. Mă gândeam la cum să-mi bat joc de 
strategia lui de tractare, când Suzuki-ul a 
început să se mişte. Rahat. De ce avea mereu 
dreptate? 

M-am simţit ca o idioată. Când m-a adus din 
nou la mal, încă mai râdea. 

— Ce faci când intri în situaţiile astea 
neplăcute şi nu e nimeni prin preajmă ca să te 
salveze? a întrebat el. 

— Mă salvez singură, am răspuns. Dacă n-ai 
fi fost tu aici, aş fi împins ATV-ul spre țărm. 

— Şerpii şi lipitorile nu te deranjează? 

— Când nu am de ales, mă adaptez. 

Am coborât de pe Suzuki ca să verific dacă îl 
avariasem iremediabil. Zach era nebun să vrea 
să-i conduc eu ATV-ul, în loc să o facă Alex. Am 
încercat de câteva ori să pornesc motorul, dar 
n-am reuşit. 

— Ştii ce e în neregulă sau vrei să mă uit 
eu? a întrebat Alex, cu un zâmbet superior. 

— Filtrul de aer este umed şi e apă în ţeava 
de eşapament. Trebuie să se usuce, am 
răspuns. 

Alex a ridicat o sprânceană, zâmbind jucăuş. 

— Ai mai făcut asta? 

— Nu recent, am răspuns eu, trăgând 
demarorul ca să scot apa din eşapament. 

Filtrul nu era atât de ud cum credeam, iar 
căldura motorului avea să-l usuce de îndată ce 
am fi pornit din nou la drum. 

Dar am hotărât că nu era o idee rea să îl las 
să se usuce la aer timp de câteva minute. 

Am pus filtrul pe scaunul Suzuki-ului şi m-am 
aşezat pe un petic de iarbă. Mi-am tras 
genunchii la piept şi i-am cuprins cu braţele; 
lumina soarelui parcă era o îmbrăţişare caldă. 
Lacul e unduia cu mişcarea unor animale 
nevăzute, iar mireasma deosebită a ierbii, a 
florilor şi a pinilor umplea aerul. Alex a făcut 
acelaşi lucru, aşezându-se lângă mine, la vreun 
metru distanţă. S-a lăsat pe spate pe antebraţe 
şi şi-a întins picioarele lungi în faţă. 

Mi-am întors capul şi l-am privit cu ochi 
mijiţi. 

— Ai adus o frânghie, l-am acuzat eu. 

El a ridicat dintr-un umăr. 

— M-am gândit că s-ar putea să-mi fie de 
folos. 

— Serios? O frânghie? Nu ţi se pare că ai 
exagerat un pic? 

El m-a privit în ochi, fără să se simtă deloc 
vinovat. 

— Având în vedere circumstanţele, e bine că 
am avut-o cu mine. 

L-am fixat cu privirea, gândindu-mă la cât de 
vanitos era. 

— Nu eram sigur că frânghia va fi destul de 
lungă. Credeam că o să-ţi dai seama de 
adâncimea apei mult mai devreme. 

— De-am avea toţi darul intuiţiei, ca tine, am 
spus eu, ironică. 

— Da, a fost el de acord, asta ar fi destul de 
util. 

Mi-am dat ochii peste cap înainte să iau o 
mână de iarbă şi să o arunc în direcţia lui. Ela 
rânjit şi şi-a dat la o parte firele de iarbă de pe 
piept. 

— Deci, ai de gând să mă ataci cu plante tot 
restul după-amiezii? m-a întrebat. 

— Nu. Doar până se usucă filtrul. N-ar trebui 
să dureze mult. 

El a dat din cap. 

— Îmi place compania, a spus el. Mulțumită 
aventurilor tale cu ATV-ul pe apă, mă voi 
bucura din nou de prezenţa ta săptămâna 
viitoare. 

Fusese atât de hotărât în ceea ce privea 
pariul, încât eram curioasă ce plănuise. 

— Îmi spui ce facem sâmbăta viitoare? am 
insistat eu. 

— Nu, a răspuns el cu un zâmbet şiret. 

— Nu-mi dai niciun indiciu? am întrebat. 

El s-a gândit puţin, apoi m-a tachinat: 

— Până la final, probabil că vei fi deja 
îndrăgostită de mine. 

Am rămas cu gura căscată. 

— Asta e un ţel impresionant, Alex. 

Nu mai fusesem niciodată îndrăgostită de 
nimeni. 

— Vrei să punem pariu? a întrebat el. 

Am mijit ochii. 

— Te-am cunoscut acum o săptămână, am 
răspuns. Nici măcar nu ştiu dacă o să-mi mai 
placi sâmbăta viitoare, deci nici nu se pune 
problema să mă îndrăgostesc de tine în şapte 
zile. 

— Ai dreptate, a fost el de acord şi colţurile 
gurii i-au zvăcnit. Probabil că se va întâmpla 
mai devreme. 

Am rămas cu gura căscată de uimire. Ştiam 
că probabil glumea, dar, cumva, felul în care o 
spusese m-a făcut să mă gândesc totuşi că nu 
glumea deloc. 

— Dacă tu crezi că acest mic eveniment pe 
care îl plănuieşti mă va face să fiu nebună 
după tine, trebuie să fie ceva ce ai mai 
încercat deja. Aşadar, cu câte fete ţi-ai folosit 
micul truc? 

A zâmbit, înclinându-şi umărul şi pieptul spre 
mine. La doar câţiva centimetri de faţa mea, 
mi-a şoptit: 

— Tu vei fi prima. 

Respirația lui pe obrazul meu m-a făcut să 
mă înfior. L-am privit în ochi, nesigură de ce 
urma să se întâmple. 

* 

Abia am reuşit să vorbesc. Când am făcut-o, 
s-a auzit un sunet slab şi uşor tremurat. 

— Asta-i... flatant, am şoptit, respirând 
sacadat, încă uitându-mă în ochii lui verzi şi 
strălucitori. 

El a dat să se întindă spre mine, ca şi când 
ar fi vrut să mă atingă, dar s-a oprit înainte de 
a o face. În schimb, şi-a mişcat capul astfel 
încât gura să-i fie suficient de aproape de 
urechea mea cât să-i simt respiraţia. 

— Nu meriţi mai puţin, a spus cu o voce 
sinceră. 

Voiam ca momentul ăla să dureze la 
nesfârşit; inima îmi bătea cu putere şi respiram 
neregulat. În mintea mea, mă gândeam doar la 
imaginea gurii lui lipindu-se de a mea, în 
lumina soarelui. Gândul la buzele lui perfecte şi 
la corpul parcă sculptat mă împiedica să mă 
concentrez la orice altceva. 

— Pot să te întreb ceva? 

Vocea îi era blândă şi profundă. Ştiam că era 
pe cale să mă sărute şi că avea să fie fantastic. 
Niciodată nu mai fusesem atât de sigură de 
ceva. 

Am înghiţit cu noduri. 

— ihî. 

Era practic un chiţăit, şi mă pregăteam 
pentru ceea ce cu siguranţă ar fi fost cel mai 
bun sărut din cei optsprezece ani ai mei. 

— S-a uscat filtrul de aer? m-a întrebat cu 
acel rânjet superior şi tâmp. Se face cald aici. 

l-am înregistrat întrebarea şi mi-am dat 
seama că ultimul lucru pe care voia să-l facă 
era să mă sărute. Mă simţeam umilită şi 
furioasă. M-am ridicat pufnind; momentul era 
ruinat, iar eu eram supărată. Tip stupid, 
zâmbet cretin, şi fără niciun sărut prostesc. 

— Sper că da. 

Eram mânioasă şi nu încercam să o ascund. 

Am evitat să-l privesc pe Alex când m-am 
îndreptat repede spre Suzuki şi am luat filtrul 
de aer. Nu era uscat, dar m-am rugat să 
pornească şi să pot ieşi din decorul intim al 
lacului, care ar fi trebuit să fie mai romantic 
decât se dovedise a fi. 

Pe cine păcăleam? Rămăsesem blocată în 
mijlocul lacului, trebuind să fiu scoasă la mal 
de remorcherul meu personal. Probabil că Alex 
nu credea că puteam să mă descurc în 
general, cu atât mai puţin să-l sărut cu 
adevărat. Am împins filtrul de aer la locul lui. 
Alex era acum în picioare şi stătea la vreun 
metru de mine, urmărindu-mă. l-am aruncat o 
privire, şi părea mâhnit. După trei încercări de 
a-l porni, ATV-ul a prins viaţă. Mi-am luat casca 
fără să spun un cuvânt. Alex s-a îndreptat spre 
Honda şi şi-a pus casca, în timp ce eu 

întorceam Suzuki-ul. De îndată ce am auzit 
Honda pornind, am demarat fără să mă uit 
înapoi. 

Am ajuns în tabără şi m-am simţit un pic 
vinovată că am condus cu viteză maximă ca să 
fug de Alex şi fără să-mi pese dacă era sau nu 
în urma mea. Totuşi, m-a ajuns din urmă şi a 
parcat lângă remorcă, în timp ce eu am urcat 
Suzuki-ul. M-a ajutat să leg Honda fără să 
spună nimic. Când am terminat, am urcat 
amândoi în jeep. 

Am mers în tăcere, iar eu nu am putut să nu 
mă gândesc la întâlnirea noastră eşuată. De ce 
se purtase ca şi când ar fi vrut să mă sărute, 
dacă nu a făcut-o? Jena părea insuportabilă, ia; 
eu nu voiam decât ca ziua să se termine. Cam 
atât durase relaţia mea cu Alex. 

Când am intrat în oraş, cerul era de un 
albastru strălucitor şi plin cu funigei de nori. 
Trebuia să ştiu unde să-l las pe Alex, ca să pot 
să-l scot din viaţa mea. Am spart tăcerea şi l- 
am întrebat: 

— Maşina ta e la magazinul de produse 
sportive? 

— Da. 

Am intrat în parcare şi i-am văzut Audi-ul 
albastru în partea de nord a parcării. Am oprit 
jeepul lângă maşina lui şi l-am privit cum se 
întoarce să-şi ia rucsacul de pe bancheta din 
spate. Eram uşurată că nu trebuia să petrecem 
mai mult timp împreună. 

Alex a deschis portiera. Era pe cale să iasă 
când s-a întors, uitându-se intens în ochii mei. 
A făcut o pauză, aplecându-se din nou spre 
mine, la câţiva centimetri de faţa mea. Totuşi, 
de data asta, nu mă aşteptam la nimic. Cu o 
voce joasă, mi-a spus: 

— Pentru că ai pierdut pariul, ne vedem 
sâmbătă. 

A ieşit din maşină înainte să-mi dau seama, 
şi am rămas simțind furnicături pe gât, în locul 
atins de respiraţia lui. 


Capitolul 3 


— Ata-i tot? a întrebat Jasmine, ridicând din 
sprâncene. După tot ce s-a întâmplat, singurul 
lucru pe care ţi l-a spus tot drumul spre casă a 
fost: „Ne vedem sâmbătă?” 

Jasmine mă luase la întrebări privind 
întâlnirea mea dezastruoasă. Eram concentrată 
la tigaia pe care o frecam în chiuvetă, iar 
Jasmine stătea la masa din bucătărie, 
mestecând gumă şi făcând baloane. 

— Nu, mi-a mai spus şi „Pentru că ai pierdut 
pariul, ne vedem sâmbătă.” Am clătit tigaia şi 
m-am şters pe mâini cu un prosop de 
bucătărie. M-am aşezat în faţa lui Jasmine şi 
am început să mănânc nişte bomboane din 
farfuria de pe masă. Nu pot să cred cât e de 

măgar, am zis eu. Aşteaptă, ba da, pot. Am 
obiceiul să ies în oraş cu idioţi. 

— Te-a sunat pentru întâlnire? a întrebat ea. 

— Incă nu. Sper să nu mă sune. Nu vreau să- 
| văd. Când mi-am desfăcut un Starburst roz, 
am auzit o bătaie în uşă. O fi Zach? am 
întrebat eu. 

— Nu cred. 

Jas s-a ridicat să deschidă uşă. După un 
minut, a revenit ţinând o vază de culoare roz, 
pe jumătate cât ea. Din ea se revărsau o 
mulţime de orhidee roz, toate strălucind ca şi 
când ar fi fost presărate cu sclipici. Mi s-a tăiat 
răsuflarea când le-am văzut - orhideele roz 
erau preferatele mele. 

Jasmine era şi mai entuziasmată decât mine. 

— Citeşte biletul! Citeşte biletul! 

— Mai întâi trebuie să îl găsesc, ajută-mă să 
îl caut! 

Am căutat printre orhidee pe cât de atent 
am putut, încercând să nu  deranjăm 
aranjamentul perfect. Am văzut biletul între 
două flori şi l-am scos. Am deschis plicul. 
lnăuntru era o carte de vizită neagră, cu un 
scris argintiu. Scrisul de mână era îngrijit şi cu 
litere rotunjite. Am citit biletul cu voce tare: 

Evie, 
Pentru că nu imi pari genul de fatã care să nu Se 

gind de CNE, presupun că ai de ghd Să respecţi 

pariul Tău. Să fii pregkită sâmtătă seard, la 6'30. 

Tiimit pe cineva sd de ia. 

Alax 

Am rămas lângă dulapul din bucătărie, 
privind florile şi clocotind de furie din cauza 
aroganţei lui Alex. 

— Ce-ai de gând să faci? a întrebat Jasmine. 

Am bătut cu biletul în blatul dulapului. 

— Mă voi duce la întâlnirea asta stupidă şi îi 
voi spune exact ce cred despre el! 

Jas şi-a înclinat capul şi a mijit ochii. 

— Chiar crezi că-i o idee bună? 

Am dat încrezătoare din cap. 

— El mă provoacă. Nu dau înapoi. 

Sâmbătă eram încă supărată, dar ţi agitată. 
Nu eram sigură care din emoţii urma să câştige 
când aveam să-l văd, în cele din urmă, pe Alex. 
Jasmine s-a asigurat că ea şi Zach erau acasă. 
Nu voia să piardă confruntarea, în caz că Alex 
decidea să mă ia personal, în loc să trimită pe 
cineva. 

La şase eram gata, iar părul lung şi castaniu 
îmi cădea în bucle mari pe spate şi îmi încadra 
chipul. Purtam o cămaşă neagră de dantelă şi 
jeanşi închişi la culoare, uşor decoloraţi. Eram 
dată cu un parfum uşor, un amestec de flori 
tropicale. M-am machiat, concentrându-mă 
asupra părţii preferate a feţei: ochii. După ce 

am terminat, am rămas să stau de vorbă cu 
Jasmine şi Zach până când, la şase şi jumătate 
fix, s-a auzit soneria. M-am ridicat, mi-am luat 
poşeta de pe canapea şi am răspuns la uşă. Nu 
mi-a venit să-mi cred ochilor. În faţa casei mele 
era un cal, iar în spatele lui, o trăsură. Trăsura 
era acoperită, deci nu mi-am dat seama dacă 
Alex era sau nu înăuntru. Jasmine şi Zach 
priveau pe fereastră, cu gurile căscate la 
vederea trăsurii. 

— O caut pe Evangeline, a spus bărbatul de 
la uşă. 

Era îmbrăcat cu un costum negru, cămaşă 
albă apretată şi o cravată neagră, din satin. 

— Eu sunt, am răspuns eu, uluită. 

— Domnul Night mi-a spus să vă duc la 
destinaţie. 

Incă mă gândeam la vehiculul parcat pe 
aleea mea, când mi-am dat seama că bărbatul 
se referise la Alex spunându-i „domnul Night”. 
Măcar acum îi ştiam numele de familie - ceva 
ce probabil ar fi trebuit să aflu înainte să fiu de 
acord să ies cu el la o întâlnire misterioasă. Am 
reuşit să-mi adun gândurile suficient încât să 
spun: 

— Grozav. Ai idee care ar putea fi 
destinaţia? 

Bărbatul a chicotit. 

— Domnul Night a spus că mă veţi întreba 
asta. Mi-a cerut să vă spun să vă bucuraţi de 
surpriză. 

— Bineînţeles că aşa a făcut. M-am întors 
spre Jas şi Zach şi mi-am dat ochii peste cap. 
Ne vedem mai târziu, le-am spus când am ieşit 
pe uşă. 

— Noroc, a spus Jas. 

— Încearcă să nu-l omori, mi-a sugerat Zach. 

Bărbatul a deschis uşa trăsurii pentru mine. 
M-am aşezat şi m-am uitat pe geam. 
Îndepărtându-ne în tropăitul cailor, i-am văzut 
pe Zach şi pe Jas privindu-mă din casă. 

Am mers cam douăzeci de minute. Nu ştiam 
cât dura să ajungi undeva cu trăsura. Trebuia 
să recunosc, asta era cea mai elaborată 
întâlnire plănuită vreodată de cineva pentru 
mine. Când ne-am oprit, vizitiul mi-a deschis 
uşa. 

— Am ajuns, a spus el. 

— Mulţumesc. 

Am coborât din trăsură, păşind pe o alee 
pietruită care s-ar fi potrivit mai bine unei 
străzi din Europa decât uneia din munţii din 
Gunnison. M-am uitat împrejur şi am observat 
casa care fusese clădită pe un versant izolat al 
muntelui. Casa era uluitoare; din cărămidă 
roşie, flancată de turnuri mari, care îmi 
aminteau de turnurile din basmele copilăriei, în 
care fecioarele erau mereu captive - nu 
neapărat un gând încurajator, având în vedere 
că nimeni nu ştia unde eram în seara asta. 
Luminile aprinse din casă luminau o scară 
frumoasă din lemn, în spirală. Probabil că doar 

lemnul valora o mică avere. M-am întrebat 
dacă era vreun fel de sală de recepții sau dacă 
Alex chiar îşi permitea o casă ca asta. Vocea 
vizitiului m-a smuls din gânduri. 

— Domnul Night mi-a cerut să vă dau asta. 

Mi-a dat un bilet, apoi a urcat din nou pe 
capra trăsurii şi a luat ffâiele. În timp ce 
deschideam plicul, am auzit copitele cailor pe 
caldarâm. lnăuntru era o altă carte de vizită 
neagră, cu un scris argintiu. 

Măcar de data asta nu era niciun comentariu 
răutăcios. M-am uitat în stânga şi am văzut 
aleea luminată de felinare şi am urmat-o. 
Aleea înconjura casa, printre copaci cu coroana 
bogată. Parfumuri florale dulci şi mirosul de 
pământ proaspăt săpat m-au învăluit. Nu eram 
pe cărare de mult timp, când am observat 
ceva strălucind în faţa mea. Aleea a devenit 
mai puţin vizibilă şi, curând, m-am trezit pe 
iarbă, încercând să văd mai clar luminile. Când 
am cotit, copacii care îmi blocau vederea au 
dispărut şi am icnit, uluită. Am văzut cel puţin 
o sută de lumânări albe şi negre aranjate 
strategic prin curtea imensă. Strălucirea pe 
care o văzusem venea dinspre copaci. Sclipeau 
cu ceea ce păreau a fi mii de cristale care 
atârnau de crengi. 

Studiam totul, când am văzut o siluetă 
ieşind din umbră. Alex arăta mai apetisant ca 
niciodată într-un costum gri, cu o cămaşă 
turcoaz, care îi accentua ochii strălucitori, şi o 

cravată argintie. Aproape m-a făcut să uit că 
trebuia să fiu supărată pe el. 

— Ce părere ai? m-a întrebat el, cu un 
zâmbet plăcut. 

Nu eram sigură dacă se referea la curte sau 
la hainele lui. Răspunsul era, în orice caz, 
acelaşi. 

— N-am mai văzut aşa ceva. M-am întors ca 
să mă uit în spatele meu. Le laşi aprinse tot 
anul? am întrebat eu, gândindu-mă că scena 
îmi amintea de un decor elaborat de Crăciun. 

A râs. 

— Sigur că nu, sunt pentru tine. 

Mi-a căzut faţa. 

— De ce? am întrebat. Vreau să spun, nu pot 
să cred că cineva s-ar deranja atât de mult 
pentru mine. 

El şi-a înclinat capul şi a răspuns: 

— Meriţi asta. 

Eram prea uimită ca să vorbesc. 

Alex a rupt tăcerea. 

— M-am gândit că ar fi drăguţ să fac ceva... 
mai puţin captivant decât activităţile tale 
obişnuite. Ţi-e foame? Cina noastră este gata. 

Mi-a arătat o masă rotundă din curtea 
interioară. Masa era acoperită cu o pânză 
neagră şi pregătită cu pahare adevărate şi 
argintărie - am observat asta pentru că toate 
paharele mele de acasă era din plastic, iar 
tacâmurile le aveam, de obicei, de la 
restaurantele fast-food. M-am îndreptat spre 

masă, iar Alex m-a urmat. Când m-am 
apropiat, am văzut mai multe lumânări, iar 
flăcările lor scânteiau ca artificiile. Tulpini de 
orhidee roz erau împrăştiate pe lângă 
lumânări, amintindu-mi de florile frumoase de 
acasă. 

— Orhidee, am spus eu. De unde ai ştiut că 
sunt preferatele mele? 

Uşor, buzele i s-au arcuit într-un zâmbet 
când m-a privit în ochi. 

— Nu pari genul de fată căreia să-i placă 
trandafirii. 

M-am aşezat, încercând să-mi revin din 
ameţeala pe care o simţeam. Aproape imediat, 
un ospătar a ieşit din casa slab luminată, 
ducând două farfurii cu salată. Salata era 
decorată cu panglici cremoase de sos de 
zmeură, care acopereau frunzele delicate de 
spanac; nucile şi brânza feta erau presărate pe 
salată ca nişte confetti. Sosul pentru salată, 
deschis la culoare, şi frunzele verzi contrastau 
puternic cu farfuria albă pătrată pe care era 
servită salata. Semăna cu ceva care ar fi 
trebuit să se afle într-un muzeu de artă şi nu 
pe o farfurie. Ospătarul a luat o carafă de pe 
masă şi ne-a umplut paharele cu limonadă 
proaspătă - preferata mea. Am împins 
tacâmurile de pe şerveţelul negru din in de pe 
masă, pe care mi l-am pus în poală, şi am luat 
furculita. Probabil că Alex observase cât de 
intens mă uitam la mâncarea mea. 

— N-o să te muşte, mi-a spus el. 

l-am aruncat o căutătură urâtă. 

— Arată atât de elegant. Nu vreau să o stric 
mâncând-o. 

— Ei bine, aş putea să le spun să aducă o 
altă farfurie cu o salată mai dezordonată, m-a 
tachinat el. 

Mi-am mişcat capul într-o parte. 

— Cred că mă voi descurca, mulţumesc. 

Am studiat curtea, apoi m-am întors la 
salata mea. Mi-am ridicat privirea după câteva 
înghiţituri şi am văzut că Alex se uita la mine. 

— La ce te gândeşti? m-a întrebat el. 

— Chiar te-ai dat peste cap în seara asta, 
am spus eu. 

Pentru o clipă, a părut să se gândească la 
ceva. 

— Detaliile sunt importante, a spus el. Le 
transmit oamenilor că îţi pasă de ei. 

— Deci toate astea, am gesticulat eu spre 
lumânări, cristale şi mâncare, înseamnă că îţi 
pasă de mine? 

Nu credeam asta nici măcar preţ de o 
secundă, nu după ce se întâmplase la lac. 

El m-a privit ca şi când ar fi crezut că 
glumeam. Când şi-a dat seama că nu 
glumeam, a spus: 

— În ultimele două săptămâni, te-am salvat 
de ceea ce credeai că era un animal sălbatic, 
te-am împiedicat să te arunci de pe stâncă, am 
fost ghidul tău personal prin munţi, şi te-am 

scos dintr-un lac. După toate astea, tot te-am 
invitat în oraş. Credeam că sentimentele mele 
pentru tine sunt destul de evidente. 

Cu orgoliul lui Alex revenit în forţă, mi-am 
regăsit mânia de care uitasem când am intrat 
în curtea lui şi am înțeles întâlnirea 
extravagantă pe care o plănuise. 

— Ştii, am venit să-ţi spun să mă laşi în 
pace. 

Alex a ridicat o sprânceană în vreme ce se 
rezema de scaun şi mi-a făcut semn cu mâna 
ca şi când ar trebui să continui, ceea ce m-a 
enervat şi mai mult. Nu trebuia să-i cer voie ca 
să-i spun cât de măgar era. 

— Cum ar fi putut să fie evidente 
sentimentele tale? am întrebat eu, ridicând 
vocea. Tu faci comentarii care sugerează că 
eşti interesat de mine, dar acţiunile tale indică 
opusul! Nici măcar nu mă atingi. 

El nu a tresărit, nu mi-a spus că sunt nebună 
şi nici nu m-a acuzat că sunt emoţională. In 
schimb, m-a privit direct. 

— Îmi pare rău că te-am supărat. N-am vrut 
să fac asta. 

Am aşteptat să continue. Nu a facut-o. 

— Asta e tot? am întrebat eu. N-ai de gând 
să-mi explici? 

A închis ochii şi şi-a frecat fruntea cu vârful 
degetelor. 

— N-aş şti de unde să încep. A respirat 
adânc. Îmi pare rău, Evie. N-am vrut să te 

supăr. Vreau să petrec mai mult timp cu tine şi 
să înţeleg ce se întâmplă între noi. 

L-am privit preţ de un minut, evaluându-i 
chipul neliniştit. Părea sincer şi îmi dădeam 
seama că îi părea rău cu adevărat, în cele din 
urmă, am dat din cap. 

— Bine. Putem încerca. Dar trebuie să 
încetezi să te mai porţi ca un snob idiot, sau 
asta nu va funcţiona deloc. 

Alex a râs uşor când şi-a luat furculita. 

— Voi încerca să nu te mai supăr. 

Am zâmbit şi am luat o gură de limonadă. 

— Dacă vom avea vreun fel de relaţie, 
trebuie să te cunosc mai bine, am zis eu. 
Povesteşte-mi despre familia ta. 

— Nu sunt multe de spus. Părinţii mei au 
murit demult. Am fost singurul lor copil. Pentru 
că părinţii mei nu mai erau, practic, am crescut 
într-un internat. Este unul dintre motivele 
pentru care am terminat facultatea atât de 
devreme. Mi-am petrecut cea mai mare parte a 
timpului învățând şi la facultate mi-a fost uşor. 

M-am simţit groaznic pentru că îl crezusem 
atât de plin de sine când l-am întâlnit prima 
dată şi mi-a spus că parcursese un program 
accelerat de studii. 

— Familia mea era înstărită. Când au murit 
părinţii mei, le-am moştenit toate bunurile şi 
am investit banii pe care i-am primii. 

M-a uimit nonşalanţa cu care vorbea despre 
familia lui şi despre ceea ce, probabil, fusese o 
tragedie îngrozitoare. Am simţit impulsul de a 
întinde mâna şi de a-l strânge de braţ, într-un 
gest de consolare, dar, dintr-un oarecare 
motiv, nu mi s-a părut că trebuia să o fac. 

— Îmi pare rău, am spus eu. Nu pot să-mi 
imaginez cum trebuie să fi fost. 

El a ridicat din umeri. 

— E-n regulă. Totul se întâmplă cu un motiv. 

S-a uitat la inelul lui, care, în lumina 
lumânării, căpăta o strălucire eterică. Ochii lui 
păreau să se concentreze, ca şi când îşi 
amintea un alt loc, un alt timp. 

— Ai primit inelul de la părinţii tăi? am 
întrebat eu încet. 

Pentru o clipă nu mi-a răspuns, dar, în cele 
din urma, a spus: 

— Într-un fel, presupun. Inelul a fost un 
cadou. 

Am aşteptat să-mi dea mai multe detalii, dar 
nu a făcut-o. Ştiam că, probabil, îi era greu să 
vorbească despre moartea părinţilor lui, aşa că 
am abandonat subiectul. 

În timpul pauzei din conversaţie, ospătarul a 
adus felul principal: cartofi noi, prăjiţi în ulei de 
măsline şi ierburi, pui cu pesmet, morcovi şi 
chifle. Mâncarea arăta grozav, iar noi am 
continuat să mâncăm. 

Printre înghiţituri, Alex mi-a spus: 

— Povesteşte-mi despre familia ta. Ai fraţi? 


54 


— Nu am fraţi, sunt doar eu şi părinţii mei, 
am răspuns, alegând o chiflă din coşul de pe 
masă. 

— Locuiesc în apropiere? 

— Nu, într-un orăşel din Montana, White 
Sulphur Springs. 

— Cum au acceptat venirea ta la şcoală în 
Colorado? 

Am luat cuțitul şi am întins nişte unt sărat pe 
pâine în vreme ce îi răspundeam: 

— Mamei i-a fost greu. M-am mutat imediat 
după ce am terminat liceul. Mama se aştepta 
să mai stea cu mine încă trei luni. N-a fost 
uşor, dar trebuia să plec şi să experimentez 
lucruri noi. 

El a dat înţelegător din cap. 

— Crezi că vor veni des în vizită? 

Am înghiţit mâncarea ca să pot vorbi. 

— Sunt sigură că vor veni aici o dată sau de 
două ori pe an. Încearcă să nu mă îngrădească, 
dar mama mă sună şi îmi scrie des e-mailuri. 
Tata îmi tot aminteşte să îmi întreţin maşina, 
iar mama îmi trimite prin poştă fursecurile ei 
speciale cu fulgi de ciocolată. 

— Trebuie să o cunosc pe mama ta, a spus 
Alex. Nu cred că mi-a trimis vreodată cineva 
fursecuri de casă. 

— O să-i spun. Se va apuca să coacă în 
seara asta şi vei avea mai multe fursecuri 
decât ţi-ai dorit vreodată. 

A zâmbit, ca şi când şi-ar fi imaginat-o pe 
mama lui făcându-i fursecuri. 

— Asta ar fi drăguţ, a spus el. 

Alte câteva minute au trecut cât am mâncat. 

— Crezi că îţi va plăcea la facultate? a 
întrebat Alex, ridicând paharul şi luând o 
înghiţitură. 

Am dat aprobator clin cap. 

— Sunt încântată să cunosc oameni noi şi 
îmi place să învăţ, aşa că, deşi e mult de 
muncă, abia aştept să înceapă şcoala. 

— Asta e grozav, a spus el. Facultatea a fost 
una dintre cele mai bune experienţe pe care 
le-am avut vreodată. 

— Ce ai studiat? 

— M-am specializat în istorie, dar am fost la 
multe alte cursuri. 

— Ce-ai vrut să faci cu specializarea în 
istorie? am întrebat eu. 

Nu cunoşteam pe nimeni care să aleagă 
specializarea asta lâră să vrea să fie profesor 
sau să îşi ia doctoratul. 

— Istoria mi-a plăcut cel mai mult. Ştiam că, 
pentru mine, a avea o carieră nu e atât de 
important cum este pentru majoritatea 
oamenilor. Am vrut să învăţ o materie care îmi 
plăcea. Acum, îmi folosesc timpul şi resursele 
ajutând cauzele în care cred. 

Am terminat de mâncat şi m-am rezemat de 
spătar. 

— Ce presupune, mai exact, munca ta de 
voluntar? 

Corpul i s-a încordat uşor. 

— Ajut oamenii să depăşească situaţiile 
dificile. 

Ceva din răspunsul lui m-a făcut să mă 
gândesc la ceva familiar. Am închis ochii, 
încercând să scap de senzaţia ciudată. 

— E ceva în neregulă? m-a întrebat Alex, 
îngrijorat. 

Am încercat să alung sentimentul râzând. 

— Ai să crezi că sunt nebună, dar, de când 
te-am cunoscut, am simţit că te ştiu de 
undeva. 

Alex m-a privit mult timp în ochi. Şi-a trecut 
limba peste buze şi mi-a răspuns: 

— Şi eu simt acelaşi lucru în privinţa ta. 
Probabil că între noi e una dintre acele 
legături. A  zâmbit, schimbând repede 
subiectul: Vrei să intrăm în casă? 

Am zâmbit şi eu, bucuroasă că nu a crezut 
că eram nebună. 

— Mi-ar face plăcere. 

L-am urmat prin uşile masive din mahon. Am 
trecut printr-o cameră cu mobilă veche şi 
pereţii plini de cărţi, din podea până în tavan. 

Am păşit unul lângă altul în vreme ce 
străbăteam un coridor şi am intrat într-o 
cameră imensă, care părea a fi o galerie de 
artă. Pe pereţi erau mai multe tablouri decât 
văzusem în unele muzee, şi multe îmi păreau 

cunoscute. Alex s-a retras şi m-a privit 
plimbându-mă prin cameră, observând numele 
de lângă tablouri: Philippe Mercier, William 
Hogarth, Benjamin West. Am ajuns la un tablou 
care mi-a atras atenţia. Norii şi nuanțele de roz 
deschis şi albastru ale apusului se reflectau în 
lacul înconjurat de dealuri, cu munţi în fundal. 
Numele artistului era Richard Wilson şi ceva 
din tablou m-a făcut să cred că văzusem locul, 
deşi nu îmi aminteam unde anume. Mi-am 
lăsat privirea să hoinărească, încercând să îmi 
amintesc, dar am fost imediat distrasă când 
am observat un tablou pe care l-aş fi 
recunoscut oriunde. Pânza era o copie a 
tabloului Noapte înstelată a lui Vincent Van 
Gogh, pictura mea preferată. Era oœ 
reproducere fantastică; urmele pensulei şi 
pergamentul pe care era pictată păreau atât 
de autentice. 

Mi-am dat seama că Alex stătea lângă mine. 

— Este frumos, am spus eu, absorbită de 
culorile şi de frumuseţea haotică a stelelor 
rotitoare. Este pictura mea preferată. 

Preţ de câteva secunde, nu mi-a răspuns. 

— Este şi una dintre preferatele mele. 

— Pare atât de autentică! 

Am întins mâna, fermecată. Am trasat 
urmele pensulei în aer, cu vârfurile degetelor. 

Râsul lui Alex m-a scos din transă. 

— Este autentică, Evie. 

Am icnit şi m-siin tras repede înapoi, 
nedorind nici măcar ca amprentele mele din 
aer să se afle în apropierea picturii, dacă Alex 
spunea adevărul. 

— E imposibil să vorbeşti serios, am spus eu, 
complet uimită. 

— Părinţii mei iubeau arta şi au început 
această colecţie. Am continuat tradiţia după ce 
ei au murit. Am cumpărat Noapte înstelată în 
urmă cu câţiva ani. 

— Credeam că originalul este expus la 
Muzeul de Artă Modernă din New York, am 
spus eu, pe un ton încă neîncrezător. 

— Imprumut muzeului piesele de artă ale 
familiei pentru perioade lungi de timp. Pe 
acesta l-am luat înapoi pentru seara asta. 

Nu mi-am dat seama exact la ce se referea. 
Dacă aş fi gândit clar, motivul pentru care 
adusese înapoi, chiar acum, exact tabloul ăsta, 
pictura mea preferată, m-ar fi intrigat mai 
mult. 

În schimb, l-am fixat cu privirea, uimită. Nu 
mi-a venit să cred şi am început să mă uit mai 
atent la restul lucrărilor de artă din cameră. Pe 
unele le-am recunoscut, un Monet cu 
siguranţă, şi un altul care părea un Picasso. 
După cum stăteau lucrurile, putea să o 
ascundă şi pe Mona Lisa pe un perete, după 
colţ. 

Uluită, l-am întrebat: 

— Şi restul? Sunt şi ele originale? 

El a zâmbit din nou, părând să se bucure că 
mă şoca. 

— Da, sunt. 

Cum s-a întâmplat asta? în Gunnison, 
Colorado, unele dintre cele mai cunoscute 
lucrări de artă din lume atârnau pe pereţii 
uneia dintre cele mai frumoase case pe care le 
văzusem vreodată. M-am întrebat ce aveam să 
mai descopăr în restul turului. Poate că pe hol 
era Venus din Milo. 

— Vrei să vii cu mine? m-a întrebat Alex, cu 
o sclipire în ochi. Vreau să-ţi mai arăt ceva. 

— Sigur, am fost eu de acord, întrebându-mă 
ce altceva aş mai fi putut vedea. 

L-am urmat prin hol şi am urcat pe scara 
lată în spirală şi cu balustrade din mahon, la fel 
ca uşile de la intrare. Când am ajuns la ultimul 
etaj, ne-am oprit în faţa unor uşi imense. El m- 
a privit, deschizând încet uşile şi dându-se la o 
parte. Pentru a zecea oară în seara aia, am 
rămas cu gura căscată. Podeaua era din 
acelaşi lemn pe care îl văzusem în salonul de 
artă de dedesubt. O briză a intrat prin 
ferestrele care erau din doi în doi metri de jur 
împrejurul camerei. Intregul etaj era o imensă 
sală de bal. Mi-am amintit că aveam încă gura 
deschisă şi am închis-o. 

— Cred că-ţi place să dansezi, am spus eu. 

El a râs şi s-a apropiat de un sistem audio. 
Cam după treizeci de secunde, am auzit 
muzica începând să cânte. Era „Moon River” al 

lui Andy Williams, unul dintre cântecele mele 
clasice preferate. Ori Alex era un spion, ori se 
pricepea foarte bine la ghicit - dar, pe de altă 
parte, poate că aceleaşi lucruri ne plăceau 
amândurora. 

Îndreptându-se către mine, m-a privit în 
ochi. Inima îmi bătea atât de repede, încât nu 
ştiam cât aş mai fi putut să rămân în picioare, 
fără ajutor. Părul brunet al lui Alex s-a unduit 
când briza a intrat pe ferestre. Ochii îi licăreau 
ca flăcările şi o hotărâre neobişnuită i se citea 
pe chip. S-a oprit la jumătate de metru în faţa 
mea, făcând o pauză care mi-a părut o 
eternitate. 

— Vrei să dansezi cu mine? m-a întrebat, 
întinzându-mi mâna. 

Nu ne mai atinseserăm niciodată, dar, fiind 
atât de aproape unul de celălalt, parcă între 
noi curgea un curent electric. l-am zâmbit şi 
am dat din cap. Incet, simțind curentul din ce 
în ce mai puternic, m-am întins spre el şi l-am 
luat de mână. De îndată ce ne-am atins, am 
simţit o căldură în spate, chiar în locul în care 
aveam semnul din naştere în formă de crin, 
dar eram prea ocupată să mă concentrez 
asupra lui Alex ca să mă gândesc la căldură. 
Legătura dintre mâinile noastre era intensă, ca 
şi când aş fi fost atrasă spre el, şi o parte din 
mine despre care nu ştiam că exista şi-a făcut 
brusc apariţia. 

lar apoi, pe neaşteptate, am simţit că mă 
cufund într-un vis. Am privit cum o fată nu cu 
mult mai mare decât mine şi-a dat la o parte 
buclele  castanii de pe faţă cu o mână 
înmănuşată. Era frumoasă, într-o rochie lungă 
de bal stacojie, cu un decolteu dantelat şi 
adânc şi cu o fustă care se deschidea un pic în 
faţă, dezvăluind un jupon cu volane dedesubt. 
O siluetă masculină stătea cam la trei metri în 
faţa ei. Erau afară, înconjurați de întuneric şi 
copaci. Deşi vedeam clar fata, bărbatul era 
prea departe ca să disting vreun detaliu - dar îl 
auzeam. 

— Asta ai ales? a întrebat el, cu un ton 
evident dispreţuitor. 

Fata a răspuns dând din cap, iar mişcarea 
uşoară arăta o tristeţe aproape palpabilă. 

— De ce el? a întrebat bărbatul. De ce 
acum? 

— Nu pot să reprim ce simt, a răspuns fata. 
Sunt îndrăgostită de el. 

— Nu, a spus el printre dinţi. A tăcut pentru 
o clipă, apoi s-a îndreptat spre un copac şi a 
lovit trunchiul cu pumnul. Te-ai îndrăgostit de 
ce vrea el să vezi, nu de cine este. A expirat 
neîncrezător şi a scuturat din cap. Am făcut tot 
ce am putut până acum, iar acum îmi spui că 
eşti îndrăgostită de el? Dacă m-ai înjunghia în 
inimă nu ar fi mai puţin dureros. 

Fata s-a apropiat de el, privind în jos. 

— Îmi pare rău, a spus, venind în spatele lui 
şi atingându-i umărul cu mâna. Nu am vrut să 
te rănesc. 

El şi-a înclinat capul spre locul în care se 
odihnea mâna ei şi, brusc, a cuprins-o de 
mijloc, trăgând-o cu el în întuneric. Ea a 
suspinat surprinsă când el s-a aplecat şi a 
sărutat-o, violent la început, ca şi când ar fi 
încercat să-i dovedească ceva, apoi mai blând, 
până când şi-a dezlipit buzele de ale fetei şi şi- 
a sprijinit capul de fruntea ei. Cu o voce 
răguşită, a întrebat-o: 

— Încă mai crezi că îl iubeşti? 

Ea nu s-a mişcat. 

— Mai crezi? 

Ea nu l-a privit când a dat din cap aproape 
imperceptibil. 

El i-a dat drumul şi s-a tras înapoi, 
întorcându-se cu spatele la ea. Minutele au 
trecut, iar muşchii umerilor i s-au încordat. 
Apoi şi-a înclinat capul într-o parte, cu profilul 
abia vizibil, şi i-a spus: 

— Te va dezamăgi. 

A mai stat câteva secunde, înainte de a 
începe să se îndepărteze. 

Ea şi-a trecut uşor degetele peste buze şi şi- 
a înălţat capul, privindu-l cu ochi măriţi cum 
pleca. 

— Aşteaptă! i-a strigat. Unde te duci? 

El s-a oprit şi s-a întors, cu picioarele 
depărtate şi cu braţele încrucişate la piept. 

Când a fixat-o cu privirea, chipul îi era învăluit 
de părul lung până la umeri. Apoi i-a răspuns la 
întrebare: 

— Să-ţi demonstrez care din noi te iubeşte 
mai mult. 

Când visul s-a risipit şi mi-am revenit, m-am 
îndepărtat ezitând de Alex. 

— Te simţi bine? 

ingrijorarea i se citea pe chip. Am dat din 
cap, încercând încă să înţeleg ce văzusem şi 
dacă era măcar adevărat. 

— Ce s-a întâmplat? m-a întrebat el. Te-am 
luat de mână, iar tu ai închis ochii şi aproape 
că ai căzut. 

Am scuturat din cap, încercând să îmi 
limpezesc mintea. 

— Nu ştiu. 

Am vrut să-i spun că avusesem un fel de vis 
cu ochii deschişi, dar m-am răzgândit. Nu 
aveam niciun motiv să-l fac pe Alex să creadă 
că înnebuneam. Dacă mă purtasem ciudat în 
timpul visului, Alex nu părea să fi observat. 

— N-a fost nimic, am răspuns, încercând să 
mă conving şi pe mine, şi pe Alex. Am ametit 
din senin. 

Alex şi-a strâns buzele, încercând să decidă 
dacă eram cu adevărat în regulă. 

— Zău! Sunt bine, am încercat eu să-l 
asigur. lar tu îmi eşti dator cu un dans. 

Alex a schiţat un zâmbet şi s-a întors la 
echipamentul audio. „Moon River” a început 

din nou să cânte. Viziunea - dacă asta era - s-a 
petrecut chiar după ce l-am atins pe Alex. M- 
am întrebat dacă avea să se întâmple din nou. 
Când Alex s-a apropiat, m-am întins uşor spre 
el şi l-am luat de mână. Nimic. Am zâmbit 
uşurată şi am încercat să mă asigur că ceea ce 
văzusem fusese doar în imaginaţia mea. Nu 
aveam nicio altă explicaţie pentru asta. 

Alex şi-a aşezat mâna dreaptă pe spatele 
meu şi mi-a oferit-o pe cealaltă. Mi-am pus 
mâna stângă pe umărul lui, încercând 
disperată să-mi amintesc ceva, orice, de la 
orele de dans din sala de bal a liceului. Dar 
când m-a condus în mijlocul camerei, 
picioarele mi-au alunecat pe ringul de dans ca 
şi când eram de mult o dansatoare 
profesionistă de vals. Am inhalat mirosul de 
cedru al coloniei lui Alex şi încă am simţit 
curentul în toate locurile în care se atingeau 
corpurile noastre. 

Melodia s-a schimbat, iar Alex s-a retras, 
încordat, ca şi când ar fi purtat o discuţie în 
contradictoriu în minte. După o clipă, s-a 
apropiat din nou de mine, iar de data asta m-a 
tras atât de aproape, încât ne-am îmbrăţişat. 
Mi-am înfăşurat braţele în jurul gâtului său, mi- 
am sprijinit capul de pieptul lui lat şi am oftat. 
Alex m-a strâns şi mai tare în braţe. 

Cât am dansat, nu am putut să nu mă întreb 
ce se întâmpla cu mine. In câteva ore, repulsia 
controlată faţă de Alex se transformase într-un 

interes romantic. De obicei, sunt o persoană 
foarte raţională. Nu sunt spontană şi mereu 
analizez în detaliu fiecare decizie pe care o iau. 
Dar nu puteam nega cât de bine mă simţeam 
în braţele lui Alex - fericită, complet 
mulţumită. Aproape ca şi când trebuia să fiu 
acolo. 

Ne-am mai ţinut în braţe preţ de câteva 
minute, dar melodiile care se schimbau m-au 
anunţat că, probabil, trecuse mai mult timp. 
Căldura de pe spatele meu nu dispăruse, iar eu 
eram pierdută în euforia momentului: o 
atingere, un dans, mai intime decât orice sărut 
primit vreodată. Prea curând, înainte să fiu 
pregătită să mă opresc, Alex mi-a şoptit la 
ureche: 

— Evie, este târziu. Probabil că ar trebui să 
te duc acasă. 

Am oftat din nou, dc ir că, de data asta, 
resemnată. 

— Şi dacă nu vreau să plec? 

Alex a schiţat un zâmbet. 

— Nici eu nu vreau să pleci, a spus el, darnu 
vreau să stric totul. 

Nu puteam să îl contrazic, ştiam că un ritm 
prea rapid putea să strice o relaţie. Mi-a luat o 
clipă să-mi dau seama că tocmai mă gândisem 
la noi doi implicaţi într-o relaţie. Credea şi Alex 
că aveam o relaţie? 

Alex m-a ţinut de mână, electricitatea fiind şi 
mai puternică acum. Am coborât împreună 

scările frumoase. El m-a condus în bucătăria 
dotată cu aparatură de inox şi hiaturi din 
marmură neagră. A deschis un dulap şi a luat 
nişte chei. Am ieşit pe uşa din spate, prin 
labirintul de copaci în care cristalele tot mai 
străluceau, de data asta de la lumina lunii şi a 
stelelor, nu de la flăcările lumânărilor. 

Bine cunoscutul Audi al lui Alex era parcat în 
faţa garajului imens. Mi-a deschis portiera când 
am urcat. Alex a trecut la volan şi a pornit 
motorul. Drumul înapoi a durat mult mai puţin 
decât cel spre casa lui Alex - dezamăgitor, 
după ceea ce se dovedise a fi o seară atât de 
minunată. Nu mai întâlnisem niciodată o 
persoană cu care să vreau atât de mult să stau 
de vorbă. Voiam să ştiu totul despre el, 
începând cu mâncarea preferată şi până la 
cele mai jenante momente. M-aş fi bucurat să 
rămân trează cu el şi să vorbim toată noaptea 
şi a doua zi. 

Am parcat lângă casa mea. Alex a oprit 
motorul şi a ieşit din maşină. Eu deschisesem 
deja portiera şi coborâsem pe jumătate când l- 
am văzut pe Alex în faţa mea. 

— Evie, a spus Alex şi pe faţă i se citea 
dezaprobarea. 

M-am ridicat în picioare, nedumerită de 
expresia lui. 

— Da? 

— Nu m-ai lăsat să-ţi deschid portiera. 

Am început să râd. 

— Trebuie să par neajutorată ca să fiu în 
preajma ta? 

— Nu eşti neajutorată, a spus el. Este un 
gest cavaleresc. 

l-am zâmbit cât de dulce am putut. 

— Pot să-mi deschid şi singură portiera. 

— Nu e vorba despre asta. Aşa procedează 
un gentleman. 

l-am aruncat o privire evaluatoare. 

— Ştii, specialistule în istorie, în anii 1960 a 
existat ceva care se numea mişcarea 
feministă. Ar trebui să cercetezi chestiunea. 

Alex s-a încruntat, ca şi când ar fi trebuit să 
ştiu să nu spun asta. 

— Nu are de-a face cu independenţa ta, ci 
cu cât de bine mă port cu tine şi cu faptul că 
vreau să ştii cât de specială eşti pentru mine. 

M-am gândit la asta şi mi-am dat seama că 
nu aveam să câştig disputa, cel puţin nu în 
seara aceea. 

— Cred că ai dreptate. 

Mi-a zâmbit victorios. 

— Deci, mă vei lăsa să-ţi deschid portiera de 
acum înainte? 

M-am încruntat. 

— Dacă îmi voi aminti, bine. 

— Nu te voi lăsa să uiţi. 

— Dar, am adăugat eu, doar dacă şi eu voi 
putea face asta pentru tine uneori. 

Alex a părut surprins şi a râs. 

— Sună bine. 

Mi-am luat poşeta, gata să intru în casă. 
Alex m-a prins pe neaşteptate de mână şi am 
simţit ca şi când m-ar fi străbătut din nou un 
fulger, iar semnul din naştere s-a încălzit. M-a 
condus spre verandă şi mi-a luat cheile din 
mână. Cât l-am aşteptat pe Alex să descuie 
uşa, am văzut o umbră mişcându-se în curtea 
din faţă. Dinspre un copac, a alergat spre o 
latură a casei, lângă nişte tufe. Poate că era o 
i'uzie optică, dar m-a speriat. Alex a observat. 

— Ce s-a întâmplat? 

M-am aplecat ca să mă uit dincolo de el. 

— Mi s-a părut că văd o umbră lângă casă. A 
dispărut în tufe. 

Am încercat să trec pe lângă el ca să 
investighez ce văzusem, dar Alex, care 
deschisese uşa, m-a împins de umeri înapoi 
până când am intrat în casă. 

— Rămâi aici, mi-a ordonat el, închizândtişa 
cu plasă. 

L-am văzut pe Alex coborând încet treptele 
de la intrare şi păşind pe peluză. Am deschis 
încet uşa şi l-am urmat. Când am ajuns în 
spatele lui, se uita atent prin tufa de trandafiri 
cu miros dulce şi gardul viu care separau casa 
mea de cea a vecinului. 

— Ai găsit ceva? am întrebat eu. 

Alex s-a încordat şi s-a întors. 

— Ştiu că ţi-am spus să rămâi înăuntru. 

— Nu-mi place să mi se spună ce să fac, am 
replicat eu. Probabil că ar trebui să ştii asta. 

— Ştiu de ceva timp. Dar tot sper că, odată, 
vei asculta. A mişcat mai multe crengi de gard 
viu şi s-a întors spre mine. Nu ştiu ce ai văzut, 
dar se pare că a dispărut acum. Inainte să 
plec, mă voi uita şi în curtea din spate. 

Am ridicat din umeri. 

— Probabil că era doar un câine vagabond. 

Alex a continuat să cerceteze rapid curtea, 
iar eu mi-am dat seama că era încă îngrijorat. 

— Sau poate că a fost vreun monstru, am 
glumit eu, încercând să destind atmosfera. 

Alex m-a fixat cu privirea. 

— Sunt sigur că ai dreptate. Parcă pierdut în 
gânduri, m-a luat de mână. Hai să mergem 
înăuntru. 


Capitolul 4 


În săptămâna următoare, stăteam la masă, 
încercând să mă gândesc la un status 
inteligent pe care să-l postez pe Facebook, 
când am auzit o bătaie în uşă. M-am ridicat ca 
să răspund şi l-am văzut pe Alex de cealaltă 
parte a uşii, ţinând o petunie roşie pe care o 
luase din grădina de flori din curtea mea. 

— Bună. 

A intrat zâmbind în casă şi mi-a dat floarea. 

— Bună şi ţie, am spus eu. Nu te aşteptam. 

Şi-a îndreptat atenţia spre nişte fotografii cu 
mine şi Jasmine, care atârnau pe perete. 

— Aş putea să ies şi să sun mai întâi, dacă 
vrei. 

Am râs. 

— E-n regulă. Nu vrei să iei loc? l-am 
întrebat, arătând spre canapea. 

Alex a trecut pe lângă fotoliul cu două locuri 
şi s-a aşezat pe canapea. Am vrut să mă aşez 
lângă el, când a sunat telefonul. Bănuiam cine 
era. Mai devreme, îi răspunsesem mamei la e- 
mail şi îi spusesem de un tip cu care mă 
întâlneam. Eram sigură că mă suna ca să afle 
detalii. 

— Ce repede s-a mişcat, am mormăit eu 
când m-am ridicat. 

M-am întrebat cât timp aşteptase mama la 
calculator ca să-i răspund. 

Alex s-a încruntat. 

— Ce anume? 

— Nu contează, am răspuns eu. 

Mă temeam că va trebui să evit întrebările 
mamei cât timp Alex era cu mine. 

Am ridicat receptorul, continuând să mă uit 
la Alex. 

— Alo? 

— Evic? 

Vocea de la celălalt capăt al firului nu era a 
mamei, ci a lui Jasmine. Am oftat uşurată. 

— Hei, Jas! Ce mai faci? 

— În seara asta, Zach şi cu mine mergem să 
mâncăm la pizzerie. Vrei să vii şi tu? Ai putea 
să-l suni pe Alex şi să ne întâlnim acolo. 

— De fapt, Alex tocmai a ajuns aici. Stai să 
văd dacă avem vreun plan. Am acoperit 
receptorul cu mâna. Vrei să mergem să 
mâncăm cu Jas şi Zach în seara asta? am 
întrebat eu. 

Alex şi-a îndreptat spatele, interesat. 

— Sigur. 

Am revenit la telefon. 

— Sună grozav. Când vrei să mergem? 

— Am putea să ne întâlnim acolo cam în 
treizeci de minute? 

— Treizeci de minute? 

M-am uitat la Alex. El a dat din cap. 

— Ne convine, am spus. 

— Ura! a făcut Jas, o întâlnire dublă; sunt 
atât de entuziasmată! Ne vedem în curând! 

După ce am pus telefonul în furcă, m-am 
aşezat lângă Alex. El m-a luat de mână, iar eu 
am zâmbit. Mă bucuram că relaţia noastră 
progresase suficient încât să nu se simtă 
ciudat atingându-mă. 

— Va fi plăcut să petrecem ceva timp cu 
prietenii tăi, a spus Alex. 

li cunoscuse pe Jasmine şi pe Zach cu câteva 
zile în urmă, când trecuse pe la mine ca să mă 
scoată la o cafea. Zach păruse surprins de cât 
de drăguţ era Alex, iar Jasmine rămăsese cu 
gura căscată. Imediat după plecarea lui Alex, o 
oră întreagă Jas a vorbit despre cât de sexy 
era. Zach nu fusese încântat. 

— Da, am fost eu de acord. A trecut ceva 
vreme de când nu am mai ieşit în oraş cu ei. 

— Unde mâncăm? a întrebat Alex. 

— La pizzerie. Ai fost acolo? E destul de 
bună. 

Alex a râs. 

— Când eşti la facultate, pizza e întotdeauna 
bună. 

Nu părea să fie amator de pizza... ceea ce 
putea fi o problemă pentru viitorul relaţiei 
noastre. 

— Vrei să mergem în altă parte? Pot să-i 
sun. 

— Nu, e bine la pizzerie. 

Părea să-l preocupe ceva. În cele din urmă, 
s-a întors spre mine şi m-a întrebat: 

— Aşteptai un telefon de la Jasmine? 

Auzind întrebarea, m-am încruntat. 

— Nu, de ce? 

— Când te-ai ridicat să răspunzi la telefon, 
părea că aşteptai să te caute cineva. 

— Oh, da, am spus eu, amintindu-mi. 
Credeam că era mama. l-am trimis un e-mail 
înainte să vii şi credeam că mă suna în 
legătură cu asta. 

Asta i-a stârnit interesul. 

— Ce i-ai scris încât să te sune atât de 
repede? 

Hmm. Situaţia devenea jenantă. 

— Nimic, am spus eu, adică doar i-am 
răspuns la nişte întrebări. 

M-a privit cât timp şi-a trecut degetul mare 
peste mâna mea, înainte şi înapoi. 

— Ce fel de întrebări? m-a întrebat el 
nevinovat. 

Am ridicat dintr-un umăr. 

— Ştii tu, am răspuns eu ambiguu. Chestii 
despre muncă, întâlniri, prieteni, Jasmine, 
maşina mea. 

Speram că strecurasem partea cu întâlnirile 
destul de discret, încât Alex să nu fi observat. 
M-am înşelat. 

— Hmm... şi ce i-ai spus despre întâlniri? m- 
a întrebat el, încercând să nu zâmbească. 

M-am uitat la mâna pe care mi-o ţinea. 

— l-am spus că am întâlnit un tip într-o 
excursie în munţi şi că petrecem mult timp 
împreună. 

— Asta e tot? 

— Cam da. 

S-a încruntat. 

— Asta nu pare un subiect care să-l facă pe 
un părinte să sune imediat. 

— N-o cunoşti pe mama, l-am asigurat eu. 

— Nu i-ai mai spus şi altceva? a insistat el, 
evident curios. 

Eram stânjenită, dar m-am gândit să o spun. 

— Aăă... ei bine... probabil că i-am 
menţionat că îmi place de tine. 

Am încercat să rostesc repede ultima parte, 
sperând că nu era în stare să o descifreze. Mi- 
am ridicat rapid privirea ca să-i văd reacţia. La 

început, zâmbea ca şi când s-ar fi gândit la 
spusele mele. Dar, după câteva secunde, 
expresia i s-a schimbat când s-a încruntat, 
nedumerit. Grozav, deja îl speriasem. 

— Ce s-a întâmplat? am întrebat eu. Nu 
trebuia s-o spun? 

— Nu, nu este asta. Şi-a lins buzele şi s-a 
întors spre mine. Credeam că am trecut peste 
faza cu plăcutul. 

Mi-am tras umerii înapoi, stând mai dreaptă. 

— Oh! am făcut eu, surprinsă. Ei bine, nu 
eram sigură. Adevărul e că n-am prea vorbit 
despre asta. 

După câteva secunde jenante în care mi-am 
simţit stomacul agitându-se, nu m-am mai 
uitat la el şi, în loc să-i răspund, mi-am studiat 
cuticulele. Nu ştiam cum să încep o 
conversaţie despre relaţii sau ce să spun. El a 
observat şi, uşor, mi-a ridicat bărbia cu mâna, 
până când ne-am privit din nou. 

— Sentimentele mele pentru tine sunt 
puternice, Evie. Tu ce simţi pentru mine? a 
întrebat el. 

Mi-am muşcat buza şi m-am gândit. De 
vreme ce ultima mea relaţie se terminase cu 
motorul distrus al camionetei lui Luke, nu 
credeam că mă pricepeam prea bine la discuţii 
intense despre relaţii. Pentru că asta era ceva 
nou pentru mine, trebuia să mă gândesc bine 
la ce să spun. Ezitarea mea i s-a părut un semn 
rău lui Alex. 

— E în regulă dacă nu simţi acelaşi lucru 
pentru mine m-a asigurat el, cu toate că avea 
o expresie posomorâtă. 

— Nu, nu e asta. Sentimentele mele pentru 
tine sunt... de neînțeles. 

Chipul lui Alex i-a trădat confuzia. 

— Ce vreau să spun este că nu am mai 
simţit aşa ceva pentru nimeni. Şi sentimentele 
mele pentru tine sunt foarte... puternice. 

Mărturisirea mea l-a făcut pe Alex să 
zâmbească larg - aproape euforic. 

— Aşadar, ce înseamnă asta? am întrebat 
eu. 

S-a gândit la întrebarea mea. 

— Când vei mai vorbi cu mama ta, cred că 
ar fi bine să-i spui despre iubitul tău. 

Zâmbetul lui radia, iar eu nu m-am putut 
abţine să nu zâmbesc. 

— Bine, dar să fii pregătit, probabil că va 
vrea să înceapă să-ţi trimită e-mailuri. Vei 
primi şi fursecuri cu ciocolată la fel de des ca 
mine. 

Alex a râs. 

— Abia aştept. 

Hram bucuroasă că  scăpasem de 
conversaţia asta şi mândră dc mine că 
lămurisem o problemă, fără să recurg la niciun 
act de vandalism. M-am uitat la ceas. 

— Ar trebui să plecăm. Trebuie să ne 
întâlnim cu Jas şi Zach în zece minute. 

Mi-am luat cheile şi am ieşit pe uşă. 

— Conduc eu, a spus Alex. Maşina mea 
blochează aleea. 

— Bine. Data viitoare conduc eu, am replicat 
când Alex mi-a deschis portiera şi am urcat în 
maşină. 

— Vom vedea, a murmurat el când a închis 
portiera. 

Eram sigură că nu voise să-l aud. 

— Ce vrei să spui cu „vom vedea”? l-am 
întrebat când s-a urcat la volan. 

— Nimic, a spus el, cu ochi mari şi 
nevinovaţi. 

L-am privit în timp ce îmi prindeam centura 
de siguranţă. 

— De când te deranjează dacă sunt la volan? 
am întrebat, un pic iritată. 

Alex a expirat când a pornit maşina şi a ieşit 
cu spatele de pe alee. 

— Nu mă deranjează dacă tu conduci - cu 
toate că şi asta e ceva înspăimântător. Cu 
maşina ta am o problemă. 

Am rămas cu gura căscată. 

— Despre ce vorbeşti? Majoritatea băieţilor 
ar ucide să aibă o prietenă cu o maşină ca a 
mea. 

Eram atât de enervată, încât nici nu mi-am 
dat seama că, pentru prima dată, spusesem că 
eram prietena lui. 

— La asta mă refer şi eu, a spus el. Atragi 
mai multă atenţie decât îţi dai seama când eşti 
în maşina ta. 

L-am privit cât de sceptic am putut. 

— Chiar eşti invidios pe o maşină? 

Eram complet uimită. Nu mai avusesem de-a 
face cu un lip căruia să nu-i placă Mustangul 
meu. 

— Mă... deranjează că atât de mulţi oameni 
te observă când eşti cu maşina, a spus el. 

— Ei bine, am spus eu nervoasă, va trebui să 
te împaci cu ideea. Imi place să-mi conduc 
maşina. 

Mi-a aruncat o privire calculată. 

— Bine, vom face un compromis, a spus el. 
Poţi să conduci Mustangul când ieşi în oraş, 
dar, când ieşim împreună, conduc eu. 

— E stupid, am spus eu categoric. 

— Foarte matur din partea ta. 

— Oh, da, şi tu eşti întruchiparea maturității, 
invidios pe nişte metal şi vopsea. 

Alex şi-a încleştat maxilarul, ca şi când ar fi 
încercat să păstreze pentru sine ceea ce voia 
de fapt să zică. 

— Şi la ce te-ai referit când ai spus că eu 
conduc înspăimântător? 

El începuse cearta, aşa că, la fel de bine, 
puteam să clarificăm toate nemulţumirile 
legate de maşină. 

— Evie, s-a întors el spre mine, conduci 
nebuneşte. 

Am inspirat brusc. 

— Ba nu! 

Nu-mi venea să cred că trebuia să-mi apăr 
abilitatea de a conduce. 

Alex a respirat adânc. 

— Măcar îţi dai seama că există un limitator 
de viteză pe strada ta? E un indicator galben 
strălucitor pe care scrie „limitator” cu săgeți 
albe uriaşe care arată spre el. Nici nu cred că |- 
ai observat vreodată. Il loveşti ca şi când ai fi 
Evil Knievel—, care încearcă să sară peste 
douăzeci de maşini de fiecare dată. Pe 
indicator ar putea, la fel de bine, să scrie 
„rampă.” 

M-am uitat urât la el. 

— Şi ce dacă? îmi place să conduc cu viteză; 
nimeni nu are de suferit din cauza asta. 

— Nu încă, a spus el pe un ton clar 
dezaprobator. 

— Cine te crezi? Tata? 

S-a uitat la mine şi s-a încruntat uşor, ca şi 
când mi-ar fi spus că reacţionam exagerat. 

— Mi-ar plăcea să mai trăieşti o vreme. 

Mi-am dat ochii peste cap. 

— Conducem pe rând, am propus eu. 

El s-a gândit la asta şi ochii i s-au luminat. 

— Bine, a spus, dar pentru că Mustangul tău 
nu are aer condiţionat, conducem maşina mea 
dacă sunt peste douăzeci şi unu de grade. Şi 
1 Evil Knievel, pe adevăratul său nume Robert Craig Knievel 
(1938-2007), cascador, animator şi pictor, una dintre marile figure 


emblematice ale Americii anilor 1970, renumit pentru săriturile 
sale fabuloase cu motocicleta 

pentru că Mustangurile au tracţiunea pe spate, 
luăm maşina mea dacă sunt şanse de ploaie 
sau ninsoare. 

— Trebuie să scriem regulile? am întrebat eu 
sarcastic. 

Alex a rânjit. 

— Pot să ţi le scriu eu. 

Deja intram în parcarea de la pizzerie. Chiar 
nu puteam să mă cert cu el pentru aerul 
condiţionat şi tracţiunea pe spate, deoarece 
avea dreptate. 

— Bine, facem un compromis, am spus. 

Alex avea o expresie încrezută, ca şi când ar 
fi câştigat o altă victorie. Atitudinea lui mă 
deranja, dar nu aveam de gând să-l las să-mi 
strice seara. Am dat să deschid portiera, dar 
Alex era chiar acolo, deschizând-o pentru 
mine. Când am coborât şi i-am aruncat o 
privire urâtă, mi-a zâmbit. A închis portiera, a 
pus alarma şi m-a luat de mână. De îndată ce i- 
am simţit atingerea, m-am calmat, cel puţin 
mental; restul corpului meu a devenit mult mai 
agitat. 

Jas şi Zach ne aşteptau în holul 
restaurantului. 

— Hei! 

Jas s-a luminat la față când ne-a văzut. 

— Bună, Jas. Bună, Zach, am spus eu. 

— Bună. 

Vocea profundă a lui Alex era seducătoare 
chiar şi pentru mine. Nu-mi puteam imagina ce 
efect avea asupra lui Jasmine. 

Zach a dat din cap spre Alex, iar Jasmine a 
zâmbit sfios. 

— Bună, Alex. Mă bucur că aţi putut să veniţi 
cu noi în seara asta. 

Jas era exagerat de cordială şi îşi mesteca 
guma de parcă era la concurs. N-o mai 
văzusem atât de agitată de când aproape că 
am fost prinse înşirând hârtie igienică prin 
curtea profesorului nostru de matematică de la 
liceu. 

— Şi eu, a spus Alex. 

Hostessa a luat nişte meniuri de pe etajeră 
şi am urmat-o spre o masă din colţul pizzeriei. 
Mirosul de usturoi, pâine şi brânză umplea 
aerul cât am studiat meniurile şi am comandat. 
Zach i-a cerut imediat chelnerului un Pepsi; era 
singurul lucru pe care îl bea şi era înnebunit 
după el. Chiar dacă nu stătea prea mult pe la 
noi pe-acasă, păstram mereu un bax cu 
douăzeci şi patru de doze de Pepsi în frigider 
pentru el. 

Cât am aşteptat mâncarea, Zach i-a pus lui 
Alex toate întrebările generale de început, pe 
care i le pusesem şi eu când l-am întâlnit prima 
dată. La rândul lui, Alex le-a pus şi el aceleaşi 
întrebări lui Jasmine şi lui Zach. 

Chelnerul ne-a adus mâncarea, iar noi am 
stat de vorbă cât am mâncat. Alex i-a întrebat 

pe Jasmine şi pe Zach cum s-au cunoscut. În 
cele din urmă, discuţia aia a dus la observaţiile 
lui lasminc în legătură cu viaţa mea amoroasă. 

— Cu siguranţă reprezinţi un progres, i-a 
spus Jas lui Alex. 

Expresia lui era curioasă, invitând-o să 
continue. 

— Evie nu prea are noroc la băieţi, i-a 
explicat ea. 

— Hei! am intervenit eu, încercând să mă 
apăr. Nu toţi au fost răi. 

— Oh, da? Hai să vedem, a spus jas şi şi-a 
ridicat privirea spre tavan cât se gândea. A fost 
tipul obsedat de pastramă. Ţi-aduci aminte de 
felicitarea pe care ţi-a făcut-o de Valentine's 
Day? Când ai deschis-o, a mugit. 

Gândul ăsta a făcut-o să se înfioare. 

— Sau cel care te-a invitat la bal cu condiţia 
să te ducă acolo cu maşina ta. Jas s-a aplecat 
în faţă peste masă şi m-a privit în ochi. Şi să nu 
uităm de cel mai tâmpit dintre tâmpiţi: Luke, a 
spus ea, îndreptându-şi atenţia iar spre Alex. 
Aş putea să-ţi spun poveşti despre idiotul ăla 
ore întregi. Una din preferatele mele e aia în 
care el i-a spus că nu are timp să se ocupe de 
sentimentele ei şi că ar trebui să mediteze la 
emoţiile ei şi să-şi scrie observaţiile într-un 
jurnal, apoi să-l caute când nu mai e atât de 
irascibilă. 

Un muşchi de sub ochiul lui Alex a pulsat 
când a zâmbit într-un fel care spunea că nu era 
deloc amuzat. 

— Tipii ca ăsta nu merită pe cineva ca Evie. 
De fapt, a făcut el o pauză, ca şi când s-ar fi 
gândit dacă să continue sau nu, dacă aş fi fost 
acolo, i-aş fi vărsat paharul cu limonadă în cap. 

Am rămas cu gura căscată. M-am uitat la 
Jasmine şi am văzut că era la fel de şocată ca 
şi mine. După câteva secunde, Jasmine şi-a 
revenit. 

— De fapt, exact asta a făcut Evie, a spus 
ea. Doar că atunci bea Sprite. Jasmine l-a privit 
precaută pe Alex. De unde ai ştiut asta? 

Alex a zâmbit şiret. 

— Am ghicit, a spus el, ridicând paharul şi 
luând o gură. Apoi a lăsat paharul pe masă şi 
şi-a continuat explicaţia: Să arunci cu o 
băutură în cineva nu este un concept nou. 
Fetele fac asta tot timpul în filme şi în serialele 
TV. 

încă uimită, m-am uitat când la Jasmine, 
când la Alex. În mod clar, Jasmine nu era 
convinsă. Alex s-a aplecat peste masă şi a râs. 

— Sau poate că sunt paranormal, a spus el, 
fluturând din degete ca să destindă atmosfera. 

Zach a pufnit. 

— Dacă e aşa, am nevoie de ajutorul tău 
pentru lista echipei Fantasy Football. 

Alex şi-a atins tâmplele cu vârful degetelor, 
ca şi când ar fi ghicit un răspuns. 

— Nu poţi da greş cu Drew Brees, a spus. 

A luat nota lăsată de chelner şi s-a îndreptat 
spre tejghea ca să plătească mâncarea. Zach a 
vrut să-l urmeze, dar Alex i-a spus să nu-şi facă 
griji în privinţa asta, pentru că plătea el cina 
pentru toţi. 

De îndată ce Alex s-a îndepărtat, Zach a 
spus: 

— Îmi place de el, Evic. A dat din cap ca să- 
mi dea de înţeles că Alex trecuse un fel de test 
bărbătesc. E un băiat bun. Zach s-a rezemat de 
spătar. N-am mai auzit povestea asta. Chiar i- 
ai vărsat Sprite în cap lui Luke? 

— Bineînţeles că a făcut-o! A meritat fiecare 
picătură, a răspuns Jasmine în locul meu, 
fluturând din mână spre Zach. Şi-a pus coatele 
pe masă, îndreptându-şi din nou atenţia asupra 
mea, ca şi când Zach nici măcar nu ar fi fost 
acolo. Nu crezi că e ciudat că Alex a spus asta? 
a întrebat ea. 

Am ridicat din umeri, încă încercând să 
înţeleg. 

Jas a continuat să vorbească. 

— Vreau să spun, este ciudat că a spus ceva 
atât de aproape de ce s-a întâmplat de fapt. 

Înainte să pot răspunde, Alex s-a întors. 

— Sunteţi gata de plecare? 

— Sigur. 

M-am ridicat de la masă. Jas şi Zach m-au 
urmat. Alex m-a ţinut de mână cât am mers în 
linişte spre parcare. 

— Mersi că aţi venit la cină cu noi, le-am 
spus eu lui Jas şi lui Zach. M-am distrat grozav. 

— Da, trebuie să mai facem asta curând, a 
sugerat Alex. 

— Sună grozav, a răspuns Jas când a deschis 
portiera maşinii lui Zach, o Grand Cherokee. 

— İl adaug pe Brees în echipa mea imediat 
ce ajung acasă, a spus Zach. 

A făcut semn cu mâna şi a urcat la volan. 

Alex mi-a deschis din nou portiera, iar eu am 
urcat în Audi. Alex s-a aşezat la volan, a pornit 
maşina şi am mers în linişte preţ de câteva 
minute, până când n-am mai putut să tac. 

— Era limonadă, nu Sprite. 

Alex mi-a aruncat o privire, fără ca expresia 
de pe chipul lui să trădeze ceva. 

— Despre ce vorbeşti? 

— Limonadă i-am turnat in cap lui Luke, nu 
Sprite. Jasmine s-a înşelat. Dar tu nu. 

Alex a râs scurt. 

— Serios? a întrebat el, fiind mai atent decât 
de obicei la semnalizator, când l-a apăsat în 
jos. E o coincidenţă amuzantă. 

Am căscat ochii. 

— O coincidenţă? Asta este explicaţia ta? 

Când ne-am oprit la semafor, şi-a lăsat mâna 
peste volan şi m-a fixat cu privirea. 

— Ce altceva ar putea fi, Evie? 

Mi-am întins mâinile în faţă, cu palmele în 
sus. 

— Tu să-mi spui. 

Alex s-a uitat în altă parte. 

— Poate că mi-ai spus tu asta şi ai uitat. 

Ştiam că nu o făcusem. In afară de cazul în 
care îmi băteam joc de el cu Jasmine, Luke nu 
era un subiect despre care să-mi placă să 
vorbesc. 

— Am o memorie excelentă. Şi nu ţi-am spus 
niciodată povestea asta. 

Alex a pufnit. 

— Doar nu-ţi aminteşti fiecare secundă din 
fiecare conversaţie pe care am avut-o. 

Am ridicat din umeri, provocându-l din 
priviri. El s-a uitat la mine şi a râs fără să pară 
amuzat. 

— Memoria este un lucru complicat. Ai fi 
surprinsă de lucrurile pe care le uiţi. 

— Pune-mă la încercare, l-am provocat eu. 

Alex şi-a încleştat maxilarul şi a părut să se 
gândească, dar nu a spus nimic. Am parcat pe 
aleea casei mele. Alex mi-a deschis din nou 
portiera. 

Ani mers până la uşa de la intrare şi, ca 
întotdeauna, a întins mâna ca să-i dau cheile. 
Alex a deschis uşa şi a aprins lumina din living. 
Am intrat în casă; el m-a urmat, încă tăcut. S-a 
aşezat pe canapea cât m-am dus la telefon ca 
să verific căsuţa vocală. Cu spatele la Alex, am 
lăsat poşeta pe jos şi am ascultat mesajele. Era 
un telefon de la mama, desigur - probabil că 
primise e-mailul meu - şi un altul de la cineva 
care o căuta pe Jasmine. Am scris mesajul 

pentru ea pe o bucată de hârtie de lângă 
telefon şi am apăsat pe butonul de ştergere. 

Am rămas în faţa telefonului, întrebându-mă 
dacă Alex avea să continue discuţia. Am 
respirat adânc, apoi m-am întors şi am icnit. 
Alex era la câţiva centimetri de mine, 
aşteptând. Nici nu îl auzisem apropiindu-se. Ar 
fi trebuit măcar să simt că era în spatele meu. 
In general, îmi dădeam seama destul de bine 
când cineva pătrundea în spaţiul meu 
personal. 

L-am privit în ochi - păreau să ardă, nu de 
mânie, ci din altă cauză. Brusc, discuţia 
noastră despre limonadă/memorie a părut mult 
mai puţin importantă. Alex m-a apucat de 
mijloc, conducându-mă încet până când m-am 
lipit cu spatele de peretele sufrageriei. Şi-a 
aşezat palmele pe perete, lângă umerii mei. 
Chiar dacă aş fi vrut să mă mişc, şi nu voiam, 
ar fi fost imposibil. l-am simţit parfumul rustic 
de cedru când şi-a întreptat capul spre mine şi 
şi-a mişcat mâna dreaptă spre ceafa mea. 
Când s-a lipit de mine, mi-a şoptit ceva ce 
părea să fie „Să vedem dacă îţi aminteşti 
asta”. Inainte să-mi dau seama ce se întâmplă, 
buzele lui, la care visasem aproape în fiecare zi 
de când fuseserăm împreună la lacul montan, 
s-au atins de ale mele, apăsându-mi puternic 
gura, contopindu-se cu ea. Sărutul era agresiv, 
dar totuşi blând, buzele lui erau moi şi calde, şi 

o căldură cunoscută îmi furnica spatele, care 
se înfierbânta din ce în ce mai tare. 

M-a tras mai aproape, iar gurile noastre s-au 
deschis. Inima îmi bătea cu putere, sângele îmi 
gonea prin vene; electricitatea era 
înspăimântătoare. Felul în care ni se mişcau 
gurile, în perfectă armonie, părea să indice că 
eram făcuţi unul pentru celălalt. 

De-abia mai putea respira, iar dorinţa era 
atât de puternică, doream fiecare bucăţică din 
el, cât mai repede posibil. Alex încă mă săruta 
când m-a lăsat în jos şi m-a aşezat încet pe 
podea. A îngenuncheat lângă mine şi şi-a 
trecut un picior peste ale mele. Mi-a sprijinit 
capul cu o mână, cu cealaltă alunecând peste 
linia gâtului, iar eu i-am simţit atingerea ca pe 
un curent. A conT tinuat să mă sărute, 
mângâindu-mi acum uşor clavicula. Nu ştiam 
cât aveam să mai rezist. Apoi, am simţit cum s- 
a retras şi s-a aşezat lângă mine. 

— Ce? am întrebat eu, ridicând capul ca să-l 
privesc. Ce s-a întâmplat? 

Vocea îmi şovăia şi abia respiram. 

— Nu putem să facem asta. 

Alex răsufla mai repede decât mine. A 
încercat să se îndepărteze, dar l-am prins de 
braţ şi l-am tras înapoi, până când a ajuns 
lângă mine, întins pe podea. 

— De ce nu? am întrebat eu, uitându-mă în 
ochii lui, acum de un verde închis. 

A oftat şi a părut... stăpânit de sentimente 
contrarii. 

— Vreau să continui să te sărut, l-am 
asigurat eu. 

— Nu eşti singura, a spus el, frustrat. 

l-am studiat expresia pentru o clipă şi am 
decis să preiau conducerea. M-am ridicat în 
fund şi mi-am mişcat picioarele pe lângă el, 
până când am ajuns călare pe abdomenul lui 
tonifiat. M-am apropiat de faţa lui şi am şoptit: 

— Atunci, ce mai aşteptăm? 

Mi-am lipit buzele de ale lui şi l-am sărutat, 
apucându-i cu mâinile piepţii cămăşii. Sărutul a 
devenit mai intens. Mi-a cuprins spatele cu 
braţele şi mi-a ridicat cămaşa. Parcă aveam 
spatele în flăcări, dar îmi ardea tot corpul. 
Atingerea degetelor lui pe o parte a pielii 
neatinsă de niciun bărbat m-a făcut să mă 
înfior din cap până în picioare. 

Nu puteam să nu mă gândesc unde voiam 
să ajungem. Am început să-mi trec ambele 
mâini prin părul lui, trăgându-l de cl în vreme 
ce îl sărutam şi mai apăsat. El m-a apucat 
repede de mâini, dându-le la o parte. 

Inainte să-mi dau seama ce face, eram pe 
spate, cu braţele ţintuite de mâinile lui. Am 
închis ochii, aşteptând să mă sărute din nou, 
dar, în schimb, i-am simţit mâinile alunecând 
uşor de pe ale mele. Am auzit podeaua 
scârţâind când s-a tras repede spre peretele de 

lângă mine şi şi-a rezemat capul de el. Părea 
învins, dar hotărât. 

M-am ridicat şi mi-am aranjat părul şi 
hainele. 

— Ce s-a întâmplat? Am făcut ceva ce nu 
trebuia? 

El şi-a trecut mâinile prin păr. 

— Nu, eu am făcut, a spus el. Am lăsat 
situaţia să-mi scape de sub control. 

Eram nedumerită. 

— Ne sărutam. Am crezut că ăsta era şi 
scopul, să ne lăsăm duşi de val. 

A zâmbit obosit. 

— În majoritatea situaţiilor, probabil că este. 

— Cu ce e diferită situaţia asta? 

Expresia lui m-a făcut să mă simt naivă 
dintr-un oarecare motiv. 

— Nu este momentul potrivit, Evie. 

M-am încruntat. 

— Nu e momentul potrivit să ne sărutăm? 

El a pufnit. 

— Nu doar să ne sărutăm, deşi nici asta nu 
ar fi trebuit să facem, dar nu m-am mai putut 
abtine. Şi-a frecat faţa cu o mână. Trebuie să 
luăm lucrurile încet. 

Am ridicat vocea, exasperată: 

— Ne sărutam! Am respirat adânc şi am 
continuat pe un ton mai calm: Atâta doar, ne 
sărutam. 

Neîncrezător, m-a fixat cu privirea. 

— Ştii spre ce se îndrepta asta. 


90 


M-am uitat în altă parte. La un moment dat, 
ştiam că aveam să iau în considerare ideea de 
a face sex cu Alex, dar nu voiam să tulbur 
relaţia acţionând prea repede. Imi doream ca 
Alex să aibă încredere în mine; nu eram 
complet lipsită de autocontrol. Dar poate că 
Alex era cel care şi-ar fi pierdut controlul? în 
mod ciudat, gândul m-a făcut să mă simt 
euforică. 

Alex a vorbit din nou, cu o voce blândă şi 
părând că îi este greu să rostească acele 
cuvinte. 

— Ce vreau să spun este că acum se 
întâmplă multe. Nu cred că ar trebui să facem 
încă pasul ăsta. 

M-am încruntat la el. 

— Ce-ar putea să se întâmple care să aibă 
legătură cu asta? 

— Mai multe decât îţi dai seama. 

Am scrâşnit din dinţi. 

— Nici eu nu cred că ar trebui să mergem 
atât de departe, nu încă. Dar faci atâta caz 
pentru câteva săruturi, încât mă întreb dacă 
vei vrea vreodată şi altceva de la mine. 

Alex m-a privit ca şi când mi-aş fi pierdut 
minţile. 

— Nu fi ridicolă. Sunt absolut sigur că vreau 
asta la fel de mult ca şi tine. Nici nu ştii... A 
mormăit ceva ce nu am auzit şi s-a uitat la 
peretele alb şi gol din cealaltă parte a camerei. 
Apoi şi-a întors din nou privirea la mine. Crede- 

mă, vreau să fiu cu tine mai mult decât orice - 
dar nu încă. 

Măcar făceam ceva progrese. 

— Dacă nu acum, atunci când? am întrebat 
eu. 

— Nu ştiu exact. Dar sper că va fi mai 
curând decât mai târziu. 

M-am încruntat. 

— Şi eu sper la fel. Deci, acum nu mai avem 
voie să ne sărutăm? 

— Nu. Doar că trebuie ca noi... eu... să fiu 
mai atent. 

S-a apropiat şi s-a întins spre mine, 
cuprinzându-mi umerii cu bra (ele şi trăgându- 
mă la pieptul lui. A oftat fericit când şi-a lipit 
buzele de gâtul meu şi mi-a şoptit la ureche: 

— Nici n-ai idee cât timp am aşteptat sărutul 
ăla. 


Capitolul 5 


Nu a durat mult până când eu şi Alex ne-am 
dat seama că trebuia să ne găsim o ocupaţie 
ca să nu ajungem din nou pe podeaua din 
living. In următoarea săptămână, am văzut 
toate filmele de la cinema, ne-am spălat 
maşinile, am făcut fursecuri şi chiar i-am 
decorat dormitorul lui Jasmine cu hârtie 
igienică. Până sâmbătă, epuizaserăm lista 
noastră cu activităţi. In schimb, am decis să 

mergem cu maşina în centru şi să cumpărăm 
îngheţată - cu maşina lui Alex, bineînţeles. Am 
intrat în parcarea gelateriei, iar Alex mi-a 
deschis portiera. Gestul, politicos sau nu, mă 
făcea să mă simt neajutorată, iar mie nu îmi 
plăcea asta. 

— Mulţumesc, am mormăit eu când a închis 
portiera. 

Mi-a zâmbit şi, punându-şi o mână pe 
spatele meu, m-a condus spre vitrina 
magazinului. 

— Cu plăcere, a răspuns şi a adăugat: chiar 
dacă n-o gândeşti. 

l-am spus din nou părerea mea, pe care o 
ştia deja. 

— Apreciez gestul, nu înţelesul din spatele 
lui. 

— Înţelesul este o chestiune de interpretare, 
a spus când mi-a deschis şi uşa gelateriei. 

După ce am gustat câteva sortimente, am 
comandat. Eu mi-am luat îngheţată cu 
ciocolată de mentă într-un cornet de vafa, iar 
Alex ciocolată neagră, într-un bol. M-am 
îndreptat spre casierie ca să plătesc 
bunătăţurile, dar Alex mi-a tăiat calea, dându-i 
tipului de la casă cincizeci de dolari şi 
spunându-i să păstreze restul. Mi-am ţuguiat 
buzele şi m-am încruntat; din nou, Alex nu mă 
lăsa să plătesc. In mintea mea, averea lui nu 
era o scuză ca să plătească pentru tot ce 

făceam împreună. Când am ieşit din magazin, 
m-am întors spre el. 

— Îţi dai seama că din bacşişul pe care i l-ai 
lăsat tipului puteai să cumperi cincisprezece 
cornete de îngheţată? 

El a ridicat din umeri. N 

— A făcut o treabă bună. In plus, nu cred că 
prea mulţi oameni le dau bacşiş. 

Am lins îngheţata şi am ridicat o 
sprânceană. 

— Sunt sigură că oricum nu atât de mult. 

Ne apropiam de maşina lui Alex, dar nu 
aveam chef să mă întorc acasă. 

— Vrei să mâncăm în parc? am întrebat eu. 

— Sigur, a spus el, întinzându-se să mă ia de 
mână. 

încă simţeam furnicături în tot corpul şi 
căldură în semnul meu din naştere în formă de 
crin de fiecare dată când mă atingea. Speram 
ca senzaţia să nu dispară niciodată. 

Am mers în linişte până când am ajuns la o 
bancă retrasă din parc, înconjurată de copaci şi 
de flori. De cealaltă parte a aleii, vedeam nişte 
rațe înotând într-un mic iaz, cu penele 
strălucindu-le în lumina lunii. Credeam că 
suntem singuri, până când am observat un 
bărbat care se plimba în jurul iazului. Din locul 
în care ne aflam pe bancă, eu vedeam 
bărbatul, dar copacii ne ascundeau privirii lui. 
Era înalt, poate la fel de înalt ca Alex, cu păr 
blond şi ondulat. Când a păşit în lumina unui 

felinar, am văzut că pe braţ avea un semn 
ciudat, de culoare roşie, care semăna cu o 
pânză de păianjen. Pânza părea înfăşurată pe 
bicepsul lui şi cobora pe antebraţ aproape ca 
modelul unei acadele-bastonaş. Am chicotit, 
gândindu-mă că tipul urma să regrete serios 
când tatuajul cu Spiderman nu avea să mai fie 
popular. 

Alex şi-a dat seama că râdeam şi mi-a 
urmărit privirea. S-a uitat pentru o clipă la 
bărbat şi un amestec de mânie şi panică i-a 
traversat chipul când m-a luat de mână. A 
privit repede în jur. M-a apucat imediat de braţ 
şi m-a tras în sus. M-am împiedicat, 
nepregătită pentru părăsirea bruscă a locului, 
şi mi-am scăpat îngheţata. 

— Hei! Ce faci? am întrebat eu. 

Stricase momentul liniştit şi mă făcuse să-mi 
scap desertul. 

— Şşş! a făcut el, cu asprime. Urmează-mă 
şi nu spune niciun cuvânt, mi-a şoptit, 
aruncându-mi o privire severă. 

Alex m-a tras după el, aproape alergând. Am 
privit înapoi şi nu mi-a venit să cred cât de 
mult ne îndepărtasem deja. lazul nu se mai 
vedea. Ne-am strecurat printre copacii de la 
marginea parcului, unde frunzele ne camuflau. 
Ne-am oprit pentru o clipă, cât Alex s-a uitat 
înainte şi înapoi. 

Eram acolo doar de câteva secunde, când 
Alex m-a luat din nou de braţ, conducându-mă 

pe o alee întunecată. Părea că strada ar fi fost 
o alegere mai sigură. Indiferent ce i s-a părut 
că văzuse, ar fi fost mai bine să ajungem într- 
un loc în care să putem cere ajutor dacă 
aveam nevoie, în loc să ne furişăm pe alei cu 
asfalt crăpat şi luminate doar de lună. 

Dar, în timp record, am ajuns la maşina lui 
Alex. A apucat mânerul şi aproape m-a împins 
pe locul din dreapta. In câteva secunde, a fost 
lângă mine şi a pornit motorul. 

— Ce se întâmplă? am întrebat eu, cu 
sufletul la gură şi un pic panicată. Ce s-a 
întâmplat acolo? 

Alex nu a spus nimic. 

— Alex, spune-mi de ce m-ai târât de-a 
lungul a trei străzi şi de ce mergi acum cu o 
sută treizeci la oră pe un drum pe care ar 
trebui să mergi cu şaizeci. Dumnezeule! Şi spui 
că eu conduc nebuneşte. 

O expresie serioasă şi buzele strânse îi 
înlocuiseră zâmbetul de obicei încrezut şi 
comportamentul relaxat. 

— Am văzut ceva, asta-i tot. 

— Ce-ai văzut? 

A inspirat. 

— Era un bărbat care mergea pe lângă iaz. 
Mi s-a părut că-l recunosc. 

— Şi ai reacţionat ca un maniac? am întrebat 
eu. Majoritatea oamenilor salută când văd pe 
cineva cunoscut, n-o iau la fugă. 

Nu înţelegeam ce îl făcuse să reacționeze 
aşa. 

Tâmplele lui Alex pulsau. Ţinea volanul cu o 
asemenea forţă, încât eram sigură că forma 
degetelor lui avea să fie încastrată în volan 
când i-ar fi dat drumul. Cu siguranţă, asta era o 
latură a lui Alex pe care nu o mai văzusem. 
Latura asta era plină de furie. De îndată ce am 
ieşit din Gunnison şi am intrat în canion, Alex 
s-a calmat şi a spus: 

— Pe unele cunoştinţe nu vrei să le mai vezi 
vreodată. 

Acum că vorbea, aveam să primesc nişte 
răspunsuri. 

— Cine era? De ce ai fugit? Parcă făceai 
parte din Serviciul Secret sau ceva de genul 
ăsta! 

Minutele au trecut fără niciun răspuns. 
Începeam să mă întreb dacă avea să-mi mai 
răspundă, când mi-a spus: 

— Nu e un om bun. Nu am vrut să mă vadă 
şi nici să te vadă pe tine - şi mai ales nu am 
vrut să mă vadă cu tine. 

M-am gândit la asta o secundă. 

— Ei bine, poate că s-a schimbat, i-am 
sugerat eu. 

Chipul lui Alex era încordat şi vocea aspră 
când mi-a răspuns: 

— Nu s-a schimbat. 

— De unde ştii? am întrebat eu. Când l-ai 
văzut ultima dată? 

— Ştiu pur şi simplu. Trebuie să ai încredere 
în mine în privinţa asta. 

Avertismentul din tonul său m-a făcut să mă 
înfior, iar îngrijorarea din ochii lui a devenit mai 
evidentă cu fiecare privire aruncată în direcţia 
mea. 

— Este foarte periculos, a spus Alex. 

Reacţia lui Alex şi sentimentul că aveam o 
legătură cu îngrijorarea lui erau cel puţin 
tulburătoare. Am rămas din nou tăcuţi, Alex 
privindu-mă la fiecare câteva secunde, ca şi 
când ar fi verificat dacă mai eram acolo. 

În cele din urmă, am rupt tăcerea. 

— Şi acum ce urmează, Alex? Nu putem să 
conducem toată noaptea. 

Eram sigură că se gândise la acelaşi lucru, 
dar răspunsul lui m-a luat prin surprindere. 

— Ce-ai zice dacă te-ai muta? m-a întrebat 
el. 

M-am uitat la faţa lui, aşteptându-mă să-i 
văd zâmbetul familiar care să-mi spună că 
glumea. Am rămas cu gura căscată când mi- 
am dat seama că vorbea serios. 

— Eşti nebun? am întrebat eu 
neîncrezătoare. Am serviciu, prieteni, o chirie 
de plătit! Ca să nu mai spun de isteria care i-ar 
lovi pe ai mei dacă aş dispărea brusc. 

— Toate astea sunt lucruri care se pot 
rezolva. 

A spus-o ca şi când ar fi făcut oamenii să 
dispară în fiecare zi. 

— Se pot rezolva? 

Vocea mea devenea stridentă. 

— Nu. În niciun caz, Alex. Asta e problema 
ta, nu a mea. Nu există nicio şansă să mă mut 
din cauză că ai văzut pe cineva care semăna 
cu o persoană pe care ai putea să o cunoşti şi 
care ar putea fi sau nu periculoasă. E cel mai 
prostesc lucru pe care l-am auzit vreodată. 

— Nu, Evie. E o prostie să nu asculţi atunci 
când ţi se spune că trebuie să fii atentă. 

Deşi nu o spusese direct, îmi pusese la 
îndoială inteligenţa, enervându-mă şi mai tare. 

— Du-mă acasă, ACUM. 

Alex s-a încordat şi i-am văzut venele 
pulsându-i în gât. 

— De ce trebuie să fii atât de-al naibii de 
încăpăţânată şi de independentă? 

Mi-am încrucişat braţele pe piept. 

— De ce trebuie să fii atât de-al naibii de 
arogant şi de dominator? 

Alex a oftat încet. 

— Nu pot să te duc acasă. Nu înainte să îmi 
dau seama ce-i de făcut. 

— Să-ţi dai seama când ai să ajungi acasă la 
tine. In ciuda a ceea ce crezi, nu am nicio 
legătură cu asta. 

El s-a întors spre mine cu o privire arzătoare. 
A respirat adânc şi a deschis gura ca să 
vorbească, dar s-a oprit. După câteva secunde, 
a spus: 

— S-ar putea să ai mai mult de-a face cu 
asta decât îţi dai seama, Evangeline. 

Am vrut să îl contrazic, dar nu ştiam de câte 
ori puteam să îi explic că orice se întâmpla nu 
mă privea. 

— Faptul că s-ar putea să mă fi văzut şi că 
poate te-a văzut şi pe tine cu mine în parce un 
motiv suficient ca să fiu îngrijorat, m-a 
avertizat Alex. 

Voiam să ştiu ce făcuse tipul ăsta şi de ce 
era Alex atât de îngrijorat şi de convins că 
aveam o legătură cu reacţia lui, dar ştiam că 
nu aveam să primesc răspunsurile alea. M-am 
întors şi m-am uitat pe geam la copacii pe 
lângă care treceam. Nu aveam cum să-l fac pe 
Alex să tragă pe dreapta şi să oprească. M-am 
gândit să deschid portiera şi să sar din maşină. 
Văzusem asta în filme, dar îmi imaginam că ar 
fi durut mult mai mult în viaţa reală. După 
aproximativ zece minute, Alex a redus viteza şi 
a tras maşina lângă marginea drumului, făcând 
o întoarcere largă. A pornit înapoi în direcţia 
din care venisem. De îndată ce am ştiut că ne 
întorceam în Gunnison, m-am simţit uşurată. 

— Te voi duce acasă, a spus Alex, pe un ton 
rezervat, precaut. Trebuie să aflu ce se 
întâmplă, să-mi dau seama de ce e aici. Nu pot 
să fac asta din alt stat sau din altă ţară. 

L-am fixat cu privirea, uimită. Altă ţară? 
Chiar lua în serios apariţia tipului ăstuia. N-am 

spus nimic. Eram doar bucuroasă că mă 
întorceam acasă. 

— Totuşi, există nişte condiţii, a adăugat el, 
privindu-mă serios. 

De ce avea mereu impresia că putea să-mi 
spună ce să fac? Uneori mă făcea să mă simt 
ca un copil şi asta mă enerva. 

— Şi care naiba ar fi alea? 

Eram încă supărată, dar Alex mi-a ignorat 
tonul. 

— În primul rând, trebuie să stau acasă la 
tine în fiecare zi şi în fiecare noapte, până aflu 
mai multe. 

Am ridicat surprinsă din sprâncene. Până 
atunci, fusese atât de atent să nu facă nimic 
din ce ar fi putut fi considerat dubios din punct 
de vedere moral. 

— Din motive de siguranţă, a spus el, 
citindu-mi expresia de pe faţă. Voi dormi pe 
podeaua din dormitorul tău. 

Cererea nu părea rea, aşa că am dat 
aprobator din cap. 

— Asta e tot? am întrebat eu. 

— Nici pe departe, a spus el. Până nu îmi 
dau seama ce se întâmplă, nu vreau să pleci 
de acasă sau să vorbeşti cu persoane străine. 

Asta era complet inacceptabil. Nici nu mă 
gândeam că aş putea fi ţinută prizonieră din 
cauza presupunerilor nebuneşti ale lui Alex. 

— In niciun caz, am spus eu, scuturând din 
cap la condiţia lui prostească. 

— Asta nu este o cerere, a spus Alex. Îţi dau 
de ales. Poţi să faci ce te-am rugat până aflu 
ce se întâmplă sau poţi să pleci în seara asta, 
chiar acum, departe, într-un loc în care să poţi 
avea o nouă viaţă. Sincer, a doua alegere este 
de departe mai sigură şi de preferat, dar 
pentru că pari să fii mai încăpăţânată decât ai 
fost vreodată, sunt dispus să fac un compromis 
şi să văd mai întâi ce pot să aflu. 

Eram furioasă. Asta nu era o alegere, era o 
închisoare. Ştiam că pe Alex îl preocupa 
siguranţa mea, dar tot nu înţelegeam de ce 
considera că situaţia era atât de periculoasă. 

— Decizia îţi aparţine, a spus Alex. 

Mi-am strâns pumnii, în timp ce furia îmi 
clocotea pe sub piele. 

— Nu mi-ai dat de ales, am spus eu, fierbând 
de mânie. Mi-ai spus că pot să fiu prizonieră în 
propria mea casă sau să dispar, să las totul 
baltă şi să o iau de la capăt în altă parte. 

Alex mi-a aruncat o privire dură. 

— Dacă nu mă asculţi, nu vei fi doar o 
persoană dispărută. 

Implicaţiile acestei declaraţii m-au făcut să 
simt încă un fior pe şira spinării când a întors 
Audi-ul pe aleea mea şi a mers cu el până în 
curtea din spate, unde nu se vedea din stradă. 

— Rămâi aici, mi-a cerut el şi a blocat uşile 
maşinii. A dispărut imediat şi s-a întors înainte 
să am timp să mă gândesc cu adevărat la ce 

spusese mai devreme. Toate par la locul lor, a 
spus, deschizându-mi portiera. Să intrăm. 

— Ştii, i-am zis eu în vreme ce ieşeam din 
maşină, cred că e o şansă de cel puţin optzeci 
la sută să fii nebun. 

Mi-a aruncat o privire dojenitoare. 

— Să sperăm că nu vei afla că nu sunt, a 
replicat, luându-mi cheile şi descuind uşa. 

Incă eram supărată când am intrat în 
bucătărie. Alex s-a plimbat prin casă, a 
verificat încuietorile de la uşi şi de la ferestre şi 
a tras toate storurile şi draperiile, ca un agent 
de pază conştiincios. 

Când sunt supărată, fac curăţenie, iar 
chiuveta plină cu vase părea un loc bun în care 
să-mi consum agresivitatea. Am deschis 
robinetul de apă caldă, am turnat nişte săpun 
de vase în chiuvetă şi am privit munţii de bule 
explodând peste vasele murdare. Când aburul 
a început să se ridice, am tras deoparte 
draperiile şi am deschis încuietoarea ferestrei 
pe care o închisese Alex, ca să las aerul să 
circule - şi ca să-l enervez pe Alex. 

Am luat buretele şi am început să frec, 
pierdută în gânduri. In ciuda faptului că ne 
cunoşteam de mai multe săptămâni, Alex 
continua să presupună, intr-un mod greşit, că 
aş fi una dintre fetele care fac ce li se spune. 
Să-mi dea ordine şi să-mi interzică să plec de 
acasă nu este în regulă. Era frustrant şi faptul 
că nu-mi răspunsese la multe întrebări. In plus, 

nu-mi dădeam seama de ce avea tot timpul 
aerul ăsta superior, ca şi când ar fi ştiut mai 
multe decât mine despre orice pe lume. 
Bărbaţii orgolioşi sunt o problemă. Am oftat şi 
am clătit o tigaie, apoi am luat alta şi am frecat 
mai tare. Era atrăgător. Asta era problema 
mea. Chiar era foarte atrăgător. Şi faptul că 
mă plăcea mă fiice a să trec mai mult cu 
vederea lucrurile. Trebuia să încetez să mai fac 
asta. 

Briza de afară a intrat pe fereastră, mişcând 
draperiile pe care le dădusem la o parte. Mi-am 
ridicat privirea spre garaj. În secunda în care 
am privit pe fereastră, am văzut o siluetă 
întunecată fugind prin curte. Am ignorat-o, 
crezând că era probabil vreun puşti care făcea 
o farsă, dar silueta nu se deplasa ca o 
persoană normală; de fapt, părea să alunece. 
M-am aplecat înainte, mai aproape de plasă, ca 
să încerc să văd mai bine şi să-mi dau seama 
dacă era ceva cu adevărat acolo sau dacă ochii 
îmi jucau feste. 

Stăteam cu faţa la câţiva centimetri de 
plasă, dar nu vedeam silueta. Umbra alergase 
din nordul curţii pe lângă garaj, către partea de 
sud, spre uşa din spate. Am simţit furnicături 
pe braţe. Având în vedere reacţia lui Alex de 
mai devreme, ştiam că trebuia să-l chem, dar 
era destul de agitat pentru amândoi şi nu 
voiam să-l alertez dacă nu era nevoie. M-am 

concentrat din nou, scrutând curtea din spate, 
dar nu am văzut nimic. 

Am respirat adânc, am hotărât că imaginaţia 
mea prea activă mă îngrozea şi am început să 
mă retrag de lângă fereastră. Când am făcut-o, 
la câţiva centimetri de mine, separați doar de 
plasa şubredă a ferestrei, au apărut doi ochi. 
Erau aproape argintii, doar că mai albi, 
sclipitori şi siniştri. Nu voiam să îmi întorc 
privirea. Ochii erau îngrozitor de strălucitori şi 
mă atrăgeau în vreme ce stăteam nemişcată, 
îngrozită. Nu făceam diferenţa dintre irisurile 
lucitoare, ca de platină, şi albul ochilor. În jurul 
ochilor, vedeam forma întunecată a unui cap: 
era o persoană. 

Silueta şi cu mine ne-am privit până când, în 
cele din urmă, ţipătul care mi se formase în gât 
s-a eliberat, distrugând liniştea casei. Ochii de 
platină au licărit şi s-au micşorat instantaneu, 
ca şi când silueta s-ar fi retras. Dar când a 
făcut-o, în vreme ce ţipătul meu încă 
străpungea aerul, din ochi i-a radiat destulă 
lumină cât să-i văd zâmbetul oribil şi viclean, 
înainte de a dispărea. g 

Tot incidentul s-a petrecut foarte repede. In 
timpul scurs intre ţipătul meu şi dispariţia 
ochilor nu trecuseră mai mult de zece secunde. 
Alex a apărut imediat lângă mine, m-a 
îmbrăţişat şi s-a uitat la mine ca să încerce să 
înţeleagă ce se întâmplase. 

Briza a intrat din nou pe fereastră, iar Alex s- 
a zbârlit simțind aerul şi am citit pe faţa lui că 
şi-a dat seama ce se petrecuse. Mi-a dat 
drumul, întinzându-se furios spre fereastră, 
inchizând-o cu zgomot şi încuind-o. Cu o 
smucitură, a tras draperiile. 

— De ce era fereastra deschisă? m-a 
întrebat acuzator, uitându-se rapid prin cameră 
şi din nou spre fereastră. 

Am avut nevoie de câteva secunde ca să-mi 
revin suficient încât să vorbesc. 

— Spălam vasele şi era cald. Am deschis 
fereastra ca să intre aerul, m-am bâlbâit eu, 
incapabilă să-mi şterg din minte acei ochi 
strălucitori. 

Alex a respirat zgomotos, străduindu-se să 
rămână calm. 

— Spune-mi ce s-a întâmplat. 

Nu ştiam de unde să încep şi începeam să 
mă îndoiesc de propria-mi sănătate mintală. 

— Am... văzut... ceva. 

— Ce-ai văzut? 

El era şi mai neliniştit ca până acum. 

— Spălam vasele şi am văzut o siluetă 
neagră cum alerga prin curte. Am crezut că 
poate toate discuţiile ciudate m-au făcut să am 
vedenii, aşa că m-am apropiat de plasă ca să 
încerc să văd mai bine. 

Am respirat adânc, încercând să-mi alung 
din minte imaginea ochilor. 

Alex m-a încurajat să continui. 

— Ce s-a întâmplat după aceea? 

— Doi ochi strălucitori au apărut în faţa 
plasei de la geam. Silueta se tot uita la mine şi 
când am tipat, s-a retras. Am văzut-o zâmbind, 
apoi a dispărut. 

Vocea lui Alex nu mai era calmă acum, ci 
mânioasă. 

— La naiba, Evie! De ce a trebuit să deschizi 
fereastra? Probabil că din parc şi-au dat seama 
că există o legătură între noi, iar acum te-au 
văzut şi ştiu unde locuieşti. 

Tremuram toată, chiar dacă simţeam cum 
transpiraţia îmi curgea pe frunte. Am rămas 
nemişcată lângă aragaz. Ştiam că făcusem o 
greşeală. Ar fi trebuit să îl iau mai în serios pe 
Alex când mi-a spus despre pericolul în care ne 
aflam, dar nu m-aş fi gândit niciodată că 
deschiderea unei ferestre ar fi atât de 
periculoasă. 

Alex m-a văzut tremurând, mi-a citit groaza 
de pe chip şi m-a tras spre el, înfăşurându-şi 
braţele în jurul meu ca o menghină. 

— Îmi pare rău, îmi pare atât de rău. Este 
greşeala mea că ei sunt aici. 

— Cine sunt ei, Alex? am întrebat eu, mai 
liniştită acum în îmbrăţişarea lui. Ce sunt ei? 

Mă ţinea atât de strâns, încât abia puteam 
să respir şi i-am simţit căldura respirației 
alunecându-mi pe păr. La început, a tăcut, dar 
în cele din urmă mi-a răspuns: 

— Îţi aminteşti când ţi-am spus că lucrez 
voluntar pentru o organizaţie? 

Am dat din cap, pe umărul lui. 

— Şi că ajutăm oamenii să iasă din situaţii 
rele? 

Am dat din nou din cap. 

— Aştia sunt bărbaţii şi femeile de care ajut 
lumea să scape. 

M-am retras din îmbrăţişarea lui şi l-am 
privit in ochi. 

Cineva îl căuta şi, din cauza lui, mă căutau 
acum pe mine. 

— Ce vor? am întrebat eu. 

El a întins mâna şi mi-a aranjat o şuviţă de 
păr după ureche, zăbovind cu degetele pe 
obrazul meu. 

— Lor nu le place munca mea, a spus el. Ţi- 
am pus viaţa în pericol. Acum trebuie să-mi 
dau seama ce să fac în privinţa asta. 

Voiam o explicaţie mai bună. 

— N-ar trebui să ştiu ce se întâmplă ca să 
mă pot proteja singură? 

— Nu trebuie să te protejezi singură, m-a 
liniştit el, de-asta sunt eu aici. 

incă eram tulburată, iar Alex a insistat să 
mă duc la culcare. Nu speram să pot dormi - 
ameninţarea coşmarurilor era suficientă cât să 
mă ţină trează zile întregi -, dar Alex s-a 
aşezat lângă mine, m-a mângâiat pe păr, 
ajutându-mă să mă relaxez. Chiar dacă m-am 
opus, am adormit. 

Nu-mi amintesc ce am visat sau dacă am 
visat ceva. Când m-am trezit, Alex se afla în 
aceeaşi poziţie în care era când adormisem. 
Am simţit un miros dinspre bucătărie. Pentru o 
clipă, am uitat de evenimentele din seara 
precedentă şi am întrebat: 

— Ce miroase aşa? 

— Şuncă, ouă şi clătite. Preferatele tale. 

M-am ridicat, m-am frecat la ochi şi mi-am 
întins bravele în aer. M-am dat jos din pat, iar 
Alex m-a urmat pe scări. Mi-a dat o farfurie cu 
mâncare şi s-a aşezat în faţa mea, fără să-şi 
pună una şi lui. Mi-a zâmbit, dar în ochii lui nu 
era veselie. Ceva din înfăţişarea lui mă 
neliniştea. 

— Nu mănânci? am întrebat eu. 

— Am mâncat deja. 

Ciudat, nu observasem o farfurie în chiuvetă 
când am intrat în bucătărie. 

— Cum a fost noaptea? Ai reuşit să dormi? 

— Nu, a răspuns el. 

L-am privit, incapabilă să-i citesc expresia. 
Părea serios şi preocupat de gânduri 
supărătoare. Am început să mănânc ouăle, 
până când Alex a spus brusc: 

— Evie, nu mai putem să ne vedem. 

Inima parcă mi s-a oprit, iar faţa mi-a căzut. 

— Ce vrei să spui? am întrebat. 

El a rămas indiferent, dar, sub masca dură, 
vedeam că suferea. 

— Seara trecută m-a făcut să-mi dau seama 
că te-am pus în pericol. Trebuie să găsesc o 
cale să repar asta şi, ca-să o fac, trebuie să 
plec o vreme. 

Mi-am dat ochii peste cap. Da, silueta 
obscură fusese un şoc, iar eu mă speriasem 
atât de tare, încât aproape făcusem pe mine, 
dar Alex exagera. Cu cât mă gândeam mai 
mult la asta, cu atât eram mai convinsă că 
fusese vreun puşti de la facultate, care făcea o 
farsă. 

El a mijit ochii. 

— Sunt lucruri pe care nu le ştii despre mine. 

Am ridicat din umeri şi am luat o bucată de 
şuncă. 

— Nu suntem împreună de prea mult timp. 
Sunt sigură că sunt multe lucruri pe care nu le 
ştim unul despre celălalt. 

Alex a scuturat din cap ca şi când nu aş fi 
înţeles. 

— E vorba de lucruri importante. Lucruri 
care ţi-ar putea schimba viaţa. 

Am luat o înghiţitură din clătitele făcute de 
Alex şi erau minunate. 

— Clătitele astea ar putea să-mi schimbe 
viaţa. Asta înseamnă că şi ele se vor despărţi 
de mine? am întrebat eu, încercând să 
glumesc şi să destind atmosfera. 

Alex a schiţat un zâmbet şi m-a privit. 

— Lucrul ăsta e important, Evie. Ei ştiu unde 
eşti. 

Mi-am aruncat mâinile în aer. 

— Cine ştie, Alex? Nu mi-ai răspuns la nicio 
întrebare! 

Am hotărât că nu mai voiam să fiu drăguță, 
ci foarte supărată. Alex chiar părea că voia să 
se despartă de mine din cauza unei prostii de 
ferestre deschise şi a vreunui glumet cu lentile 
de contact strălucitoare. 

— Şi este mai bine să nu ştii, este mai sigur, 
a spus el, încrucişându-şi braţele la piept şi 
dând din cap ca pentru sine. Probabil că ne-au 
urmărit. N-ar fi trebuit să te pun în situaţia 
asta, dar n-am crezut că vor face atât de 
repede legătura între noi - sau că o vor căuta, 
a mormăit rapid, vorbind mai mult cu el însuşi 
decât cu mine. Şi-a adunat gândurile şi s-a 
întors din nou spre mine. Trebuie să discut cu 
nişte oameni despre asta, mi-a spus. Nu voi 
pleca, dar nu mă vei mai vedea. 

L-am fixat cu privirea, încercând să înţeleg 
ce însemna asta, dar am renunţat când mi-am 
dat seama că Alex luase hotărârea fără mine şi 
că nu voia să se răzgândească. 

— Dacă lucrurile care s-au întâmplat aseară 
sunt aşa de înspăimântătoare cum spui, n-ar 
trebui cu atât mai mult să rămâi? am întrebat 
eu. Să îi ţii pe tipii răi departe de mine? 

— În mod normal, da, mi-a răspuns. Dar 
acum, faptul că sunt aici este motivul pentru 
care nu eşti în siguranţă, a spus el serios. 

Mânia mea era singurul lucru care mă făcea 
să nu plâng. 

— N-am mai simţit asta pentru nimeni, Alex. 
Eşti egoist, frustrant şi aş vrea să-mi spui ce se 
întâmplă, dar tot îmi pasă de tine. Mult. 

Mi-am coborât privirea şi am aşteptat 
răspunsul lui Alex, clar zumzetul frigiderului 
era singurul sunet din cameră. Când mi-am 
făcut curaj să-l privesc, chipul lui Alex reflecta 
tristeţea, dar hotărârea întipărită acolo de la 
începutul conversaţiei era încă prezentă. 

— De ce faci asta? l-am întrebat când 
amorţeala a început să mă cuprindă. 

Alex s-a ridicat şi m-a mângâiat pe gât, 
masându-l cu degetele de parcă ar fi încercat 
să mă facă să-l uit. A dat să deschidă gura ca 
să schimbe subiectul, dar l-am apucat de mână 
şi l-am privit în ochi. 

— Nu. Dă-mi un răspuns sincer, îmi datorezi 
asta. Care e motivul adevărat pentru care 
pleci? 

Mi-a studiat chipul şi, în timpul ăsta, 
trăsăturile dure ale feţei lui au părut să se 
îndulcească un pic, de uşurare. M-am întrebat 
dacă hotărâse să-mi spună adevărul. Mi-a atins 
uşor fruntea şi, după ce mi-a dat părul pe 
spate, mi-a sărutat-o uşor şi mi-a spus: 

— Pentru că eşti frumoasă. Încet, mi-a 
mângâiat faţa şi m-a sărutat pe ambii obraji. 
Pentru că mă faci să nu-mi mai pese de 
consecinţe. S-a dat înapoi suficient cât să mă 

privească în ochi când s-a aplecat spre mine. 
Pentru că, în momentul ăsta, sentimentele 
mele mă fac mai periculos pentru tine decât 
orice altceva. 

M-a luat în braţe şi m-a sărutat cu pasiune, 
mişcându-şi buzele cu pricepere. Când sărutul 
s-a mai domolit, am înţeles de ce o făcuse - 
era un sărut de rămas-bun. S-a retras din 
îmbrăţişare şi m-a privit în ochi. 

— Sunt oameni care nu vor să fim împreună, 
a spus. 

M-am uitat în ochii lui şi am reuşit să şoptesc 
răguşit: 

— De ce? 

Şi-a apropiat buzele de urechea mea, iar eu 
i-am simţit respiraţia fierbinte pe gât când mi-a 
şoptit: 

— Pentru că sunt sufletul tău pereche, Evie. 

S-a întors şi a ieşit din bucătărie. Uşa de la 
intrare s-a închis, iar el a dispărut. 

La început, m-am simţit rănită şi confuză. 
Am stat pe podeaua din dormitor şi m-am 
gândit de nenumărate ori la conversaţia 
noastră. Pericol. Cineva îl urmărea. Lucrurile 
dintre noi evoluau prea repede. Singura dată 
când i-am cerut un răspuns sincer, mi-a 
enumerat o mulţime de lucruri care, mai 
degrabă, păreau motive pentru care nu ar fl 
trebuit să plece, şi a încheiat cu dezvăluirea 
neaşteptată că pleca tocmai din cauză că era 
sufletul meu pereche. Cine se desparte 

spunând aşa ceva? Nu avea niciun sens. 
Aveam nevoie de lămuriri, de un fel de 
încheiere, dar acum nu aveam să mai am parte 
de asta. Am adunat scamele de pe covor şi m- 
am întrebat dacă pierdusem persoana cu care 
trebuia să-mi petrec toată viaţa. Şi, cu asta, 
am început să mă enervez, pentru că tot nu 
ştiam exact de ce plecase. 

În următoarele câteva săptămâni, m-am 
pregătit pentru începerea şcolii, am lucrat, mi- 
am petrecut timpul cu Jasmine şi am încercat 
să-l uit pe Alex. Am adunat tot ce îmi dăruise 
vreodată: orhideele uscate, biletul de la cină, 
un CD cu melodiile pe care dansaserăm în 
seara aia, în sala lui de bal. Voiam să le arunc, 
dar, când am ajuns la coşul de gunoi, nu am 
reuşit să o fac. In schimb, le-am pus într-o 
cutie în fundul debaralei, unde nu le mai 
vedeam. Am încercat să fac acelaşi lucru cu 
sentimentele şi cu amintirile mele, în speranţa 
că nu aveau să mă bântuie mai târziu. 

Oricât uram să recunosc asta, Alex avusese 
dreptate în privinţa unui lucru. De când 
plecase, în curtea mea nu mai apăruseră 
umbre sau siluete care să mă îngrozească pe 
la ferestre. Silueta malefică din acea noapte de 
la fereastra bucătăriei mă făcuse să mă simt 
neajutorată. Acum, eram mai conştientă de 
împrejurimi şi evitam să mă uit în întuneric, de 
frica lucrurilor pe care aş fi putut să le văd. 
Dedestam că experienţa aia mă făcuse să 

devin paranoică. Întotdeauna îmi plăcuse să 
stau singură, dar acum mă temeam de asta. 

Mi-am luat orarul semestrului de toamnă şi 
cărţile de la librăria din campus. Eram uşurată 
că şcoala urma să înceapă curând. Cursurile 
aveau să fie o distragere a atenţiei bine-venită; 
ceva care să mă facă să nu mă mai gândesc la 
evenimentele verii - la Alex. Să mă apuc de 
teme era exact ceea ce îmi trebuia. 

Jasmine m-a întrebat dacă voiam să merg să 
cumpărăm rechizite. Îmi trebuiau nişte caiete 
şi pixuri, aşa că ne-am dus la un magazin din 
apropierea casei noastre. 

În drum spre magazin, Jas m-a întrebat: 

— Cum te mai simţi? 

Am oftat. Jas mă întreba asta cel puţin o 
dată pe zi. Ştia că sentimentele mele pentru 
Alex fuseseră diferite de ceea ce simţisem 
pentru ceilalţi ţipi cu care ieşisem şi îşi făcea 
griji pentru mine. Problema era că niciodată nu 
ştiam cum să-i răspund la întrebare. 

— Nimeni nu s-a despărţit de mine astăzi, 
aşa că totul merge bine. 

Am spus-o în glumă, dar ea şi-a ţuguiat 
buzele şi şi-a supt obrajii, îngrijorată. Am râs. 

— Glumeam, Jas! Serios, sunt bine. 

— Dacă erai bine, casa n-ar fi fost atât de 
curată. Niciun şlefuitor industrial n-ar fi putut 
îndepărta toate straturile alea de murdărie de 
pe podeaua din bucătărie. 

Am ridicat din umeri. 

— Ştii că fac curat atunci când sunt 
supărată. Aşa gestionez cu lucrurile. Mă simt 
mult mai bine. 

Jasmine nu ştia despre silueta din faţa 
ferestrei de la bucătărie, de pericolul care îl 
îngrijora pe Alex sau de bărbatul din parc. 
Credeam că era mai bine ca un număr cât mai 
mic de oameni să afle despre incidentele alea. 
Ei şi lui Zach le spusesem că Alex se despărţise 
de mine şi că plecase fără nicio explicaţie. Au 
fost la fel de consternaţi ca şi mine. 

Jas m-a privit din cap până-n picioare, 
insistând asupra feţei, în vreme ce mă evalua. 
Când şi-a dat seama că mai degrabă aş freca 
toaleta decât să mă înec în ea, m-a întrebat: 

— Crezi că va mai încerca să se împace cu 
tine? 

Mi-a căzut faţa. 

— Mi-a spus că trebuie să înţeleagă nişte 
lucruri, dar că nu îl voi vedea. Poate că se va 
întoarce până la urmă, dar nu ştiu ce-aş face 
dacă ar apărea din nou. 

Chipul lui Jas îl oglindea pe al meu, doar că 
pe faţa mea se citeau tristeţea şi confuzia, iar 
pe a ei mila imensă, ceea ce m-a făcut să mă 
simt şi mai prost. Am oprit în parcare şi am 
intrat în magazin. Amândouă am găsit 
rechizitele care ne trebuiau, dar Jas a văzut 
secţiunea cu îmbrăcăminte şi s-a abătut pe 
acolo. Având în vedere cât de supărată eram, 
nu mă interesa să trec prin angoasa de a proba 

şi haine. Am găsit un scaun lângă cabina de 
probă şi am aşteptat. De pe scaunul meu, 
printre stenderele cu haine, vedeam unul din 
culoarele principale. l-am urmărit pe oamenii 
care mergeau pe acolo şi, la fiecare câteva 
minute, Jas ieşea din cabina de probă şi îmi 
cerea părerea. 

Era acolo o mamă cu un copilaş şiret, care 
tot lua lucruri de pe rafturi şi le punea în 
cărucior. Mama nu părea să observe. Gândul 
că va ajunge la casă şi că va găsi obiectele în 
plus în coşul ei m-a făcut să zâmbesc. Nişte 
fete tinere, probabil de liceu, stăteau în jurul 
unui stender cu bluze şi pantaloni scurţi şi 
vorbeau despre culorile care li se potriveau cel 
mai bine şi hotărau ce ţinute să poarte în 
prima zi de şcoală. 

Am aruncat o privire în partea din spate a 
magazinului şi am observat un bărbat în blugi 
şi un tricou roşu. Era înalt şi slab. Părul brunet 
îi cădea peste urechi într-un mod intenţionat 
dezordonat. Părea că se uită direct la mine. 
Suspiciunea mi-a fost confirmată când şi-a dat 
seama că şi eu îl priveam şi s-a întors imediat 
către stenderul cu sutiene din dreapta lui, 
luând câteva de pe el. Tipul ăsta îmi părea 
cumva cunoscut, dar nu ştiam exact de ce. Mă 
facea să mă simt neliniştită. 

M-am ridicat şi am bătut la uşa cabinei de 
probă în care era Jas. 

— Cât crezi că mai durează? am întrebat eu. 

În momentul ăla, a ieşit din cabină. 

— Sunt gata! a zâmbit ea. Să mergem. Vrei 
să luăm cina undeva? 

— Sigur. 

Am ieşit din zona cabinelor de probă. M-am 
întors spre secţiunea cu sutiene, dar bărbatul 
dispăruse. Am scrutat şi restul magazinului, 
dar nu l-am văzut pe nicăieri. 

Cât am aşteptat la rând, Jas a frunzărit 
revistele de scandal expuse. Eu mă 
concentram la imaginea bărbatului din mintea 
mea şi încercam să-mi dau seama ce 
recunoşteam la el. Era clar că bărbatul nu avea 
ce căuta în secţiunea cu sutiene, şi atunci, ce 
facea acolo? Şi de ce mă urmărea? 

Gândindu-mă la asta, am aruncat o privire 
prin magazin, dar m-am oprit brusc când l-am 
văzut din nou pe bărbat. 

Stătea lângă vitrina cu bijuterii, cam la cinci 
metri de mine, şi mă urmărea constant. Când 
nu m-am mai uitat în ochii lui, am observat 
lucrul care îmi făcuse memoria să tresară: un 
semn roşu ca o pânză de păianjen, înfăşurată 
în jurul braţului şi al bicepsului său. Doar că de 
data asta eram destul de aproape ca să văd că 
semnul nu era un tatuaj, ci un fel de cicatrice. 
Nu era acelaşi tip pe care îl văzusem 
înconjurând lacul din parc. Şansa ca doi bărbaţi 
să aibă aceeaşi cicatrice pe braţ, în acelaşi loc, 
părea mică. Poate că, până la urmă, Alex 
avusese dreptate. Inima a început să-mi bată 

mai tare, panicată. M-am întors să-i spun lui 
Jasmine că trebuia să plecăm, dar în scurtul 
timp în care privisem în altă parte, bărbatul 
dispăruse din nou. M-am uitat prin magazin, 
dar nu se zărea pe nicăieri. 

M-a străbătut un fior, şi mi-am frecat 
braţele, dorindu-mi ca Alex să fi fost prin 
preajmă ca să-i pot spune despre persoana 
care mă urmărise. Dar Alex mă abandonase. 
Eram supărată şi frustrată, iar tristeţea care 
mă învăluia era ca un doliu. Am respirat adânc, 
încercând să mă calmez. Supravieţuisem 
optsprezece ani înainte ca Alex să intre în viaţa 
mea; puteam să-i trăiesc şi pe următorii 
optzeci fără el. 

Ne-a venit rândul la casă şi am plătit pentru 
tot ce luaserăm. Am ajutat-o pe Jas să-şi ducă 
bagajele la maşină. In vreme ce ne îndreptam 
spre restaurant, nu am putut să nu mă 
gândesc la bărbatul din magazin care mă 
urmărea. M-am întrebat cât timp o făcuse. 

Şi de ce. 


Capitolul 6 


Era prima mea zi de şcoală la Western State 
şi, până acum, totul decursese aşa cum era de 
aşteptat. Spre deosebire de unii dintre ceilalţi 
studenţi, nu eram emoţionată că începeam 
facultatea. Lucrasem în campus în ultimele trei 

luni şi asta mă ajutase să aflu unde erau toate 
clădirile. În timpul verii, îi întâlnisem chiar şi pe 
unii dintre profesorii mei. Deja aveam o temă 
de pregătit pentru două cursuri şi mai aveam 
de mers la încă un curs. 

M-am plimbat prin College Center, căutând-o 
pe Jasmine în zona în care se lua masa. 
Stabiliserăm să ne întâlnim în pauza de prânz, 
dar nu o vedeam nicăieri. Cât timp m-am uitat 
prin clădirea aglomerată, am zărit un tip. Dintr- 
un motiv inexplicabil, stătea singur la o masă 
şi citea. Părul lui, de culoarea nisipului auriu în 
lumina soarelui, era ondulat. Avea maxilarul 
pronunţat, iar muşchii braţelor i se vedeau prin 
tricoul maro pe care îl purta. Nu ştiu cât timp 
m-am uitat la el, dar, când şi-a ridicat ochii, 
privirile ni s-au întâlnit şi am simţit că îl 
cunoşteam dintotdeauna. 

jJenată, am încercat rapid să mă uit în altă 
parte, dar nu am reuşit. Gura i-a zvâcnit ca şi 
când ar fi fost amuzat şi şi-a lăsat capul într-o 
parte. După ce ne-am mai uitat unul la celălalt 
câteva secunde, s-a ridicat încet de pe scaun, 
continuând să mă privească. Oamenii s-au dat 
automat din calea lui când a mers prin mulţime 
şi s-a apropiat de mine ca şi când ar fi fost | ras 
de un fir care făcea legătura între piepturile 
noastre. Fără să se oprească în faţa mea, aşa 
cum făceau majoritatea oamenilor când 
întâlneau pe cineva pentru prima dată, s-a 
apropiat până când ne-au mai despărţit doar 

câţiva centimetri. Mi-a atins obrazul cu mâna, 
iar eu am tremurat involuntar; reacţia mea l-a 
făcut să zâmbească. Mi-a atins uşor pomeţii cu 
vârfurile degetelor, coborând spre gât. Mi-am 
simţit inima bătând mai tare cu fiecare mişcare 
şi căldura a început să-mi cuprindă spatele - o 
căldură pe care nu o mai simţisem de când mă 
atinsese Alex. Faptul că pătrunsese în spaţiul 
meu m-ar fi supărat - dacă aş fi putut să mă 
Mmişc. 

Apoi, s-a întâmplat din nou - am alunecat 
într-un alt vis. |) e data asta, fata cu bucle 
castanii se plimba printr-o cameră mare, într-o 
rochie decoltată de un albastru închis, care 
curgea in valuri din dreptul taliei strâns 
încorsetate. Dantela de culoare crem accentua 
decolteul şi mânecile lungi până la coate. 
Vorbea cu cineva pe care nu îl vedeam. Era 
răguşită şi lacrimile ii alunecau pe obraji. 

— Nu înţeleg. 

Sunetul slab al suspinelor ei reverbera din 
pereţi. 

Vocea unui bărbat s-a auzit din cealaltă 
parte a camerei. 

— Ai şi alte opţiuni. 

Ea a scuturat puternic din cap. 

— Dacă plec, mă vor găsi. 

— Nu, a răspuns el, nu te vor găsi. 

Ea s-a uitat la covorul de pe podea, cu ochi 
înceţoşați. 

— De unde ştii? 

— Pentru că, a spus hotărâtă vocea, mă voi 
ocupa eu de asta. 

Ea a strâns în mână o batistă şi a ridicat-o 
spre faţă. 

— Cred că ar fi mai rău să te părăsesc decât 
să rămân. 

— Va fi dificil, a fost de acord vocea pe un 
ton hotărât, dar asta doar până când vei uita. 

Cuvintele lui au făcut-o din nou să plângă. 
Când a putut vorbi din nou, ea a şoptit: 

— Şi tu? Vei uita? 

— Nu, a răspuns el imediat. Niciodată. 

Şi cu asta, visul s-a stins. 

Am clipit, încercând să alung viziunea din 
mintea mea şi, în timpul ăsta, mi-am dat 
seama că braţul băiatului era acum în jurul 
taliei mele, iar ochii lui de un albastru-gri încă 
mă priveau. Mâna i-a alunecat pe ceafa mea 
când m-a tras mai aproape şi m-a sărutat, iar 
buzele noastre s-au lipit într-un dans grațios. 
Nu ştiu când mi-am amintit să respir sau dacă 
am făcut-o. Sărutul a părut să dureze doar 
câteva secunde. Când nu m-a mai sărutat, am 
vrut să-l apuc, să-l forţez să rămână acolo, să-i 
simt buzele şi gustul de scorţişoară 
amestecându-se cu al meu. Acţiunile lui păreau 
mânate de ceva urgent, iar el mă sărutase 
intens, aşa cum nimeni nu o făcuse niciodată, 
nici măcar Alex. S-a retras câţiva centimetri 
fără să-şi ia mâna de pe gâtul meu, m-a privit 

în ochi, iar eu am simţit că aş fi putut să mă 
pierd în ei. 

— Ai cei mai frumoşi ochi de safir, mi-a spus 
el. 

M-am simţit slăbită şi total copleşită. Mi-a 
zâmbit uşor. 

— Eu sunt Emil Stone. 

Respiram sacadat. Nu puteam să mă 
concentrez, ca să nu mai vorbesc de a rosti o 
propoziţie. Reacţia mea părea să-l amuze. In 
cele din urmă, am reuşit să mă uit în altă parte 
pentru o clipă şi să spun, bâlbâindu-mă: 

— Evie. Evie Starling. 

— Eşti în primul an la Western State, Evie? 
m-a întrebat el, rostindu-mi numele cu o voce 
răguşită, care m-a făcut să tremur chiar dacă 
afară erau treizeci de grade. 

— Da. Început. Boboacă. 

Cu eleganţă, nu mi-a atras atenţia că nu 
eram în stare să formulez o propoziţie. 

— Ei bine, a spus el, trebuie să-ţi cer o 
favoare. S-a uitat la mine, probabil încercând 
îşi dea seama ce efect avea asupra mea. Poate 
că, dacă afla, îmi spunea şi mie. Crezi că poţi 
să-mi arăţi campusul? Tocmai m-am transferat 
aici de la o facultate din Est. 

Nu eram sigură de ce l-ar fi interesat ca eu 
să-i arăt campusul. Era evident că ar fi putut 
să-l ghideze toată echipa de majorete, dacă 
voia asta. Eram recunoscătoare pentru 
ultimele luni pe care le petrecusem hoinărind 

prin preajma facultății, pentru că aşa 
ajunsesem să cunosc clădirile. 

— Sigur. 

Am început să respir mai normal. 

El a zâmbit din nou. 

— Când ai cursuri astăzi? 

Asta era o întrebare bună. De vreme ce 
creierul meu era în grevă, am scos absentă 
orarul, ca să verific. 

— Termin la două şi jumătate. 

— Sună perfect, a spus el cu o voce dulce. 
Ne întâlnim lângă mesele de biliard, la trei. 

Am dat aprobator din cap şi l-am urmărit pe 
Emil întorcându-se la masa lui ca să-şi ia 
cartea şi rucsacul. S-a răsucit ca să mă mai 
privească o dată, cu o expresie care m-a făcut 
să simt că mă săruta din cealaltă parte a 
camerei. A zâmbit amuzat când a ieşit pe uşă. 

Acum că pleca, şocul a devenit mai puternic 
când am încercat să înţeleg ce se întâmplase. 
Faptul că atinsesem un tip mă făcuse iar să 
visez, iar spatele mi se încălzise din nou. De ce 
se tot întâmpla asta? Şi, pe lângă viziunea 
nebunească şi semnul din naştere încălzit, ce 
fel de tip săruta o străină? Toate instinctele îmi 
spuneau că ar fi trebuit să-i trag o palmă. Nici 
măcar nu-l cunoşteam! Eram supărată pe 
mine, dar, indiferent cât de mult încercam, nu 
reuşeam să mă enervez, chiar mai rău - îmi 
doream să o facă din nou. 

Am devenit conştientă de şoaptele celor din 
jur care văzuseră incidentul şi mi-am dat 
seama că cineva stătea lângă mine. Jasmine. 
Intrase în clădire în acelaşi timp în care l-am 
sărutat, apoi l-am cunoscut pe Emil. Jasmine a 
văzut tot ce s-a întâmplat, împreună cu 
majoritatea studenţilor de la Western State, şi 
era la fel de uimită ca mine. Tipii ca Emil nu 
sărutau fetele ca mine, nu aşa, nu în public, 
niciodată. 

— Dumnezeule! 

Ochii lui Jasmine erau imenşi. 

— Îl cunoşti? 

Dacă ar fi deschis mai mult gura, i-ar fi căzut 
guma. 

Mi-am mişcat încet capul dintr-o parte în 
alta. 

— Ce ţi-a spus? 

— Ochi. Mi-a spus că am ochi frumoşi, am 
bolborosit eu şi am înghiţit ca să pot vorbi. M-a 
rugat să-i arăt campusul. 

Jasmine a făcut un balon de gumă, 
scuturând şocată din cap. 

— Asta e cel mai uimitor lucru pe care l-am 
văzut vreodată, a spus ea. Zach nici n-o să mă 
creadă. 

Mi-am coborât privirea şi mi-am verificat 
hainele. Jasmine a observat când mi-am trecut 
mâna peste abdomen. 

— Ce faci? m-a întrebat ea. 

— Mă asigur că mai am tricoul pe mine. 
Pentru o clipă, am crezut că mi-a scos hainele 
când m-a sărutat. 

In şocul ameţitor de după întâlnirea cu Emil, 
eu şi Jasmine iie-am luat ceva de mâncare. 
Când m-am aşezat să mănânc, mi s-a părut că 
recunosc o faţă supărată în mulţime, în spatele 
unui grup de studenţi, care mă urmărea ca şi 
când ar fi fost acolo şi ar li văzut totul. M-am 
mişcat ca să încerc să văd mai bine, dar când 
mi-am schimbat poziţia, tipul care semăna cu 
Alex dispăruse. 

Următorul meu curs era Dezvoltarea 
Adultului. Timpul părea să se scurgă mai încet 
decât la orice alt curs la care par- | icipasem. 
Profesorul trecea în revistă lucrurile tipice 
pentru prima zi - programa, ce aştepta de la 
noi, cum să nu picăm examenul -, dar eu mă 
gândeam doar la Emil şi la sărutul uimitor. Ca 
să nu mai spun de forţa inexplicabilă pe care o 
simţeam când mă gândeam la el, aproape ca şi 
când am fi fost împinşi unul spre celălalt. Felul 
în care m-a sărutat mi-a dat de înţeles că avea 
multă experienţă în domeniu. M-am încruntat, 
intrebându-mă dacă sărutarea la întâmplare a 
fetelor din campus era un lucru pe care îl făcea 
des. 

în cele din urmă, ora s-a terminat. Profesorul 
ne-a strigat ce trebuia să citim, dar ieşisem 
deja din sală. Aveam să mă uit în programă şi 
să îmi dau seama mai târziu. Am traversat 

repede campusul şi am ajuns la College Center 
cu cincisprezece minute mai devreme. 
Credeam că trebuia să-l aştept pe I '.mil să 
sosească, dar când am dat colţul, l-am văzut 
aplecat peste o masă de biliard. Corpul lui 
forma o linie perfectă cu lacul pe care îl ţinea şi 
am observat un inel negru şi argintiu pe al 
patrulea deget al mâinii lui drepte. Imaginea 
siluetei lui impecabile m-a lăsat fără suflare, şi 
am sperat la un nou sărut minunat. 

Când mi-am revenit, ni-ain îndreptat spre 
Emil. 

— Hei, am spus eu, zâmbind cât de 
încântător am putut. 

— Bună, frumoaso, mi-a zâmbit el. 

Am rămas surprinsă. Niciun tip nu-mi mai 
spusese mie aşa. M-am uitat în spate, ca să 
văd dacă în urma mea era o fată mai scundă şi 
mai sexy. Nu era, şi m-am întors spre el, 
încercând să-mi ascund nedumerirea. 

— Cum a fost cursul? m-a întrebat el. 

— Âăă... bine. Eşti gata pentru un tur? am 
întrebat eu, încă neîncrezătoare în comentariul 
lui cu „frumoaso”. 

— Te-aş urma până la capătul pământului. 

Chipul i s-a întunecat pentru o fracțiune de 
secundă, deşi probabil că nu aş fi observat 
dacă nu l-aş fi privit atât de atent. 

Am râs nervos. 

— Nu cred că va trebui să mergem atât de 
departe. 

Am părăsit clădirea şi ne-am aventurat prin 
campus, urmând aleile. Western State este o 
facultate mică, ce se întinde doar pe câteva 
cvartale, nu pe kilometri întregi, ca 
universităţile mai mari. l-am cerut orarul lui 
Emil şi i-am arătat clădirile în care urma să 
aibă cursuri şi alte clădiri cu care trebuia să se 
familiarizeze, cum ar fi biblioteca. 

Am ieşit de după un colţ şi Emil a observat 
grădinile. 

— Ce-i asta? a întrebat el. 

— E grădina botanică a universităţii. 

S-a îndreptat spre un petic de iarbă deasă 
de un verde închis, înconjurat de tufe şi flori 
albe şi roz. S-a uitat la mine peste umăr şi s-a 
aşezat. L-am urmat şi am luat loc lângă el. Tn 
linişte, auzeam clipocitul apei din pârâul care 
curgea prin grădină. 

— Este frumos, a spus Emil, uitându-se în jur 
la flori şi copaci, un loc rar de singurătate şi 
intimitate. 

— Este unul din locurile mele preferate, am 
fost eu de acord. 

Nu i-am spus că fusesem aici de multe ori în 
ultimul timp, încercând să-mi dau seama cum 


stăteau lucrurile şi să-mi geslionez 
sentimentele pentru Alex. 
A rânjit. 


— Poate că ar trebui să mai venim aici 
cândva. Am putea să ne facem temele sau... 
ceva, a spus el pe un ton sugestiv. 

Am respirat tremurat. 

— Oricând, i-am răspuns, în speranţa că nu 
roşeam la fel de mult cum simţeam că o fac. 
Am încercat rapid să schimb subiectul. Ai 
vizitat Western State înainte să te transferi? 

— Nu, a răspuns el. Mutarea mea aici a fost 
o decizie neaşteptată. 

— Oh, am spus eu, dorindu-mi să ştiu mai 
multe, dar fără să fiu indiscretă. 

A părut să înţeleagă şi mi-a explicat: 

— Un prieten de-al meu avea nevoie de 
ajutor. 

— Aşadar, ai venit ca să-ţi ajuţi prietenul şi 
ai hotărât să rămâi? 

Emil mă impresiona. Nu ştiam mulţi oameni 
care şi-ar fi lăsat în urmă toată viaţa şi ar fi 
schimbat totul ca să ajute pe cineva. 

— Mda, a răspuns el fără nicio altă 
explicaţie. 

Emil nu părea genul de băiat care să ofere 
mai multe informaţii decât trebuia, ceea ce m- 
a intrigat şi mai mult. Deja voiam să-i aflu 
secretele, şi îl cunoscusem doar cu câteva ore 
în urmă. i 

O vreme, am stat şi am ascultat pârâul. In 
mintea mea se învârteau un milion de 
întrebări. Voiam să îl întreb despre sărut: de ce 
eu, de ce în Center College, în cea mai 
aglomerată zi din an, dar nu credeam că era 
momentul potrivit. 

— Locuieşti în campus? am întrebat eu. 

— Nu, am închiriat o casă, a spus el. Şi tu? 
La cămin? 

— Nu, dar toţi cei care locuiesc acolo spun 
că este haos toi timpul. 

Emil a zâmbit ca şi când ar fi fost perfect 
conştient de dezmâăţul şi distracţia care veneau 
la pachet cu locuitul într-un cămin. 

— Tu unde stai? 

— Locuiesc împreună cu cea mai bună 
prietenă a mea, Jasmine. Am închiriat o casă 
într-un cartier din apropiere. 

— Îți place să locuieşti cu cineva? m-a 
întrebat el. 

— Da, Jasmine este minunată. Ar trebui să 
vii în vizită, am spus eu. 

Pentru o secundă, m-am întrebat dacă era 
inteligent să invit la mine acasă un tip pe care 
nu-l cunoşteam prea bine. Dar, pe de altă 
parte, ne sărutaserăm deja, iar muşchii lui 
abdominali îmi înceţoşau raţiunea. 

— Ştiu că lui Jasmine i-ar plăcea să te 
cunoască, i-am spus eu când m-am gândit la 
reacţia ei de mai devreme, din timpul 
prânzului. 

— OK, ce faci în seara asta? a întrebat el. 

Mi-am înclinat capul, plăcut surprinsă. Emil 
nu pierdea timpul. Mi-a luat o secundă să 
alung şocul cauzat de promptitudinea lui şi 
aproape că am râs. Sărutul de la prânz fusese 
insolent; în comparaţie cu el, să vrea să mă 
vadă în seara asta nu era nimic. 

— Nu am planuri, am spus şi am scos o 
bucată de hârtie şi un pix din rucsac. Să-ţi dau 
adresa şi numărul meu. 

l-am scris cum să ajungă la casa mea şi i-am 
dat hârtia. Ne-am ridicat de la concertul pe 
care ni-l oferea pârâul şi ne-am întors pe alee. 
Când ne-am apropiat de clădirea arhivei, Emil 
s-a oprit. 

— Trebuie să vorbesc cu cineva în legătură 
cu orarul meu, a spus el. 

— Bine, la ce oră vrei să vii? l-am întrebat. 

— Acum este patru şi jumătate, deci ce spui 
de ora şase? 

— Minunat, am spus eu, zâmbind. 

— Grozav, mi-a răspuns şi s-a întors ca să 
intre în clădire. Am început să mă îndepărtez, 
când l-am auzit strigându-mi numele. M-am 
răsucit şi privirile ni s-au întâlnit din nou. 

— Abia aştept să ne vedem în seara asta, 
Evie. 

A deschis uşa şi a dispărut. 

M-am dus să-mi găsesc maşina în parcare, 
dar nu înainte de a o suna pe Jas şi de a-i 
spune să fie acasă în seara asta, dacă voia să-l 
cunoască pe misteriosul băiat care mă 
sărutase. Am trecut printre maşini pierdută în 
gânduri. Emil cu siguranţă mă interesa. Era 
foarte atrăgător şi deja mă sărutase. 

Când m-am apropiat de Mustang, mi-am dat 
seama că cineva se rezema de portbagaj, 

aşteptându-mă. Pieptul mi s-a strâns şi în 
minte mi-au apărut imagini cu siluete 
întunecate şi cicatrice roşii, ca pânza de 
păianjen. Am scotocit prin rucsac după spray-ul 
cu piper, dar am continuat să merg, hotărâtă 
să înfrunt pe oricine ar fi fost acolo şi să nu-mi 
fie teamă. 

Am înaintat până când, de la o anumită 
distanţă, am recunoscut persoana. Era Alex. M- 
am oprit brusc, total nepregătită pentru 
prezenţa lui acolo. Chiar nu credeam că aveam 
să-l mai văd vreodată. Eram sigură că Alex 
fusese în College Center mai devreme. De ce 
mă urmărea prin campus? încet, m-am 
îndreptat spre el. l-am văzut chipul şi era 
furios. Mi-am luat cheile din rucsac şi am 
respirat adânc în clipa în care m-am apropiat 
de maşină. Braţele îi erau încrucişate la piept, 
picioarele depărtate la nivelul umerilor, şi era 
supărat. Am rămas în faţa lui, de cealaltă parte 
a portbagajului, astfel încât maşina să fie între 
noi. Ne-am privit în ochi. Parcă eram în Vestul 
Sălbatic, pregătindu-ne să ne înfruntăm cu 
pistoalele. Am decis să trag prima. 

— Eşti ultima persoană pe care mă aşteptam 
să o văd, am spus eu cu răceală. 

Mânia pe care o acumulasem de la sfârşitul 
relaţiei noastre ameninţa să explodeze. 

Din trăsăturile dure ale feţei lui, furia a 
radiat înapoi spre mine. 

— Ţelul tău este să te săruţi cu fiecare tip 
din campus? 

L-am fixat cu privirea, lividă. El mă părăsise 
pe mine. Nu avea niciun drept să-mi judece 
acţiunile. 

— Să nu îndrăzneşti să mă judeci, am spus 
eu, cu ochii mijiţi şi pe un ton grav. Nu este 
treaba ta pe cine sărut eu. Ce cauţi aici? 

M-a ignorat întrebarea şi, în schimb, mi-a 
pus o alta. 

— Măcar îl cunoşti, Evie? 

Mi-au sclipit ochii. 

— Acum, da, am rânjit eu. Ce cauţi aici? l-am 
întrebat din nou, răspicat. 

Mâinile îi erau strânse în pumni şi mă privea 
cu ochi duri. 

— Ţi-am spus că te voi urmări. 

Am râs fără să mă amuz. 

— Nu te-am văzut până azi. Dacă eşti gelos, 
îţi amintesc că tu te-ai despărţit de mine, iar 
apoi ai dispărut. 

— Nu m-ai văzut, dar asta nu înseamnă că 
nu am fost prin preajmă. După ce ţi-am văzut 
micul episod din College Center, am decis că 
era timpul să-ţi amintesc ce am spus, că nu 
plec. 

Mi-am muşcat buza şi mi-am coborât 
privirea în pământ, apoi am inspirat adânc. 

— Chiar ai plecat, Alex. Indiferent de ce spui, 
nu te-am văzut de săptămâni bune. Mi-ai spus 
o poveste stupidă despre suflete-pereche - de 

departe cel mai creativ mod prin care mi s-au 
dat papucii, aşadar, felicitări pentru asta -, iar 
apoi ai plecat. 

Aproape că vedeam cum îi creştea 
tensiunea lui Alex. Vedeam cum se lupta din 
greu să rămână calm. 

— Nu a fost o poveste stupidă, Evie. 

Mi-am dat ochii peste cap şi mi-am pus 
mâinile în şolduri. 

— Mda, pentru că sufletul meu pereche, 
despre care se presupune că mă iubeşte mai 
mult decât orice pe lume, mi-a spus că sunt în 
pericol, iar apoi m-a părăsit fără nicio 
explicaţie şi fără să-mi spună, măcar 
aproximativ, când se va întoarce. Are sens, am 
spus eu, fără să-mi ascund sarcasmul. Mi-am 
dat seama că plănuia să se apere, aşa că am 
ridicat mâna şi l-am întrerupt. Nu vreau să-ţi 
aud scuzele, i-am spus. Am trecut peste asta. 
lar în ceea ce priveşte confruntarea asta, dă-mi 
voie să-ţi aduc aminte că nu te mai priveşte ce 
fac şi cu cine. 

Alex m-a măsurat cu privirea. 

— Şi dacă e periculos? 

Am zâmbit viclean. 

— Atunci, voi muri fericită. 

— Nu. N-o vei face, a rostit pe un ton 
autoritar. Nu trebuie să te mai întâlneşti cu el. 

Discuţia nu avea rost, iar eu am hotărât să o 
închei. M-am îndreptat spre portiera maşinii şi 
am deschis-o. Voiam să plec de acolo şi 

plănuiam să trec peste el, dacă nu se mişca. 
Dar, când să intru în maşină, am simţit brusc 
impulsul de a-i spune lui Alex exact ce 
gândeam, tot ce nu am reuşit să-i spun în 
acele săptămâni de după plecarea lui. 

Am întors capul şi m-am apropiat de el, 
puternică şi hotărâtă. Am rămas la un pas de el 
şi am zâmbit seducător. 

— Oh, am spus eu, lingându-mi buzele, 
plănuiesc să-l văd mai mult decât l-am văzut 
deja. 

Alex a îngheţat, uimit. 

— Dar pe tine nu vreau să te mai văd 
vreodată. Să nu-mi mai vorbeşti, să nu te mai 
uiţi la mine şi nici măcar să nu te mai gândeşti 
la mine. Ai avut o şansă. Ce a fost între noi s-a 
terminat. 

Alex a rămas nemişcat când m-am întors, 
am urcat în maşină şi am plecat fără măcar să 
mă uit în oglinda retrovizoare, ca să văd unde 
era. Nu am simţit o lovitură când am dat cu 
spatele, aşa că am presupus că nu îl 
atinsesem. 

Tot drumul spre casă am fost furioasă pe 
Alex şi m-am tot gândit la discuţia noastră. 
Avea mult tupeu să-mi vorbească aşa şi să se 
poarte ca şi când l-ar fi cunoscut pe Emil. Alex 
nu avea niciun drept să încerce să-mi strice 
şansele cu un tip nou. De ce băieţii nu-şi dau 
niciodată seama cât de mult îşi doresc o fată 
până când ea nu se arată interesată de 

altcineva? Reacţia lui Alex doar mi-a întărit 
hotărârea. Aveam să fiu cu Emil. 


Capitolul 7 


Am ajuns acasă şi am intrat ca să fac repede 
curăţenie, înainte de a veni Emil. Ştiam că şi 
Jas avea să fie în curând acasă. Am dat cu 
aspiratorul şi am şters masa din sufragerie şi 
hiaturile din bucătărie şi baie. Adunam 
mărunţişurile din living când Jasmine a intrat 
pe uşă. 

A aruncat rapid o privire prin cameră, 
aşteptându-se să vadă pe cineva. 

— A ajuns? 

— Incă nu, am spus eu, aranjând revistele 
de pe măsuţa de cafea. A avut ceva de făcut. 

Ea s-a aplecat peste masă, cu ochi 
scânteietori. 

— Ce-aţi făcut voi doi astăzi? 

— l-am arătat campusul, apoi am stat în 
grădina botanică un timp şi am vorbit. 

— Deci, îţi place de el? a întrebat Jasmine, 
bătând cu degetele pe masă, aşteptând. 

— Da, am răspuns eu, zâmbind uşor când m- 
am gândit la felul în care ne-am cunoscut în 
College Center. Imi place de el. 

— l-am povestit lui Zach despre sărut. Nu i-a 
venit să creadă şi a zis că tipul ori are mult 

curaj, ori chiar e prost, a spus ea. El ce ţi-a zis 
despre sărut? 

Am şters nişte praf de pe poliţa şemineului. 

— N-am vorbit despre asta. 

Ea s-a oprit, nemişcată ca o statuie, apoi a 
strigat: 

— Ce? — şi gura i-a rămas deschisă. Un tip 
pe care nu l-ai întâlnit niciodată te-a sărutat, 
te-a sărutat cu adevărat, aproape în faţa 
întregii şcoli, iar tu nici măcar n-ai pomenit de 
asta când ai rămas singură cu el? 

Am ridicat din umeri. 

— N-am crezut că era momentul potrivit. ÎI 
voi întreba despre asta, cândva. 

Ea a scos un „hm” şi s-a încruntat. 

Am schimbat subiectul. 

— Ghici cine stătea lângă maşina mea când 
am plecat spre casă? 

Jas a luat un măr din bolul de pe masă şi a 
muşcat din el. 

— Cine? 

— Alex. 

Jas a inspirat atât de repede, încât am crezut 
că s-ar putea îneca. Brusc, surprinderea i s-a 
transformat în mânie. 

— Ce căuta el acolo? a întrebat ea. 

— L-a văzut pe Emil cum m-a sărutat azi. Mi- 
a spus că trebuie să am mai multă grijă şi că 
Emil este periculos. Mi-am dat ochii peste cap. 
Cred că este gelos sau ceva de genul ăsta. 

— Dar ce căuta în campus? a întrebat ea. A 
absolvit acum un an! De la altă facultate! 

— Nu ştiu. S-a purtat foarte ciudat. l-am 
spus să mă lase în pace pentru că nu este 
treaba lui pe cine sărut eu. 

Jas a zâmbit. 

— Bun, avea nevoie să audă asta. Are mare 
noroc că n-am fost eu acolo. N-ar fi 
supravieţuit. 

Am râs. 

— De-asta eşti o prietenă atât de bună, am 
spus eu, îmbrăţişând-o rapid. 

S-a auzit soneria, iar eu m-am uitat la ceas. 
Emil venise la li mp. M-am dus în living şi am 
deschis uşa. El ţinea o cutie cu bomboane de 
ciocolată şi un buchet de trandafiri a căror 
culoare era un amestec de lila şi gri. Mi-a dat 
florile. 

— Astea sunt pentru tine, a spus el. lar 
bomboanele, pentru colega ta de cameră. 

M-am uitat la cadouri, surprinsă. Majoritatea 
tipilor nu s-ar li gândit să aducă ceva. 

— Mulţumesc! Dar nu trebuia, am spus eu, 
arătând spre Hori şi bomboane. 

— Măcar atât să fac, mi-a răspuns el. 

— Intră. 

Am pus bomboanele de ciocolată pe masă şi 
am luat o vază dc pe polita şemineului. Cât am 
aranjat florile frumoase, unice prin culoarea 
lor, nu am putut să nu-mi aduc aminte de Alex, 
care spusese că nu păream genul de fată care 

să aprecieze trandafirii. Alex se înşela în multe 
privinţe. Aş fi putut să fiu genul care să 
iubească trandafirii, dacă mi i-ar fi adus tipul 
potrivit. 

Jas a venit repede de după colţ. Eram 
surprinsă că reuşise să sc abţină atât de mult. 

— Emil, ea este prietena mea cea mai bună, 
Jasmine. Jasmine, cl este Emil. 

Emil a dat din cap spre ea. 

— Mă bucur să te cunosc, Jasmine. 

— Şi eu, a spus Jas, măsurându-l din cap 
până-n picioare. Cu un licăr maliţios în privire, 
ea a continuat: Te-am văzut mai devreme în 
College Center. 

Am mijit ochii. Ce facea? 

— Serios? a rânjit el cu înţeles. După ce a 
intrat Evie, n-am mai observat pe nimeni 
altcineva. 

— Ei bine, cred că pot să spun că toată 
lumea v-a văzut. 

El s-a abținut să zâmbească. 

— Mda, nu am fost atât de greu de observat, 
nu-i aşa? 

— Glumeşti? a spus Jas. Sunt sigură că cine 
a filmat sărutul l-a pus deja pe Youtube. 

Probabil că pe faţa mea nu se citea umilinţa 
pe care o simţeam, ori asta, ori lui Emil şi lui 
Jas nu le păsa. 

— Deci, ca să nu fiu indiscretă, a început Jas. 

Am întrerupt-o: 

— Jas, lasă-l în pace, abia l-ai cunoscut. 

S-a încruntat. 

— Şi tu la fel, a subliniat ea. 

Emil mi-a zâmbit liniştitor. 

— E-n regulă. Reacționează ca o bună 
prietenă. 

Jas a rânjit triumfătoare, hotărâtă să fie mai 
prietenoasă decât voiam eu să fie, şi a 
întrebat: 

— De ce ai sărutat o necunoscută în faţa 
tuturor celor de la Western State? 

El a zâmbit liniştit, ceea ce a părut să o facă 
pe Jas să se relaxeze. 

— Ca să fiu sincer, nu aveam cum să mă 
abţin să nu o sărut pe Evie, nici dacă aş fi 
încercat - ceea ce n-am făcut. 

Privirea lui s-a pironit într-a mea ca mai 
devreme în acea zi, când l-am văzut în College 
Center. Mă simţeam gata să mă prăbuşesc. 

— Hm, a spus Jas. Deci, ce program ai 
mâine? Ai de gând să o ceri de soţie? 

Am icnit. 

— Jasmine! 

Statutul ei de cea mai bună prietenă era în 
pericol. 

Lui Emil i-au strălucit ochii. 

— Mă gândeam să păstrez asta pentru 
săptămâna viitoare. Crezi că va accepta? 

Ce naiba se întâmpla aici? 

— OK, voi doi puteţi să încetaţi să-mi mai 
plănuiţi viitorul, am spus eu. 

Amândoi s-au întors spre mine ca şi când ar 
fi uitat că eram acolo. Eram sătulă de tipii care 
îmi spuneau prea curând ce simțeau pentru 
mine. Nu aveam nevoie de asta şi din partea 
lui Emil. 

— Vă e foame? am întrebat eu. Vreţi să luăm 
cina? 

— Aş mânca parcă ceva, a spus Emil. 

Jas a sărit în sus. 

— ÎI sun pe Zach ca să văd dacă vrea să ne 
întâlnim undeva. 

Am hotărât să mâncăm la un restaurant 
italian din oraş, iar Emil s-a oferit să ne ducă 
acolo cu maşina lui. M-am oprit brusc atunci 
când i-am văzut maşina pe alee şi am admirat 
designul atrăgător al ingineriei germane. Era 
un BMW 545xi negru, cu geamuri fumurii şi 
jante argintii. M-am mişcat încet ca să deschid 
portiera, degetele zăbovindu-mi uşor peste 
vopseaua care părea să se schimbe dintr-un 
negru intens într-un onix strălucitor, amestecat 
cu albastru închis. Interiorul era colorat în gri şi 
negru, cu panouri din lemn gri. Dacă Diavolul 
ar fi condus o maşină, eram sigură că pe asta 
ar fi ales-o. BMW-ul lui Emil semăna cu râul 
întruchipat. Când mi-am pus centura de 
siguranţă, nu am putut să nu mă gândesc la 
faptul că, trecând prin Gunnison, oamenii 
aveau să creadă că eram fie celebri, fie nişte 
traficanţi de droguri. 

Restaurantul se afla la doar cinci minute 
distanţă. Când am ajuns acolo, Zach ne 
aştepta afară, bucurându-se de aerul rece de 
munte. Ne-am apropiat de el, Jas i-a sărit în 
braţe, iar Zach a sărutat-o. Am zâmbit şi am 
observat că şi Emil zâmbea. 

— Hei, a dat Zach din cap spre noi. 

— Bună, Zach, am spus eu. El este Emil, un 
prieten de-al meu. Emil, el este iubitul lui Jas, 
Zach. 

— El e tipul de mai devreme? a întrebat-o 
Zach pe Jas. 

Jasmine a dat din cap, abţinându-se să 
chicotească. 

— Trebuie să-ţi spun, omule. Ai curaj, a zis 
Zach. 

M-am uitat urât la el, în speranţa că săgețile 
din ochii mei aveau să-l lovească. 

Emil a zâmbit. 

— Mulţumesc. Fetele ca Evie nu apar în 
fiecare zi. M-am gândit că se impunea să fac 
un gest măreț, a spus el când ne-am întors ca 
să intrăm în restaurant. 

Hostessa ne-a aşezat într-un separeu din 
colţ, iar noi nu am vorbit cât timp am hotărât 
ce să mâncăm. Când a venit chelnerul la masă, 
Zach a cerut imediat un Pepsi. Jasmine l-a 
tachinat pe Zach cum că trupul lui era alcătuit 
şaizeci la sută din Pepsi, în loc de apă. Jas a 
comandat un sandvici cu chiftele, iar Zach a 
cerut spaghete. Emil a ales fettuccine alfredo 

cu pui, iar eu am comandat gnocchi, mâncarea 
mea preferată. Când a plecat chelnerul, am 
început din nou să vorbim. 

— Cum a fost azi la cursuri? ne-a întrebat 
Zach pe mine şi pe Emil. 

— Bine, am răspuns eu şi Emil în acelaşi 
timp. 

Jas şi Zach s-au uitat unul la celălalt şi au 
zâmbit. 

— Şi pentru voi cum a fost? i-am întrebat pe 
Zach şi pe Jasmine. 

— Cursul meu de chimie o să fie nasol, a 
spus Zach, dar, în afară de asta, totul este bine 
până acum. 

— Cursurile mele ar trebui să fie destul de 
uşoare semestrul ăsta, a spus Jas, luând o gură 
din sucul ei. 

Zach şi-a îndreptat din nou atenţia spre 
Emil. 

— Asta e primul tău an la Western State? 

Emil a luat o grisină din farfuria adusă de 
chelner. 

— Da, tocmai m-am transferat. Imi place că 
facultatea e mică, iar vremea e cât se poate de 
frumoasă. E grozav că sunt atât de aproape de 
munţi. 

— Îţi place să faci drumeţii? a întrebat îas, 
aruncându-mi o privire. 

— La nebunie, a spus Emil. 

— Şi lui Evie îi plac drumeţiile, l-a informat 
Jas. Ar trebui să te duci cu ea. Găseşte toate 
locurile bune. 

Aveam senzaţia că prietenii mei ieşiseră cu 
Emil, nu eu. Abia dacă scosesem un cuvânt. 

Emil s-a întors spre mine. 

— Serios? Ar trebui să mergem cândva. 

Am zâmbit. 

— Ar fi amuzant, de obicei merg în 
weekenduri, dar n-am mai fost de ceva vreme. 

Gândul la motivul pentru care nu mai 
plecasem în drumeţii - teama care mă 
împiedicase să fac lucrurile de una singură - 
mi-a dat fiori. Emil a observat şi mi-a cuprins 
mijlocul cu un braţ, fără să inţeleagă de ce 
tremuram. Munţii ar fi fost minunaţi dacă aş fi 
avut cu cine să merg; în plus, ar fi fost frumos 
să petrec mai mult timp cu Emil. 

Chelnerul a venit cu mâncarea noastră şi, 
cât am mâncat, Emil i-a întrebat pe Zach şi Jas 
ce studiau. Jas îşi schimba specializarea 
aproape lunar, dar astăzi i-a spus lui Emil că 
era asistenţa medicală. Zach i-a spus că se 
pregătea pentru medicină. 

— Tu ştii în ce vrei să te specializezi, Emil? |- 
a întrebat Zach. 

— Ştiinţe politice, a răspuns Emil. După ce 
termin, vreau să mă înscriu la Drept. 

Zach a dat aprobator din cap. 

— Uau, în ce an eşti? 

— În ultimul an, a spus Emil. 

Mi-am întors repede capul ca să-l privesc, 
total uimită. Era mai drăguţ sau mai nebun 
decât credeam. Ce persoană întreagă la minte 
se transferă la o altă facultate în ultimul an? 

Jas se gândea la acelaşi lucru. 

— Te-ai transferat în ultimul an? a întrebat 
ea şocată. Eu n-aş putea să fac asta! N-ai 
pierdut o groază de credite? 

— Nu a fost rău, a spus Emil. Western State 
a fost dispusă să lucreze cu mine şi 
majoritatea creditelor au fost transferate. 

Aşadar, absolvea şi probabil că urma să 
plece să studieze Dreptul undeva departe. Am 
oftat şi am decis că era amuzant atâta cât 
dura. M-am supărat în sinea mea pentru 
această plecare iminentă, până când m-am 
gândit la ceva. Petrecusem prea mult timp 
întorcând pe toate părţile evenimentele verii şi 
timpul petrecut cu Alex. De ce să nu mă bucur 
şi eu o vreme? 

îmi plăcea de Emil, dar nu prea îl 
cunoşteam; în plus, pleca într-un an. Era 
candidatul ideal pentru o relaţie care să mă 
ajute să-mi revin dintr-o alta. Era frumos şi, 
dintr-un motiv oarecare, deja îi plăcea de mine. 
Cel mai important, când eram cu Emil, mintea 
mea era mai puţin aptă să hoinărească spre 
amintirile verii. Emil era perfect pentru planul 
meu de a-l uita pe Alex. 

Cât am mâncat, am vorbit mai mult. Când 
cina s-a terminat, ne-am îndreptat spre 
maşinile noastre. 

Jas m-a tras într-o parte. 

— Eu rămân la Zach, deci dacă eşti de 
acord, o să merg cu maşina lui, mi-a şoptit ea. 

— Da, e-n regulă, am spus eu, întorcându- 
mă spre Emil. 

El şi Zach râdeau de ceva. 

— Emil, Jas rămâne la Zach în seara asta; m- 
ai putea duce înapoi acasă? 

Emil a dat din cap, zâmbind. 

— Nicio problemă. 

— Mulţumesc, i-am zâmbit şi eu. O seară 
frumoasă, copii, ne vedem mâine. 

— Şi ţie la fel, a spus Zach. 

— A fost frumos să-l întâlnesc pe bărbatul 
din spatele sărutului, a spus Jas şi mi-a făcut cu 
ochiul când deschidea portiera. 

Le-am făcut cu mâna şi am pornit spre 
maşina lui Emil. El a deblocat portierele, iar 
alarma a ţârâit. Am urcat amândoi în maşină. 

— Jasmine rămâne des la Zach? m-a întrebat 
el în drum spre casă. 

— Da, sunt împreună de un an. Vin acasă din 
când în când. Niciodată nu ştiu dacă vor fi 
acolo când ajung acasă. 

El a dat din cap şi, pentru o clipă, a părut 
pierdut în gânduri, înainte de a spune: 

— Mulţumesc că m-ai invitat la tine. Prietenii 
tăi sunt drăguţi. 

Părea sincer. 

— Imi pare rău pentru toate întrebările, m- 
am strâmbat eu. Sunt un pic prea protectori. 

— Inţeleg, a spus el. Sunt prietenii tăi şi vor 
să se asigure că persoana cu care îţi petreci 
timpul este un tip cumsecade. 

L-am privit  neîncrezătoare. Majoritatea 
băieţilor n-ar fi fost atât de înţelegători. 

— Uau, tu nu greşeşti niciodată cu nimic? |- 
am întrebat. 

A râs pentru o clipă. 

— Sunt cunoscut pentru obrăznicia mea. 

Ştiam că se referea la sărutul de mai 
devreme. 

— Câteodată, asta nu e un lucru rău. 

Am oprit la un semafor, iar Emil a întors 
capul spre mine. 

— Sper că nu te-am supărat când te-am 
sărutat. 

Am  clipit. Dacă acel sărut era ofensator, 
putea să mă insulte cât voia. Semaforul s-a 
făcut verde. 

— Nu, deloc. Am fost doar surprinsă. Nu în 
fiecare zi te sărută... un străin. De obicei, 
fetele trebuie să se străduiască mult ca să 
capete genul ăla de afecţiune, etalată în 
public. lţi dai seama că acum toată lumea 
crede că suntem împreună? am spus eu. 

Una din sprâncenele lui Emil s-a ridicat, iar 
colţurile gurii i-au zvâcnit într-un rânjet viclean. 

— Cu siguranţă cred că ar trebui să... fim 
împreună. 

— Oh! am spus eu, surprinsă şi încercând să 
îmi revin - din nou. 

— Eşti de acord cu asta? m-a întrebat Emil. 

— Sigur. Adică, e grozav! am răspuns eu, 
încercând încă să mă obişnuiesc cu gândul că 
în urmă cu zece ore nici nu îl cunoşteam pe 
Emil, iar acum ieşeam împreună. 

Având în vedere părerile mele despre relaţii, 
asta evolua chiar repede. In plus, încă nu-mi 
dădeam seama de ce exista o legătură atât de 
puternică între noi. 

Emil mi-a observat expresia. 

— La ce te gândeşti? a întrebat el, 
întrerupându-mi meditaţia. 

— La nimic, am minţit eu. 

El şi-a dat seama. 

— Poţi să fii sinceră cu mine. Ce e? 

Cum puteam să spun asta? Trebuia, totuşi, 
să ştiu - chiar dacă era doar o relaţie care să 
mă ajute să-mi revin după o alta, trebuia să 
primesc un răspuns la întrebarea asta. 

— Ei bine, mă... întrebam. 

Ochii lui mi-au studiat chipul, aşteptând 
întrebarea. 

— De ce eu? am întrebat eu. Dintre toate 
fetele pe care le-ai fi putut săruta, de ce m-ai 
ales pe mine? 

El a râs şi a rânjit. 

— Ai să spui că sunt nebun, a zis el. 

în mod clar, nu ştia că, recent, ieşisem cu un 
nebun. 

— Incearcă-mă. 

A inspirat adânc. 

— Când te-am văzut azi în College Center, 
m-am simţit... tras către tine. S-a uitat la mine, 
să vadă cum primeam ideea lui metafizică. De 
îndată ce privirile ni s-au întâlnit, â trebuit să 
fiu lângă tine. Toţi ceilalţi din clădire au 
dispărut. Nu te-am văzut decât pe tine. 

Mi-am amintit să respir. 

A intrat pe aleea mea şi a parcat maşina. S-a 
întors spre mine, s-a uitat în ochii mei, iar eu 
nu am putut să mă mişc. 

— Am vrut să te sărut mai mult decât mi-am 
dorit orice altceva, de foarte mult timp. A 
zâmbit uşor: Şi nu am fost dezamăgit. 

Am rămas nemişcată pentru o clipă, cât Emil 
a oprit motorul. 

— Şi eu am simţit ceva asemănător. Te-am 
văzut şi nu am putut să mă uit în altă parte. 

S-a întins şi m-a luat de mână. 

— Nu ştii cât de fericit sunt să aud asta, a 
recunoscut el. 

l-am strâns mâna şi am zâmbit. 

— Deci, ieşim împreună. 

El a dat aprobator din cap. 

— Probabil că ar trebui să ne cunoaştem un 
pic mai bine. 

— Da, am fost eu de acord. Ar fi bine. 

— Îţi place să joci biliard? m-a întrebat el. 

M-am strâmbat. 

— Îmi place. Nu joc foarte bine, am 
recunoscut eu, dar îmi place să joc. 

— Când vom termina, vei fi o expertă, a 
spus el. Putem să jucăm ori de câte ori avem o 
pauză între cursuri. 

Nu m-am gândit la cât de mult urma să mă 
fac de râs. Gândul de a petrece mai mult timp 
cu el şi de a-l privi aplecându-se peste masa de 
biliard era prea greu de ignorat. 

— Sună bine. 

A zâmbit, arătându-şi în întuneric dinţii de 
un alb strălucitor. Am coborât din maşină, iar 
Emil m-a condus spre veranda de la intrare. 

— Mulţumesc că ţi-ai petrecut ziua cu mine, 
am spus eu. Aveam nevoie de asta. 

M-a privit în ochi cât mi-a dat la o parte o 
şuviţă de păr, suflată de vânt peste faţă. 

— Mă bucur atât de mult că te-am găsit, 
Evie. 

S-a aplecat, luminat de becul de pe verandă, 
şi m-a sărutat dulce. Sărutul ăsta nu semăna 
cu cel de mai devreme, era blând, dar 
emoţionant, iar senzaţia de căldură de pe 
spatele meu s-a intensificat. 

— E târziu, ar trebui să plec, a spus el, deşi 
mâna care îi zăbovea pe obrazul meu dădea de 
înţeles că nu voia să plece. 

Am dat din cap şi am scos cheile din poşetă. 
A aşteptat să deschid uşa şi a zâmbit când s-a 
îndepărtat. M-am uitat la farurile albe 

strălucitoare ale maşinii lui Emil când a ieşit de 

pe alee. După ce a dispărut, am încuiat uşa şi 

m-am rezemat de ea. M-am uitat în tavan şi 

am zâmbit, întrebându-mă în ce mă băgasem 

şi entuziasmată de ceea ce mă aştepta. 
Capitolul 8 


A doua zi, pe tot drumul spre şcoală m-am 
gândit j la ziua şi seara precedentă cu Emil. Am 
intrat în parcare şi mi-am luat rucsacul. Îmi 
încuiam maşina, când am auzit un fluierat din 
celălalt capăt al parcării. M-am întors spre 
sunet şi l-am văzut pe Emil apropiindu-se. A 
venit lângă mine şi mi-a cuprins mijlocul cu 
braţele. 

— Hei, frumoaso, mi-a fost dor de tine. 

Am zâmbit şi n-am putut să nu mă gândesc 
că aş putea să mă obişnuiesc cu asta. 

— Hei şi ţie, am spus eu. 

S-a întors spre maşina mea, cu o privire 
admirativă. 

— Frumooos, a spus el. E un Mustang GT din 
"66? 

Am ridicat din sprâncene; se pricepea la 
maşinile clasice. 

— Da, l-am restaurat, am spus eu, uitând că 
nu îmi văzuse maşina - de vreme ce ne-am 
cunoscut doar cu o zi în urmă. 

Era impresionat. 

— Va trebui să mă plimbi cu ea, a spus el. 
Cum de mai ai permis? Pun pariu că e un 
magnet pentru poliţişti. 

— A trebuit să-mi iau un detector de radar, 
am rânjit eu. Tata a fost atât de mândru de 
prima mea amendă, încât a înrămat-o. 

Emil a râs. 

— Cred că îmi va plăcea de tatăl tău. 

Ne-am îndepărtat de maşină. 

— Când începi cursurile? am întrebat eu. 

— La zece. Şi tu? 

— La zece, am răspuns eu. 

— Când termini azi? 

— Am o pauză la prânz, la unu. Termin la 
trei. 

— Eu termin la două şi jumătate, a spus eL 
Vrei să ne întâlnim după cursul tău de la trei şi 
să începem lecţiile alea de biliard? 

Am  rânjit, amintindu-mi cum arătase el 
jucând, cu o zi în urmă. 

— Absolut. 

Emil m-a condus spre clădirea în care aveam 
cursuri, apoi a plecat la cursul lui. Imi era greu 
să mă gândesc la şcoală când voiam să fiu cu 
Emil, dar, în cele din urmă, cursurile mele s-au 
terminat. Am intrat în College Center, iar Emil 
a sărit de pe o canapea şi mi-a zâmbit 
seducător când m-a văzut. A luat două tacuri şi 
mi-a dat mie unul. Mi-am lăsat rucsacul jos şi l- 
am urmat, acoperind capătul tacului cu cretă 
albastră. 

— Deci, cunoşti regulile? m-a întrebat el. 

M-am rezemat de masă. 

— Da. Foloseşti băţul ca să loveşti bila albă 
şi speri că bila albă va băga o altă bilă într-o 
gaură. Dar nu vrei ca bila albă să intre în 
gaură, iar bila neagră trebuie să rămână pe 
masă până la sfârşitul jocului. 

El a râs. 

— Măcar ştii lucrurile de bază. Ce-ar fi ca 
jocul ăsta să iei tu bilele pline, iar eu 
jumătăţile? Trebuie să le ţinteşti doar pe cele 
pline şi să le bagi în buzunare - sau găuri, cum 
le spui tu. 

Părea că îl amuzam. 

— OK, am spus eu. 

În afară de faptul că mă prosteam la sălile 
de jocuri când eram mică, nu aveam multă 
experienţă la jucat biliard. Am luat tacul, 
ţinându-l între degete ca pe o ţigară. Am aliniat 
tacul cu bila albă folosindu-mă de mâna stângă 
pentru a-l ghida şi de mâna dreaptă ca să-l 
mişc înainte şi înapoi, aşa cum văzusem că 
făceau oamenii la televizor. 

încercarea mea de a sparge triunghiul de 
bile a fost un dezastru. In loc să lovesc bila din 
mijloc, aşa cum plănuiam, am lovit puternic 
masa, zgâriind pânza verde. Tacul a intrat sub 
bila albă şi a trimis-o dincolo de covorul pe 
care stătea masa de biliard, pe podeaua de 
gresie, cu un zgomot strident. 

L-am văzut pe Emil chicotind, în timp ce 
toată lumea de la primul etaj al clădirii s-a 
întors ca să vadă cauza agitaţiei. Emil s-a dus 
şi a ridicat bila pierdută. 

— Să mai încercăm o dată, a spus el, 
punând bila albă înapoi pe masă. De data asta, 
mai puţin agresiv, încă zâmbea. 

M-am încruntat, jenată şi supărată. Jucam 
acest joc stupid doar ca să fiu mai aproape de 
el; nu trebuia să râdă de mine. A simţit că nu 
mă distram şi mi-a dat nişte sfaturi despre cum 
să îndrept tacul. A doua încercare a fost mai 
reuşită şi chiar am reuşit să sparg bilele, deşi 
nu s-au rostogolit prea departe. 

Era rândul lui Emil şi îmi dădeam seama că 
încerca să nu joace prea bine ca să nu mă simt 
eu prost. Cât am jucat, am stat de vorbă. El m- 
a întrebat despre familia şi prietenii mei şi 
despre viaţa din Montana. Discuţia părea 
ciudat de familiară - ca aceea purtată cu Alex 
mai devreme în timpul verii. 

Cât am jucat, nu am putut să nu observ 
strălucirea inelului pe care îl purta. Cele două 
părţi ale inelului, una neagră şi una argintie, 
erau împletite. M-am gândit la asta şi am 
hotărât să-l întreb. 

— Îmi place inelul tău, din ce metal e? 

El a. Studiat masa, hotărând următoarea 
lovitură. 

— În mare parte, din aur alb. 

Am dat din cap. 

— Modelul e deosebit. N-am mai văzut aşa 
ceva. 

— Este diferit, a fost el de acord, aplecându- 
se peste masă. Până şi un suspect de crimă 
mi-ar fi oferit mai multe detalii decât Emil. 

— Majoritatea băieţilor nu poartă inele, am 
continuat eu, încercând să-l fac să-mi spună de 
ce îl purta. 

în schimb, el şi-a aliniat tacul şi a lovit bila. 
Când a terminat, l-am întrebat: 

— Are vreo semnificaţie aparte? 

El şi-a îndreptat postura, privindu-mă calm. 

— Este simbolic. Nu-l scot niciodată. 

— Aha. Am lăsat tacul pe podea şi m-am 
sprijinit în el. Ce simbolizează? 

Colţurile gurii lui i-au zvâcnit de amuzament. 

— Simbolizează trecutul meu şi familia mea. 
În sfârşit! O informaţie personală. 

— Unde ai copilărit? am întrebat eu. 

A băgat o bilă portocalie cu dungă într-un 
buzunar. 

— Am locuit peste tot, mi-a răspuns şi şi-a 
aliniat tacul pentru următoarea lovitură. 

— Părinţii tăi lucrau în armată sau ceva de 
genul ăsta? 

El a lovit, a băgat bila în buzunar şi s-a uitat 
la mine. 

— Nu, afacerea familiei ne-a purtat prin 
toată lumea. 

Emil nu îmi spunea prea multe, dar am 
continuat oricum. 

Faptul că am crescut într-un orăşel mă 
făcuse o băgăcioasă. 

— Unde locuieşte acum familia ta? 

— Îți place să pui întrebări, a observat el. 

— Am crezut că scopul jocului nostru de 
biliard era să ne cunoaştem mai bine. Sunt 
sigură că familia ta va vedea sărutul nostru pe 
Youtube. Mi-ar plăcea să ştiu şi eu mai multe 
despre ei. Plus că eu am răspuns la toate 
întrebările tale. 

El s-a aplecat din nou peste masă şi lovit o 
altă bilă dungată, dar bila a ratat buzunarul cu 
câţiva centimetri. Poate că nu voia să-mi 
răspundă la întrebări, dar nici nu părea 
stânjenit de ele. Un lucru pe care îl aflam 
despre Emil era că îşi pierdea rar controlul 
asupra emoţiilor. S-a îndreptat şi m-a privit, cu 
tacul în mână. 

— Mama mea a avut un travaliu dificil şi a 
murit când m-am născut, a spus el. Tata a 
murit când aveam optsprezece ani. Am un 
frate, dar locuieşte în afara ţării. 

Acum mă simţeam ca o ticăloasă pentru că îl 
întrebasem. 

— Imi pare atât de rău, am spus eu. 

— Nu trebuie. S-a întâmplat cu mult timp în 
urmă. 

— N-a trecut aşa de mult de când ai avut 
optsprezece ani, am spus eu. Ai doar douăzeci 
şi unu, nu-i aşa? 

Emil şi-a muşcat buzele ca şi când ar fi fost 
prins spunând ceva ce nu trebuia. 

— Pentru mine s-a întâmplat acum mult 
timp. În plus, nu mă înţelegeam prea bine cu 
tata. Între noi nu exista cine ştie ce legătură, 
aşa că nu mi-a fost greu să trec peste moartea 
lui. 

— Oh, am spus eu, neştiind ce altceva să zic. 

Emil mi-a arătat o bilă mov de pe masă. 

— Bila asta este chiar lângă buzunarul din 
mijloc. Dacă loveşti un pic descentrat, bila va 
intra. 

Am lovit aşa cum mi-a spus şi bila s-a 
rostogolit încet în gaură. Mi-a arătat o altă bilă 
în care să lovesc. Nu aveam să fiu vreodată o 
campioană de biliard ESPN, dar, cu ajutorul lui 
Emil, aş fi putut să nu-i lovesc cu tacul pe 
studenţii neavizaţi. 

Am vorbit şi am flirtat în cele două ore în 
care am jucat. După ce am terminat, m-a 
condus la maşină. 

— Mâine la aceeaşi oră? m-a întrebat el. 

Mi-am verificat în minte orarul. 

— O să termin la patru, am spus eu. 

— Ne vedem la masa de biliard. 

A făcut un pas înapoi ca să pot deschide 
portiera maşinii. Am intrat şi am coborât 
geamul. Emil m-a privit lung şi pe chipul lui am 
citit dorinţa. Am presupus că expresia lui era o 
apreciere la adresa maşinii mele. A fluierat. 

— La naiba, Evie. 

Ochii lui păreau să se întunece. 

— O fată sexy intr-o maşină sexy. Nici nu ştii 
ce-mi faci. Am zâmbit ca o fetiţă. Mi-am 
coborât privirea, am băgat maşina in marşarier 
şi am încercat să-mi ascund obrajii roşii. Totuşi, 
sinceră să fiu, mă zăpăcea gândul că mă 
credea atrăgătoare. 

— Ne vedem mâine, a spus el. 

l-am făcut semn cu mâna şi am plecat acasă 
ca să-mi fac temele. Dacă eu şi Emil aveam să 
ne petrecem mult timp împreună, trebuia să 
mă asigur că nu rămâneam în urmă cu temele. 
Când am ajuns acasă, Zach se uita la televizor 
în sufragerie şi bea Pepsi. 

— Hei! am spus eu. Unde-i Jasmine? 

— Îşi schimbă hainele pentru a zecea oară. 
Cine ştia că pentru a merge la un film trebuie 
să te schimbi de atâtea ori? 

Am râs. 

— Eşti cu ea de mai bine de un an, ar fi 
trebuit să te obişnuieşti cu asta. 

— Cu cât suntem împreună de mai mult 
timp, cu atât are mai puţin sens. 

Mi-am pus rucsacul pe masă şi am început 
să-mi scot cărţile. După un minut, Zach a 
întrerupt sunetul televizorului şi s-a întors spre 
mine. 

— Cum merge şcoala? 

Am ridicat din umeri. 

— Bine. Trebuie să fac nişte teme. 


158 


Zach părea gânditor. Ştiam că voia să spună 
ceva, dar că se abţinea. 

— La ce te gândeşti? l-am întrebat eu. 

S-a încruntat, ca şi când ar fi încercat să-şi 
dea seama cum să formuleze ceea ce voia să 
spună. In cele din urmă, a rostit, cu o privire 
îngrijorată: 

— Aiex părea un tip drăguţ înainte să te 
rănească. Şi Emil pare drăguţ, dar cine ştie. Ai 
grijă, Evie. 

M-am încruntat, confuză. Zach nu-mi mai 
dăduse niciodată sfaturi despre relaţii. 

— Ştiu că Emil este direct, dar acesta este 
unul din motivele pentru care îmi place de el, 
am spus eu. 

Credeam că Zach avea să zâmbească 
măcar, dar nu a făcut-o. 

— Evie, ştiu că ai fost rănită şi că treaba 
asta ţi se pare acum o idee bună. Ştiu că tu 
crezi că e o relaţie care să te ajute să-ţi revii, 
dar... A inspirat profund. Nu vreau să fii rănită 
din nou. i 

Se purta ca un fel de frate mai mare. li 
întelegeam îngrijorarea, dar nu aveam de gând 
să nu mă mai văd cu Emil din cauza asta. l-am 
zâmbit dulce. 

— Ştiu că ai grijă de mine, Zach. Nu mă voi 
implica până peste cap, promit. 

Jasmine a coborât scările în acelaşi moment. 

— Hei, Evie! S-a întors spre Zach. Cum arată 
asta? 


159 


— Seamănă cu aia cu care te-ai îmbrăcat 
prima dată, a răspuns el. 

S-a uitat la el ca şi când ar fi fost cea mai 
neatentă persoană din lume. 

— Tipic masculin. De data asta, colierul este 
diferit, iar pantofii sunt roşii. 

El a pufnit. 

— Cum de mi-a scăpat asta? 

— O să ne întoarcem târziu, m-a anunţat 
Jasmine. Vrei să vii cu noi, Evie? 

l-am arătat cărţile de pe masă. 

— Am multe teme de făcut. Distracţie 
plăcută. 

— Bine, ne vedem mai târziu. 

Jasmine şi-a luat poşeta şi a ieşit pe uşă. 

Zach a dat să închidă uşa. 

— Nu uita ce ţi-am spus, Evie. 

A închis uşa şi, în următoarele cincisprezece 
minute, nu am putut să fac altceva decât să 
mă gândesc la avertismentul lui Zach. 

În următoarele două zile, programul meu cu 
Emil a rămas încărcat. Câtă vreme niciunul din 
noi nu avea cursuri sau de lucru, eram la masa 
de biliard, iar abilităţile mele se îmbunătăţeau 
treptat. 

Joi după-amiază, Emil s-a întâlnit cu mine în 
faţa clasei şi m-a luat nonşalant de mână când 
ne-am îndreptat spre College Center. Am ajuns 
la masa de biliard pentru jocul nostru de după- 
amiază, dar masa era deja ocupată. 

— Sunt şi alte mese de biliard în cămin, am 
spus eu. Am putea să ne strecurăm înăuntru şi 
să împrumutăm una. 

El s-a gândit pentru o clipă. 

— Am o idee mai bună. 

A mers înainte, trăgându-mă spre cantină. 
Spre deosebire de majoritatea şcolilor, la 
cantina de la Western State se găseau diverse 
feluri de mâncare. Emil a luat nişte tacâmuri 
din plastic, băuturi, sandviciuri şi mere. 

— Vrei ceva în mod deosebit? m-a întrebat 
el. 

— Mmm, nu, nu chiar, am răspuns eu. Ce 
facem? 

A rânjit. 

— Unde mergem? 

— E o surpriză, a spus el, misterios. 

— Nu-mi plac surprizele, i-am spus eu şi m- 
am strâmbat când mi-am amintit de surpriza 
lui Alex din vara asta, care mă determinase să 
am sentimente serioase pentru el. 

Pe bune, în general urăsc surprizele. Îmi 
place să ştiu ce se întâmplă, mă face să simt 
că deţin mai mult controlul asupra lucrurilor. 

Emil mi-a observat expresia, dar a atribuit-o 
comentariului meu în legătură cu surprizele. A 
rânjit din nou. 

— Mie îmi place să fac surprize oamenilor, 
aşa că obişnuieşte-te. A plătit mâncarea. 
Haide, a spus el, ţinând punga într-o mână şi 
luând-o pe a mea cu cealaltă. 

Am traversat campusul şi am cotit pe 
drumul cunoscut spre grădina botanică. L-am 
urmat pe Emil spre o zonă izolată cu iarbă, 
înconjurată de trandafiri agăţători şi de copaci 
ai căror frunze atât de dese aproape că formau 
o cupolă deasupra capetelor noastre. Pârâul 
clipocea pe pietre, iar aerul mirosea a caprifoi 
şi a pământ proaspăt săpat. M-am aşezat lângă 
Emil, în vreme ce el scotea mâncarea din 
pungă. 

— Facem un picnic? am întrebat eu. 

— Aşa se pare, a spus el, punând mâncarea 
pe iarba de lângă noi. 

Mi-a dat un sandvici, chipsuri şi ceva de 
băut. Mi-am deschis cutia de suc şi am luato 
gură. 

— Trebuie să recunosc, e mai bine decât să 
iau bătaie la biliard. 

— Te descurci mult mai bine acum decât 
atunci când ai început, m-a încurajat Emil. 

— Da, acum apuc să bag două bile în 
buzunare înainte să câştigi tu. 

A râs. 

— Ei bine, cel puţin oamenii nu se mai feresc 
de fiecare dată când te văd că încerci să 
loveşti o bilă. 

Mi-am dat ochii peste cap. 

— Te rog, mingea a lovit podeaua doar o 
singură dată, toate celelalte au sărit la câţiva 
zeci de centimetri de masă, pe covor. 

— Evident, nu i-ai observat pe oamenii care 
s-au mutat intenţionat de pe canapelele de 
lângă masă de câte ori te-au văzut jucând, m-a 
tachinat el. 

l-am aruncat o privire jucăuşă. 

— Nu e vina mea dacă bilele vor să se 
sinucidă, m-am justificat eu, muşcând din 
sandvici. 

Emil a râs şi am mâncat în tăcere, ascultând 
sunetul liniştitor al apei care curgea pe pietre. 
După ce am terminat de mâncat, am inspirat 
adânc şi am zâmbit. Mă simţeam lipsită de 
griji. Să fiu cu Emil mă făcea mai fericită decât 
fusesem în ultimele săptămâni. 

M-am uitat într-o parte şi l-am văzut pe Emil 
privindu-mă intens, cu pleoapele coborâte pe 
jumătate. Gândul la Emil m-a făcut să simt 
fluturi în stomac şi am roşit. Emil şi-a înclinat 
capul ca şi când mi-ar fi simţit emoţiile, ochii 
lui albaştri-gri întunecându-se ca norii de 
furtună. A venit mai aproape şi m-a tras spre el 
până când m-am sprijinit cu spatele de pieptul 
lui. Cu vârfurile degetelor, m-a mângâiat pe 
palme şi în sus pe braţe, iar eu le-am simţit ca 
pe nişte pene. Îmi odihneam capul pe umărul 
lui când mi-a atins obrazul cu buzele. 

— Există o legendă veche care îmi place 
mult, a spus el, iar respiraţia lui caldă mi-a 
atins faţa. Legenda spune că lumea a fost 
creată de Zeiţe şi de sufletele lor pereche. 
Zeiţele erau atotputernice, iar împreună cu 

partenerii lor, au săvârşit un ritual care a creat 
două suflete - care se potriveau perfect, în 
toate privinţele. Sufletelor ăstora li se spuneau 
complemente divine. Dar sufletele trebuiau să 
înveţe şi să crească, aşa că, în loc să rămână 
împreună, au fost trimise în lumea oamenilor şi 
s-au contopit cu trupurile copiilor care erau pe 
cale să se nască. Sufletele şi-au petrecut 
vieţile căutându-şi cealaltă jumătate. Când 
trupurile lor de oameni mor, sufletele lor se 
reîncarnează ca să continue căutarea. 
Sentimentul de  dejâ-vu sau legătura 
instantanee pe care oamenii o simt câteodată 
atunci când întâlnesc pe cineva necunoscut 
înseamnă că sufletele lor se ştiu din altă 
viaţă... şi că ar putea fi chiar sufletul-pereche 
al acelei persoane. 

Pentru o clipă, m-am gândit la poveste şi m- 
am întrebat de ce mi-o spunea Emil. Într-un 
colţ al minţii mele, credeam că era puţin ciudat 
ca Emil să aducă vorba despre o poveste cu 
suflete-pereche, când Alex se proclamase ca 
fiind al meu acum o lună. 

— Este un concept frumos, am spus eu în 
cele din urmă, dar nu sunt sigură că eu cred în 
lucruri de genul ăsta. Mi-am întors uşor capul 
ca sâ-i pot vedea faţa. Tto ce zici? l-am 
întrebat eu, cu un zâmbet provocator pe buze. 
Ne-am cunoscut în altă viaţă? 

El a schiţat un zâmbet. 

— Îţi garantez asta. 

Mi-am ridicat privirea spre el, surprinsă de 
seriozitatea lui. 

— Zău? am spus eu, ridicând sfioasă o 
sprânceană. Aşadar, cum eram, oh-expertule- 
în viaţa-mea-anterioară? 

Un zâmbet i-a alunecat pe buze. Cât timp s- 
a gândit, a părut să fie în altă parte. Când a 
ieşit din transă, mi-a răspuns: 

— Cam cum eşti acum.  Inteligentă, 
amuzantă, uimitor de frumoasă... şi jucai 
îngrozitor biliard şi pe atunci. 

A râs când l-am lovit in umăr. 

— Foarte amuzant, am spus eu. 

— Totuşi, loviturile tale de pumn dureau mai 
puţin. 

M-am luptat cu impulsul de a scoate limba 
şi, în schimb, l-am atacat, împingându-l pe 
spate. A început cu un gâdilat uşor, dar, 
curând, braţele şi picioarele noastre s-au 
împletit strâns, Emil a ajuns deasupra mea, 
respirând greu pe gâtul meu. Când privirile 
noastre s-au întâlnit, joaca s-a transformat în 
cu totul altceva, în ceva mult mai încins. Emil 
s-a apropiat, atingându-şi uşor buzele de ale 
mele, şi mi-a şoptit: 

— Ne pricepeam şi la asta. 

Când buzele lui moi le-au întâlnit pe ale 
mele, mi s-a părut că tot trupul mi se topise - 
lichid şi fierbinte, se mişca la unison cu al lui. 
Mi-a depărtat buzele cu limba şi m-a sărutat 
mai profund. Cu o mână mi-a cuprins faţa, în 

timp ce cu cealaltă mi-a mângâiat trupul. 
Mâinile mele îi explorau spatele, abdomenul şi 
umerii. Când am ajuns la bicepsul lui, degetele 
mele au atins o umflătură neobservată până 
atunci, iar Emil s-a încordat deasupra mea. Nu 
m-a mai sărutat şi s-a dat jos de pe mine. In 
mod clar, se simţea jenat şi asta avea legătură 
cu umflătura pe care o simţisem. Totuşi, nu 
voiam să insist dacă nu era pregătit să 
vorbească despre asta, aşa că, în schimb, am 
aşteptat. Deşi se îndepărtase, încă mă ţinea de 
mână şi, după câteva minute de tăcere pe care 
le-am folosit ca să încerc să mă calmez, mi-a 
spus în cele din urmă: 

— Imi pare rău. Nu vreau să grăbesc 
lucrurile. 

l-am mângâiat mâna şi l-am privit în ochi. 

— Nu mă plângeam. 

A zâmbit. 

— Nu, presupun că nu. A mai aşteptat alte 
câteva minute şi a inspirat adânc. A schimbat 
subiectul, nedorind să discute despre 
umflătură. N-am hotărât când plecăm în 
drumeţie, a spus. 

Am dat din cap. 

— Da, ar trebui să facem asta curând. Când 
vrei să mergem? 

— Săptămâna asta? a întrebat el. 

— Sigur, am spus eu, adunând gunoiul şi 
punându-l în pungă. Ce spui de mâine? 

La Western State se ţin cursuri de luni până 
joi, aşa că avem un weekend de trei zile în 
fiecare săptămână. 

— Se pare că am stabilit, a spus el. 

— Am nişte teme de făcut în seara asta, deci 
ar trebui să plec. M-am ridicat şi mi-am luat 
geanta. Dar ne vedem mâine-dimineaţă, pe la 
opt? 

El a dat din cap. 

— O să vin să te iau de acasă. 

Am zâmbit şi i-am făcut semn cu mâna când 
m-am îndreptat spre maşină. Mi-am dat seama 
că mă gândeam mai rar la Alex, acum că Emil 
era în viaţa mea. Măcar Alex fusese de acord 
cu dorinţele mele. Nu mai auzisem de el de la 
începutul săptămânii în care încercase, gelos, 
să mă convingă că Emil era periculos. 

Cu toate astea, mai erau momente în care 
ceva făcea să-mi revină în minte Alex, iar eu 
îmi aminteam, fără să vreau, de lucruri pe care 
aş fi vrut să le pot reprima. Gândul la 
următoarea mea drumeţie cu Emil era una 
dintre acele ocazii. 

Relaţia dintre mine şi Emil era atât de 
diferită de relaţia cu Alex. Emil era misterios şi 
fermecător. Când ne atingeam, mi se stârneau 
nişte emoţii diferite faţă de cele pe care le mai 
simţisem. Când mă sărutam cu Emil, parcă mă 
fulgera - şi imi plăcea asta. 

Când am ajuns acasă, am găsit un mesaj de 
la Jasmine, prin care îmi transmitea să o sun 

pe mama. În ultima vreme, comunicasem cu 
părinţii mei doar prin e-mailuri, aşa că am luat 
telefonul şi am sunat la numărul cunoscut din 
Montana. Mama mi-a răspuns după ce 
telefonul a sunat de trei ori. 

— Bună, mamă, am salutat-o eu. 

— Evie! Părea entuziasmată. Aşteaptă un 
pic, lasă-mă să mă ocup de un client. 

Părinţii mei deţin una dintre benzinăriile din 
White Sulphur Springs. Mama s-a întors la 
telefon. 

— Mă bucur mult să te aud. Cum merg 
lucrurile? Cum merge şcoala? 

— Grozav, am răspuns eu. Cursurile nu par 
să fie prea grele. Ce faceţi tu şi tata? 

— Bine. Suntem aglomeraţi la benzinărie. 
Tatăl tău pregăteşte motocicletele pentru 
drumeţia la dunele de nisip. Anunţă-mă dacă 
poţi să vii, ne-ar plăcea să fii acolo cu noi. 

— Să văd cum sunt cursurile săptămâna 
viitoare, am spus. 

Mama a tăcut preţ de câteva secunde. 
Puteam să ghicesc ce urma să mă întrebe. 

— Cum merg lucrurile cu Emil? 

Părea îngrijorată. Pe mama o supărase 
despărţirea bruscă de Alex. Cât am fost cu 
Alex, îi vorbisem frecvent de el, iar mama 
fusese încântată că eram fericită. Când Alex s- 
a despărţit de mine, am fost confuză şi 
deprimată. Mama m-a ameninţat de câteva ori 
că va veni să aibă grijă de mine, dar Jasmine a 

reuşit să o convingă că eram bine. Nu mai 
trebuie să spun că părinţii mei erau supăraţi pe 
Alex din cauza felului în care mă părăsise şi 
suspicioşi în privinţa lui Emil, dar şi bucuroşi că 
păream să merg mai departe. 

— Biletul lui Jasmine zicea că trebuie să-mi 
spui ceva, am continuat eu. 

— Oh, ei bine, cel mai drăguţ tip posibil a 
intrat ieri în benzinărie, căutându-te. 

Nu ştiam cine m-ar fi căutat în White Sulphur 
Springs. 

— Cine era? Cineva de la liceu? am întrebat 
eu. 

— Nu, nici gând. Nu era de pe aici. 

— Ciudat, am zis eu. Ce a spus? 

— A spus că te cunoaşte de la facultate. A 
spus că i-ai povestit unde ai crescut şi că 
părinţii tăi au o benzinărie aici. 

Acum chiar devenea ciudat. Rareori le 
spuneam oamenilor despre oraşul meu natal, 
ca să nu mai vorbesc de slujba părinţilor mei. 

— Hm. Nu-mi amintesc să fi spus cuiva 
despre asta, dar întâlnesc mulţi oameni, am 
raţionat eu. A spus cum îl cheamă? 

— Da, Caleb. 

— Nu ţi-a spus şi numele de familie? 

Imi scotoceam mintea, încercând să-mi 
amintesc de vreun Caleb pe care îl întâlnisem 
la şcoală. Nu-mi aminteam de niciunul. 

— Nu, dara fost foarte drăguţ, a spus ea. L-a 
rugat pe tatăl tău să-i repare o pană şi cât s-a 

ocupat el de asta, mi-a pus multe întrebări 
despre tine. 

Am început să simt ceva în stomac, o 
senzaţie neplăcută. 

— Ce fel de întrebări? am vrut eu să ştiu. 

— Voia să ştie dacă îţi place şcoala. l-am 
spus că ţie chiar îţi place Western State şi cât 
de aproape e de munţi. M-a întrebat dacă 
locuieşti în cămin. l-am spus că locuieşti cu 
prietena ta, într-o casă din apropierea 
campusului. Lucruri din astea. 

Nodul din stomac devenea mai mare. 

— A spus că mă cunoaşte de la facultate? 

— Da. 

Dacă m-ar fi ştiut de la şcoală, ar fi cunoscut 
răspunsurile la majoritatea întrebărilor pe care 
i le pusese mamei. 

— A spus el Western State? 

Mama a făcut o pauză cât s-a gândit. 

— Ei bine, nu, presupun că nu. M-am gândit 
că dacă te cunoştea şi vorbea despre şcoală... 

Nu ştiam cine era Caleb sau de ce mă căuta, 
dar acum îi cunoscuse pe părinţii mei, ştia ce 
afacere aveau, putea să le găsească uşor 
locuinţa şi aflase mai multe despre mine decât 
mi-aş fi dorit. O altă problemă cu traiul într-un 
mic oraş: toată lumea crede că poate avea 
încredere în oricine. 

— Mamă, dacă se întoarce, trebuie să mă 
anunţi imediat, am zis eu încordată. Şi nu-i mai 

spune nimic despre mine sau despre tine şi 
tata. 

Acum, mama era îngrijorată. 

— De ce, Evie? Ce se întâmplă? 

— Nimic, este doar o măsură de precauţie, 
am răspuns eu. Nu cunosc niciun Caleb şi nu- 
mi amintesc să fi spus cuiva atât de multe 
despre locul în care am crescut. In plus, nu a 
zis niciodată că învaţă şi el la Western State. 
Mi se pare dubios. 

La celălalt capăt al liniei a fost linişte pentru 
o clipă. 

— Îmi pare atât de rău, scumpo! Nici măcar 
nu m-am gândit la asta. Părea să te cunoască 
atât de bine! 

Vocea îi devenea mai stridentă, ceea ce 
însemna că era din ce în ce mai neliniştită. 

— Să-l sun pe şeful poliţiei ca să-i spun ce se 
întâmplă? 

Majoritatea oamenilor sună la poliţie când 
ceva nu este în regulă, dar nu şi mama - ea 
apelează direct la şeful poliţiei. 

— Nu, nu cred, am spus eu. Dar în cazul în 
care Caleb îşi mai face apariţia pe-acolo, s-ar 
putea să nu fie o idee rea. 

— Bine, a spus ea, încă îngrijorată. Dar dacă 
încearcă să te găsească? 

M-am gândit un minut, nesigură de ce aş 
face. 

— O să sun la poliţie, am spus eu. Cum 
arăta? 

Ea s-a gândit un minut. 

— Avea păr castaniu care îi trecea de urechi 
şi aproape doi metri. 

Aproape jumătate din băieţii din campus 
arătau aşa, dar nu voiam ca mama să fie şi 
mai îngrijorată decât era deja. 

— Probabil că nu e nimic. Dacă un străin 
care arată aşa încearcă să mă contacteze, voi 
suna la poliţie şi nu va fi o problemă. Ştiam că 
mama era îngrijorată de moarte, aşa că am 
liniştit-o: Sunt bine, mamă, serios. Întotdeauna 
sunt paranoică. Mă cunoşti. 

— Ştiu, dar vreau să mă ţii la curent dacă se 
întâmplă ceva ciudat, a spus ea îngrijorată. 

Eram la fel de alarmată ca mama, dar nu 
voiam să o supăr şi mai mult decât era, aşa că 
am schimbat subiectul. 

— Emil mă învaţă să joc biliard. 

— E grozav, Evie! Deci voi doi petreceţi mult 
timp împreună? 

— Da, cam în fiecare zi, am spus eu. Jucăm 
biliard sau stăm împreună după ore. Chiar e 
drăguţ. 

— Mă bucur că ai găsit pe cineva care se 
poartă frumos cu tine. 

— Şi eu. Mâine mergem pe munte. Sunt 
încântată. 

Prin telefon, am auzit soneria de la 
benzinărie. 

— Evie, trebuie să mă ocup de clientul ăsta, 
dar o să-ţi trimit un e-mail cu toate detaliile 
pentru excursia la dunele de nisip. 

— Bine, vorbim mai târziu. Te iubesc. 

— Şi eu te iubesc, a spus ea. Tata spune să- 
ţi aminteşti să verifici lichidul de frână. 

Faptul că tata îmi aducea aminte să am grijă 
de maşină era felul lui de a-mi spune că mă 
iubeşte, fără să o rostească de fapt. 

— Sigur, am răspuns. Spune-i tatei că şi eu îl 
iubesc. 

— Aşa voi face. Te iubesc, a spus ea cânda 
închis telefonul. 

Am lăsat telefonul jos şi am continuat să mă 
gândesc la discuţia despre Caleb. Cu cât mă 
gândeam mai mult la asta, cu atât eram mai 
îngrijorată. Prea multe lucruri ciudate se 
întâmplau în ultima vreme. Pe lângă silueta pe 
care o văzusem de la fereastră, era tipul din 
parc cu cicatricea în formă de pânză de 
păianjen pe braţ, şi bărbatul pe care l-am văzut 
în magazin când eram cu Jasmine şi care avea 
aceeaşi cicatrice. Acum, un bărbat străin îi 
căuta pe ai mei ca să afle informaţii despre 
mine. 

Voiam să vorbesc cu cineva despre asta. Să 
cer cuiva ajutorul, dar cui? în afară de Alex, nu 
puteam spune nimănui. Indiferent cum stăteau 
lucrurile între noi, eram destul de sigură că pe 
Alex încă l-ar fi îngrijorat faptul că mă urmărea 
cineva. Dar am simţit că nu puteam să-l sun... 

că nu trebuia să-l sun. Trebuia să merg mai 
departe. Poate că era o greşeală, dar am 
hotărât să mă descurc singură. 


Capitolul 9 


Am avut o noaptea agitată, bântuită de vise 
cu siluete întunecate şi străini care mă 
urmăreau. Pentru că nu am putut să dorm cu 
adevărat, m-am trezit devreme şi am făcut un 
duş, m-am pieptănat, m-am spălat pe dinţi şi 
m-am îmbrăcat cu un tricou alb şi blugi. Mi-am 
luat rucsacul de drumeţie, scotocind prin el ca 
să mă asigur că aveam tot ce îmi trebuia. Când 
am căutat, am dat peste GPS, acelaşi pe care îl 
uitasem în acea zi din iunie, motivul pentru 
care îl cunoscusem pe Alex. Amintirea m-a 
făcut să tresar. M-am întrebat dacă avea să 
vină vreodată vremea în care să uit de el. 

O bătaie uşoară în uşa de la intrare m-a 
distras de la gândurile mele şi, înşfâcându-mi 
rucsacul, am coborât repede scările. Am 
alergat prin bucătărie şi am luat sticlele cu apă 
din frigider. Am deschis uşa, iar Emil stătea 
acolo, îmbrăcat cu o pereche de blugi spălăciţi, 
un tricou albastru-închis şi un hanorac negru, 
tn mână ţinea o cafea şi o brioşă. 

— Bună, frumoaso. 

Emil a rânjit când mi-a dat mâncarea. 

— Mi-ai salvat viaţa! am spus eu, lăsând 
rucsacul lângă uşă. N-am dormit foarte bine 
noaptea trecută. 

— Eu nu pot trăi fără cafea, a spus el. E o 
cafea cu lapte şi mult caramel. Preferata ta, 
nu-i aşa? 

Am zâmbit surprinsă. 

— Sunt impresionată că ai ţinut minte. 

Îi spusesem că preferam cafeaua dulce în 
timpul unui joc de biliard. 

El m-a privit direct. 

— Îmi amintesc totul despre tine. 

Declaraţia mi-a părut ciudată. Nu mă 
cunoştea de atât de mult timp, deci nu erau 
multe de ţinut minte, dar am ignorat asta şi l- 
am întrebat: 

— Unde e mâncarea ta? 

— Am mâncat deja, a răspuns el. Conduc eu 
ca tu să poţi mânca pe drum. 

— Sună bine pentru mine. 

Emil mi-a observat rucsacul de lângă uşă. 

— Astea sunt lucrurile tale pentru drumeţie? 

— Da, am spus eu, înghițind o gură de cafea. 

— Bine. Emil mi-a luat bagajul. Să mergem. 

Mi-am luat cheile de pe masa de lângă scări, 
iar Emil mi-a ţinut brioşa cât am încuiat uşa. 
Mi-a aruncat rucsacul lângă al lui, pe bancheta 
din spate a BMW-ului său. 

— Unde mergem azi? m-a întrebat el, 
pornind motorul. 

— La Treasure Falls. Ştii unde e? 

— Pe Autostrada 160, nu? m-a întrebat când 
a ieşit cu spatele de pe alee. 

— Da, am răspuns eu, surprinsă că ştia zona 
atât de bine, cu toate că abia se mutase aici. 

De fiecare dată când mă gândeam cât de 
aproape era Gunnison de nişte munţi atât de 
frumoşi, apreciam şi mai mult frumuseţea 
împrejurimilor. Mi-am mâncat brioşa şi am băut 
cafeaua cât Emil a condus pe muzica unui 
vechi CD cu U2. Stând lângă Emil, mi-am dat 
seama cât de natural părea totul. 

Începusem relaţia asta cu gândul că avea să 
fie doar un tip care să mă ajute să-mi revin, 
dar el chiar părea să mă placă. Trecuse doar o 
săptămână, dar poate că asta avea să devină o 
relaţie adevărată, iar eu o să am un viitor cu 
Emil. 

Am ajuns în parcarea cascadei şi ne-am luat 
rucsacurile din maşină. Am inspirat mirosul 
proaspăt, de pământ reavăn, cât eu şi Emil ne- 
am pus rucsacurile în spate. 

— După tine, a spus el, întinzând mâna şi 
dându-mi prioritate. 

Înconjuraţi de copaci, am urmat poteca 
îngustă, cu mine în frunte. M-am aplecat pe 
sub crengi şi am sărit peste bolovanii din 
potecă. Am mers o vreme în linişte, până ce 
Emil m-a întrebat: 

— Deci, de ce nu ai dormit prea bine 
noaptea trecută? 

Uitasem că i-am spus asta. Ce persoană 
nebună îşi aminteşte totul atât de devreme 
dimineaţa? Am inspirat adânc şi i-am răspuns: 

— Tot am nişte coşmaruri ciudate. Am ocolit 
un copac mare care căzuse pe potecă, apoi am 
continuat: De obicei nu-mi amintesc visele, dar 
în ultimul timp au fost mai intense. 

— De ce crezi că le ai? m-a întrebat el. 

Nu aveam cum să-i răspund sincer lui Emil 
fără să încep o discuţie despre fostul prieten. 
Ştiam că avea să se întâmple mai devreme sau 
mai târziu. Jasmine îl menţionase deja pe 
„măgarul de Alex”. Emil îi ignorase politicos 
numele, dar poate că era timpul sâ-i spun de 
ce era Alex atât de ticălos. 

M-am oprit şi m-am întors încet. 

— Ei bine... nu am vorbit mult despre asta, 
dar presupun că acum este un moment la fel 
de potrivit ca oricare altul. Am inspirat adânc şi 
am spus: Visele au început când am întâlnit un 
tip, astă-vară. Am ieşit împreună, dar ne-am 
despărţit cam acum o lună. 

Emil s-a strâmbat şi a tăcut preţ de câteva 
secunde, apoi a zis: 

— Aş putea să spun că-mi pare rău că fostul 
tău prieten a fost destul de prost încât să te 
părăsească, dar nu e aşa, pentru că acum eşti 
a mea. 

Am zâmbit, dar felul în care a spus „eşti a 
mea” a sunat ca şi cum ar fi crezut că îi 
aparţineam. Detest atitudinea asta. Nu aparţin 

nimănui şi nimeni nu-mi aparţine, indiferent de 
cât de dedicați suntem unul celuilalt. 

Am mers mai departe. De data asta, Emil a 
mers lângă mine, aşa că mi-a fost mai uşor să 
vorbesc. 

— Deci, a spus Emil, cine era idiotul care a 
renunţat la tine? 

Am tras de curelele rucsacului, dorindu-mi 
să nu fi deschis subiectul „foşti prieteni”. 

— Numele lui este Alex. 

Pentru o fracțiune de secundă, am văzut că 
Emil i-a recunoscut numele, ca şi când i-aş fi 
confirmat ceva. 

— Deci el este „măgarul de Alex” despre 
care vorbeşte Jasmine? a întrebat Emil. 

— Da, el este. 

M-am crispat când i-am auzit numele şi din 
cauza sentimentelor care m-au copleșit. 

— Te deranjează să vorbeşti despre el? m-a 
întrebat Emil,  observându-mi expresia şi 
întinzându-se să mă ia de mână. 

Atingerea lui liniştitoare m-a ajutat să 
continui discuţia. 

— Nu, îmi e greu, dar e-n regulă, am spus 
eu. Mă ajută să-mi gestionez mai bine 
amintirile. 

Emil era gânditor. 

— Deci, de ce v-aţi despărţit? 

Am oftat. 

— Nu ştiu cu adevărat. A crezut că era mai 
bine pentru mine să nu fiu cu el. N-am înţeles, 
iar el nu m-a lămurit în privinţa asta. 

Emil a pufnit. 

— Ar fi putut măcar să-ţi spună de ce. 

Am dat din cap şi am spus încet: 

— Da. 

— A mai luat legătura cu tine de când a 
plecat în iulie? 

Emil era foarte curios, având în vedere că 
vorbeam despre fostul meu prieten. Acelaşi tip 
de care fusesem cândva foarte atrasă şi la care 
încă mă gândeam mai des decât ar fi trebuit. 
M-am întrebat dacă lui Emil îi plăcea să fie 
torturat. Eram pe cale să-i răspund, când am 
simţit că poate nu ar trebui să spun nimic 
despre faptul că Alex mă abordase în parcarea 
şcolii şi mă avertizase în privinţa lui Emil. l-am 
spus o versiune editată a adevărului. 

— A cam dispărut după ce ne-am despărţit, 
am spus eu. 

Vestea a părut să-l facă pe Emil să se mai 
relaxeze. 

— Ţi-a fost greu când a plecat? 

Grimasa mea ar fi trebuit să fie singurul 
răspuns de care avea nevoie, dar i-am răspuns 
oricum. 

— Mai greu decât am crezut că va fi, am 
recunoscut eu, mai mult mie însămi decât lui 
Emil. 

Credeam că Emil avea să se simtă stânjenit 
să mă audă recunoscându-mi sentimentele 
pentru un alt bărbat, dar, în schimb, am văzut 
o expresie necunoscută pe chipul lui Emil - 
mânie. Mânia părea să i se ridice din gât, să 
urce spre faţă şi să-i ardă în ochi. Credeam că 
Emil era supărat pe mine, din cauza 
sentimentelor mele pentru Alex. Brusc, m-am 
simţit foarte vinovată. Am încercat să dreg 
lucrurile. 

— Dar acum ţine de trecut şi mă văd cu tine, 
deci a ieşit ceva bun din toată chestia asta. 

Pentru o clipă, Emil s-a uitat în altă parte, ca 
şi când ar fi avut nevoie de o secundă ca să-şi 
adune gândurile. Când m-a privit iar, mi-a 
zâmbit calm. 

— Mă bucur că asta crezi. 

Am ajuns în dreptul unei stânci înalte, 
deasupra unei cascade spectaculoase. Apa 
curgea pe suprafaţa rocilor într-un şuvoi imens 
până ce ajungea peste margine, prăbuşindu-se 
în bazinul de dedesubt şi lăsând în urma ei nori 
de ceaţă. 

Cât am privit apa, mi-am dat seama că tot 
ce am recunoscut în legătură cu Alex ar fi 
putut să-l rănească pe Emil. Să-l rănesc era 
ultimul lucru pe care mi-l doream. Dintr-o 
curiozitate morbidă şi ca să schimb subiectul, 
am hotărât să-l întreb pe Emil despre fostele 
lui relaţii. 

— Eu ţi-am povestit despre Alex, acum este 
rândul tău, am spus eu. Ai vreo fostă prietenă? 

Emil şi-a mascat rapid uimirea. 

— Am avut inima frântă, a recunoscut el. 

— Îmi pare rău, am spus, luându-l de mână. 

El a schiţat un zâmbet, fără să se amuze. 

— Nu trebuie să-ţi pară rău, â fost greşeala 
mea. 

— Ce s-a întâmplat? am întrebat eu. 

Ne-am îndepărtat de cascadă şi am pornit 
înapoi spre maşină. 

— Aveam vieţi diferite, a spus el, gândindu- 
se în mod clar la trecutul lui. Am vrut amândoi 
să meargă relaţia noastră şi am încercat, dar 
ne-au stat în cale prea multe obstacole. 

M-am oprit şi l-am privit cu compasiune. 

— Cred că ţi-a fost foarte greu. 

Emil mi-a aruncat o privire calmă. 

— Sunt sigur că poţi să-ţi imaginezi asta. 

Am început din nou să mergem, iar eu mi- 
am scos apa din rucsac şi am băut o gură. 

— Şi alte fete? am întrebat eu. Ai mai ţinut şi 
la altcineva? 

Emil mi-a răspuns imediat. 

— Nu. Doar la fata de care ţi-am povestit. 

— Cum o chema? 

El m-a privit cu ochi trişti. Cu o voce gravă, 
mi-a răspuns: 

— Cassandra. 

M-am gândit la numele ăsta şi m-am 
Întrebat ce îi făcuse femeia de îl afectase atât 
de mult pe Emil. 

— Ai mai vorbit cu ea de când a plecat? am 
întrebat eu. 

El a tăcut, apoi: 

— Am încercat să nu mă mai bag în viaţa ei. 

Eram surprinsă. 

— Dacă ea este cea cu care vrei să fii, de ce 
nu o recucereşti? 

El a ezitat din nou. 

— Este complicat. 

Începeam să cred că poate nu eram singura 
care căuta o relaţie pentru a uita de o alta şi că 
Emil nu avea intenţii serioase cu mine. 

— Dacă eşti sincer, dacă dragostea ta este 
statornică, nimic nu-ţi poate sta în cale. 

La început am fost hotărâtă, apoi nesigură 
de ce îl încurajam să mă părăsească şi să-şi 
găsească adevărata dragoste. 

Emil a cercetat pământul înainte să se uite 
în ochii mei. 

— Ar fi frumos dacă ar fi adevărat. 

M-am gândit la vorbele lui şi, mergând, 
neliniştea m-a cuprins. Mi-am dat seama că eu 
chiar eram fata cu care Emil încerca să-şi 
revină. După ce mi-am adunat gândurile, am 
hotărât să-i testez reacţia lui Emil. 

— Aşadar, sunt roata ta de rezervă? am spus 
eu în glumă. Mă ţii prin preajmă până când fata 

pe care o iubeşti cu adevărat decide să se 
întoarcă? Am dat din cap: E bine de ştiut. 

Emil era uimit. 

— Asta crezi tu? 

Surprinderea lui m-a şocat. 

— Nu asta ai spus? 

Mi-am dat seama că atinsesem un punct 
sensibil. 

— Nu eşti... „roata mea de rezervă”, s-a 
crispat el când a repetat cuvintele. Valorezi 
mult mai mult pentru mine. 

Am continuat să merg, nedorind să mai spun 
ceva care să-l supere; în mod evident, fostele 
relaţii erau un subiect sensibil. 

— N-ai nimic de spus? m-a întrebat Emil. 

— Nu prea, am răspuns eu cât am putut de 
calm. Chiar dacă mă interesează adevărata 
dragoste a vieţii tale, cred că voi păstra pentru 
mine părerile despre subiectul ăsta. 

Emil părea că îşi muşcă limba, dar nu mi-a 
răspuns. Am observat că nu încercase să mă 
contrazică atunci când vorbisem de adevărata 
lui dragoste. Într-o singură dimineaţă scurtă, 
sărisem de la gândul că aş putea avea un viitor 
cu Emil la înţelegerea că el iubea pe altcineva. 
Acum ştiam că, în orice clipă, femeia pe care o 
iubea Emil ar fi putut să revină în viaţa lui - iar 
eu, să dispar din ea. 

Când ne-am întors la maşină, a început 
melodia celor de la U2 „| Still Haven't Found 

What I'm Looking For”?. Cât de potrivit, m-am 
gândit eu. Mă bucuram de timpul petrecut cu 
Emil, dar ceea ce-mi spusese azi despre starea 
lui emoţională mă făcea să am îndoieli. Emil s- 
a străduit să înveselească atmosfera în drum 
spre casă. Am încercat să-i fac pe plac, dar 
gândul că amândoi încă mai simţeam ceva 
pentru alţi oameni nu-mi dădea pace, chiar 
dacă nu îi spusesem lui Emil că tot mai aveam 
sentimente pentru Alex. Când am ajuns acasă, 
Emil m-a condus până la uşă. 

— Mulţumesc că m-ai însoţit în drumeţie, a 
spus el. 

— Nicio problemă, mulţumesc că ai venit. 

l-am zâmbit neconvingător. leşirea cu Emil 
mă făcuse şi mai confuză, în loc să-mi 
limpezească mintea aşa cum sperasem. 

Ca de obicei, Emil s-a aplecat ca să mă 
sărute de rămas-bun. Am fost surprinsă şi m- 
am întrebat dacă nu era conştient de cât de 
distantă eram. Sărutului îi lipsea pasiunea - 
eram distrasă şi el părea la fel. După scurtul 
sărut, Emil mi-a spus: 

— Sper că nu te-am supărat azi. 

— Nu, am spus eu. A fost bine că am aflat 
mai multe despre tine. 

Asta nu era chiar o minciună. 


2 „încă nu am găsit ce caut” 

Emil mi-a studiat chipul, în încercarea de a 
vedea ce voiam de fapt să spun, dar am avut 
grijă să nu-şi dea seama de asta. 

— Ne auzim mâine, a spus el. 

Am dat din cap, am intrat în casă, am închis 
şi am încuiat uşa. Eram singură şi, cât mi-am 
târât rucsacul pe scări, mi-am aruncat hainele 
în coşul de rufe şi am intrat la duş, nu am 
putut să mă gândesc decât la adevărata 
dragoste a lui Emil. Am lăsat apa să curgă 
peste mine şi aburii să umple aerul, în 
speranţa că asta avea să mă ajute să îmi 
limpezesc mintea şi să înţeleg ce simt. 

Dacă aş fi crezut că exista o şansă ca Emil şi 
cu mine să dăm uitării relaţiile anterioare şi să 
mergem mai departe împreună, aş fi făcut-o 
într-o secundă. Emil era un băiat bun care se 
purta frumos cu mine. Pe lângă toate celelalte 
lucruri, nu negam legătura pe care o aveam. 
Îmi dorisem să fac relaţia să meargă, dar, după 
ziua de azi, mi-am dat seama că, probabil, era 
imposibil. 

în mod evident, Emil era îndrăgostit de 
altcineva. Şi, cu cât mă gândeam mai mult la 
asta, cu atât mai mult îmi dădeam seama că 
încă aveam sentimente pentru Alex şi că 
trebuia să le gestionez. Nu ştiam cum să 
procedez mai bine. Pe de o parte, chiar îmi 
plăcea să-mi petrec timpul cu Emil şi nu voiam 
să renunţ la asta, dar el era indisponibil 
emoţional, iar eu eram la fel. Poate că ăsta 

era, totuşi, un lucru bun? Poate că ăsta era 
motivul pentru care prieteniile cu beneficii 
funcționau. Dacă amândoi aveam sentimente 
pentru alţi oameni, nu trebuia să ne mai facem 
griji că am putea să ne rânim reciproc. 

Am ieşit de la duş şi mi-am pus nişte 
pantaloni de pijama şi un tricou. Am luat Pe 
aripile vântului din bibliotecă şi am început să 
citesc una dintre părţile mele preferate. 
Ultimul lucru pe care mi-l aminteam era că 
Rhett şi Scarlett se certau, ceea ce mă ducea 
cu gândul la bărbaţii din viaţa mea. Am 
adormit, cu visele înceţoşate de imagini cu 
Alex şi Emil. 


Capitolul 10 


În dimineaţa următoare, îmi încreţeam părul 
când a sunat telefonul. M-am dus în camera 
mea şi am răspuns: 

— Alo? 

— Bună, frumoaso, i-am recunoscut vocea 
lui Emil la celălalt capăt al firului. 

Având în vedere ce se întâmplase în 
drumeţia noastră, nu ştiam cum să reacţionez. 

— Bună. 

Vocea mea era indiferentă, dar nu a părut să 
observe sau, dacă a făcut-o, a ignorat-o. 

— Cum ai dormit? 

— Bine. Am dormit până mai târziu în 
dimineaţa asta, a fost frumos. 

— Ce faci după-amiază? a întrebat el. 

— Doar nişte teme, i-am răspuns eu. De ce? 

— Aş vrea să te văd, mi-a spus. Mă gândeam 
să mergem la un film. Vrei să vii? 

Chiar aveam teme, dar nu trebuia decât să 
citesc ceva şi să caut informaţii pentru 
referatele la care lucram. Nu eram sigură dacă 
să mă văd cu Emil, dar am decis că, în afară de 
mica noastră problemă cu sentimentele 
neclarificate pentru alţi oameni, nu exista 
niciun motiv pentru care să nu ne petrecem 
timpul împreună. 

— Ar fi grozav un film, la ce oră începe? 

— La trei şi jumătate, mi-a răspuns el. Vin să 
te iau pe la trei. 

— OK. Ne vedem curând. 

Când am închis telefonul, m-am întrebat 
dacă petrecerea timpului cu Emil avea să fie 
ciudată acum. Tonul relaţiei noastre se 
schimbase de ieri - cel puţin pentru mine. 

Ştiam că eram ipocrită, având în vedere că 
în fiecare zi speram in secret ca Alex să apară 
pe veranda mea, să-şi declare sentimentele 
pentru mine şi să-mi ofere o explicaţie 
completă. Ştiam că apariţia lui în parcarea 
facultăţii era, probabil, singurul lucru care avea 
să se apropie vreodată de fantezia mea. In ziua 
aia fusesem atât de furioasă, încât nu voisem 
să discut cu el. Chiar şi atunci, nu îmi cerea să 

fiu cu el - îmi cerea să nu fiu cu Emil. Am oftat, 
gândindu-mă la ce ar fi putut fi între mine şi 
Alex. 

Mi-am făcut un sandvici cu brânză şi l-am 
adus la masă. Mi-am scos cărţile din rucsac şi 
m-am apucat de citit, când am auzit o bătaie în 
uşă. M-am uitat la ceas şi mi-am dat seama că 
era mai târziu decât credeam. Mi-am lăsat 
cărţile pe masă şi m-am ridicat ca să deschid 
uşa. 

Blugii lui Emil îi atârnau foarte sexy pe 
şolduri, iar tricoul negru i se mula pe piept. A 
zâmbit cu un colţ al gurii. 

— Hei, eşti gata de plecare? m-a întrebat el. 

— Nu chiar, am pierdut noţiunea timpului. 
Am deschis uşa din plasă, iar Emil a intrat în 
casă. Trebuie să-mi schimb hainele. Mă întorc 
imediat, i-am strigat şi am luat-o la fugă pe 
scări spre camera mea. 

Mi-am scos repede nişte jeanşi de un 
albastru închis, un tricou alb şi sandalele. 

Emil a fluierat când am coborât scările. 

— La naiba, ce bine arăţi! 

Am zâmbit, dar am făcut-o mai mult din 
politeţe, nu ca pe o recunoaştere a 
complimentului său. Mi-am luat geanta şi 
cheile de pe masă şi am ieşit după Emil. Mi-a 
ţinut deschisă uşa din plasă cât am încuiat uşa. 
Când ne-am îndreptat spre BMW-ul lui, mi-a 
atins uşor spatele cu mâna. 

De îndată ce am pornit-o spre cinema, Emil 
mi-a aruncat o privire îngrijorată. 

— Ce s-a-ntâmplat, Evie? 

Mă întrebam cât timp îi luase ca să-şi dea 
seama de schimbarea stării mele de spirit. O 
ignorase de ieri după-amiază sau sperase că 
era ceva ce urma să dispară? 

— Nimic, am răspuns eu într-un limbaj tipic 
fetelor. 

Indignarea i se citea pe chip. 

— Nu face asta, mi-a zis el. Nu eşti genul de 
fată care se teme să spună ce gândeşte. Nu te 
schimba acum. 

Am privit tăcută pe geamul maşinii. 

— Dacă nu vrei să-mi spui ce se întâmplă, e- 
n regulă... câtă vreme nu are legătură cu mine. 

Am fidicat din sprâncene. 

— Chiar dacă ar fi ceva în neregulă, ce te 
face să crezi că te implică pe tine? 

El a inspirat adânc. 

— Când te-am luat ieri-dimineaţă, abia 
aşteptai să ne petrecem ziua împreună, dar ieri 
după-amiază te-ai purtat de parcă aveam vreo 
boală contagioasă. 

— Ce spirit de observaţie, am remarcat eu, 
încrucişându-mi braţele la piept. 

— Aşadar, e din cauza mea. 

Nu era o întrebare. 

— N-am spus asta, am răspuns eu. Am spus 
că ai un spirit de observaţie neobişnuit pentru 
un băiat. 

Cu toate că încerca să nu o arate, îmi 
dădeam seama că Emil începea să se 
enerveze. A găsit un loc de parcare şi a oprit 
motorul în tăcere. Şi-a întors capul spre mine şi 
m-a privit direct în ochi. 

— La un moment dat, astăzi, ai să-mi spui ce 
te deranjează. 

Era un ordin, nu o întrebare - şi nu primesc 
prea bine ordinele. 

Am deschis portiera maşinii în loc să-i 
răspund L-am auzit pe Emil oftând exasperat. 
Am aşteptat să iasă din maşină şi am intrat 
împreună în cinematograf. Nu eram sigură de 
ce eram atât de supărată pe el. Nu aveam 
niciun motiv să fiu geloasă pe Cassandra. Nu o 
întâlnisem niciodată şi aveam şi eu sentimente 
pentru altcineva. Situaţia n-ar fi trebuit să mă 
deranjeze atât de mult. 

În timp ce mă gândeam, Emil mi-a cumpărat 
biletul la film. Am spus că voi lua eu popcornul, 
de vreme ce luase el biletele. După ce am stat 
la coadă pentru popcorn cu unt şi sucuri, am 
intrat în sală şi ne-am aşezat cam pe al 
şaptelea rând din spate. Filmul nu era nou şi 
rula în mijlocul zilei, într-o sâmbătă, aşadar 
cinematograful era relativ gol. In afară de 
câţiva oameni care stăteau în faţă şi lângă noi, 
nu mai era nimeni acolo. 

A trebuit să aşteptăm doar câteva minute 
pentru ca reclamele filmelor să înceapă, iar eu 
am fost recunoscătoare că nu mai trebuia să 

discut despre starea mea de spirit cu Emil 
până după film. Nu ştiam ce-ar fi trebuit să-i 
spun. Nu înţelegeam eu însămi ce simţeam, 
deci cum aş fi putut să-i explic lui asta? 

La jumătatea filmului, am auzit pe cineva 
intrând în sală. Probabil că s-a aşezat în 
spatele nostru, pentru că nu am văzut pe 
nimeni mergând pe interval şi nu am auzit uşa 
deschizându-se din nou. După cele nouăzeci de 
minute, filmul s-a terminat şi cei câţiva oameni 
din faţa noastră au început să iasă din sală. 

— Eşti gata de plecare? m-a întrebat Emil, 
luându-şi paharul gol şi nişte şerveţele. 

incerca să pretindă că nu era nimic în 
neregulă. 

— Da, am spus eu, punându-mi gunoiul în 
găleata de popcorn, ca să-l pot arunca. 

Toţi cei care stăteau în faţa noastră 
plecaseră şi rămăseserăm singuri în sală. M- 
am ridicat, iar Emil m-a urmat. Când ne-am 
îndreptat spre uşă, am văzut pe cineva ieşind 
pe interval dintr-o umbră din dreapta noastră. 
Am icnit şi am îngheţat. M-am gândit imediat 
la străinii cu cicatrice roşii ca pânza de 
păianjen pe braţe. 

M-am întors ca să caut o altă ieşire şi să-mi 
dau seama cât de departe era Emil în urma 
mea. Când am făcut asta, l-am văzut pe Emil, 
care stătea nemişcat şi îl fixa cu privirea pe 
bărbatul de pe interval, cu ochii aprinşi şi 
clocotind de furie. Bărbatul de pe interval - 

încă în umbră - şi-a întors capul spre mine, 
apoi spre Emil şi a început să meargă încet 
înainte. Emil a făcut la fel. 

În clipa în care bărbatul s-a apropiat, a intrat 
în raza uneia dintre luminile din sală, iar eu am 
rămas fără suflare. Nu ştiam dacă să fiu 
uşurată, fericită sau furioasă. Am hotărât să 
aleg o combinaţie a celor trei. Mă bucuram că 
nu era unul dintre urmăritorii mei şi eram 
fericită că am avut şansa să-l văd, dar 
mânioasă pentru că ne urmărise pe mine şi 
Emil la cinema şi nu ştiam de ce. 

Alex şi Emil s-au oprit la câţiva paşi unul de 
celălalt. Eu rămăsesem în spatele lui Emil şi 
mă uitam la ei, îngrijorată. Alex mi-a aruncat 
rapid o privire, ochii lui de smarald strălucind 
chiar şi în lumina slabă a cinematografului. 
Părând să se justifice, mi-a spus: 

— Îmi pare rău, Evie. Ştiu că mi-ai zis să te 
las în pace, dar, de data asta, nu pot. 

Confuză, m-am uitat la Alex şi am văzut cum 
mânia era din ce în ce mai vizibilă pe chipul lui 
Emil. Nu ştiam sigur ce se întâmpla, dar un 
lucru era clar: Alex şi Emil se cunoşteau. Nu 
ştiam de unde, dar era evident din faptul că se 
priveau cu ură. Brusc, mi-am amintit ce am 
vorbit cu Alex în ziua aia, în parcare. Întrebările 
pe care mi le pusese Alex despre Emil şi 
posibilitatea ca el să fie periculos - era 
imposibil să aibă dreptate, nu-i aşa? Stăteam 

uitându-mă când la unul, când la celălalt, total 
confuză. 

Alex şi Emil s-au măsurat din priviri, până 
când Alex a vorbit. 

— N-a fost suficient să o răneşti cu 
minciunile tale cândva, acum trebuie să o faci 
din nou? 

Alex vorbea printre dinţi, pe un ton acuzator. 

Emil s-a uitat urât la el şi i-a replicat: 

— De parcă tu n-ai distrus-o. Cum ai putut 
să pretinzi că o iubeşti şi totuşi să stai 
deoparte şi să te uiţi cum suferă? Nu te 
preface atât de nobil. Ştii că tu eşti motivul 
pentru care a venit la mine. La mine, Night, ea 
m-a vrut pe mine. 

Intreaga înfăţişare a lui Emil se schimbase, 
până şi vocea lui. Totul în el părea mai 
întunecat. 

Alex şi-a strâns pumnii. 

— Nu ea a venit la tine, Stone, a spus el, 
aproape scuipându-i numele. Ai manipulat-o. 
Te pricepi la asta. 

Emil a mijit ochii. 

— Habar n-ai despre ce vorbeşti. Fii sigur că 
tu eşti cel care a facut-o atât de vulnerabilă. 

Alex părea resemnat şi mânios. 

— Ştiu ce s-a întâmplat din cauza judecății 
mele greşite, de-asta sunt acum aici. Tu ştii 
asta deja, dar simt că trebuie să mă justific. Te 
urmăresc. 

Emil a râs sec. 

— Evident, a răspuns şi şi-a înclinat capul. La 
ce te gândeai? Relaţia voastră a făcut legătura 
mai puternică şi mai uşor de urmărit. 

Alex i-a aruncat lui Emil o privire tăioasă, 
dând din cap spre mine ca şi când ar fi vrut să 
spună că nu erau singuri. Eu stăteam şi îi 
priveam, cu o figură nedumerită. 

— N-am spus că am luat decizia corectă, am 
spus că mă voi asigura că nu vor mai fi 
repercusiuni din cauza asta. 

În vocea lui Alex se auzea ameninţarea. 

— Cred că e puţin cam târziu să încerci să 
remediezi situaţia asta, a spus Emil. 

Alex a făcut un pas în faţă şi, cu o şoaptă 
amenințătoare pe care abia am auzit-o, a spus: 

— Nu da greş, Stone. Dacă o răneşti pe Evie, 
te ucid. 

Emil i-a zâmbit ostil. 

— Eu nu i-aş face rău şi să mă ucizi eo 
ameninţare destul de serioasă, având în 
vedere pedeapsa pentru asta. 

Privirea lui Alex era amenințătoare şi rece 
când i-a spus lui Emil printre dinţi: 

— Este o condamnare pe care sunt mai mult 
decât dispus să o risc. Nu ştiu ce încerci să 
faci, dar voi afla. 

Emil s-a încruntat când Alex s-a întors spre 
mine, cu o expresie rugătoare: 

— Evie, dacă vrei, te duc acasă. 

Nu eram sigură ce voiam. Nici măcar nu 
ştiam ceea ce tocmai se întâmplase. Inainte să 
pot spune ceva, Emil a răspuns în locul meu: 

— S-a descurcat bine fără tine timp de 
câteva săptămâni bune, se va descurca şi 
acum. 

— N-am plecat niciodată de lângă ea, iar 
întrebarea mea era pentru Evie, nu pentru tine, 
a mârâit Alex. 

— Cred că Evie ar spune altceva despre 
prezenţa ta în viaţa ei. Emil s-a întors spre 
mine. Este prietena mea. Eu o voi duce acasă. 

Alex s-a uitat la mine. 

— Asta vrei, Evie? m-a întrebat el. 

L-am privit pe Alex, apoi pe Emil; amândoi 
aveau chipuri dure, aşteptând răspunsul meu. 

— Emil poate să mă ducă acasă. 

Voiam să-mi petrec timpul cu Alex, dar m- 
am gândit că dacă mergeam cu Emil, aveam o 
şansă mai mare să aflu ce se petrecea. 

Lui Alex i-a căzut faţa, iar Emil i-a rânjit 
superior. 

— Presupun că nu însemni atât de mult 
pentru ea pe cât credeai. 

Am vrut să protestez, dar n-am putut să 
vorbesc. Cu durere în ochi, Alex mi-a aruncat 
din nou o privire, iar eu am încercat să-i arăt 
ce nu puteam să spun. Alex s-a îndepărtat, 
lăsându-mă uimită, iar pe Emil încă iritat. După 
ce a plecat, Emil s-a întors spre mine, frustrat. 

— Eşti gata? 

Mi-a vorbit aspru şi mânios. 

Nu ştiam dacă voiam să merg acasă cu el în 
starea în care era acum, dar am dat din cap şi 
l-am urmat, ieşind din cinematograf şi 
îndreptându-ne spre BMW-ul lui. 

Înainte să urcăm în maşină, îmi mai 
revenisem şi voiam o explicaţie. Mi-am pus 
centura, mi-am împreunat mâinile şi l-am fixat 
cu privirea pe Emil. El a băgat cheia în contact 
şi a pornit maşina. A ieşit din parcare, fără să- 
mi întâlnească privirea întrebătoare. 

Am crezut că-mi va spune ceva, dar am 
mers spre casă în linişte. Am intrat pe alee şi 
Emil a oprit motorul. S-a uitat în jos înainte de 
a-mi vedea chipul înfuriat. A inspirat adânc şi a 
spus: 

— Fostul tău prieten o să fie o pacoste. 

Asta era tot? Asta era tot ce avea de zis, 
după tot ce îşi spuseseră Alex şi Emil? Nu avea 
nici măcar de gând să-mi explice cum de Îl 
cunoştea pe Alex? Nu avea cum să scape fără 
să-mi dea mai multe lămuriri. 

— Ce naiba s-a întâmplat? am întrebat eu, 
pe un ton mai strident decât în mod normal, 
dar fără să ţip. 

Emil s-a uitat în gol pe geam, ca şi când nu 
m-ar fi auzit. 

— Mai nimic. O veche rivalitate. 

Eram enervată şi plină de îndoieli. 

— De unde îl cunoşti pe Alex? 

Emil mi-a zâmbit şiret şi ciudat. 

— Poţi să spui că facem parte din fraternităţi 
rivale. 

Eram nedumerită. 

— Alex nu mai e la facultate. 

Emil a râs uşor. 

— Cu siguranţă nu e. 

— Ce legătură am eu cu discuţia voastră? 
am întrebat. 

— Nu contează, Evie. 

Deveneam tot mai furioasă. 

— Tocmai mi-am văzut prietenul şi pe fostul 
prieten cum aproape s-au luat la bătaie. Poţi să 
fii al naibii de sigur că asta contează. Spune-mi 
despre ce vorbeaţi! 

Emil tăcea, iar eu eram nervoasă. 

— Deci, nu-mi spui nimic? am întrebat eu. 

Emil şi-a lăsat încheietura mâinii pe volan. 

— Nu trebuie să ştii nimic acum. 

Mânia mea atingea cote maxime. Am 
hotărât că trebuia să plec; altfel, aveam să 
spun ceva ce n-ar fi trebuit. Am deschis 
portiera. 

— Relaţia mea cu Alex s-a terminat pentru 
că nu a putut să fie sincer cu mine. Sună-mă 
când decizi că vrei să-mi spui ce se-ntâmplă. 

Emil nu m-a privit când mi-a răspuns cu o 
voce tăioasă: 

— Ce mai cerere de la o fată care n-a vrut 
să-mi spună de ce era supărată mai devreme. 

Clocoteam. Dacă voia o ceartă, urma să aibă 
parte de una, iar mie nu avea să-mi pese de 
cât de mult l-ar fi rănit. 

— Vrei să ştii de ce eram supărată? l-am 
vorbit aspru şi încet. leri mi-ai spus că încă eşti 
îndrăgostit de o altă fată. Nu ştiu de ce ai o 
relaţie cu mine când eu, în mod evident, nu 
sunt cea pe care ţi-o doreşti, iar tu nu foci 
decât şă aştepţi ca altcineva să revină la tine. 
Am văzut cum şocul a înlocuit mânia care i se 
citea pe chip şi am continuat: Pentru că azi îţi e 
atât de greu să-ţi exprimi emoţiile, lasă-mă să 
te ajut. Refuz să fiu pe locul doi. Am terminat- 
O. 

Mi-am luat geanta din poală şi am coborât 
din maşină, trântind portiera. 

Prin parbriz, am văzut chipul încă şocat al lui 
Emil şi m-am îndreptat hotărâtă spre uşa de la 
intrare. Mă aşteptam ca Emil să coboare din 
maşină şi să încerce să mă oprească, dar nu a 
facut-o. Am descuiat uşa, am intrat şi am 
încuiat-o în urma mea. Eram surprinzător de 
calmă, având în vedere că tocmai mă 
despărţisem de un alt iubit. 

Mi-am lăsat jos geanta şi am început să mă 
plimb prin casă, încercând să uit 
cinematograful şi despărţirea dintre Evie şi 
Emil. În cele din urmă, m-am aşezat pe 
canapea şi m-am gândit la cearta noastră. Nu 
aşa intenţionasem să discutăm despre relaţia 
noastră. În timpul filmului, pusesem totul la 

cale, în final dorind să-i spun ceva de genul 
„Vreau să fiu prietena ta, dar cred că amândoi 
trebuie să lămurim nişte lucruri”. Acum, nici 
măcar nu mai eram sigură că voiam să fiu 
prietenă cu Emil. Se uitase la Alex mânios, 
aproape malefic. Nu voiam ca Emil să mă 
privească vreodată şi pe mine aşa. 

Probabil că am adormit în timp ce mintea 
mea încerca să înţeleagă tot ce se întâmplase, 
pentru că m-a trezit o bătaie în uşă. Ştiam că 
era Emil, care încerca să-mi vorbească sau să 
mă facă să mă  răzgândesc. Poate că 
exagerasem punând capăt relaţiei noastre, dar 
nu voiam să am de-a face cu drama chiar 
acum. L-am lăsat să bată la uşă, în speranţa că 
va înţelege ideea şi va pleca. Totuşi, după zece 
minute, bătăile în uşă nu au încetat şi am 
hotărât că ar fi mai uşor dacă aş răspunde. 

M-am târât spre uşă şi am descuiat-o. Mi-am 
adunat puterile ca să-l confrunt pe Emil şi am 
deschis uşa, ca să-l văd pe... Alex. 


Capitolul 11 


Socul mi s-a imprimat pe chip în vreme ce 
Alex mă cerceta din priviri, evaluându-mi 
înfăţişarea. 

— Evie, eşti în regulă? 

Nu părea să creadă că ar fi trebuit să fiu. 

Am dat din cap. 

Alex m-a privit intens. 

— Pot să intru? 

Am dat din nou din cap şi m-am uitat 
neîncrezătoare la el. Nu eram sigură ce voia 
sau de ce era aici. S-a îndreptat către canapea 
şi s-a aşezat, în vreme ce eu am închis uşa şi 
am rămas în picioare, lângă un scaun din colţ. 

— Nu vrei să iei loc? mi-a zis şi a făcut semn 
spre scaunul de lângă mine. 

— Sunt bine, am răspuns, cu mai multă 
încredere decât aveam. Ce cauţi aici, Alex? 

El a aşteptat o clipă, alegându-şi cuvintele. 

— După... altercaţie, la cinema, voiam să mă 
asigur că eşti în regulă. 

S-a uitat în sus, la mine, iar eu i-am întâlnit 
privirea. 

— Ce s-a întâmplat acolo? l-am întrebat. 

Speram sincer că, în cele din urmă, cineva 
îmi va da un răspuns. 

Alex a oftai exasperat. 

— Evie, ţi-am spus să fii precaută când ai 
început să-ţi petreci timpul cu Emil. El e mai 
mult decât pare. 

— Ce naiba vrea să însemne asta? am 
întrebat eu. 

Eram supărată şi plictisită de răspunsurile 
vagi pe care le primeam de la toată lumea. 

— Nu-ţi vrea binele, mi-a răspuns Alex. 

Mi-am aruncat mâinile în aer. 

— M-am săturat ca toată lumea să fie atât 
de secretoasă! 

Alex a rămas tăcut pentru o clipă. 

— Ştiu că este frustrant pentru tine. 

— Nici n-ai habar! am spus eu clocotind. 

Trecusem de punctul în care eram drăguță şi 
înţelegătoare, în clipa aia, toată mânia pe care 
am simţit-o când a plecat Alex şi întrebările 
fără răspuns m-au copleșit. 

Alex a oftat, cu o expresie încordată. 

— Dacă facem asta, trebuie să te aşezi. 

L-am privit precaută când mi-a făcut semn 
spre scaunul de lângă canapea. În cele din 
urmă, m-am aşezat. Când Alex a părut 
satisfăcut că nu urma să mă mişc, a spus: 

— Evie, trecutul tău e mai lung decât crezi. 

L-am fixat cu privirea. 

— Te cunosc mai bine decât îţi dai seama, a 
adăugat. 

Asta nu avea mai mult sens decât lucrurile 
pe care deja mi le spusese Alex. 

— Despre ce vorbeşti? am întrebat eu. După 
o lună de întâlniri, nu poţi spune că mă cunoşti 
ca-n palmă. 

Mă deranja că se purta ca şi când m-ar fi 
cunoscut mai bine decât mă cunoşteam eu. 

Menţionarea fostei noastre relaţii a părut să- 
| întristeze. S-a forţat să-şi îndepărteze 
încruntarea, s-a ridicat, a venit spre mine şi s-a 
aplecat în faţă până când i-am simţit respiraţia 
gâdilându-mi obrazul când mi-a şoptit: 

— Sunt lucruri la care nu te-ai gândit de 
secole. 

Am aşteptat gluma, apoi mi-am dat seama 
că vorbea serios. Aparent, despărţirea noastră 
îl transformase într-un nebun. Probabil că ar fi 
trebuit să fiu flatată. 

— Serios, Alex, nu trebuie să te porţi ca un 
copil. Este în regulă dacă vrei să mă vezi din 
nou, dar data viitoare, spune-mi pur şi simplu 
şi nu mai inventa poveşti prosteşti. 

Alex a părut exasperat. 

— Incerc să te ajut. Emil nu este cine crezi tu 
că e. 

M-am încruntat, suspicioasă, dar Alex a 
continuat oricum: 

— Este extrem de periculos. 

— Mda. Mi-ai mai zis asta, am spus eu. Ce 
nu mi-ai zis este de unde ştii că e periculos şi 
de ce ar trebui să am încredere în tine? 

— Ştiu pentru că... — şi-a supt buzele, 
gândindu-se dacă să continue - pentru că am 
văzut unele lucruri. 

Am râs. Grozav. Fostul meu prieten nebun 
avea acum şi vedenii. Poate că am putea 
discuta despre lucrurile de vis pe care le 
văzusem eu şi să ne comparăm notițele. 

Neîncrederea mea nu părea să-l influenţeze. 

— Voiam să mai aştept ca să-ţi spun toate 
astea, a zis el. Nu voiam să ai de-a face cu 
asta, cel puţin nu atât de curând. Şi tot nu îţi 
pot spune totul. 

— Cu ce să am de-a face? am spus eu 
printre dinţi. 

Voiam să ţip. 

— Ziua aia în care l-ai văzut pe bărbatul din 
parc... cel cu semnul roşu de pe braţ, ca o 
pânză de păianjen - a făcut o pauză ca să vadă 
dacă îmi aminteam, iar eu am dat aprobator 
din cap. Pânza este o cicatrice care arată că 
bărbatul aparţine unui grup din care face parte 
şi Emil. Ştiam că prezenţa lui aici ar putea să 
însemne că Emil va apărea curând, dar noi nu 
am mai avut probleme cu... grupul lui Emil de 
câţiva ani, aşadar am sperat că mă înşelam. 
Emil şi-a făcut apariția acum câteva 
săptămâni. Nu a pierdut timpul să-ţi arate că 
este interesat de tine. Ştiam că a fost trimis să 
te găsească. 

Chipul lui Alex era aproape tragic în timp ce 
îmi explica. 

Mi-am lăsat capul într-o parte şi am mijit 
ochii. Eram destul de sigură că Alex 
înnebunise. 

— Îţi pierzi minţile. Grupuri, iluzii şi vedenii - 
ai nevoie de un psihiatru bun şi de nişte 
medicamente. Eram supărată şi am continuat: 
Ca să înţeleg şi eu, crezi că din cauză că un tip 
nou de la şcoală mi-a acordat atenţie vine 
sfârşitul lumii? 

Clocoteam, supărată pe Alex, pe Emil - şi pe 
toată situaţia. 

Alex şi-a dat ochii peste cap. 

— Nu exagera. Ştii că nu la asta m-am 
referit. Spun că Emil are motive ascunse. 

M-am rezemat de spătar, împreunându-mi 
mâinile pe abdomen. l-am aruncat o privire 
precaută. 

— Bine. Să spunem că eu cred povestea ta 
nebunească. Ai spus că ai văzut unele lucruri, 
aşadar, ce ai văzut mai exact? 

A scuturat din cap. 

— Nu-ţi pot răspunde la întrebarea asta. 

Mi-am ţuguiat buzele şi am dat din cap cu 
înţeles. 

— Bineînţeles că nu poţi. 

— Pot să-ţi spun că siguranţa ta este foarte 
importantă. Dacă Emil ştie că fac parte din 
viaţa ta şi că vorbim din nou, va fi mai precaut. 
Nu mai pot să te urmăresc de la distanţă. 
Trebuie să petrec mai mult timp cu tine. 

A spus-o ca şi când a-şi petrece timpul cu 
mine era ultimul lucru pe care voia să-l facă. 

Mi-am ridicat mâinile în faţă ca pentru a mă 
apăra. 

— Nu-mi face nicio favoare, Alex, am spus şi 
el s-a crispat la tonul meu. Nu înţeleg ce vrei, 
am continuat eu. Pari să fii un expert în a 
apărea atunci când crezi că se petrece vreun 
fel de criză. M-ai părăsit pentru că ai spus că 
nu eram în siguranţă. Acum, îmi spui că trebuie 
să fii cu mine din cauză că nu sunt în 
siguranţă. Cum rămâne, până la urmă? 

Alex şi-a strâns buzele într-o linie subţire. 

— Ţi-am răspuns deja la întrebarea asta. A 
trebuit să plec pentru că sunt sufletul tău 
pereche. 

Am râs strident. 

— Maa, îmi amintesc scuza asta. Nici acum 
nu are prea mult sens. 

— Doar pentru că nu are sens, nu înseamnă 
că nu este adevărată. Alex şi-a înclinat capul 
într-o parte, în timp ce m-a fixat cu privirea. 
Poţi să negi multe lucruri, Evie, dar legătura 
noastră nu este una dintre ele. 

— Ascultă, prietene, am spus eu, îndreptând 
un deget către el. Doar pentru că avem - am 
fluturat mâna în aer, încercând să găsesc un 
cuvânt mai bun decât „sentimente” - hormoni 
unul pentru celălalt, nu înseamnă că suntem 
suflete-pereche. Am făcut o pauză, apoi am 
adăugat: Hormonii mei s-au manifestat pentru 
mulţi băieţi. 

El a ridicat dintr-un umăr, iar ochii i-au 
sclipit. 

— Dacă ar fi vorba doar despre hormoni, ar 
fi destul de uşor să rezolvi problema. In mod 
evident, este mai mult decât o simplă atracţie. 
A zâmbit încrezător. Şi chiar dacă ai avut 
sentimente pentru alţi băieţi, ei nu se vor 
compara niciodată cu mine. Băieţii ăia sunt o 
distracţie. Eu sunt cealaltă jumătate a ta. 

Am scuturat din cap, complet uimită. 

— Tu eşti nebun, asta eşti. Mi-am ridicat 
privirea spre tavan, în speranţa că voi găsi 

nişte răspunsuri, dar nu erau acolo. Grozav, am 
bombănit eu. Dintre toţi băieţii de pe planetă, 
eu l-am găsit pe cel care crede în suflete- 
pereche care mă urmăresc. Indiferent ce 
gândeşti, faptul că încerci să-mi explici cum 
stă treaba cu sufletul-pereche tot nu explică de 
ce ai plecat Alex s-a crispat. 

— Nu mă aşteptam ca legătura noastră să 
fie atât de puternică atât de repede, Evie. A 
trebuit să plec şi să primesc... sfaturi. Dar, ți- 
am spus, nu am fost niciodată plecat cu 
adevărat. Am fost un prost să cred că aş putea 
să am o relaţie cu tine şi să nu te pun în 
pericol. Acţiunile mele au fost cel puţin 
iresponsabile. Din cauza relaţiei noastre fizice, 
prezenţa mea în preajma ta a devenit 
periculoasă; deci va trebui să ne descurcăm cu 
asta - iar eu încerc să-mi dau seama cum 
anume. Totuşi, având in vedere lucrurile care 
se petrec acum, este şi mai periculos să te las 
singură. 

L-am privit atentă. 

— De ce ar trebui să te cred? Nu-mi dai 
niciun răspuns serios şi lucrurile pe care le spui 
te fac să pari şi mai nebun. 

El şi-a încleştat maxilarul, fâxându-mă cu 
privirea. 

— Ştiu că este greu de crezut, dar îţi spun 
adevărul. 

Privirea i-a devenit meditativă şi în acel 
moment a părut să ia o hotărâre. 

— Pot să ţi-o dovedesc, a spus. 

l-am întâlnit ochii, întrebându-mă ce ar fi 
putut să-mi spună ca să mă convingă. 

— Cum? 

Alex s-a întins şi mi-a mângâiat mâna. Când 
a făcut asta, semnul din naştere în formă de 
crin de pe spatele meu s-a încălzit la fel de 
mult ca în celelalte ocazii în care mă atinsese 
sau sărutase. 

— Simti asta? m-a întrebat Alex. 

Am mijit ochii şi am dat foarte uşor din cap. 

— Pe spate ai un semn care seamănă cu un 
crin. Când ne-am întâlnit prima dată, semnul s- 
a închis la culoare. Acum, de fiecare dată când 
ne atingem, eşti conştientă de semn pentru că 
se încălzeşte. 

Am rămas cu gura căscată. Nu avea de unde 
să ştie asta. Nu mă văzuse niciodată fără 
cămaşă, iar eu nu spusesem nimănui despre 
senzaţia ciudată pe care mi-o dădea semnul 
sau că, în ultimele câteva luni, semnul 
începuse încet să se închidă la culoare - acum 
era roz-închis. 

— De unde ştii asta? am întrebat eu. 

El şi-a luat mâna de pe a mea. 

— Pentru că toată lumea are unul. Ele simt 
semnele sufletului - un semn care călătoreşte 
cu sufletul tău în fiecare nou corp în care 
locuieşte. Semnele sufletelor unor oameni sunt 
mai evidente decât ale altora. Majoritatea 

oamenilor ignoră semnele din naştere, asta 
dacă le observă. 

— Pentru ce sunt? am întrebat eu. 

— De obicei, au două scopuri. Sunt o metodă 
de identificare a unui suflet şi un fel de peţitori. 
Când îţi întâlneşti prima dată sufletul-pereche, 
semnul se închide la culoare. Imediat după 
contactul fizic cu persoana respectivă, semnul 
se încălzeşte de fiecare dată când te atinge şi 
culoarea se închide. Căldura şi culoarea se 
intensifică în funcţie de cât de intimi deveniti; 
acea intimitate face ca între tine şi sufletul tău 
pereche să se formeze o legătură. Unii oameni 
sunt mai sensibili la asta decât alţii. 

Mi-am înclinat capul, întrebându-mă dacă 
glumeşte. 

— Încerci să-mi spui că tu chiar crezi că eşti 
sufletul meu pereche? am întrebat eu. 

Alex mi-a schiţat un zâmbet conspirativ. 

— Semnul sufletului tău pare să creadă asta. 

Am mijit ochii şi am întrebat: 

— Semnul sufletului tău ce crede? 

Alex a zâmbit şi nu mi-a răspuns. 

Enervată, am scuturat din cap. 

— Ei bine, dacă un semn al sufletului 
recunoaşte doar un singur suflet-pereche, 
semnul sufletului meu este defect. Am avut 
aceeaşi senzaţie dinspre semnul sufletului meu 
când m-aţi atins şi tu, şi Emil. 

Din încordarea maxilarului lui Alex mi-am 
dat seama că nu se bucura de faptul că semnul 
sufletului meu îl recunoştea pe Emil. 

— Din nefericire, nu este defect. Deşi 
semnele sufletelor celor mai mulţi dintre 
oameni recunosc doar un singur suflet, al tău 
se pare că recunoaşte două. Pentru o clipă, s-a 
uitat în altă parte şi a părut să-şi adune 
gândurile. Când m-a privit din nou, mi-a spus: 
Dar nu trebuie să ne ocupăm de asta chiar 
acum. 

l-am aruncat o privire piezişă. 

— Deci, dacă ce spui tu este adevărat, şi tu, 
şi Emil aţi putea fi sufletele mele pereche? 

Alex şi-a muşcat buza de jos, gândindu-se. 

— Presupun că orice este posibil, a răspuns 
el iritat. Acum mă crezi? 

Încă nu eram convinsă, dar Alex ştia prea 
multe lucruri despre mine ca să îl ignor. Am 
tăcut un minut, gândindu-mă. Alex a continuat 
să mă privească. Voiam să ştiu ce îl făcea pe 
Emil atât de periculos şi cine erau bărbaţii care 
păreau să mă urmărească. Voiam mai multe 
răspunsuri şi mi-am dat seama că aveam ceva 
ce voia Alex. Dacă el simţea că trebuia să facă 
parte din viaţa mea şi voia ca eu să cooperez, 
poate că am fi putut ajunge la un compromis. 

— Bine, am spus eu, facându-i pe plac. De 
vreme ce se pare că te-ai numit garda mea de 
corp, cum propui să îmi asiguri siguranţa? 

A schiţat un zâmbet, presupunând că deja 
câştigase o victorie personală şi că poate aş fi 
vrut să-i iau în considerare avertismentele. |- 
am zâmbit la rândul meu, gândindu-mă la 
târgul pe care avea să-l facă pentru a obţine ce 
voia. 

— Cea mai mare problemă este timpul pe 
care îl petreci cu Emil. Voi încerca să te urmez 
pe cât de mult posibil - aşa cum am început să 
o fac de când a sosit Emil prima dată. Dar Emil 
nu este singura persoană la care trebuie să fiu 
atent. Trebuie să-mi spui când ai de gând să te 
vezi cu el, în caz că nu sunt deja acolo. Şi va 
trebui să te împaci cu el şi să vă reluaţi relaţia. 

M-am holbat la Alex, cu gura căscată. Nu 
avea de unde să ştie despre despărţire. Abia 
se întâmplase - nici măcar Jasmine nu ştia 
despre asta! 

— De unde ai ştiut că ne-am despărţit? 

Alex a ridicat din umeri. 

— Am ghicit. 

Când un nod a început să mi se formeze în 
stomac, am mijit ochii. 

— Nu. Nu ai ghicit. Tot aşa cum nu a fost o 
coincidenţă că ai ştiut de limonada pe care i- 
am vărsat-o în cap lui Luke. Spune-mi de unde 
ai ştiut. 

Alex s-a prins de nas cu degetul mare şi cel 
arătător şi a oftat. 

— Dintre toate lucrurile pentru care trebuie 
să-ţi faci griji acum, ăsta e ultimul. 

— Nu pot să mă gândesc la altceva mai 
important, am spus eu, în vreme ce nodul din 
stomacul meu se mărea. Mă sperii. Nu aveai 
de unde să ştii că ne-am despărţit. 

Expresia lui Alex reflecta o îngrijorare pe 
care nu o înţelegeam. 

— Cândva, îţi voi spune toate secretele 
mele, Evie, dar pentru moment, trebuie să ne 
concentrăm asupra siguranţei talc. Trebuie să 
te împaci cu el. 

Încă încercam să înţeleg de unde ştia ce se 
întâmplase cu Emil şi aproape că nu l-am auzit. 
Când mi-am dat seama că vorbea serios, m-am 
enervat. 

— În niciun caz! am strigat eu. 

— Ascultă-mă, mi-a spus Alex pe un ton 
calm. Nu ai de ales. 

Am râs sacadat. 

— Ba da, am. Aleg să nu mă mai văd cu 
Emil. Vezi cât de simplu a fost? Credeam că, 
dintre toţi, tu te vei bucura, pentru că tu ai fost 
cel care mi-a spus să stau departe de el. 

Alex şi-a trecut o mână prin păr şi s-a uitat 
cu atenţie la covor. 

— Acum o săptămână, m-aş fi bucurat, dar 
acum despărţirea voastră este o problemă. 

— Ai de gând să-mi explici asta sau ai să-mi 
spui că este mai bine să nu ştiu? am întrebat 
eu. 

El m-a privit mustrător. 

— L-ai sărutat şi l-ai lăsat să intre în viaţa ta 
fără să ştii măcar cum îl cheamă. Acum, are 
avantajul că te ştie pe tine şi pe prietenii tăi şi 
orice altceva i-ai spus în ultimele săptămâni. 
Ţi-am explicat deja că e periculos. Când eraţi 
împreună, exista o şansă să nu facă nimic 
prostesc pentru că multă lume ştia că sunteţi 
împreună. Dacă v-aţi despărţit, între voi nu mai 
e nicio legătură. Acum, nu are motive să nu îţi 
facă rău. 

l-am aruncat o privire neîncrezătoare, dar 
mi-am amintit de bărbatul care mă urmărise în 
magazin şi de tipul care aflase informaţii 
despre mine de la mama mea, din Montana. 

— Nu ţi-am spus asta, dar m-au urmărit 
nişte oameni. 

Eu nu mă sperii uşor, dar, când mi-am dat 
seama că era posibil ca Alex să nu fie complet 
nebun şi că aş fi putut, cu adevărat, să fiu în 
pericol, am simţit cum fiorul de pe şira spinării 
mi-a coborât pe braţe. 

Alex şi-a îndreptat rapid privirea spre mine. 

— Ce? De unde ştii? 

— Era un tip într-un magazin, la sfârşitul lui 
august. O aşteptam pe Jasmine să probeze 
nişte haine, iar el mă urmărea. Pe braţ avea un 
semn roşu, ca o pânză de păianjen, ca bărbatul 
din parc. 

Privirea serioasă a lui Alex s-a întunecat; era 
mânios. 

— Asta-i ceva important, Evie. A mai fost şi 
altcineva? 

Vocea mi-a tremurat uşor când i-am 
răspuns. 

— Un tip pe nume Caleb s-a oprit la 
benzinăria alor mei, în Montana, şi le-a spus că 
m-a cunoscut la facultate. Mama a crezut că 
era un prieten şi i-a spus o mulţime de lucruri 
despre mine, dar eu n-am auzit niciodată de el. 

Alex s-a ridicat şi a lovit cu pumnul în 
perete, făcând fotografiile să tremure. 

— La naiba! Ar fi trebuit să-mi dau seama că 
vor face orice să te găsească. 

— Ai mei mi-au spus că vor anunţa poliţia 
dacă se întoarce, aşa că măcar ei vor fi în 
siguranţă. 

Alex a rămas cu spatele la mine. 

— Nu pentru părinţii tăi îmi fac griji, deşi mă 
bucur că mi-ai spus, în caz că vor încerca să se 
folosească de familia ta ca să ajungă la tine. 

— Cine sunt oamenii ăştia? am întrebat eu. 
Ce vor de la mine? Ce vrea Emil? 

Alex s-a întors la canapea şi s-a aşezat în 
faţa mea. Şi-a pus coatele pe genunchi şi s-a 
aplecat spre mine. 

— Ei vor să te folosească, Evie, dar eu nu le 
voi permite. 

L-am măsurat din priviri şi am avut 
sentimentul copleşitor că mă va proteja cu 
adevărat. 


213 


— Despre ce fel de pericol vorbim? am 
întrebat eu precaută. Ce mi-ar putea face ei 
sau Emil? 

Alex m-a privit în ochi. 

— Ei... el... ar putea să te omoare. Dar nu 
asta vor să-ţi facă. Ei cred că îi poţi ajuta şi vor 
face orice ca să-ţi folosească talentele. 

— Ce talente? am întrebat eu. 

Alex mi-a răspuns  încruntându-se şi 
scuturând din cap. 

— Nici asta nu pot să-ţi spun. 

Am rămas nemişcată cât timp Alex s-a uitat 
în gol, spre bucătărie. Frica se lupta violent cu 
mânia mea. Am inspirat adânc de câteva ori, 
cât am încercat să adun toate datele în minte, 
alarmându-mă şi mai mult în timpul ăsta. 

— Lasă-mă să mă asigur că am înţeles, am 
reluat eu. Îmi spui că Emil, tipul cu care m-am 
văzut, este periculos? 

Alex a dat din cap, încă privind în direcţia 
mesei din bucătărie. 

— Că oamenii din grupul din care face parte 
Emil mă urmăresc, mă caută şi îi pun în pericol 
pe oamenii pe care îi iubesc, la fel ca şi pe 
mine? 

Alex a dat din nou din cap. 

— Şi spui că, acum, pentru că sunt deja cu 
Emil sau am fost, până acum câteva ore, 
trebuie să mă împac cu el? 

Ridurile tot mai adânci de pe fruntea lui Alex 
îi scoteau în evidenţă îngrijorarea. 

— Eşti nebun? am strigat eu. 

Alex părea resemnat. 

— Este cea mai bună şansă a noastră. El ştie 
unde eşti. Dacă îl scoţi pe Emil din viaţa ta 
acum, asta nu va face decât să-l impulsioneze 
să-şi pună imediat planul în aplicare. 

M-am ridicat înfuriată şi am început să mă 
plimb prin sufragerie. 

— Dacă mă împac cu el, ce urmează? am 
întrebat eu frustrată. Trebuie să pretind că nu 
s-a întâmplat nimic şi să nu-mi fac griji pentru 
tot ce mi-ai spus? 

Cât timp s-a gândit, o cută s-a format între 
sprâncenele lui Alex. 

— Nu văd altă soluţie... doar dacă nu vrei să 
pleci din ţară. Dar probabil că nici măcar asta 
nu-i o cale destul de sigură acum. Grupuri ca al 
lui Emil sunt peste tot în lume. 

M-am gândit la asta confuză şi îngrijorată. 

— Nu voi putea niciodată să mă port firesc în 
preajma lui Emil. Îşi va da seama că se 
întâmplă ceva. 

Alex a ridicat din umeri. 

— Va trebui să joci teatru foarte bine. 

Mi-am frecat braţele ca şi când, brusc, în 
cameră s-ar fi lăsat frigul. M-am gândit la 
situaţie preţ de câteva minute. 

— Dacă fac asta, am spus eu. Dacă mă 
împac cu el, promiţi că nu voi păţi nimic? 

— Absolut, a răspuns imediat Alex, 
încrezător. Aşa cum am spus, Emil nu este 

singurul pe care-l am acum în vizor, dar, câtă 
vreme ştiu când îţi petreci timpul cu el, nu va 
trebui să-ţi faci griji niciodată. 

— Cum poţi să-mi garantezi asta? am 
întrebat eu. 

— Există modalităţi prin care pot să mă 
asigur că eşti în siguranţă, Evie. 

Am deschis gura ca să întreb despre ce 
vorbea, dar el şi-a ridicat mâna. 

— Nu pot să-ţi spun cum... cel puţin nu încă. 
Îmi displace să-ţi cer să faci asta din nou, dar 
te rog, te rog să ai încredere în mine. Nu vei 
avea de ce să te temi. 

M-am scufundat iar în scaun. Mi-a căzuţ faţa 
la gândul de a reveni la relaţia cu Emil când 
Alex stătea în faţa mea. Totuşi, dacă Alex 
spunea că eram mai în siguranţă cu Emil decât 
fără el, aveam să-l ascult. Nu uitasem de 
ultima dată în care nu o făcusem, sau de 
silueta întunecată din faţa ferestrei de la 
bucătărie, care îmi bântuia visele. 

— Deci, trebuie doar să rămân cu Emil 
pentru totdeauna? am întrebat eu. 

Alex şi-a încordat uşor maxilarul. 

— Nu. Dar îţi va fi de ajutor dacă vei fi cu el 
în viitorul imediat - până îmi voi da seama ce 
să fac. 

M-am încruntat şi am întrebat încet: 

— Dar dacă Emil nu este persoana cu care 
vreau să fiu? 

Alex m-a privit atent, cu un licăr întrebător 
în ochi. 

— La cine altcineva te referi? 

Mi-am coborât privirea, nedorind să intru în 
detaliile dragostei mele oarbe pentru el. În loc 
să-i răspund, i-am spus: 

— Nu ştiu ce să cred despre lucrurile astea 
cu sufletul-pereche sau despre ce mi-ai spus în 
legătură cu Emil, dar nu pot să neg că ai avut 
dreptate în privinţa unor chestii. Din cauza 
asta, am să fiu precaută şi-am să fac ce spui, 
dar, ca să ştii, tot cred că există cincizeci la 
sută şanse să fii nebun. 

El a zâmbit plin de el. 

— Acum sunt doar cincizeci la sută? Ei bine, 
atunci mi se îmbunătăţesc şansele. 

M-am uitat urât la Alex. 

— În schimbul cooperării mele, trebuie să 
faci nişte lucruri pentru mine. 

Nu uitasem de compromisul pe care voiam 
să-l accepte Alex. 

El m-a privit cu un amuzament nedumerit. 

— Şi care ar fi acele lucruri? 

— Vreau nişte răspunsuri sincere, am spus 
eu, încrucişându-mi picioarele şi stând dreaptă. 
Ce ai văzut? De ce m-ai părăsit, mai exact? De 
unde ştii că Emil este periculos? Am făcut o 
pauză, iar când am continuat, am vorbit mai 
blând, aproape şoptit: A meritat să mă pierzi 
pentru toată treaba asta? 

l-am studiat chipul când i-am pus întrebările, 
sperând să văd că încă mai simţea ceva pentru 
mine. 

El m-a fixat cu privirea. 

— Îţi promit, îţi voi răspunde la întrebările 
astea, dar nu astăzi. Am nevoie de timp ca să- 
ţi explic tot şi... înţelegere din partea ta. 
Trebuie să aşteptăm până vom putea să 
discutăm despre toate astea. 

— Nu văd niciun motiv pentru care să nu 
putem vorbi acum. 

Alex a oftat. 

— Cred că ai aflat destule pentru o singură 
seară. 

Replica lui nu m-a mulţumit, dar măcar 
ştiam că urma să primesc nişte răspunsuri. 
Puteam să trăiesc cu gândul ăsta. 

— Câtă vreme eşti de acord să-mi răspunzi 
la întrebări mai degrabă curând decât mai 
târziu. 

— Va fi curând, sper, a spus el, dar zâmbetul 
lui nu era convingător. 

Alex a plecat, lăsându-mi sarcina de a fi din 
nou. Cu Emil cât mai curând posibil. Nu ştiam 
cum voi reuşi asta. Incă eram furioasă pe el 
pentru felul în care mă tratase, iar acum mă şi 
temeam de el. Nu pretindeam că eram o bună 
actriţă şi ştiam că nu va fi uşor. Mi-am lovit 
unghiile între ele cât m-am gândit ce să fac. 

Chiar dacă ne împăcăm, cum trebuia să 
pretind că aveam sentimente pentru Emil când 

mă gândeam la altcineva? Cel puţin nu îi 
spusesem lui Emil despre sentimentele mele 
pentru Alex. Mi-am imaginat că, dacă ar fi 
ştiut, s-ar fi comportat ca un taur în faţa căruia 
se agita o pânză roşie. 


Mi-am muşcat buza în timp ce m-am gândit 
la asta, plimbându-mă prin cameră. Emil, 
prietenul meu sexy şi posibil periculos. Părea 
că cea mai bună idee era să mă concentrez la 
partea sexy şi să pretind că nu ştiu nimic 
despre partea periculoasă. În acelaşi timp, 
totuşi, Emil nu-mi trezise niciun sentiment 
negativ, niciodată. Era atent, grijuliu şi părea 
că voia cu adevărat să mă facă fericită. 
Dezvăluirile lui Alex mă făcuseră să mă 
îndoiesc de asta. Mă întrebam dacă frica mă 
făcea să nu mai gândesc - iar eu nu eram aşa. 
Cu cât mă gândeam mai mult la asta, cu atât 
voiam să discut cu Emil şi să-i dau şansa să-şi 
explice acţiunile. Acum, că aflasem de ce Alex 
nu avea încredere în Emil, aveam să fiu mai 
atentă în preajma lui, dar nu voiam să-l urmez 
orbeşte pe Alex şi să fac ce îmi spunea. Alex 
credea că aş fi mai în siguranţă dacă mă 
împăcăm cu Emil, dar voiam să iau singură 
hotărârea, şi nu pentru că asta îmi cerea Alex. 
Voiam să aştept până să iau o decizie, nu 
înainte de a vorbi cu Emil. În timp ce mă 
gândeam la opţiuni, am auzit sunând telefonul 

mobil, care mă anunţa că aveam un mesaj 
vocal. Mesajul era de la Emil. 

„Evie, vreau să vorbesc cu tine... despre ziua 
de ieri, despre cea de azi, despre tot. Sună- 
mă.” 

Măcar părea a fi din nou în apele lui şi încă 
voia să mă vadă, ceea ce era un semn bun. 
Poate că nu avea să fie atât de greu să mă 
împac cu Emil pe cât credeam. 

M-am trezit obosită. „Visele haotice despre o 
gaşcă de bărbaţi şi siluete întunecate care 
pluteau în jurul meu mă făcuseră să mă agit 
toată noaptea. După ce am primit mesajul lui 
Emil, am hotărât că trebuia să-mi acord o 
noapte ca să mă gândesc la unele lucruri 
înainte să îl sun. 

După ce am făcut duş şi m-am îmbrăcat, am 
coborât la parter şi mi-am luat telefonul. Emil 
mi-a răspuns imediat. 

— Evie? 

Părea neliniştit, răvăşit. 

— Bună. 

— Evie, îmi pare rău pentru tot ce s-a 
întâmplat ieri. 

— Da, a fost o după-amiază grea. 

— Vreau să discut cu tine, a spus el pe un 
ton îngrijorat. Ce faci azi? Pot să trec pe la 
tine? 

Am ezitat, gândindu-mă la avertismentele lui 
Alex, dar le-am ignorat. 

— Da, poţi să treci pe aici. Şi eu vreau să 
discut cu tine. 

Emil părea uşurat. 

— Ajung în zece minute. 

— OK, ne vedem curând. 

Am încheiat apelul, mi-am cuprins faţa cu 
mâinile şi m-am întrebat în ce mă băgăm. l-am 
dat un mesaj lui Alex, ca să-l anunţ că Emil 
venea la mine. 

Am deschis una din cărţile mele de 
psihologie şi am început să citesc, dar nu 
înţelegeam nimic din ce era scris acolo. 
Reciteam un paragraf pentru a zecea oară, 
când am auzit o bătaie în uşă şi m-am ridicat 
ca să răspund. 

Emil stătea în faţa uşii, cu cearcăne la ochi şi 
părul ciufulit. Nu-l mai văzusem niciodată atât 
de neîngrijit. De fapt, părea deprimat. l-am 
făcut semn să intre. Când a intrat, am închis 
uşa şi el m-a urmat spre canapele. S-a aşezat, 
iar eu am luat loc în faţa lui, pe fotoliu. 

Părea nesigur. 

— Mulţumesc că m-ai primit, a spus el. Ştiu 
că n-am nicio scuză pentru cum m-am purtat 
ieri şi vreau să-mi cer iertare pentru asta. 

Mi-am Încrucişat picioarele. 

— Ce s-a întâmplat? am întrebat eu, 
pretinzând că Alex nu fusese în aceeaşi 
sufragerie seara trecută, spunându-mi că Emil 
era un tip rău. 

— Mi-am pierdut cumpătul când l-am văzut 
pe Alex la cinema, mi-a explicat el. N-am cum 
să mă justific, n-ar fi trebuit să o fac, mai ales 
cu tine acolo. 

M-am uitat atent la chipul lui, căutând 
semnele care mi-ar fi putut spune că mă 
minţea. 

— Ce vrei să spui? am întrebat eu. Ce 
legătură am eu cu asta? 

Emil şi-a trecut degetele prin păr. 

— Alex şi cu mine nu ne înţelegem, iar eu n- 
ar fi trebuit să te bag la mijloc. Ultimul lucru pe 
care îl vreau este să te rănesc, Evie. 

l-am pus întrebarea la care nu primisem un 
răspuns detaliat în ziua precedentă. 

— De unde vă cunoaşteţi? 

Emil şi-a frecat faţa cu mâinile. 

— Ne-am cunoscut când eram mai mici. Nu 
ne-am înţeles nici atunci. Nu ne înţelegem nici 
acum. 

— l-ai făcut ceva care să-l focă să creadă că 
eşti periculos? am întrebat eu. 

Emil a râs sec. 

— Par periculos? 

— Nu, i-am spus eu, observând că îmi 
răspundea la întrebare cu o alta. Dar la 
cinema, Alex părea destul de convins că n-ar 
trebui să fiu prin preajma ta. 

Nu i-am spus de loate lucrurile aflate de la 
Alex cu o seară în urmă. 

Emil a scuturat din cap. 


222 


— Alex are părerile lui. Ce contează este 
ceea ce simţi tu. Crezi că sunt periculos? 

L-am evaluat un minut, gândindu-mă la 
spusele lui Alex şi la sentimentele mele. Alex 
avea tendinţa să exagereze şi părea să creadă 
că eram incapabilă să am grijă singură de 
mine. Totuşi, avusesem dintotdeauna instincte 
bune, iar când venea vorba de Emil, nu mă 
simţeam ameninţată. Nu excludeam ceea ce- 
mi spusese Alex, dar nici nu lăsam frica să-mi 
dicteze alegerile. De acum înainte, voi afla 
ambele versiuni ale poveştii. Asta nu însemna 
că eram liniştită în preajma lui Emil şi încă 
voiam să pun multe întrebări, dar aveam 
destul timp să primesc răspunsuri. Emil s-a 
uitat ferm în ochii mei, iar eu am decis. 

— Nu, am spus eu hotărâtă. Nu cred. 

Emil îşi ţinea umerii încordaţi, ca şi când ar 
mai fi aşteptat ceva. 

— Este bine, a spus el încet. 

Mi-am lăsat mâinile în poală şi l-am privit în 
ochi. 

— Nu ştiam că Alex va fi la cinema. Sunt 
sigură că şi tu ai fost surprins să-l vezi, pentru 
că el şi cu mine fuseserăm împreună. 

Lui Emil i-a căzut faţa, ca şi când l-aş fi lovit. 

— Da, n-a fost uşor, a recunoscut el. 

Am respirat adânc. 

— Ei bine, sunt sigură că nu se va mai 
întâmpla. Data viitoare nu-ţi va mai fi greu să- 
mi spui ce se întâmplă, am zis eu. 

Şocul i s-a citit pe chip. 

— Data viitoare? a întrebat el. 

Am încercat să mă port ca şi când ar fi fost 
evident. 

— Da, data viitoare. Ţi-ai cerut scuze, le 
accept. Credeai că ne vom despărţi din cauza 
unei certe stupide pentru fostul meu prieten? 

Am rostit cuvintele, ştiind cât de derutante 
trebuie să fi părut, mai ales după felul în care 
reacţionasem ieri, când motivul principal 
pentru care am vrut să mă despart de Emil era 
că iubea pe altcineva. 

Surprinderea de pe chipul lui Emil nu a 
dispărut. 

— N-am ştiut ce voiai. După ce ai ieşit din 
maşină... şi lucrurile pe care le-ai spus, apoi nu 
m-ai sunat aseară. Am crezut că va trebui să 
mă umilesc măcar câteva zile. 

Am râs. 

— Nu sunt genul ăla de fată, l-am asigurat 
eu. Nu-mi place drama mai mult decât le place 
băieţilor. 

Emil a zâmbit. 

— Asta e unul dintre multele motive pentru 
care îmi place de tine. 

l-am zâmbit şi eu şi am tăcut preţ de câteva 
minute. Mi-am dat seama că Emil mai voia să 
spună ceva, dar că îi venea greu să-şi 
găsească cuvintele. 

— Evie, a rostit în cele din urmă. Mai trebuie 
să-ţi spun ceva. 

Emil s-a ridicat şi a venit spre fotoliul pe care 
stăteam. A îngenuncheat în faţa lui ca să se 
uite în sus, la mine, iar mâinile lui de pe 
braţele scaunului m-au făcut să mă simt 
captivă - ceea ce, având în vedere lucrurile pe 
care mi le spusese Alex, m-a neliniştit puţin. 

— leri ai zis ceva şi aş vrea să... te lămuresc. 
Nu ştiu cum să-ţi spun şi am stat treaz toată 
noaptea ca să-mi dau seama. Nu cred că are 
mai mult sens acum, dar, iată. Ai spus că eu ti- 
am zis că sunt îndrăgostit de altcineva, dar nu 
sunt. Nu la asta m-am referit. Cassandra face 
parte din trecutul meu, dar timpul nostru 
împreună s-a încheiat. Singura persoană pe 
care o vreau, singura pe care o iubesc, eşti tu. 

Am rămas cu gura căscată, şocată. După 
cearta de ieri, după toate lucrurile în privinţa 
cărora mă avertizase Alex, Emil îmi spunea că 
mă iubeşte. Şi ne cunoşteam doar de o 
săptămână. Cum trebuia să-i răspund? Emil se 
purta la fel de nebuneşte ca Alex. Eram sigură 
că expresia mă trăda din nou, iar Emil ştia ce 
simţeam. Când nu i-am răspuns, Emil m-a luat 
de mână şi a continuat să vorbească. 

— Nu cred că mi-am exprimat sentimentele 
prea bine când am fost în excursie. Vreau să 
fiu clar. M-am îndrăgostit de tine, Evie. Aseară, 
când am crezut că te-am pierdut, am simţit că 
îmi pierd minţile. Am aşteptat toată viaţa ca să 
fiu cu tine şi nu mai vreau să te pierd. Am 
nevoie de tine. Şi, mai mult de-atăt, te iubesc. 

Eram complet uimită. După câteva secunde, 
am rupt tăcerea cu o voce blândă: 

— Eu... nu ştiu ce să spun. 

Chipul lui era plin de compasiune. 

— Nu trebuie să spui nimic. Ştiu că sunt 
multe de asimilat. Simţeam nevoia să-ți 
mărturisesc asta. 

Am dat din cap. 

— Mulţumesc!, am şoptit eu. 

Emil s-a aplecat în faţă şi m-a sărutat pe 
obraz. 

— Nu, eu îţi mulţumesc pentru că m-ai 
ascultat. Pentru că mi-ai mai dat o şansă. 

Am zâmbit când i-am observat cearcănele şi 
m-am întrebat dacă apucase să doarmă. 

— Ar trebui să te culci, pari foarte obosit. 

— Sunt, mi-a confirmat el. N-am dormit. Mi- 
am făcut prea multe griji pentru tine. Pentru 
noi. 

— Ei bine, acum nu mai trebuie să-ţi faci griji 
în privinţa asta, i-am spus eu. 

S-a frecat la ochi. 

— Nu vreau să te părăsesc. 

Nu voiam să creadă că încercam să scap de 
el, dar fusese un weekend lung şi aveam 
nevoie de ceva timp singură. Am luat o decizie 
de moment. Peste câteva zile, părinţii mei 
urmau să se ducă la dunele de nisip. Trebuia 
să plec de aici ca să mă pot gândi la toate. 
Excursia cu cortul era scuza perfectă. 

— Ştiu, dar am o tonă de teme de făcut 
înainte de a pleca, am spus eu. 

Emil era nedumerit. 

— Să pleci? Unde te duci? N 

— În vacanță, cu părinții mei. În fiecare an 
ne ducem în Idaho, cu cortul. Voiam să-ți spun 
mai devreme, dar am uitat. 

A părut nemulțumit. 

— Cât timp vei fi plecată? a întrebat. 

Nu gândisem atât de departe şi, rapid, am 
luat o hotărâre. 

— Plec joi dimineaţă devreme şi mă întorc 
duminică, am spus eu. 

— N-ai să rămâi în urmă la cursuri? a 
întrebat el. 

M-am gândit la asta un minut, pentru că nu 
luasem temele în considerare acum cinci 
secunde, când hotărâsem să plec în excursie. 

— Nu, joi am doar două cursuri şi semestrul 
abia a început. Pentru cele mai multe teme 
trebuie să citesc şi să scriu eseuri, dar am să- 
mi iau laptopul cu mine şi am să lucrez cât am 
să stau acolo, am spus eu. 

l-a căzut faţa. 

— Te mai văd înainte să pleci? 

— Nu ştiu, i-am spus eu. Te anunţ dacă am 
timp să ne întâlnim. 

Expresia lui nu s-a schimbat. 

— Bine. 

Am zâmbit. 

— Du-te acasă şi odihneşte-te. 

— Mulţumesc. 

Buzele i s-au mişcat într-un zâmbet obosit şi 
s-a aplecat să mă sărute uşor. In ciuda tuturor 
lucrurilor pe care mi le spusese Alex, chiar şi 
un sărut scurt cu Emil încă fac ea legătura 
dintre noi să clocotească. 

— Te sun când mă întorc, am promis eu. 

El s-a ridicat şi s-a îndreptat spre uşa de la 
intrare. 

— Va fi un weekend lung fără tine, a oftat el. 

— Şi eu simt la fel, i-am spus. Ne vedem 
curând. 

Am urmărit cum uşa s-a închis şi am încuiat- 
o în urma lui. M-am rezemat de ea şi am 
inspirat adânc de câteva ori. Una peste alta, 
toate se  desfăşuraseră mai bine decât 
anticipasem, iar eu abia aşteptam să plec 
pentru o vreme, ca să-mi limpezesc mintea. 
Am luat telefonul şi am anunţat-o pe mama că 
îi voi însoţi pe ea şi pe tata în camping 
săptămâna asta. 


Capitolul 12 


— Cat ai să fii plecată? m-a întrebat Jasmine. 
Îmi făceam bagajele pentru călătoria mea de 
ultim minut. Îi povestisem lui Jasmine despre 
incidentul de la cinematograf şi despre 
despărţirea şi împăcarea mea cu Emil. Am 
exclus în mod convenabil discuţia nebunească 

avută cu Alex. Când mă gândeam la ea, nici nu 
era de mirare că simţeam nevoia să plec. 

— Mă întorc duminică, am răspuns eu. 

Am luat un teanc de pantaloni şi de tricouri 
şi le-am pus în valiză. Mai devreme în acea zi, 
schimbasem uleiul de la Mustang, verificasem 
transmisia şi lichidul de frână şi îmi umplusem 
radiatorul, ca să mă asigur că maşina era 
pregătită pentru lungul drum spre Idaho. 

— Încă nu-mi vine să cred că Alex a apărut, 
a spus Jas, privindu-mă cum îmi făceam 
bagajul. Şi ce era în mintea lui Emil când ţi-a 
spus că iubeşte pe altcineva, înainte să se 
răzgândească şi să-ţi spună că te iubeşte pe 
tine? 

Am ridicat din umeri, ca şi când i-aş fi spus 
că nu ştiam, dar, în realitate, mă gândeam la 
lucruri mai importate - cum ar fi de unde ştia 
Alex atât de multe despre ce se întâmpla în 
viaţa mea, mai multe decât mine? Care erau 
adevăratele intenţii ale lui Emil? Şi, cel mai 
important, trebuia oare să am încredere în 
vreunul din ei? 

Jasmine s-a uitat la ceas. 

— Rahat, am să  întârzii la cursul de 
anatomie umană, astăzi examinăm cadavre. 

Am strâmbat din nas. 

— Bleah! Distracţie plăcută. 

Jasmine a zâmbit şi a ieşit din cameră. Am 
auzit-o scotocind prin rucsacul ei şi, imediat 
după aceea, mi-a strigat: 

— Pa, distracţie plăcută la dune! Ne vedem 
când te întorci. 

Am auzit uşa închizându-se în urma ei. 

In mintea mea, am făcut o listă cu tot ce-mi 
trebuia, ştiind că precis voi uita ceva. Tocmai 
îmi puneam în valiză peria de păr şi fardurile, 
când am auzit o bătaie în uşă. M-am gândit că, 
probabil, era Jasmine; avea obiceiul de a uita 
lucruri acasă - inclusiv cheile ei. Am coborât în 
fugă scările. Când am deschis uşa, Alex se 
sprijinea cu ambele mâini de tocul uşii şi mă 
fixa cu privirea, cu ochii lui strălucitori de un 
verde deschis. Era superb, dar expresia de pe 
chipul lui părea să mă dojenească. 

— Aveai de gând să-mi spui despre planurile 
tale de vacanţă? 

L-am privit cu ochi mari, prefacându-mă 
surprinsă. 

— Oh, iată! Unul din sufletele mele pereche 
este aici. 

— Nu e deloc amuzant, Evie, a spus Alex. De 
ce nu mi-ai zis că aveai de gând să pleci? 

Am stat în pragul uşii şi am oftat, 
întrebându-mă cât timp trebuia să-l mai implic 
pe Alex în toate aspectele vieţii mele. 

— Mă duc în excursie la dunele de nisip din 
Idaho, cu părinţii mei, am spus eu. Nu ştiam că 
trebuia să dau o declaraţie de presă. 

El şi-a dat ochii peste cap şi a intrat, 
neinvitat, în casă. 

— Având în vedere situaţia prezentă, ar fi un 
avantaj să ştiu unde eşti, a spus el, trecând pe 
lângă mine. Ştii, în caz că vrei să mai trăieşti. 

Am ridicat din umeri, încă nesigură dacă 
ameninţarea despre care vorbea Alex exista 
măcar. Emil părea îndrăgostit lulea de mine 
când a venit să-şi ceară scuze. 

— Ei bine, acum ştii unde plec, aşa că nu e 
nicio problemă. M-am gândit la asta timp de un 
minut. Dar de unde ştiai că plec? 

Peste umăr, mi-a aruncat o privire 
condescendentă, care părea să-mi indice că 
trebuia să ştiu deja răspunsul la întrebare. 

— O, stai, probabil tot aşa cum ai ştiut 
despre despărţirea mea de Emil şi despre 
limonada din pahar, în loc de Sprite. Am 
dreptate? 

El a rânjit. 

— Mi-ai trimis un mesaj înainte să vină Emil. 
Eram afară şi am auzit toată conversaţia. De 
ce nu-ţi ţii ferestrele închise? 

Faptul că trăsese cu urechea mă deranja. 

— Dacă voiai să ţin ferestrele închise, poate 
că ar fi trebuit să rămâi prin preajmă şi să-mi 
dai mai multe instrucţiuni de-a lungul verii. 

l-a căzut faţa şi, pentru o secundă, am 
regretat că spusesem ceva care să-l rănească. 

— Sunt multe lucruri pe care ar fi trebuit să 
le fac diferit, a spus el când s-a aşezat pe 
canapea, iar eu l-am urmat, gândindu-mă dacă 
să stau sau nu lângă el. 

Din nefericire, cinismul meu nu-mi afectase 
hormonii; dar de vreme ce sentimentul nu 
părea mutual, m-am aşezat la celălalt capăt al 
canapelei, lăsând o pernă între noi. 

Am tăcut amândoi, până când el m-a 
întrebat: 

— Când vrei să pleci? 

— În noaptea asta, de fapt, dimineaţa 
devreme. Conduc mai bine când nu e cald 
afară, am spus eu, amintindu-mi cât de mult 
nu-i plăcea lui Mustangul meu sau faptul că nu 
avea aer condiţionat. 

— Ei bine, nu trebuie să-ţi faci griji în 
privinţa asta. O să luăm Audi-ul. 

Am ridicat din sprâncene, nedumerită. 

— Despre ce vorbeşti? 

El s-a lăsat pe spate pe canapea şi şi-a întins 
picioarele în faţă, pe podea. 

— In mod sigur nu merg în sauna ta clasică 
douăsprezece ore, tocmai până în Idaho, m-a 
luat el peste picior. 

Am început să râd. 

— Ce? Crezi că vii cu mine? 

Hohotele mele au devenit din ce în ce mai 
isterice. 

Acum era rândul lui Alex să pară nedumerit. 

— Bineînţeles că vin. Doar nu crezi că te-aş 
lăsa să pleci singură, când eşti urmărită? 

M-am oprit din râs când mi-am dat seama că 
vorbea serios. 

— Oh, nu! am spus eu, fluturând din mâini în 
faţa mea şi scuturând din cap. Tu nu vii în 
vacanţa mea cu familia. 

— Ba da. Vin. 

Am râs din nou. 

— Cred că glumeşti. 

L-am fixat cu privirea, cu gura pe jumătate 
deschisă. Alex mă privea serios, iar eu mi-am 
dat seama că nu avea de gând să se 
răzgândească. Trebuia să-l fac eu să renunţe. 

— Ascultă - tata nu are armă, dar dacă te 
apropii de rulota lor, va găsi una pentru mama, 
ca să te poată împuşca ea. Nu vreau ca mama 
să fie acuzată de crimă, cu toate celelalte 
lucruri care se întâmplă. 

Alex s-a încruntat, perplex. 

— De fiecare dată când am vorbit cu ea la 
telefon, mama ta părea să mă placă. 

M-am uitat la el cu ochi mari, întrebându-mă 
cât de tâmpit putea fi. 

— Da, când eram împreună, înainte să pleci. 
Acum ea crede că eşti nenorocitul care i-a 
frânt inima singurului ei copil. 

Nu avea rost acum să vorbesc frumos 
despre asta. 

Alex s-a crispat şi nu a spus nimic, dar 
hotărârea i s-a citit din nou pe chip. 

— Îmi dau seama că asta ar putea fi o 
problemă, dar pot să mă descurc. Sunt destul 
de fermecător. 

Am pufnit. 

— În mod evident, nu-l cunoşti pe tata. În 
afară de tentativa de crimă, cum ar trebui să le 
explic de ce te-am adus pe tine şi nu pe iubitul 
meu adevărat, Emil? Sunt convinsă că o să 
creadă toată chestia asta un pic ciudată. 

S-a gândit la ce i-am spus. Eram destul de 
sigură că eu câştigasem disputa şi că puteam 
continua să îmi fac bagajele, dar el mi-a zis: 

— Va trebui să rezolvăm lucrurile astea când 
ajungem acolo. Nu pleci singură. 

Asta m-a enervat. Nu mi se spunea ce să 
fac. 

— Alex, în seara asta mă urc în maşină şi 
plec. Mâine după-amiază o să fiu în maşina 
mea, cu nisip în urechi, fără să mă gândesc la 
tine sau la Emil. Mă duc singură, chiar dacă 
pentru asta trebuie să te leg şi să te las în 
pivniţa casei tale. 

Expresia lui Alex era dură. 

— Bine. Dacă asta vrei, n-o să te opresc, dar 
îţi dai seama la ce pericol te expui? 

Am ridicat din sprâncene şi mi-am întins 
mâinile în faţă. 

— De fapt, nu ştiu. Nu mi-ai dat niciun 
detaliu. Dacă cei care mă urmăresc vor să o 
facă până în Idaho, e fantastic. Poate vor 
căpăta nişte cartofi şi o vacanţă frumoasă. 

Alex a scrâşnit din dinţi. 

— Tu nu înţelegi cât de reală e situaţia, 
Evangeline. Faptul că ai putea muri ar trebui să 
te îngrijoreze mai mult. 

Am ridicat indiferentă din umeri. 

— Dacă vrei să-mi dai nişte detalii, 
Alexander - i-am rostit numele pe acelaşi ton 
condescendent pe care îl folosise el ca să-l 
pronunţe pe al meu aş fi mai mult decât 
bucuroasă să-ţi ascult raţionamentul, dar până 
când nu vei fi dispus să-mi dai nişte detalii, nu 
vii cu mine. 

El era furios şi nu mi-a răspuns, l-am 
considerat tăcerea un răspuns. 

— OK, am zâmbit eu, ne vedem săptămâna 
viitoare. 

Supărarea nu i-a dispărut de pe chip când s- 
a ridicat şi s-a îndreptat spre uşă. L-am urmat. 
S-a întors când a ieşit şi mi-a zâmbit prefăcut. 

— Drum bun, a spus. 

— Nu-ţi face griji pentru mine, o să fiu bine, 
l-am asigurat eu. Ne vedem curând. 

A plecat, mormăind ceva ce nu am înţeles. 

Am plecat spre Idaho miercuri noaptea. Mi- 
am pus în priză ipodul şi am cântat împreună 
cu Coldplay şi Green Day, în vreme ce 
încercam să mă gândesc la tot ce se întâmpla 
cu Alex şi Emil. Muzica şi gândurile mele m-au 
ţinut ocupată tot drumul şi am ajuns la ieşirea 
de pe autostradă spre dunele de nisip din St. 
Anthony la ora unsprezece dimineaţa. Când am 
virat pe drumul care şerpuia spre campingul de 
lângă Lacurile Egin, unde stăteau părinţii mei, 
un sentiment de uşurare m-a copleşit la gândul 
că mă puteam relaxa cu oamenii care mă 

iubeau. Am mers prin camping până când am 
găsit rulota părinţilor mei şi remorca de marfă 
anexată pe care o foloseau ca să-şi transporte 
ATV-urile, vehiculul de nisip şi motocicleta 
tatălui meu. 

Unii oameni cred că nu campezi cu adevărat 
până nu ai parte de un cort, saci de dormit, 
pământ şi câteva muşcături de insecte. Nu m- 
am numărat niciodată printre acei oameni. 
Sunt foarte fericită în rulota de zece metri a 
părinţilor mei, care are un cuptor cu 
microunde, televizor, DVD player, pat, apă 
curentă, baie, încălzire şi aer condiţionat. Îmi 
place să campez la fel de mult ca oricine, dar 
nu văd de ce artrebui să sufăr pentru asta. 

Când am coborât din maşină, m-am rezemat 
de portieră pentru un minut, ca să respir 
mirosul aspru al nisipului, amestecat cu 
motorină şi ulei de motor. Am zâmbit când am 
privit împrejur la cele patru mii cinci sute de 
hectare de nisip galben şi auriu care se ridica 
în toate direcţiile. În unele locuri, dunele 
păreau că ar fi putut să atingă norii. Chiar şi cu 
zgomotul motocicletelor, ATV-urilor Şi 
vehiculelor de nisip, dunele tot erau mai 
liniştite decât oricare alt loc în care fusesem 
vreodată. Majoritatea deciziilor importante din 
viaţa mea fuseseră luate la aceste dune. 
Simţeam că aici puteam să gândesc mai bine 
decât oriunde în altă parte. 


236 


Am încuiat maşina şi am început să-mi scot 
bagajele din portbagaj. Rulota fusese fixată, iar 
cricurile, montate. Marchiza, Scaunele pliante, 
cratiţele şi toate celelalte articole de camping 
erau deja afară. Luam ultimele lucruri din 
portbagaj, când am auzit-o pe mama strigând: 

— Evie! 

Am zâmbit, fericită să-i aud vocea familiară 
şi să ştiu că eram într-un loc în care mă 
simţeam în siguranţă, chiar dacă Alex spunea 
că nu eram. Am alergat spre ea, iar mama şi-a 
întins braţele şi m-a îmbrăţişat strâns. Când 
mi-a dat drumul, i-am spus: 

— Mi-a fost dor de tine! 

— Mie mi-a fost şi mai dor de tine. A zâmbit 
şi m-a mai îmbrăţişat o dată rapid. Mă bucur că 
ai venit. 

Tata a apărut de după colţ. Mi-a zâmbit când 
m-a văzut. 

— Cum merge maşina? 

— Bine. N-am avut nicio problemă cu ea. 

El a dat din cap. 

— Cât stai aici, am să o verific eu. 

— Mulţumesc, tată. 

Mi-a luat bagajele şi le-a dus în rulotă, în 
timp ce mama m-a luat de mână şi m-a condus 
spre scaunele de sub marchiză. 

— Mă bucur atât de mult că ai hotărât să vii! 
Eşti sigură că nu pierzi nimic important la 
şcoală? 

— Nu săptămâna asta. Mi-am adus laptopul 
ca să pot lucra la nişte eseuri şi am ceva de 
citit, dar asta este tot. 

— Bun. Suntem foarte fericiţi că eşti aici! 

— Şi eu, i-am răspuns şi m-am rezemat de 
spătar. Chiar aveam nevoie de asta. 

Expresia de pe chipul ei s-a transformat într- 
una de îngrijorare. 

— S-a întâmplat ceva? 

M-am gândit la ce ar fi trebuit să spun. Sunt 
îndrăgostită de fostul meu iubit, care probabil 
e nebun şi crede că este sufletul meu pereche 
şi care insistă să rămână în viaţa mea, ca să 
mă protejeze de actualul meu iubit, care ar 
putea sau nu să fie periculos. Şi nu ştiu dacă 
pot să am încredere în vreunul din ei. Nimic în 
neregulă, chiar nimic. In schimb, am oftat. 

— Probleme cu băieţii, ştii tu. Mă bucur că 
iau o pauză. 

— Oh, scumpo, pot să te ajut cu ceva? m-a 
întrebat ea. Vrei să vorbeşti despre asta? 

M-am crispat, ştiind că nu puteam spune 
nimic fără ca mama să creadă că am 
înnebunit. 

— Nu chiar acum, poate mai târziu. 

Ştiam că probabil va trebui să vorbesc cu ea 
despre băieţi cândva în timpul excursiei, aşa 
că, dacă se întâmpla asta, aş fi putut să-i spun 
că Umil îmi zisese că era încă îndrăgostit de o 
altă fată. În drum spre dune, in-am gândit la 

Emil Si am hotărât că încă voiam să aflu mai 
multe despre sentimentele lui. 

— Bine, mi-a spus mama în timp ce m-a 
mângâliat pe picior. 

— Cum sunt lucrurile acasă? am întrebat eu, 
schimbând subiectul. 

— Bune. Alţi câţiva prieteni de-ai tăi se 
căsătoresc; ţi-am adus invitaţiile. 

Toţi prietenii mei păreau că se grăbesc să se 
căsătorească. Parcă nu-şi dădeau seama că 
aveau doar optsprezece ani şi că trebuiau să 
trăiască împreună cu persoana cu care se 
căsătoreau pentru următorii şaizeci de ani. 
Mama ştia ce părere aveam despre asta şi a 
continuat: 

— Tipul care s-a oprit la benzinărie ca să te 
caute nu s-a mai întors. Nici ceilalţi din oraş nu 
l-au mai văzut. Le-am spus tuturor să fie 
atenţi. 

Doar într-un orăşel era posibil aşa ceva. Nu 
m-ar fi surprins dacă mama i-ar fi făcut 
portretul-robot şi l-ar fi pus la avizierul 
magazinului alimentar. 

Cu toate astea, eram uşurată să aud că nu 
se întorsese. Speram ca părinţii mei să fie în 
siguranţă. 

— Asta e bine; probabil a fost o coincidenţă 
sau ceva de genul ăsta, am minţit eu. 

Ştiam că nu mă crede, dar voia să o facă, iar 
asta era ceea ce conta. 

— Ai mâncat de prânz? m-a întrebat ea. 

— Încă nu, am răspuns. 

Ea a zâmbit şi s-a ridicat. 

— Am adus toate mâncărurile tale preferate. 
Ce vrei? 

Punctul central al vieţii mamei mele era să-i 
ajute pe alţii. 

Asta era unul dintre lucrurile care mă făceau 
să o iubesc, dar şi să simt că profitam de ea. 

— Nu trebuie să-mi pregăteşti nimic, pot să- 
mi iau singură. 

Ea s-a încruntat. 

— Nu mai am ocazia să-ţi gătesc, aşa că o 
să-ţi pregătesc masa de prânz. 

Am dat aprobator din cap. 

— OK, merge un sandvici, nu prea mi-e 
foame. 

Mi-a zâmbit, bucuroasă să fie bucătarul meu 
personal. 

— Asta e bine. La cină avem pizza făcută la 
cratiţă. 

Am râs în sinea mea, dându-mi seama că 
probabil pregătise meniul pentru întreaga 
drumeţie în funcţie de mâncărurile mele 
preferate. Era cea mai bună mamă. A dispărut 
în rulotă şi a apărut din nou după zece minute 
cu un sandvici cu brânză şi şuncă, împreună cu 
tatăl meu. Cât am mâncat, mama mi-a pus 
întrebări despre Jasmine, Zach şi despre 
cursurile mele. Eram obosită după lunga 
călătorie şi m-ara ghemuit într-unul dintre 
şezlongurile de sub marchiza rulotei şi am 

adormit. M-am trezit o oră mai târziu şi mi-am 
întins mâinile şi picioarele. Tata a observat că 
m-am trezit şi m-a întrebat dacă voiam să 
merg cu el. Abia aşteptam să mă urc în ATV şi 
mi-am luat casca şi mănuşile din rulotă. l-am 
făcut semn cu mâna mamei şi am strigat: 

— Ne întoarcem. 

M-am dus spre partea laterală a rulotei, 
unde se aflau o Yamaha Banshee neagră, un 
vehicul de nisip galben, făcut la comandă, şi 
motocicleta tatei, o Honda CR-500 roşie. Eram 
bucuroasă că ai mei aveau ATV-ul şi vehiculul 
de nisip pe care le puteam folosi când 
mergeam cu ei în călătorii. 

Mi-am pus casca şi am pornit ATV-ul; tata a 
făcut la fel, pornindu-şi cu piciorul motocicleta. 
Vehiculele au prins zgomotos viaţă. Tata a 
demarat, iar eu l-am urmat spre intrarea în 
zona de cursă a dunelor. Am accelerat rapid şi 
am sărit peste micile dâmburi din nisip. 
Dâmburile luau naştere când nivelul apei din 
lac se ridica şi se extindea spre zona de cursă 
a dunelor. 

M-am ghemuit deasupra scaunului când am 
condus peste dâmburi, ca să nu fiu aruncată 
din Banshee când ATV-ul escalada şi cobora 
nisipul. 

Ne-am îndreptat spre capătul vestic al 
dunelor. Tata mergea în faţa mea, ca să 
găsească cele mai bune rute pentru ATV-ul 
meu. Pe o motocicletă, tata poate merge 

oriunde, dar Banshee-ul este mai lat şi mai 
greu de controlat peste dunele abrupte. In 
vreme ce îl urmam, nu m-am gândit decât la 
cât de mult îmi plăcea să merg împreună cu 
tata. Nu aveam multe în comun, dar 
Mustangurile şi motocicletele creau o legătură 
între noi. După o oră de mers, ne-am oprit în 
vârful unei dune din partea opusă lui 
Chokecherry Hill, un munte masiv din nisip, 
care se înălța la peste o sută cincizeci de 
metri, cea mai înaltă dună din St. Anthony. 

Cel puţin treizeci de oameni mergeau pe 
dună. Duna era atât de înaltă, încât 
motocicliştii semănau cu nişte insecte care se 
agitau pe nisip. Alţi câţiva motociclişti stăteau 
la poalele dealului, urmărindu-i pe cei care 
încercau să escaladeze duna. Tata a urcat 
rapid spre vârful lui Chokecherry Hill. L-am 
urmat de câteva ori înainte să rămân la poale 
şi să-l privesc cum trece în viteză pe lângă tipi 
de două ori mai tineri ca el. 

Mi-am scos casca şi mănuşile şi m-am 
aşezat pe Banshee ca să-l privesc pe tata 
întrecându-se cu ceilalţi ţipi până în vârful 
dunei. Erau şi câteva fete pe acolo, dar era dar 
că le interesa mai mult flirtul decât să 
gonească printre dune. Mi-am simţit telefonul 
vibrând în buzunar şi l-am scos. Aveam un nou 
mesaj. Am atins ecranul ca să-l citesc. 

Nu te-am văzut înainte să pleci. Mi-e dor de 
tine. Emil. 

Am zâmbit şi m-am gândit că era drăguţ că 
se gândea la mine. Ştiam că tata avea să mai 
gonească o vreme şi am hotărât că, pentru a 
ţine pasul cu şarada relaţiei, trebuia să-l sun 
pe Emil. 

Telefonul a sunat de trei ori. 

— Evie! a răspuns el, părând puţin surprins. 
Ce faci? 

— Bine, am spus eu. 

Zgomotul motocicletelor şi vehiculelor de 
teren aproape îmi acoperea vocea. 

— Unde eşti? m-a întrebat el. Nu te aud prea 
bine. 

— Îmi pare rău, sunt la dunele de nisip, am 
răspuns eu strigând. 

Probabil că nu era cea mai bună idee să dai 
un telefon lângă cea mai aglomerată dună, dar 
îmi dădea şansa să-l asigur de relaţia noastră. 

— Ce? Unde? a întrebat din nou Emil. 

— La dunele de nisip St. Anthony din Idaho. 

Zgomotul s-a atenuat puţin când unul dintre 
ATV-urile mai gălăgioase a părăsit zona şi a 
urcat rapid pe Chokecherry. 

— Oh, cum merg lucrurile? Eşti de mult 
acolo? a întrebat el. 

— Am ajuns aici acum câteva ore. Am ieşit la 
curse împreună cu tata. 

— Sună grozav, a spus, părând că încerca să 
fie entuziasmat. Deci, mai rămâi acolo câteva 
zile? 


243 


— Da, până duminică, am răspuns eu. Am 
primit mesajul tău. Cum stau lucrurile în 
Gunnison? 

— Ca de obicei, mi-a spus el. Era mai bine 
dacă erai aici. Am zâmbit fără să vreau. Chiar 
încerca să se asigure că ştiam că îi păsa de 
mine. 

— Nu lipsesc mult, i-am promis eu, 
încercând să o spun într-un fel care să-i dea de 
înţeles că şi mie îmi era dor de el. 

Am făcut o pauză când câteva ATV-uri de 
lângă mine au pornit motoarele, iar eu abia 
auzeam ceva. 

— E cam mult zgomot, ar trebui să plec, am 
spus. 

El a răspuns ceva ce nu am înţeles din cauza 
vacarmului, aşa că, în schimb, i-am strigat: 

— Ne vedem curând! Pa. 

Şi am încheiat apelul. 

L-am privit pe tata urcând munteleşi sărind. 
Era distractiv să-i vezi pe toţi tinerii cu 
motociclete mai noi emoţionaţi să facă 
săriturile pe care le făcea tata. Erau mai 
nesăbuiţi, dar părea că experienţa câştiga în 
faţa prostiei. Când tata a terminat cursa, ne- 
am îndreptat înapoi spre tabără. 

Ne-am întors la rulotă cam pe la patru după- 
amiaza. Am parcat lângă rulotă şi mi-am scos 
casca şi mănuşile. Am auzit-o pe mama 
vorbind; părea că vorbeşte la telefon. Am ocolit 
până la intrarea în rulotă şi am observat pe 

cineva stând sub marchiză împreună cu ea, cu 
spatele spre mine. Neliniştită, mama s-a uitat 
la mine. Am ridicat din sprâncene, întrebându- 
mă care era problema. Probabil că cineva 
dintr-o tabără învecinată venise în vizită. 

— Evie! Te-ai întors! a spus ea cu un 
entuziasm pronunţat. Ai un musafir. 

A ridicat din sprâncene şi un rid adânc i s-a 
format pe frunte când şi-a înclinat capul spre 
persoana de pe scaunul din faţa ei. 

Ar fi trebuit să-l recunosc încă dinainte să-i 
văd faţa, dar scaunul mare de camping îmi 
bloca vederea. El s-a întors uşor, cu soarele 
reflectându-i-se în părul negru şi în ochii de 
smarald. Eram furioasă. 

— Bună, Evie, mi-a spus el şi a încercat să 
fie cât mai fermecător posibil când mi-a zâmbit 
larg. 

Nu aveam nicio îndoială că şarmul era 
singurul motiv pentru care mama îi permisese 
să rămână în tabără de îndată ce aflase cine 
era. Din câte ştiau părinţii mei, Alex nu mai 
făcuse parte din viaţa mea după ce ne-am 
despărţit. 

Vocea îmi era joasă şi supărată, iar ochii 
mijiţi într-o linie furioasă. Am întrebat printre 
dinţi: 

— Alex, ce cauţi aici? 

Când mi-a recunoscut tonul, buzele i-au luat 
forma unui zâmbet cunoscător. 

— Un prieten venea în direcţia asta şi mi-am 
amintit cum mi-ai spus că vei fi la St. Anthony 
şi că ar trebui să vin să te văd şi să-ţi cunosc 
părinţii. 

A trebuit să-mi muşc limba ca să nu ţip 
„Mincinosule!” şi alte câteva cuvinte alese. l- 
am aruncat o privire urâtă, pe care mama a 
remarcat-o. 

— Bine. Ea este mama mea, Karen. 

Ca la un semn, tata a apărut de după colţ, 
încă îmbrăcat cu pantalonii lui intimidanţi din 
piele neagră, cu bocancii negri şi grei şi cu 
geaca roşie Thor de curse. In mână îşi ţinea 
casca roşie cu negru. 

— Şi tatăl meu, Denys, am adăugat. 

Tata ne-a examinat, încercând să-şi dea 
seama ce se întâmpla. 

— Tată, el este Alex Night. 

La auzul numelui lui Alex, chipul tatei a 
devenit mai aspru. Alex s-a ridicat şi i-a întins 
mâna tatei. 

— Domnule, mă bucur să vă cunosc în 
sfârşit. 

Tata i-a strâns puternic mâna lui Alex, dar 
Alex nici nu a tresărit. 

— Am auzit multe despre tine, a spus tata, 
precaut. 

— Şi eu, a zâmbit Alex. Evie are cea mai 
populară maşină din Gunnison datorită 
ajutorului dumneavoastră. 

ÎI cunoşteam destul de bine pe Alex ca să 
ştiu că nu era un compliment, dar asta l-a făcut 
pe tata să se simtă ceva mai bine şi i-a dat 
drumul mâinii lui Alex. 

— Evie te-a invitat aici? a întrebat tata. 

— Mda, a minţit Alex. Mi-a spus unde se 
ducea şi că ar trebui să trec pe aici, dacă am 
timp. 

Pe chipul tatei se citea aceeaşi îngrijorare pe 
care o afişase mama când revenisem în 
tabără. | s-a adresat din nou lui Alex. 

— Poţi să rămâi, dar numai dacă vrea Evie. 

Am oftat. 

— E-n regulă, tată. Mulţumesc. 

Puteam să am singură grijă de mine, dar 
ştiam că părinţii mei erau conştienţi de cine 
era exact Alex şi prin ce mă făcuse să trec. Ei 
încercau să mă protejeze, dar dacă voiam ca 
Alex să rămână, mi-ar fi respectat decizia şi ar 
fi încercat să-l cunoască. Totuşi, asta nu făcea 
atmosfera mai puţin ciudată. Tata ne-a privit 
dezaprobator, iar mama a încercat să facă 
conversaţie. 

— Ai mai participat la curse, Alex? 

— Nu la dunele astea, a răspuns Alex. 

— Dar ştii să mergi cu motocicleta? a 
întrebat tata. 

— Mda, a spus el. Am ceva experienţă. 

Mi-a zâmbit, s-a întors şi mi-a făcut cu 
ochiul! Am rămas cu gura căscată când am 

văzut că nu-i păsa deloc că eram atât de 
mânioasă. 

— Ai putea să mergi cu Evie, a sugerat 
mama. 

Tata i-a aruncat o privire, ca să o avertizeze. 
Mama a observat şi a adăugat: 

— Dacă vrea Evie, vreau să spun. 

Sunt sigură că se gândea că o cursă avea să 
fie o ocazie pentru ca eu şi Alex să fim singuri 
şi să discutăm. 

Alex a rânjit. 

— Mi-ar plăcea asta. Ar fi frumos să explorez 
puţin. Am observat un indicator pe care scria 
Lacurile Egin, iar oamenii treceau pe lângă el 
în costume de baie. 

— Lacul ăla nu e departe de tabără, a spus 
mama. 

Am dat din cap, încă ostilă. 

— Aşa e, Alex, vrei să sari în el? Pot să-ţi 
arăt care-i cel mai adânc loc, ba chiar pot să te 
trag până acolo cu ATV-ul. 

Alex mi-a aruncat zâmbetul lui sarcastic, 
mama s-a uitat dojenitor la mine, iar tata a 
rânjit amuzat. 

— Ştiu că te pricepi de minune să găseşti 
locul în care apa e cea mai adâncă, m-a 
tachinat Alex. Pun pariu că multor oameni le 
place să meargă cu ATV-ul prin lac. 

Ştiam la ce făcea aluzie şi i-am aruncat o 
privire de avertizare. Nu le  povestisem 
părinţilor experienţa mea cu lacul de munte. 

— De acolo ţi-a venit ideea? a vrut să ştie 
Alex. 

— Ce idee? a spus tata, încă suspicios în 
privinţa lui Alex. 

— Evie nu v-a zis nimic despre aventura 
noastră de la lac? a întrebat Alex, prefăcându- 
se mirat. 

Părinţii mei s-au arătat interesaţi. 

— Am făcut o drumeţie în munţi, într-o după- 
amiază de iunie. Evie a intrat cu ATV-ul în 
mijlocul lacului, dar apa era mai adâncă decât 
crezuse ea. Motorul s-a oprit, iar ea a rămas 
blocată. 

Tata, trădătorul, a început să râdă. l-am 
aruncat o privire urâtă. 

— Tată! 

— Ce? a spus el nevinovat. Ar fi trebuit să-ţi 
înveţi lecţia de prima dată când ai păţit-o. 

— Prima dată? a întrebat Alex, curios. 

în ziua aceea, îi spusesem lui Alex că nu era 
prima dată în care rămâneam blocată în lac. El 
doar se folosea de poveste ca să se apropie de 
părinţii mei. 

Tata a zâmbit. 

— Mda, acum câţiva ani, Evie a rămas 
blocată în mijlocul lacului de aici. Nu voia să-şi 
ude pantofii sau să aibă de-a face cu insectele 
din apă, aşa că a stat acolo, cu picioarele pe 
scaun, şi a aşteptat ajutor. 

Acum  râdeau şi Alex, şi mama. Era 
stânjenitor şi exasperant. 

— Ha-ha-ha, am făcut eu. Am trecut prin 
acelaşi loc cu câteva săptămâni înainte, fără 
probleme. N-am ştiut că nivelul apei se va 
schimba atât dc mult; cel puţin când mi s-a 
întâmplat în munţi, am ştiut cum s-o rezolv. 

— Pariez că apa din lacul de munte a fost 
rece când a trebuit să cobori şi să împingi ATV- 
ul spre mal, m-a tachinat tata. 

Am vorbit înainte ca Alex să o facă. 

— N-a trebuit să împing ATV-ul. 

Tata a ridicat din sprâncene, curios. 

— Alex nu m-a urmat în apă pentru că s-a 
gândit că era prea adâncă. Avea o frânghie şi a 
legat-o de ATV. El m-a tras la mal când s-a 
oprit motorul. 

Tata era impresionat, ceea ce m-a deranjat 
şi mai mult. 

— Este un adevărat erou, am spus eu 
sarcastic. Pantofii mei au fost în totală 
siguranţă de data asta. 

— Ce bine că ai fost acolo, Alex, a spus tata. 
Cine ştie cât timp ar fi stat în mijlocul lacului 
dacă ar fi fost singură. 

l-am aruncat tatei o privire care ar fi putut 
ucide, dar, văzând-o de sute de ori de-a lungul 
anilor, devenise imun la ea. M-am întors spre 
Alex. 

— Vrei să mergem acum? 

Am intrat în rulotă ca să iau cheile 
vehiculului de nisip. 

Tata i-a aruncat lui Alex o privire precaută. 

— Nu e o persoană pe care să vrei să o 
enervezi, l-am auzit spunându-i lui Alex pe 
când coboram treptele. 

— Am învăţat şi lecţia asta, a răspuns Alex. 

Apoi a rânjit şi m-a urmat. 

De îndată ce am rămas singuri de cealaltă 
parte a rulotei, l-am întrebat încet: 

— Unde ţi-e maşina şi când pleci? 

Ochii i-au sclipit. 

— Ţi-am spus, Evie, m-a adus un prieten. Nu 
plec. Mama ta m-a invitat să rămân şi să 
folosesc cortul de rezervă. 

Sfânta trădare! Am mormăit un şir de 
înjurături printre dinţi. Mama şi manierele ei 
ridicole. Întotdeauna insista să ia cu ei cortul în 
caz că apărea cineva şi trebuia să-l împrumute, 
în cele din urmă, vigilenţa ei dăduse roade. 

— Sper să te muşte un şarpe, am spus eu 
zeflemitor. 

El a continuat să zâmbească şi a ridicat din 
umeri. 

— N-am probleme cu şerpii. 

Am aruncat o jachetă spre el, lovindu-l în 
stomac. 

— Cât timp ai vorbit cu mama? 

Dacă îi oferise un loc în care să rămână, 
probabil că era acolo de ceva timp. 

— Nu ştiu, poate o oră. 

Mi-am dat seama că urzise micul lui plan 
viclean înainte chiar ca eu să plec din 
Gunnison. Probabil că m-a urmărit până aici şi, 


251 


când am plecat cu tata, Alex a folosit ocazia ca 
să discute cu mama. Asta m-a supărat şi mai 
mult. 

— Şi cum ai manipulat-o ca să creadă că nu 
eşti diavolul? 

Inocent, a dat dintr-un umăr şi şi-a ridicat un 
colţ al gurii. 

— Nu mi s-a părut că mă crede rău. Pare să 
mă placă. 

— Nu te place, i-am răspuns eu. Este doar 
amabilă. Să mergem. 

M-am urcat pe scaunul şoferului din 
vehiculul de nisip. Alex a urcat în dreapta. Am 
luat căştile de pe acoperişul vehiculului şi i-am 
dat o pereche lui Alex. Căştile ne permiteau să 
ne auzim peste zgomotul motorului vehiculului, 
în caz că trebuia să vorbim în timpul cursei. 
Ştiam exact unde să-l duc. După ce ajungeam 
la micul lac izolat din mijlocul dunelor, unde 
era linişte, eu şi Alex trebuia să purtăm o 
discuţie lungă, iar eu să primesc nişte 
răspunsuri. Simţeam că fusesem mai mult 
decât răbdătoare. Dacă avea de gând să-mi 
strice vacanţa, putea măcar să-mi dea nişte 
răspunsuri serioase. Dacă nu... Speram că ştia 
să înoate. 


Capitolul 13 

Nu ne-am vorbit în timpul drumului de zece 
minute spre apă. Uneori, micul lac albastru era 
adânc, alteori mai puţin adânc şi, ocazional, 
chiar dispărea, în funcţie de cantitatea de 
ploaie din zonă. Majoritatea oamenilor care se 
îndreptau cu viteză spre dunele mai mari abia 
observau lacul. Locul retras în care se afla era 
ideal pentru ceea ce trebuia să fie o discuţie 
informativă. 

Am urcat pe o zonă plată din apropierea 
malului lacului şi am oprit motorul. Mi-am scos 
centura de siguranţă şi căştile şi am coborât. 
Combinația de nisip fierbinte şi apă făcea aerul 
să miroasă ca o plajă. M-am îndreptat spre o 
porţiune de nisip uscat din apropierea malului. 
Alex m-a urmat şi s-a aşezat la câţiva metri 
distanţă. 

La început nu am vorbit, ci am fixat cu 
privirea munţii de nisip care se ridicau în toate 
direcţiile. Cam după cinci minute, am rupt 
tăcerea. 

— Vrei să-mi spui cum m-ai găsit, când ţi-am 
spus în mod categoric să nu vii? 

— Te-am urmărit, a recunoscut el fără 
remuşcări. 

Faţa mi s-a înroşit de furie. Alex mi-a 
observat repede reacţia. 

— Nu înţelegi - cu asta mă ocup eu. Nu 
puteam să fiu convins că eşti în siguranţă 
decât dacă eram aici. 

— Cu asta te ocupi tu? 

întrebarea mea mustea a indignare. 

— Cine te-a desemnat paznicul meu? 

Alex tăcea, dar am hotărât că era timpul să 
mă lămurească. 

— Ascultă, Alex, am avut încredere în tine 
încă din iunie, dar trebuie să ştiu ce se 
întâmplă. Dacă oamenii care mă urmăresc sunt 
destul de periculoşi încât să-mi ia urma prin 
trei state şi să-mi pună familia în pericol, 
trebuie să-mi dai detalii. Ai spus că ai să-mi 
oferi răspunsurile pe care le vreau atunci când 
o să ai timp să-mi explici. Avem destul timp, 
aşa că, hai, vorbeşte. 

Alex a oftat, în mod clar reticent să îmi dea 
informaţii. M-am întors cu spatele la el şi am 
ascultat motoarele motocicletelor care se 
întreceau pe dune. Fusese linişte atât de mult 
timp, încât am tresărit când l-am auzit vorbind. 

— Nu ştiu exact cum să încep, a spus el. Ştiu 
că ţi se va părea o nebunie, dar ai răbdare cu 
mine. 

Nu credeam că putea fi ceva mai nebunesc 
decât lucrurile pe care le văzusem şi le trăisem 
deja, dar introducerea lui m-a făcut şi mai 
curioasă. 

— Oamenii care te caută fac parte dintr-un 
grup a cărui misiune este să găsească 
îndrăgostiţi şi să-l omoare pe unul din cuplu. S- 
a oprit ca să îmi evalueze expresia de pe chip. 
Nu sunt nişte asasini obişnuiţi. Sunt puternici, 
Evie. 

Mânia din vocea lui era profundă. 

L-am analizat, nedorind să cred ce-mi 
spunea, încercând să asimilez totul. Cu asta 
începea el? Am sperat că era cea mai rea parte 
şi că îmi dăduse mai întâi veştile proaste. Fără 
să fiu complet conştientă de asta, m-am 
înfiorat. l-am pus întrebarea care părea să fie 
cea mai evidentă. 

— Ce şi-ar putea dori ei de la mine? 

Alex a inspirat adânc. 

— Tu eşti deosebită, Evie. 

Sprâncenele i s-au împreunat când a 
încercat să fie mai clar. S-a întors spre mine. 

— Ce ştii tu despre conceptul de eternitate? 

Eternitate? Ce? Nu înţelegeam cum putea 
asta să explice de ce mă căutau nişte 
psihopati. 

— Înseamnă pentru totdeauna, că lucrurile 
nu se termină după ce mori. 

Alex s-a apropiat de mine, privindu-mă în 
ochi. 

— Dar dacă eternitatea nu începe când 
mori? a întrebat el precaut. Dacă eternitatea ta 
a existat încă dinainte să te naşti? 

L-am fixat cu o privire care nu exprima 
nimic, întrebându-mă ce droguri lua. 

— Îţi aminteşti când ţi-am spus că am văzut 
lucruri? a întrebat el, iar eu am dat ezitant din 
cap. Darul ăla e de la instituţia de care aparţin, 
Societatea Amaranthine. Eu sunt unul dintre 
Protectori. Lucrurile pe care le cunosc, mi-a 

explicat el încet, sunt lucruri care s-au 
întâmplat în vieţile tale anterioare. 

M-a privit atent, cercetându-mi faţa pentru a 
vedea o reacţie. 

Am rămas nemişcată, încercând să înţeleg 
ce îmi spusese. 

— Ca în cazul reincarnării? am spus-o eu mai 
mult ca pe o întrebare pentru mine însămi. 

Alex mi-a răspuns: 

— Într-un fel, deşi este un pic diferită de 
definiţia reincarnării cu care probabil că eşti 
familiarizată. 

A continuat să se holbeze atât de tare la 
mine, încât mi s-a părut că privirea lui ar fi 
putut să mă doboare, chiar dacă stăteam jos. 

— Ce este diferit? am întrebat eu confuză. 

— Majoritatea oamenilor cred că 
reincarnarea e în legătură directă cu acţiunile 
din vieţile lor anterioare. Ei cred că viaţa pe 
care o trăiesc acum este un mijloc pentru a 
învăţa ceva şi pentru a evolua. De exemplu, 
dacă ai făcut ceva într-o viaţă anterioară, cum 
ar fi să abuzezi pe cineva, în viaţa următoare ai 
putea să revii ca o victimă a abuzului. Este un 
mod prin care sufletul tău se maturizează. 
Chiar dacă acel aspect al reincarnării face 
parte din crezul Societăţii Amaranthine, mai 
există unul, mult mai puternic. Dragostea, a 
spus el, continuând să mă privească atent. 
Reincarnarea este un mod de a-ţi găsi sufletul- 
pereche. Sufletele îşi petrec sute, chiar mii de 

ani trăind şi murind în căutarea unicei lor iubiri 
adevărate. Societatea Amaranthine lucrează să 
se asigure că toată lumea are oportunitatea, 
cea mai bună şansă posibilă, de a-şi găsi 
sufletul-pereche şi de a fi împreună pentru 
totdeauna. 

Aveam atât de multe întrebări, încât nu 
ştiam de unde să încep, dar Alex a tras aer 
adânc în piept şi a continuat. 

— În afară de Societatea Amaranthine, 
există alții care aparţin unei organizaţii 
sinistre, Rezistenţa Daevos. M-a privit atent şi 
a adăugat: Emil este unul dintre oamenii ăia. 

Am inspirat brusc. Alex îmi spusese că Emil 
era periculos, iar acum părea că, în sfârşit, 
primeam şi o explicaţie. 

— Membrii  Daevos sunt hotărâți să 
extermine sufletele, să lase sufletul-pereche al 
unei persoane să hoinărească etern, fără 
cealaltă jumătate. Fiecare suflet are opţiunea 
de a deveni bun sau rău, dar găsirea sufletului- 
pereche te face fericit şi îţi echilibrează 
emoţiile, astfel încât eşti mai puţin înclinat să 
alegi o cale negativă. Dacă sufletele-pereche 
sunt vizate, iar sufletul unei persoane rămâne 
fără jumătatea lui, este mai probabil ca sufletul 
rămas să se alăture Rezistenței Daevos. Ţelul 
celor din Daevos este să aducă în Rezistență 
cât mai multe suflete posibil şi să-şi sporească 
armata. Chiar dacă cei din Daevos au puterea 
de a lua suflete, nu au puterea de a simţi 

legătura care indică faptul că oamenii sunt 
suflete-pereche. Pentru asta, au nevoie de un 
Urmăritor. Unii Urmăritori se alătură grupării 
Daevos de bunăvoie, dar cei mai mulţi sunt 
răpiți şi forţaţi să-i ajute. Când s-a organizat 
Rezistenţa Daevos, cei din Amaranthine şi-au 
asumat responsabilitatea de a-i proteja pe 
Urmăritori. Să ai de-a face cu Daevos este un 
proces care cere timp, dar nu este neobişnuit 
de dificil. Membrii Rezistenței Daevos au 
abilitatea de a se eschiva, dar, în afară de asta, 
Societatea Amaranthine deţine toate puterile. 
Alex şi-a ridicat genunchii şi şi-a sprijinit 
braţele pe ei cât timp a examinat dunele de pe 
celălalt mal al apei. Apoi a zis: îţi aminteşti 
când ţi-am spus despre semnele sufletului? 

Am dat din cap. 

— Semnul sufletului tău este un pic diferit. 
Chiar dacă acţionează ca un semn pentru 
sufletul tău şi reacţionează la sufletul tău 
pereche, este o variaţie a nodului trinităţii, 
care reprezintă viaţa, moartea şi renaşterea. 
Este semnul unui Urmăritor şi rămâne acelaşi 
de fiecare dată când te reincarnezi. 

Absentă, am întins mâna şi mi-am scărpinat 
crinul de pe spate. 

— Urmăritorii au abilitatea de a localiza orice 
legătură. Pot să găsească legăturile sufletului- 
pereche, dar şi legătura dintre un Protector şi 
un Urmăritor. Sunt nepreţuiţi pentru Rezistenţa 
Daevos, din ambele motive. 

— Ce vrei să spui? am întrebat eu. De ce au 
nevoie Protectorii şi Urmăritorii de o legătură? 

— Pentru că Urmăritorii sunt ca oricare alt 
suflet. Se reîncarnează de multe ori. De îndată 
ce Societatea Amaranthine ştie că un suflet 
este un Urmăritor, acestuia îi este atribuit un 
Protector. Protectorul şi Urmăritorul formează 
o legătură care permite Protectorului să 
urmărească acel suflet prin fiecare încarnare. 

— Şi ce se întâmplă când moare Protectorul? 
am întrebat eu. 

— Durata vieţii unui Protector nu este 
aceeaşi ca a unui om normal, mi-a explicat el. 
Ţi-am spus că societatea mea are multe puteri, 
una dintre ele fiind aceea că trăim o perioadă 
foarte lungă de timp. De îndată ce suntem 
siguri că un Protector nu mai este necesar unui 
suflet, avem de ales: să devenim din nou 
oameni sau să ni se atribuie alt caz. 

— Aşadar, nu îmbătrâniţi niciodată? am 
întrebat eu. 

— Nu câtă vreme suntem Protectori. Când 
împlinim douăzeci şi unu de ani, nu mai 
îmbătrânim. Dacă alegem vreodată să părăsim 
societatea, procesul de îmbătrânire se 
declanşează din nou. 

— Deci, câţi ani ai de fapt? am întrebat eu, 
dar m-am gândit la o altă întrebare, şi mai 
presantă: Stai puţin! Câţi ani am eu? 

Alex şi-a ridicat privirea şi a urmărit 
suprafaţa lacului. 


259 


— Sunt  Protectorul tău de două sute 
cincizeci de ani, dar îmi imaginez că sufletul 
tău este mult mai bătrân decât atât. Nu ştiu ce 
s-a întâmplat în vieţile pe care le-ai trăit 
înainte ca eu să devin Protectorul tău. 

Am încercat să calculez în minte. Nu 
fusesem niciodată foarte bună la matematică. 
lar când mi-am dat seama cât de bătrân era 
Alex şi de cât timp mă proteja, am exclamat: 

— Ai cel puţin două sute şaptezeci de ani! 

El s-a crispat. 

— Două sute şaptezeci şi unu, de fapt. 

Îmi era prea greu să înţeleg numărul. 

— Nu pari atât de bătrân. 

Mi-a zâmbit şi şi-a înclinat capul într-o parte. 

— Ne adaptăm pentru fiecare nou ciclu de 
viaţă. Nu vrem să atragem inutil atenţia asupra 
noastră. 

M-am gândit pentru o clipă, dar totul era 
atât de nou şi de greu de înţeles. Părea că Alex 
îmi dezvăluia ceva de fiecare dată când 
vorbea. 

— Durata vieții membrilor Daevos este 
similară cu a celor din Amaranthine? 

El a dat aprobator din cap. 

— Nici ei nu mai îmbătrânesc după douăzeci 
şi unu de ani. 

— Pot să fie ucişi? 

Ales a ridicat o scoică mică, roşu cu alb, care 
stătea lângă el pe nisip şi a frecat-o absent. 

— Da, dar sufletelor li se oferă multe vieţi ca 
să se mântuiască. In cele din urmă, unele 
suflete devin atât de rele, încât sunt luate tot 
aşa cum membrii Daevos iau suflete. Amintirile 
le sunt smulse şi ele sunt trimise în Neant, 
unde îşi petrec eternitatea incapabile să-şi mai 
aducă aminte ceva. Este o moarte îngrozitoare. 
Cei din Amaranthine nu au voie să ia suflete 
fără să primească ordine. 

Mi-am întins picioarele în faţa mea şi mi-am 
frecat mâinile de coapse cât am inspirat adânc. 

— Bine, am spus eu, întorcând capul spre el, 
să spunem că decid să cred toate astea. Cum 
funcţionează? Reincarnarea, vreau să spun. Nu 
sunt aceeaşi persoană de fiecare dată când mă 
întorc. Nu am cum să fiu, nu-i aşa? 

— Aspectul fizic ţi se schimbă cu fiecare 
incarnare, dar personalitatea este 
asemănătoare, mi-a răspuns el. Nu eşti exact 
la fel, dar, în mare parte, ai aceleaşi trăsături. 

— Aha, am spus eu, întrebându-mă ce 
aspecte personale călătoriseră cu mine prin 
timp. 

— Crede-mă, a spus Alex. Erai la fel de 
încăpăţânată, independentă şi directă în urmă 
cu două sute cincizeci de ani ca şi acum. 
Faptul că nimeni nu a încercat să te decapiteze 
mă uimeşte în mod constant. 

M-am luptat cu impulsul de a scoate limba la 
el. Deşi, sincer, îmi dădea o satisfacţie ciudată 

să ştiu că, în ciuda tuturor anilor şi a corpurilor 
diferite, rămăsesem la fel. Am luat nişte nisip 
şi l-am lăsat să-mi curgă printre degete. 

— Explică-mi legătura pe care o avem. Cum 
mă găseşti după ce mor, înainte ca sufletul 
meu să renască? 

— Atunci când mori, trecutul sufletului tău 
este judecat. Dacă se hotărăşte că sufletul tău 
nu este pregătit să treacă spre viaţa de apoi, 
atunci intră imediat în corpul unui copil care 
este pe cale să se nască. In timpul procesului 
morţii şi al renaşterii, sufletul tău lasă un semn 
ce poate fi urmărit de cineva care are o 
legătură cu sufletul tău. Este ca un fel de 
urmă. 

— Nu-ţi faci niciodată griji că mergi după o 
urmă greşită? 

Colţurile gurii i-au tresărit. 

— Nu, semnul şi legătura sunt specifice 
sufletului tău. 

— Adică mă întâlneşti în fiecare viaţă sau 
cum? am întrebat eu. 

— Nu, mi-a răspuns el. Mă implic în viaţa ta 
doar dacă eşti ameninţată în mod direct. In 
ultimele câteva luni, mai mulţi Urmăritori şi 
chiar şi Urmăritori cu Protectori au dispărut. 
Legătura Protector/Urmăritor se rupe cumva, 
iar Urmăritorii nu pot fi găsiţi. Din cauza asta, 
Amaranthine a ordonat ca toţi Protectorii să 
devină o prezenţă fizică în vieţile Urmăritorilor 
lor. Un Protector nu poate apăra un Urmăritor 

de la distanţă; trebuie să fim prezenţi fizic 
pentru a face asta. 

— Nu eşti cu mine în fiecare secundă, deci 
cum mă protejezi? 

A schiţat un zâmbet şi şi-a ridicat mâna 
dreaptă. Lumina soarelui s-a reflectat în piatra 
neagră a inelului de pe degetul arătător, pe 
care îl observasem când l-am întâlnit prima 
dată. 

— Inelul ăsta este conectat la legătura 
noastră. 

A întins mâna şi l-a ţinut în faţa mea, 
atingându-l cu degetul mare al mâinii lui 
stângi. Când a făcut asta, a apărut un simbol. 
Semăna cu un cerc cu două semiluni pe fiecare 
parte a cercului. Şi-a trecut degetul mare peste 
simbol cu trei mişcări rapide, prima dată la 
dreapta, apoi la stânga, apoi direct în sus. 
Brusc, pe inel a apărut o imagine. 

Am privit mai atent şi am rămas cu gura 
căscată. Era o imagine cu mine şi Alex stând 
pe nisip, pe malul lacului. Am fluturat mâna în 
aer, iar imaginea s-a mişcat şi ea, ca o 
transmisiune video. Alex şi-a trecut degetul 
mare de încă trei ori în direcţia opusă; 
imaginea a dispărut. 

— Inelele sunt date Protectorilor ca un mod 
de a ne privi Urmăritorii şi de a ne asigura că 
sunt întotdeauna în siguranţă. Nu te privesc tot 
timpul, dar te verific. Inelul îmi permite şi să 
ajung imediat la tine, aşa că, dacă ai nevoie de 

ajutorul meu, pot să ajung acolo instantaneu. 
Te-am rugat să-mi spui când vei fi cu Emil ca 
să mă asigur că te pot urmări în fiecare 
secundă petrecută alături de el. 

— Deci aşa  ştiai despre limonadă şi 
despărţire? am întrebat eu, uimită. 

Asta era una dintre întrebările la care 
voisem cel mai mult să aflu un răspuns. Şi, 
dacă nu ar fi avut inelul ca să-mi arate, eu aş fi 
fost cea care ar fi sunat la spitalul de nebuni. 

A dat din cap. 

— Luke a meritat fiecare picătură din 
limonada aia. 

Am tăcut câteva minute, cât timp şi mai 
multe întrebări şi înţelesuri mi-au invadat 
mintea. Când m-am gândit la pictura lui Van 
Gogh din casa lui Alex, mi-am acoperit ochii cu 
mâinile şi am scuturat din cap. Când am 
deschis ochii, Alex mă privea cu o expresie 
nedumerită. 

— Când mi-ai arătat Noapte înstelată, ar fi 
trebuit să-mi dau seama că era mai mult decât 
o coincidenţă că pictura mea preferată atârna 
pe peretele tău. 

— A trebuit să cer o mulţime de favoruri, dar 
numele familiei mele este bine cunoscut 
pentru colecţia noastră de artă, aşa că am 
reuşit să il aduc la timp pentru cină. 

Faptul că Alex i-a menţionat pe ai lui m-a 
făcut să fiu curioasă şi în privinţa lor. 

— Lucrurile pe care mi le-ai spus despre 
trecutul tău? Familia ta? Au fost toate nişte 
minciuni? 

— Nu, am încercat să fiu cât de sincer posibil 
cu tine. Totuşi, nu am moştenit casa; am 
cumpărat-o când tu ai hotărât să mergi la 
Western State. Familia mea a făcut parte din 
aristocrația londoneză în anii 1700. Tata era 
moşier şi era foarte bogat. Aveam proprietăţi 
în Franţa, Italia şi Londra, unde m-am născut. 
Când aveam paisprezece ani, părinţii mei s-au 
înecat într-o călătorie pe mare. Eram singurul 
lor copil şi singura lor rudă, aşa că le-am 
moştenit toate bunurile - inclusiv colecţia de 
artă, la care am continuat să adaug. Am fost 
destul de norocos să trăiesc în Londra în timpul 
revoluţiei industriale. Am investit o parte din 
moştenirea mea şi, de atunci, am continuat să 
fac investiţii foarte bune. După ce mi-am 
terminat studiile, am fost abordat de nişte 
prieteni de familie, care m-au întrebat dacă aş 
fi interesat să devin membru al Societăţii 
Amaranthine. 

Nu reuşeam să înţeleg prin ce trebuie să fi 
trecut Alex odată cu moartea părinţilor, ca să 
nu mai spun de decizia de a se alătura 
Societăţii Amaranthine, care îi schimbase 
viaţa. 

— De ce ai hotărât să îmi spui acum toate 
astea? am întrebat eu. Ai fost mereu atât de 
atent la ce spuneai. 

El a oftat. 

— Din câteva motive. Deveneai frustrată. 
Curiozitatea şi nervii tăi mă făceau să-mi fie 
greu să te fac să mă asculţi şi să ai încredere 
în mine. 

— Imaginează-ţi, am spus eu, dându-mi ochii 
peste cap. 

— Trebuia să mă iei în serios şi să înţelegi că 
Emil este membru Daevos - şi că asta îl face 
foarte periculos. 

M-am foit, încă stânjenită de ideea că Emil 
era un tip rău. 

— Nu puteam să risc să vorbeşti cu Emil sau 
cu oricine altcineva despre teoriile tale în 
privinţa mea. Trebuia să crezi ce îţi spuneam 
despre el, dar nu erai dispusă să faci asta fără 
o explicaţie completă. 

Am studiat nisipul pentru o clipă, gândindu- 
mă la Daevos şi Emil. În cele din urmă, mi-am 
ridicat privirea. 

— Îmi este greu să cred că face parte dintr-o 
organizaţie atât de îngrozitoare sau că vrea să- 
mi facă rău. 

Alex mi-a aruncat o privire severă. 

— Membrii Daevos sunt maeştrii manipulării, 
a spus el. De-aia am apărut lângă maşina ta 
săptămâna trecută şi ţi-am spus să stai 
departe de Emil. In plus, există şansa ca 
singura lui misiune să fie aceea de a te găsi. 
Nu ştiu sigur care sunt intenţiile lui. Ar fi putut 

să te răpească în prima zi în care te-a sărutat 
sau în orice moment de atunci. 

— De ce nu mi-ai spus asta mai devreme? 
am întrebat eu. 

— Te-am avertizat să stai departe de el, dar 
atât am putut să fac atunci. Nu puteam să-ți 
spun altceva până nu primeam permisiunea 
din partea conducerii Amaranthine. Când mi-au 
spus că pot vorbi cu tine, am hotărât că 
excursia ta la dunele de nisip ar fi o ocazie 
bună. 

Am privit apa clipocind pe nisip, încercând 
să mă gândesc la spusele lui Alex, cum că Emil 
nu era doar periculos, ci şi rău. 

Cu colţul ochiului, vedeam că Alex mă 
privea. 

— Acum mă crezi? a întrebat Alex. 

Lucrurile pe care mi le spusese îmi păreau 
exagerate, dar era greu să neg ce văzusem cu 
ochii mei - puterea inelului său. 

— Am nevoie de ceva timp ca să mă 
gândesc la asta, am răspuns eu. Tot mai există 
şansa să fii nebun. 

ÎI tachinam, deşi vorbeam totuşi destul de 
serios. 

Zâmbetul lui Alex avea o urmă de 
dezamăgire. 

— Care-i acum procentul meu? 

Mi-am muşcat buza de jos, gândindu-mă. 

— Sunt douăzeci la sută şanse să fii nebun. 

Alex a râs. 

— Încă n-ai sunat la spitalul de nebuni, deci 
iau asta ca pe un semn bun. 

— Trebuie să recunoşti, nu pare o poveste 
pe care ar inventa-o o persoană raţională. Cum 
credeai că o să reacţionez? 

— Ai fost mai ostilă decât am crezut că vei 
fi, a spus el, schiţând un zâmbet. 

— Poftim? Credeai că am să fug la tine cu 
braţele deschise, incapabilă să mă abţin să te 
ating? 

Alex s-a crispat. 

— Ar fi fost o idee proastă să mă îmbrăţişezi 
şi să mă săruţi. 

Am icnit şi m-am simţit de parcă m-ar fi 
pălmuit. M-am întors ca să nu-mi poată vedea 
reacţia. Simţeam cum lacrimile îmi înţepau 
ochii şi eram hotărâtă să le opresc. De ce îi tot 
permiteam să mă rănească aşa? 

Nu mă mai simţeam legată de nisip. M-am 
ridicat repede şi m-am îndreptat spre vehiculul 
de nisip. Alex a văzut că eram supărată şi m-a 
urmat. 

— Evie, ce s-a întâmplat? a întrebat el, 
părând să nu-şi dea seama. 

Am strâns pumnii şi i-am aruncat o privire 
aspră. 

— Evie? a întrebat el din nou. 

— Pune chestia asta pe lista cu ocaziile în 
care m-ai rănit, Alex, am spus eu printre dinţi. 

Şocul i s-a citit pe chip. 

— N-am vrut să sune aşa. 

M-am străduit să râd. 

— Chiar mai contează? Ai fost foarte clar. 
Eşti aici ca să faci o treabă; asta e tot. 

— Lasă-mă să-ţi explic, a început el, ridicând 
mâinile. Există un motiv... 

— Las-o baltă, l-am întrerupt eu. Eram mai 
mult rănită decât mânioasă, iar el îşi dădea 
seama. Dacă vrei să te duc înapoi în tabără, ar 
trebui să urci, i-am spus. Va fi mai uşor să-i 
conving pe părinţii mei că te vreau aici dacă nu 
mă întorc singură. Şi ăsta e singurul motiv 
pentru care eşti aici, nu-i aşa? Ca să joci 
teatru, ca să te asiguri că sunt în siguranţă? Ar 
fi mai bine să ne întoarcem la mica noastră 
şaradă. 

Alex părea surprins de reacţia mea, deşi nu 
înţelegeam de ce. Dacă nu-şi dădea seama că 
încă aveam sentimente pentru el, era un idiot. 
A urcat fără să mai spună un cuvânt. Vehiculul 
de nisip a prins viaţă cât m-am pregătit pentru 
teatrul pe care trebuia să-l joc atunci când ne 
întorceam în tabără. Pe tot drumul înapoi, mi- 
am alungat din minte lucrurile pe care mi le 
spusese Alex, ca să mă gândesc mai târziu la 
ele. 

Când am ajuns în dreptul rulotei, am văzut-o 
afară pe mama, care pregătea deja cina. 

— Cum a fost plimbarea? m-a întrebat cu un 
zâmbet când ne-am apropiat de ea. 

— Minunată! am spus eu, cu un fals 
entuziasm. 

Alex i-a povestit mamei toată călătoria, 
adăugând chiar câteva informaţii despre nişte 
dune pe care nu le vizitaserăm. Când le-a spus 
părinţilor mei că nu mai văzuse dunele astea, i- 
a cam minţit. Cu ajutorul inelului, venise pe 
aici de fiecare dată când fusesem şi eu. 

Eram amărâtă şi rănită... şi cea mai rea 
parte era că ştiam că nu va fi ultima oară când 
se întâmpla. Mi-am dorit să nu trebuiască să fiu 
în preajma lui, dar nu se putea aşa ceva. 
Aşadar, trebuia să mă împac cu ideea că el era 
constant aici şi să încerc să nu mă gândesc la 
asta. M-am consolat cu gândul că, după ce voi 
muri, probabil că în viaţa următoare nu-mi voi 
aminti de spusele lui Alex. 

— Unde este tata? am întrebat eu când Alex 
a hotărât să tacă. 

— A plecat să mai facă o cursă, dar se 
întoarce curând, a spus mama. Uite nişte aluat 
pentru amândoi, puneţi ce vreţi în el şi ne 
apucăm de gătit. 

Alex m-a urmat şi, pe pizza lui, şi-a pus sos, 
carne, brânză şi legume de pe masa din faţa 
rulotei. Când am terminat, am aşezat capacele 
pe cratiţele cu un diametru de douăzeci de 
centimetri. Mama a aranjat cărbunele în 
diferite moduri, ca să asigure o coacere 
uniformă. 

A trebuit să aşteptăm vreo treizeci de 
minute ca pizza să se coacă. Am folosit timpul 
ca să pretind că-mi fac temele şi să-i arunc 

priviri urâte lui Alex cât de des posibil. Am 
mâncat într-o linişte relativă, cu excepţia 
câtorva întrebări puse de mama mea. Când s-a 
întors tata, mama a intrat în rulotă ca să 
mănânce cu el şi a închis uşa, lăsându-ne pe 
mine şi Alex afară, unde puteam să mă încrunt 
la el între patru ochi. După ce am terminat de 
mâncat, Alex s-a ridicat. Mi-am sprijinit braţele 
pe masă şi l-am privit cum ia cortul pe care 
mama îl lăsase lângă lada frigorifică. A dat să 
se îndepărteze. 

— Unde crezi că pleci? am întrebat eu. 

— Să mă pregătesc pentru noapte, mi-a 
spus el. Doar un singur drum intră în tabără. 
Cea mai bună vedere spre el este la două 
locuri mai jos de aici, aşa că îmi voi instala 
cortul acolo. Mă întorc curând. 

Alex a dispărut după partea din faţă a 
rulotei. 

Cam la cinci minute după plecarea lui Alex, 
părinţii mei au ieşit afară şi s-au aşezat în faţa 
mea la masa de picnic, amestecând un pachet 
de cărţi Uno. 

— Joc şi eu, am spus, arătând spre cărţi. 

— Unde-i Alex? m-a întrebat mama în vreme 
ce făcea trei teancuri de cărţi, câte unul pentru 
fiecare dintre noi. 

A întors prima carte din teanc. Era roşie. 

— Îşi montează cortul, am răspuns eu, 
luându-mi cărţile. 

Nu erau grozave, dar aveam totuşi o carte 
neagră „+4. 

Şi ai mei s-au uitat la cărţile lor. Mama a 
lăsat jos un nouă de roşu, ca să înceapă jocul. 

— Părea un pic deprimat când v-aţi întors 
din plimbare, a remarcat ea. 

Tata a pus jos următoarea carte; am urmat 
eu. 

— Alex nu ştie ce îl face fericit, i-am răspuns. 

— Hm, a mormăit mama cu buzele strânse, 
ca şi când ar fi vrut să spună mai multe. A mai 
aşteptat câteva secunde, până când natura ei 
iscoditoare a învins-o. Ce se întâmplă cu el? a 
întrebat ea. Nu ştiam că sunteţi din nou 
prieteni. 

Am tras o carte din teanc. 

— Nu eram, dar şi-a cerut scuze pentru tot. 
Cred că încercăm să ne dăm seama cum să fim 
civilizaţi. M-a surprins că a apărut aici. 

— Evie, dacă nu-l vrei pe Alex aici, mă ocup 
eu de asta. 


Când a lăsat jos o altă carte, tata a 
Încuviinţat o dată din cap, dându-mi de înţeles 
că avea ceva de spus în privinţa asta. 

— E-n regulă, este bine, tată, am spus eu, 
încercând să fiu pe cât de convingătoare 
posibil. 

Mama m-a privit peste cărţile pe care le 
ţinea ca pe un evantai în mână, cu ochii mijiţi 
de îngrijorare. 

— Cum merg lucrurile cu Emil? a întrebat ea. 
Mai sunteţi împreună? 

Ar fi trebuit să fiu pregătită pentru 
întrebarea asta, dar nu eram. Da, încă eram 
împreună, dar numai de încercare, până aflam 
dacă era un asasin de suflete. Nu prea puteam 
să le explic asta părinţilor mei, aşa că, în 
schimb, am ridicat din umeri şi am spus: 

— Mda. Nu ne întâlnim de mult timp, dar ne 
plăcem mult. 

— Ce crezi că va spune Emil când va afla că 
Alex a venit în tabără cu tine? a întrebat 
mama. 

Am ridicat din umeri şi am pus jos o carte „la 
două”. 

— Sunt sigură că n-o să fie încântat, dar n- 
am ce face. L-am invitat în treacăt pe Alex, am 
spus eu, supărată că trebuia să-mi mint părinţii 
din cauza poveştii inventate de Alex. Nu mă 
gândeam că el chiar o să vină. 

— De ce crezi că a venit Alex să te vadă? a 
întrebat mama, punând altă carte „la două” 
peste a mea şi obligându-l pe tata să tragă 
patru cărţi. 

— Nu ştiu, am spus eu. 

Ochii mamei erau imenşi, iar sprâncenele 
foarte ridicate. 

— Dacă nu ştii, înseamnă că nu eşti destul 
de atentă. 

Eram nedumerită. 

— Ce vrei să spui? 

Cu toate că relaţia mea cu Alex era oarecum 
derutantă, mi se părea că fusese destul de clar 
în privinţa faptului că nu-l interesa decât să fie 
Protectorul meu... asta dacă era într-adevăr. 

— Evie, am petrecut doar câteva ore cu voi 
doi şi simt atracţia de la cincisprezece metri. 
Am văzut cum te priveşte, dorinţa din ochii lui. 
Nu aşa te uiţi la cineva pe care-l vrei doar ca 
prieten. 

A spus-o ca şi când aş fi fost cea mai naivă 
persoană din lume. 

Imaginea şi părerile mamei despre Alex m- 
au tulburat. Oare Alex chiar mai simţea ceva 
pentru mine sau era doar un bun actor? în 
momentul ăsta, nu-mi dădeam seama şi nu 
ştiam ce să cred. Am hotărât că, pentru a-mi 
împiedica inima să se frângă în şi mai multe 
bucăţi, mă voi baza doar pe ce ştiu, iar ceea ce 
ştiam era că Alex se pricepea de minune să 
creeze iluzii. 

Am ridicat din umeri. 

— Ei bine, mie nu mi-a spus ce simte. 

— Poate că de-asta e aici, a sugerat tata. 

— Poate, am răspuns eu, încercând să fac să 
pară că teoria tatei putea fi corectă, chiar dacă 
ştiam adevăratul motiv pentru care Alex se 
autoinvitase în excursia mea. 

După alte câteva jocuri, l-am auzit pe Alex 
venind în spatele meu şi salutând pe toată 
lumea. Nu m-am întors ca să-l privesc. Speram 
că folosise inelul şi că auzise discuţia cu 

părinţii mei. Dacă se simţea jignit, aşa îi 
trebuia pentru că trăgea cu urechea. 

— Ai instalat bine cortul? a întrebat mama. 

Tata s-a ridicat ca să aprindă focul pentru 
noapte, iar Alex s-a aşezat lângă mine. 

— Da. Mulţumesc că mă lăsaţi să-l folosesc, 
a spus el. Este frumos că pot să rămân şi să 
petrec ceva timp cu familia voastră - şi mai 
ales cu Evie. 

Alex m-a privit direct, cu o expresie intensă 
şi cu ochi strălucitori. Respirația mi s-a oprit în 
gât. Nu îi mai văzusem chipul aşa din noaptea 
în care am fost la el acasă şi am dansat în sala 
de bal. 

S-a lăsat liniştea când Alex şi cu mine ne-am 
fixat cu privirea, dar am simţit că mama se 
uita la noi, atentă. Ea a rupt tăcerea. 

— Ei bine, ne bucurăm că eşti aici. 

Nu m-am mai uitat la Alex. 

— Vrei să joci Uno? l-a întrebat ea. 

— Sigur, a spus el, daţi-mi cărţi. 

În noaptea aia, eu am dormit în rulotă cu 
părinţii mei, iar Alex a intrat în cort, fără să 
spună vreun cuvânt despre privirea pe care mi- 
o aruncase. M-am tot agitat, gândindu-mă la 
imposibilitatea tuturor lucrurilor pe care mi le 
explicase Alex. Dar, într-un colţ al minţii mele, 
rămânea un gând - şi dacă Alex minţise? 

Sau - şi mai înfricoşător - dacă tot ce îmi 
spusese era adevărat? 

Capitolul 14 


Când m-am trezit, mama strânsese deja 
micul dejun. (Am făcut un duş, deloc îngrijorată 
că ne instalaserăjmpeunmorman de nisip. In 
anii trecuţi, le spusesem clar alor mei că nu 
aveam de gând să miros urât doar pentru că 
eram într-o tabără. Din fericire, rulota avea un 
rezervor de două sute optzeci de litri, deci 
obsesia mea pentru duş nu era o ameninţare 
pentru rezerva noastră de apă. 

Când am ieşit din baie, Alex şi tata erau deja 
plecaţi. Tata hotărâse să-l ia pe Alex ca să-i 
arate dunele mari. Speram ca Alex să nu se 
sinucidă pe ATV; chiar nu ştiam câtă 
experienţă avea la condus. Dar mi-am amintit 
că, dacă ar fi avut un accident, probabil că nu 
s-ar fi rănit sau cel puţin aşa lăsase el să se 
înţeleagă. Era cumva îngrijorător pentru mine 
că mă gândeam logic la nişte lucruri care 
sfidau logica. 

Mama stătea întinsă pe un şezlong şi citea 
cel mai nou roman al lui Mercy Thompson. Mi-a 
făcut semn din cap spre farfuria cu mâncare pe 
care mi-o păstrase. M-am aşezat la masă cu 
micul dejun şi manualele mele, folosind timpul 
ca pe o scuză pentru a mai face nişte teme. 
De-a lungul zilei, tot mai mulţi oameni apăreau 
în tabără, ca să profite de relaxarea de sfârşit 
de săptămână. 

Pe la unu după-amiaza, eram pregătită să 
iau o pauză de la învăţat şi să fac o cursă. De 
vreme ce tata şi Alex erau plecaţi cu ATV-ul, eu 
am luat cheile vehiculului de nisip. 

Prefer ATV-ul vehiculului de nisip pentru că 
este mai mic şi mai uşor de stăpânit, dar 
vehiculul de nisip este mai bun decât nimic. 
Am traversat încet micile dune din zona uscată 
a fundului lacului, ca să mă asigur că nu stric 
amortizoarele vehiculului. De îndată ce am 
trecut de lac şi am intrat în dune, a fost mai 
distractiv. Am mers printre ele, fără să mă 
gândesc la nimic pentru moment. M-am 
concentrat asupra bucuriei pe care mi-o 
dădeau nisipul şi frumuseţea peisajului. 

Mi-am ignorat gândurile despre Alex şi Emil, 
Amaranthine ŞI Daevos, criminali ŞI 
reincarnare, cât de mult timp posibil, apoi m- 
am îndreptat spre lacul mai mic la care 
fusesem în ziua precedentă. Am coborât din 
vehicul şi m-am aşezat la umbra unui copac. 

Lumea asta mistică despre care îmi spusese 
Alex era la limita nebuniei şi, totuşi, nu prea 
puteam să nu-l cred. M-am gândit la tot ce mi- 
a spus, analizându-i vorbele, încercând să 
înţeleg. Aveam atât de multe întrebări. Cu cât 
mă gândeam mai mult la asta, cu atât mai 
multe întrebări apăreau. Voiam să ştiu totul 
despre vieţile mele anterioare, inclusiv despre 
viaţa în care îl întâlnisem pe Alex şi cum 
devenise Protectorul meu. Alex spunea că 

semnul sufletului meu însemna că puteam să 
urmăresc legăturile. Dacă era aşa, de ce 
simţeam o legătură şi cu Alex, şi cu Emil? De 
ce nu puteam să-mi dau seama care dintre ei 
era sufletul meu pereche? 

M-am gândit şi la viziunile ca de vis pe care 
le-am avut când i-am atins pe Alex şi pe Emil. 
Dacă tot ce spusese Alex era adevărat, poate 
că viziunile nu erau deloc viziuni; poate erau 
amintiri? Dacă aşa era, din ce viaţă aveam 
amintirile şi de ce îmi apăruseră atunci când i- 
am atins pe Alex şi pe Emil? Am oftat. Incă mai 
aveam multe lucruri de aflat. Concluzia la care 
am ajuns era că Alex nu avea niciun motiv să 
mă mintă în legătură cu asta. Într-un vârtej 
ciudat al nebuniei, tot ce mi-a spus ieri m-a 
ajutat să-i înţeleg acţiunile anterioare. 

Asta nu mi-a alungat durerea sau confuzia 
cauzată de sentimentele lui pentru mine. 
Puteam să petrec ore întregi încercând să 
înţeleg ce se întâmpla în mintea lui şi tot nu 
reuşeam. Nu puteam să-mi dau seama dacă 
reacţia lui faţă de relaţia mea cu Emil era 
gelozie sau nevoia lui înnăscută de a mă 
proteja de ceea ce credea el că era o situaţie 
rea. Dacă era gelos, însemna că trebuia să 
aibă ceva sentimente romantice pentru mine. 
Nici revelaţia mamei şi nici reacţia lui Alex la 
conversaţia auzită noaptea trecută nu îmi 
ofereau răspunsuri. Am ajuns să fiu doar şi mai 
tulburată. 

M-am aşezat pe nisip, revăzând iar şi iar 
acţiuni şi conversații, vreme de ceea ce părea 
a fi ore bune. În cele din urmă, am hotărât că 
trebuia să mă întorc în tabără şi să văd dacă 
mama avea nevoie de ajutor ca să pregătească 
cina. 

Când m-am întors, Alex şi tata deja erau 
acolo. 

— Hei, Evie, a spus tata. Cum a fost cursa? 

— Grozavă, şi a voastră? 

— Bună. L-am dus pe Alex la Chokecherry şi 
în alte câteva locuri. E un motociclist destul de 
bun. 

Am ridicat o  sprânceană, ştiind că 
experienţa lui s-ar fi putut datora memorării 
stilului de a merge cu motocicleta al fiecărei 
persoane pe care o văzuse la dune de-a lungul 
anilor. 

— Da, se pare că Alex are multe talente, am 
replicat eu. 

Alex mi-a înţeles aluzia, dar părinţii mei nu 
şi-au dat seama. 

— Ce avem la cină? am întrebat eu. 

— Salată Taco, a spus mama. Mâncarea este 
aproape gata. 

M-am întors spre Alex. 

— De cât timp te-ai întors? 

— De vreo oră, mi-a răspuns el. Mi s-a spus 
să te găsesc, ca să nu ratezi cina. Tocmai 
voiam să vin după tine când ai ajuns aici. 

Am luat o măslină din bolul de pe masă şi 
am băgat-o în gură. 

— Ei bine, atunci e un lucru bun că m-am 
întors. N-aş fi vrut să-ţi pierzi timpul. 

El m-a fixat cu privirea. 

— N-ar fi fost o pierdere. 

Astfel de comentarii mă derutau: n-ar fi fost 
o pierdere pentru că voia să fie singur cu mine 
- sau pentru că era responsabilitatea lui? 

Cina a fost gata în curând şi ne-am aşezat la 
masa de picnic de sub marchiză ca să 
mâncăm. Tata ne-a povestit despre nişte copii 
care s-au aruncat de pe vârful unei dune, 
crezând că era nisip pe cealaltă parte, când, de 
fapt, nu era. S-a plâns de motocicliştii 
neexperimentați şi de felul în care făceau 
dunele mai periculoase pentru toată lumea. 
Gânditor, Alex s-a tot uitat la mine în timpul 
cinei. 

După ce am mâncat, Alex şi cu mine am 
ajutat la strânsul mesei. După ce am terminat 
de spălat vasele, m-am aşezat din nou pe unul 
din scaunele pliante de afară, ca să mai citesc 
pentru şcoală. Citisem câteva pagini din 
capitol, când Alex s-a apropiat şi a rămas lângă 
mine. 

— Mă duc la o plimbare. Vii cu mine? 

Părea că avea ceva în minte. 

Eram intrigată. 

— Ah, sigur. 

Am lăsat cartea şi m-am ridicat. 

Părinţii mei stăteau afară, de vorbă. Când 
am vrut să-l urmez pe Alex, am auzit portiera 
unei maşini  închizându-se undeva în 
apropierea rulotei. Am pornit spre drumul de 
pământ, eu în faţă, iar Alex în urma mea. Abia 
am făcut câţiva paşi, când un chip cunoscut a 
apărut de după colţ, în faţa rulotei părinţilor 
mei. El m-a văzut şi mi-a zâmbit, dar zâmbetul 
i s-a transformat repede în mânie când s-a 
uitat în spatele meu. Fir-ar să fie! Ce mai căuta 
şi el aici? Şi cum naiba aveam să explic asta? 
Am inspirat adânc şi i-am zâmbit cât de frumos 
am putut. 

— Emil! am spus eu cu un entuziasm 
zgomotos şi l-am îmbrăţişat. Ce cauţi aici? 

Am făcut un pas înapoi. Alex îşi schimbase 
total înfăţişarea: chipul îi împietrise şi îl fixa cu 
privirea pe Emil. Faţa lui Emil ar fi putut fi o 
reflexie a chipului lui Alex când l-a privit şi el 
furios. 

In cele din urmă, Emil şi-a întors ochii de la 
Alex la mine. 

— Voiam să te surprind, a spus el. Presupun 
că ar fi trebuit să sun mai întâi. 

— Crede-mă, nu eşti singurul care m-a 
surprins în ultimele câteva zile, am mormăit 
eu. 

— Stone, a spus Alex drept salut, cu o voce 
mânioasă. 

— Night, a răspuns Emil printre dinţi. 

Alex şi Emil îşi ţineau pumnii strânşi, iar 
venele de pe braţele lor erau umflate. Nu ştiam 
care din ei ar fi dat prima lovitură, dar am 
hotărât că, probabil, trebuia să opresc lupta 
înainte de a începe. 

— Emil, vino cu mine, vreau să-i cunoşti pe 
părinţii mei. 

L-am luat pe Emil de mână, trăgându-l de 
lângă Alex. Ştiam că cel mai important lucru 
era să-i ţin la distanţă unul de celălalt. Ai mei 
urmăriseră cu interes schimbul de cuvinte, cu 
toate că eram prea departe de ei ca să ne 
audă şi nu ştiau cine era tipul cel nou. 

— Mamă, tată, vreau să vi-l prezint pe 
prietenul meu, Emil. 

Vocea mi s-a ridicat cu o octavă când am 
rostit cuvântul „prieten”. Odată cu ridicarea 
tonului, s-au ridicat şi sprâncenele alor mei. Şi- 
au revenit repede. 

— Emil, ea este mama mea, Karen, şi tatăl 
meu, Denys. 

— Emil, a zâmbit mama, am auzit atât de 
multe lucruri despre tine. 

— Mă bucur să te cunosc, a spus tata, 
încercând să se abţină să nu râdă de situaţia 
neplăcută în care eram, acum că şi Alex, şi 
Emil apăruseră în tabără. 

Emil părea mai calm acum. Mi-am întors 
uşor capul, destul cât să arunc rapid o privire 
peste umăr şi să văd că Alex încă stătea acolo, 

rezemat de rulotă cu braţele încrucişate, 
afişând un zâmbet dispreţuitor. 

— Mă bucur să vă cunosc. Evie vorbeşte tot 
timpul despre voi, a spus Emil. 

Părinţii mei au zâmbit. 

— Ce te-aduce pe aici? a întrebat tata. 

— Evie mi-a spus că va fi aici, aşa că m-am 
gândit să-i fac o surpriză. Voiam şi să o 
însoțesc acasă. Ştiu că îi place să conducă 
noaptea, iar gândul de a o şti singură mă 
îngrijorează. 

L-am privit pieziş, gândindu-mă că apariţia 
lui Emil se baza pe un motiv ciudat. Totuşi, 
justificarea lui a părut să-i impresioneze pe 
părinţii mei. 

— Ei bine, mă bucur să ştiu că are cineva 
grijă de Evie, chiar dacă locuieşte departe de 
noi. Nu ştiam că are... prieteni atât de devotați. 

Când a spus asta, mama i-a aruncat o privire 
lui Alex. 

— Chiar aşa, mi s-a adresat tata, nu va 
trebui să ne facem griji că nu vei ajunge acasă 
în siguranţă. Între Alex şi Emil, vei fî bine. 

La menţionarea numelui lui Alex, Emil s-a 
zbârlit. 

— Deci, Emil, rămâi aici până duminică? a 
întrebat mama. 

— Acesta era planul meu, a spus Emil, 
uitându-se înapoi la Alex. 

— Ei bine, ţi-aş oferi cortul nostru, dar când 
Alex a apărut aici fără să aibă unde să doarmă, 

i l-am dat lui. Este destul de mare pentru două 
persoane, dacă vrei să stai cu el, i-a propus 
mama, f&ră să-şi dea seama ce idee 
îngrozitoare era. 

Am văzut cum ochii lui Emil s-au întunecat 
de mânie. Ultimul lucru de care aveam nevoie 
era ca Alex şi Emil să doarmă în acelaşi cort. Ar 
fi fost mai bine dacă nici măcar nu s-ar fi aflat 
pe acelaşi continent. Incercam să mă gândesc 
la o alternativă, când Emil a spus: 

— Mulţumesc pentru ofertă, dar este în 
regulă, mi-am adus propriul cort. 

Tata a zâmbit larg şi a dat din cap în direcţia 
mea. 

— lată, Evie, Emil chiar este pregătit. 

— Apropo de asta, ar trebui să-mi instalez 
cortul, a spus Emil. Evie, vrei să mă ajuţi? 

Privirea pe care mi-a aruncat-o îmi spunea 
că voia să fim singuri, undeva unde să putem 
vorbi. 

— Da, hai să mergem să găsim un loc bun, 
am răspuns eu. Venim repede. 

Ne-am întors şi am trecut pe lângă Alex. 

— Pot să vă ajut cu ceva? ne-a întrebat el, 
într-un fel care însemna că nu accepta un 
refuz. 

— Ne descurcăm. 

Autoritatea din vocea lui Emil îl provoca pe 
Alex să-l sfideze. 

— Sunt sigur de asta. Alex a zâmbit şi le-a 
făcut semn cu mâna părinţilor mei, cât noi am 


284 


înconjurat rulota. Unde este semnul 
jurământului tău? l-a întrebat Alex nonşalant 
pe Emil. 

— L-am ascuns, i-a răspuns Emil. 

— Cum ai reuşit asta? a întrebat Alex. Ar fi 
trebuit să-l ai la vedere. 

Emil a zâmbit într-un mod deloc prietenos. 

— Sunt multe lucruri de care nu ai habar, 
Night. 

M-am uitat pe rând la amândoi, simțind o 
uşoară agitație în stomac. Semne ale 
jurământului? încă un lucru care trebuia să-mi 
fie explicat. 

Chiar dacă, în mod clar, Alex nu fusese 
invitat să ajute la instalarea cortului, ne-a 
urmat. De îndată ce am ajuns de cealaltă parte 
a rulotei, Emil s-a răsucit cu faţa la Alex şi şi-a 
încrucişat braţele. Alex s-a oprit la câţiva 
centimetri de el. 

— Am spus că nu avem nevoie de ajutor, a 
zis Emil pe un ton jos, ameninţător. Aşa că poţi 
să te întorci la rulotă sau, şi mai bine, în 
Gunnison. 

— Crede-mă, nu plec nicăieri. Mai ales că 
acum eşti aici, l-a avertizat Alex. 

Emil s-a înfuriat şi şi-a îndreptat postura, ca 
şi când ar fi încercat să se aplece peste Alex, 
chiar dacă erau cam la fel de înalţi. 

— Pe naiba nu pleci. 

Alex a început să râdă. Orgoliile lor preluau 
din nou controlul. Ştiam că nu va dura mult 

până când Emil va lovi şi că nu va dura prea 
mult până când Alex îl va dobori pe Emil. M-am 
băgat între ei şi am stat într-o parte, privindu-i 
pe amândoi. 

— Ce contează, Emil? am întrebat eu. Chiar 
dacă ar pleca, asta nu înseamnă că ar pleca pe 
bune. 

Şocul de pe chipul lui Emil s-a transformat 
repede în mânie când şi-a îndreptat atenţia de 
la mine la Alex. 

— Ce ştie ea, Night? a întrebat Emil. 

Alex a hotărât să se folosească de ce ştiam 
în avantajul lui şi a zâmbit. 

— Ştie destule. 

— Asta nu-mi răspunde la întrebare, a spus 
Emil mânios. 

— Şi nu am niciun motiv să îţi răspund. 

în loc să continue să-i vorbească lui Alex, 
Emil s-a întors spre mine. 

— Evie, n-aş vrea să te implic în cearta asta, 
dar trebuie să-mi spui, ce ţi-a zis Alex despre 
mine? 

Expresia lui Alex era inconftmdabilă; nu voia 
să spun nimic. Am încercat să mă gândesc 
rapid cum să-mi acopăr scăparea anterioară. 

— Nimic, de fapt. Mi-a spus că mă urmăresc 
nişte oameni şi că el mă supraveghează ca să 
fiu în siguranţă. Mi-a spus că a făcut parte din 
armată şi că are o mulţime de abilităţi unice, 
din experienţa lui de soldat. 

Alex a părut uşurat când Emil mi-a studiat 
chipul, neîncrezător în explicaţia mea. Uşurat, 
Emil a oftat. Dar era clar că nu avea să fie 
ultima dată când discutam dezvăluirile lui Alex. 
Chiar dacă ştiam că nu trebuia să pomenesc 
nimic de asta, o parte din mine voia să aibă 
şansa de a vorbi cu Emil şi de a afla dacă 
povestea lui Alex era adevărată. Mai ales 
pentru că Emil şi Alex păreau să aibă o 
mulţime de secrete între ei. 

Mai calm acum, Emil şi-a deschis portbagajul 
maşinii şi a scos cortul. A găsit un loc de 
cealaltă parte a rulotei, lângă nişte tufe. L-am 
ajutat să-l instaleze, în timp ce Alex ne privea 
cu brațele încrucişate şi cu un zâmbet 
dispreţuitor. 

În timp ce fixa un ţăruş, Emil s-a oprit şi şi-a 
ridicat privirea spre Alex. 

— Vrei să-mi spui exact ce cauţi în excursie 
cu iubita mea? 

Alex i-a zâmbit neruşinat. 

— Poate că ea m-a invitat. 

Emil a pufnit dispreţuitor. 

— Sigur. De ce şi-ar dori ca ticălosul care i-a 
frânt inima să vină în vacanţă cu ea? 

Alex a ţâţâit. 

— Râde ciob de oală spartă. 

Trăsăturile lui Emil s-au înăsprit. Alex a 
continuat: 

— Doar pentru că nu-şi aminteşte ce s-a 
întâmplat, să nu crezi, nici măcar pentru o 
secundă, că n-am să-i aduc eu aminte. 

Mi-am pus mâinile în şolduri. 

— Dacă vreţi să-mi spuneţi ceva, ar trebui să 
o faceţi. 

Alex şi Emil mi-au ignorat comentariul. 
Venele de pe gâtul lui Emil zvâcneau şi mi-am 
dat seama că era furios. 

— Tu nu ştii ce s-a întâmplat, Night. Nu te 
mai preface că ştii. 

— Ştiu tot ce trebuie să ştiu. Dacă faci o 
singură mişcare greşită, Evie va afla. 

— Ce să aflu? 

Mă irita că nu mă ascultau şi că nu îmi 
răspundeau la întrebări - din nou. 

— Mă ameninţi? l-a întrebat Emil pe Alex, 
vizibil mânios. 

— Nu, a spus Alex. Este o promisiune şi un 
avertisment. Nu plec. Te-aş sfătui să nu fii la 
fel de prost ca de obicei. 

Stăteam ţintuită-n loc, privindu-i pe Alex şi 
pe Emil, şi parcă îmi simţeam stomacul în gât. 
Reacţia lui Emil la amenințările lui Alex părea 
să confirme că Alex nu minţise; măcar o parte 
din povestea nebunească pe care mi-o spusese 
despre Amaranthine şi Daevos trebuia să fie 
adevărată. Mi-am dat seama că cearta dintre 
ei va escalada. M-am gândit să le cer 
amândurora să plece, dar ştiam că niciunul nu 
m-ar fi ascultat. 

în momentul ăla, tata a apărut de după colţ 
şi a întrebat dacă poate ajuta la instalarea 
cortului. M-am întrebat dacă ai mei auziseră 
cearta dintre Alex şi Emil. Cortul a fost înălţat 
repede. Tata a spus că trebuia să facă focul şi 
l-a rugat pe Alex să-l ajute. Alex a acceptat 
fără tragere de inimă, ştiind că trebuia să mă 
lase singură cu Emil, dar, dacă Alex voia ca 
„relaţia” mea cu Emil să funcţioneze, trebuia 
să-mi acorde ceva timp ca să-i explic cum 
stăteau lucrurile. De îndată ce Alex s-a 
îndepărtat destul de mult, l-am luat pe Emil de 
mână. 

— Îmi pare rău, Emil. Nu ştiam că va apărea 
aici joi. Asta nu m-a bucurat Emil mi-a dat 
drumul la mână. 

— Joi? 

Am crezut că o să-i sară ochii din orbite şi să 
i se rostogolească pe nisip. 

— De ce nu mi-ai spus că era aici când m-ai 
sunat? 

îmi vorbea pe un ton acuzator şi părea să-şi 
piardă calmul controlat pe care îl avea de 
obicei. 

— Abia când m-am întors în tabără am aflat 
că e aici, m-am apărat eu. 

— De ce a venit? a întrebat Emil, ca şi când 
ar fi ştiut deja răspunsul şi mă testa. 

Am ridicat din umeri. 

— Cred că voia să se asigure că eram în 
siguranţă. 

— De ce n-ai fi în siguranţă? Cine sunt 
oamenii ăştia despre care spune că te 
urmăresc? a întrebat Emil. 

Mi-am dat seama că ar fi putut crede că Alex 
îmi spusese mai multe decât lăsam să se 
înţeleagă. Am încercat să-i răspund cât mai 
sincer. 

— Alex mi-a spus că a observat nişte ţipi 
care s-au interesat recent de mine şi că a vrut 
să se asigure că nu mă deranjau. In plus, nu i-a 
plăcut niciodată maşina mea. Mereu îşi face 
griji că s-ar putea strica sau că aş putea să am 
un accident. Jasmine i-a spus unde eram şi a 
ajuns aici la câteva ore după mine. 

Emil s-a gândit pentru o clipă. 

— Dacă te-a urmărit cineva, de ce nu mi-ai 
spus? 

— Pentru că nu am ştiut asta înainte ca Alex 
să apară aici şi să-mi spună. 

Eram calmă, convingătoare şi destul de 
impresionată de mine şi de abilităţile mele de 
a minţi. 

Emil m-a privit, încercând să decidă dacă 
trebuia sau nu să continue interogatoriul. 

— Când ai hotărât să începi să-ţi petreci 
timpul cu el? 

Ridurile de pe fruntea lui se adânceau şi mai 
mult. 

— După tot ce ţi-a făcut, nu credeam că vei 
mai vorbi vreodată cu el, ca să nu mai spun să- 
| laşi să vină în tabără cu părinţii tăi. 

Mi-am aruncat mâinile în aer. 

— Nu este ca şi când l-aş fi invitat! 

Deveneam tot mai nervoasă cu fiecare 
minut. 

— Nici nu i-ai cerut să plece, a replicat Emil 
cu o voce joasă. 

învăţasem demult că atacul era cea mai 
bună apărare, aşa că i-am răspuns: 

— De unde ştii? Nu erai aici şi, apropo de 
asta, chiar ai condus douăsprezece ore ca să 
mă vezi sau ai hotărât să apari din alt motiv? 
Nu prea poţi să te superi pe Alex când şi tu ai 
făcut exact acelaşi lucru. Nu v-am invitat pe 
niciunul din voi. Aş prefera să fiţi amândoi 
înapoi în Colorado. 

— Diferenţa e că eu sunt prietenul tău, iar 
Alex nu este, a spus el enervat. Şi, în plus, Alex 
este fostul tău prieten! Cum crezi că pare asta? 

— Nu-mi pasă cum pare. Ştii ce simt. 

De fapt, el nu ştia exact ce simţeam, dar 
eram prea nervoasă ca să-mi mai pese de 
semantică. 

— Credeam că ştiu, dar poate că am judecat 
greşit, a zis Emil cu o voce tăioasă. 

— Nu eşti singurul, m-am răstit eu. 

Am dat să plec în grabă, când Emil m-a prins 
de mână. 

— Aşteaptă. 

L-am privit furioasă. A închis ochii cât a 
inspirat adânc de câteva ori. Când mi-a vorbit 
din nou, era calm. 

— Voiam să te văd, mai ales după tot ce s-a 
întâmplat săptămâna trecută. Vreau să îţi 
vorbesc despre nişte lucruri şi credeam că vom 
petrece ceva timp împreună. Nu m-am bucurat 
să aflu că Alex era deja aici, cu tine. Imi pare 
rău. 

Şi-a cerut scuze cu un zâmbet, iar eu i-am 
citit sinceritatea în ochi. 

Am expirat prelung. 

— Mda, ar fi fost frumos să petrec ceva timp 
cu tine, dar, de fapt, tot ce voiam de la 
excursia asta era să fiu singură şi să am timp 
să mă gândesc. Cei doi oameni de care am 
încercat să scap în Gunnison m-au urmat aici. 

— Imi pare rău, Evie. Plec, dacă asta vrei. 

Măcar Emil se oferise să plece, spre 
deosebire de Alex, care spusese opusul - că nu 
va pleca niciodată. 

— Nu, acum că eşti aici, ai putea măcar să 
te distrezi până vom pleca duminică dimineaţa. 
Haide, am spus eu zâmbind. Sunt sigură că 
focul este aprins şi că putem face nişte bezele. 

l-am întins mâna. El şi-a împletit degetele cu 
ale mele, iar când ne-am îndreptat spre foc, 
am simţit cum semnul meu din naştere ardea. 

Tata scosese două scaune pentru noi şi ne- 
am aşezat. Alex stătea cam la un metru în 
stânga mea. M-am gândit că era mai bine să 

rămân între Alex şi Emil şi să-i (in la o distanţă 
cât mai mare unul de celălalt. Nu prea m-am 
uitat la Alex înainte ca eu şi Emil să ne aşezăm 
pe scaune, dar când în cele din urmă am făcut- 
o, focul nu era singurul lucru care ardea. 
Privirea lui Alex ardea şi ea, concentrată doar 
asupra mâinii lui Emil ţinând-o pe a mea, iar 
chipul îi era livid. 

Seara s-a scurs, în timp ce căldura focului 
îmi încălzea picioarele. Fumul plutea dens prin 
aer. Emil făcea glume şi discuta cu părinţii mei, 
în vreme ce eu mă prefăceam că ascult ce 
spuneau. Cu toate acestea, nu mă concentram 
la situaţia neplăcută în care ne aflam eu, Alex 
şi Emil sau la oamenii despre care se 
presupunea că încercau să mă răpească. In 
schimb, nu mă puteam abţine să nu-l privesc 
pe furiş pe Alex. Încercarea de a-mi da seama 
ce se întâmpla în mintea lui mă epuiza. Nu 
înţelegeam de ce era atât de supărat sau de ce 
părea să fie furios pe cuplul pe care îl formam 
cu Emil. Alex era cel care voia să am o relaţie 
cu Emil. Asta în cazul în care nu se schimbase 
ceva, iar eu nu îmi dădeam seama care era 
problema. 

Faptul că m-am concentrat asupra lui Alex 
m-a făcut să pierd noţiunea timpului. După un 
timp, părinţii mei au plecat la culcare. Ca să nu 
fiu motivul unei alte certe între Alex şi Emil, 
am hotărât să merg şi eu la culcare. 

— Plec şi eu, am spus. Noapte bună, băieţi. 

— Noapte bună, mi-a zâmbit Alex. 

— Somn uşor, frumoaso, mi-a spus Emil şi i- 
a rânjit superior lui Alex, ca şi când l-ar fi 
provocat. 

— Ne vedem dimineaţă, i-am asigurat pe 
amândoi, sperând că nu se vor omori în timpul 
nopţii. 

Alex i-a aruncat o privire fermă lui Emil, ca 
răspuns la provocare. 

— Ne vedem curând, m-a asigurat el. 

Am înţeles dublul sens, ştiind că Alex nu 
avea să mă lase singură cu Emil aici nicio 
secundă. judecând după privirea dură a lui 
Emil şi după linia strânsă pe care o forma gura 
lui, mi-am dat seama că şi el înţelegea la ce se 
referise Alex. 

Pe părinţii mei îi amuzau cei doi băieţi care 
călătoriseră douăsprezece ore ca să petreacă 
ceva timp cu mine. Mamei nu-i venea să 
creadă cât de arătoşi erau. Tata a refuzat să- 
mi spună părerea lui. Ştiam cam cum ar fi 
reacţionat amândoi părinţii dacă ar fi aflat 
adevărul despre interesele mele romantice. 
Chiar mă bucuram că nu îl ştiau. 


Capitolul 15 


Am dormit cu întreruperi, îngrijorată de 
cearta care ar fi putut începe în orice moment 
în faţa rulotei. M-am trezit mai devreme decât 

de obicei, am făcut un duş şi m-am îmbrăcat. 
Când am ieşit afară, am fost uşurată să văd că 
toată lumea supravieţuise nopţii fără nicio 
zgârietură. 

Alex şi Emil tot nu păreau să-şi vorbească, 
dar Alex a zâmbit, iar buzele lui Emil s-au 
arcuit într-un surâs când am ieşit din rulotă. In 
micul nostru loc de camping era mai multă 
dramă decât în vestiarul unor fete de liceu. 

— Mă bucur că te-ai trezit, a spus Emil. 

— Bună dimineaţa, a zâmbit Alex. 

— Bună, le-am spus eu amândurora. Bună 
dimineaţa, mamă şi tată. 

Am mâncat nişte cereale la micul dejun. Cât 
am mâncat, tata a întrebat dacă eu, Alex şi 
Emil voiam să mergem într-o cursă cu el. 

Alex şi Emil păreau să se eschiveze, 
aşteptând reacţia mea. Mi se părea că orice 
activitate era mai bună decât să stau şi să-i 
privesc pe Alex şi Emil încruntându-se unul la 
celălalt toată ziua, aşadar am spus: 

— Sigur, când vrei să plecăm? 

— Imediat după micul dejun. 

Tata şi-a ridicat privirea spre cer ca şi când 
ar fi încercat să-şi dea seama cum va fi 
vremea. 

Spiriduşii vremii nu îmi vorbesc, aşa că mie 
mi s-a părut că cerul arăta bine. 

— S-ar putea să plouă mai târziu, a spus el, 
dar vom vedea. 

Alex a acceptat invitaţia tatei. 

— Vin şi eu. 

— Grozav, a spus tata. Şi tu, Emil? 

Pentru o secundă, Emil a părut precaut, dar 
a fost de acord. 

— Mda, vin şi eu. 

Preţ de o clipă, m-am întrebat dacă Emil ştia 
să conducă un ATV sau un vehicul” de nisip, 
dar am hotărât că n-ar fi venit aici dacă nu ar fi 
ştiut. În plus, el era Emil cel robust, atractiv şi 
misterios - bineînţeles că ştia să conducă ceva 
atât de simplu ca un ATV. Probabil că avea un 
Ducati undeva prin garaj. Totuşi, gândul mi-a 
rămas în minte. Să mergi cu un vehicul de 
teren sau cu o motocicletă era ceva, iar să te 
descurci cu succes printre dune, când nu ştii ce 
sau cine ar putea fi în partea cealaltă, era o cu 
totul altă poveste. Trebuia să fii pregătit să 
ambalezi motorul ca să urci un deal abrupt şi 
să te opreşti foarte repede în vârf, dacă 
atingeai creasta dunei. Ingrijorarea m-a sâcâit 
pe toată durata micului dejun. 

Toată lumea părea să mă aştepte, aşa că 
mi-am terminat repede cerealele şi mi-am luat 
echipamentul de cursă. M-am întâlnit cu băieţii 
afară. Nu eram sigură care era aranjamentul 
cel mai bun, de vreme ce doi dintre noi 
trebuiau să fie în vehiculul de nisip, iar unul în 
ATV. Tata a apărut de după colţ, ţinându-şi 
casca în mâini. 

— Cine vrea să conducă ATV-ul şi cine vrea 
să conducă vehiculul de nisip? a întrebat tata. 

Alex a răspuns primul: 

— Mi-ar plăcea să încerc să conduc vehiculul 
de nisip, dacă se poate. 

— Sigur, a spus tata. 

Am mijit ochii la Alex, ştiind că alegea primul 
în mod intenţionat. Ştia că nu l-aş fi lăsat să 
meargă cu Emil în vehiculul de nisip. 

— Eu mă duc cu Alex. 

M-am uitat la Emil şi am încercat să-i 
transmit că îmi părea rău, dar el nu a părut să 
observe şi, în schimb, afişa o expresie 
îngrijorată. 

Tata şi Emil şi-au pus căştile pe cap. Alex şi 
cu mine ne-am pus centurile şi căştile, ca să ne 
putem auzi peste zgomotul motorului. Cât ne- 
am pregătit să plecăm, m-am uitat cu atenţie 
la Emil. A pornit ATV-ul fără probleme. Am 
hotărât că, probabil, era îngrijorat că stăteam 
atât de aproape de fostul meu prieten. Am râs 
un pic în sinea mea; dacă Emil ar fi ştiut cât de 
puţin ar fi trebuit să se îngrijoreze. 

Totul a început fără probleme. Pentru o 
vreme, chiar m-am simţit bine, ceea ce nu era 
uşor; vehiculul de nisip îmi plăcea şi mai puţin 
când nu eram eu cea care îl conducea. Apoi, 
Alex a început să-mi pună întrebări. 

— Ce-a spus Emil ieri, când tatăl tău m-a 
luat cu el? 

Am râs scurt. 

— Cred că ai putea să ghiceşti. 

— Nu vreau să ghicesc, vreau să-mi spui 
exact ce s-a întâmplat. 

— Bineînţeles că vrei, am spus eu. Sunt 
sigură că ţi-a fost greu să nu-ţi poţi folosi 
abilităţile obişnuite de voaieur prin inelul tău 
magic. 

Colţul gurii lui Alex s-a ridicat într-un rânjet. 

— Este bine că ştiu ce crezi cu adevărat 
despre mine. Acum, ce a spus Emil? 

l-am aruncat o privire urâtă. 

— Voia să ştie ce cauţi aici. 

— Şi tu ce i-ai răspuns? 

— l-am zis că ai trecut pe acasă să mă vezi 
şi Jasmine ţi-a spus că plecasem în Idaho. Tu 
erai îngrijorat în. Privinţa tipilor care mă 
urmăriseră, aşa că ai venit cu un prieten cu 
maşina, ca să te asiguri că eram în siguranţă. 

Alex s-a încruntat. 

— Şi te-a crezut? 

Am ridicat din umeri. 

— Părea că da. 

Preţ de un minut, Alex nu a spus nimic. 

— Cum merg treburile între voi? 

A încercat să-şi ascundă curiozitatea cu un 
ton indiferent. 

— Bine, cred. 

Pentru o fracțiune de secundă, faţa lui Alex a 
devenit dură, ca atunci când îl supăra ceva, 
dar apoi înfăţişarea i-a revenit la normal. 

— Din ce motiv a venit aici fără să te 
anunţe? a întrebat Alex. 

— Voia să stăm de vorbă. Se simţea departe 
de mine din cauza celor petrecute săptămâna 
trecută şi voia să petreacă ceva timp împreună 
cu mine. 

— Ce s-a întâmplat săptămâna trecută? a 
întrebat Alex, confuz. 

L-am privit cu neîncredere. 

— Nu-mi spune asta, Alex. Probabil că inelul 
tău ţi-a arătat tot ce am făcut săptămâna 
trecută, începând cu emisiunile pe care le-am 
văzut la televizor şi terminând cu ce am 
mâncat la cină. 

Alex a scuturat din cap şi a urcat pe o dună, 
încetinind când s-a apropiat de creastă. 

— Te urmăresc, dar nu chiar atât de atent. 
Săptămâna trecută am fost puţin ocupat 
încercând să-i găsesc pe membrii Daevos din 
Gunnison. Sunt doar eu, singur. Nu am putut 
să te văd în fiecare secundă. 

— Oh. 

Eram uşurată că existau unele momente în 
care eram singură, chiar dacă nu prea multe. 

— Evie, săptămâna trecută? Ce s-a 
întâmplat? 

— Ei bine, pe lângă faptul că ai apărut la 
cinema, Emil mi-a spus nişte lucruri care m-au 
supărat destul de mult. In parte, din cauza asta 
m-am despărţit de el. 

Lui Alex îi pulsau tâmplele. 

— Ce-a spus Emil de te-a supărat atât de 
mult? 

Nu credeam că ar fi trebuit să vorbesc 
despre ceva atât de personal cu Alex, dar 
ştiam că nu va renunţa până când nu îi 
spuneam. Am inspirat adânc. 

— Vorbeam despre relaţiile din trecut. Mi-a 
spus că a fost o singură fată pe care a iubit-o 
cu adevărat. Pe una Cassandra. 

La auzul numelui ei, Alex a mijit ochii şi a 
strâns mai tare volanul, până când i s-au albit 
degetele. Nu eram sigură de ce informaţia asta 
îl făcea pe Alex să reacționeze aşa de puternic. 

— De ce te-ar supăra aşa ceva? a întrebat el, 
încercând să-şi păstreze un ton calm. 

Alex era un idiot. 

— Deoarece chiar începea să-mi placă de 
Emil când mi-a spus, din senin, că nu va mai 
iubi vreodată pe cineva la fel de mult ca pe 
fata asta. Dacă aş fi rămas cu el, aş fi ştiut 
întotdeauna că eram pe locul al doilea, iar el 
probabil că s-ar fi gândit mereu la Cassandra. 

Răspunsul lui Alex nu a fost cel aşteptat, dar 
asta nu era ceva neobişnuit, în cazul lui. 

— Nu pot să cred că ai ţinut la Emil. 

— De ce nu? 

Mi-a aruncat o privire piezişă, în vreme ce 
ocoleam o adâncitură de nisip. 

— Aş putea să-ţi dau o listă lungă de un 
kilometru, dar, pentru început, este malefic şi 
nu prea e genul tău. 

Am râs sarcastic. 

— Tu nu ştii ce gen îmi place mie. 

Amuzat, a ridicat din sprâncene. 

— lţi urmăresc iubiții de mai bine de două 
sute cincizeci de ani. Aş spune că ştiu ce gen ţi 
se potriveşte. 

— Chiar mă îndoiesc că genul meu rămâne 
acelaşi de-a lungul tuturor vieților mele, am 
raţionat eu. 

Alex a mormăit printre dinţi: 

— Ai fi surprinsă. 

M-am întrebat la ce se referea, dar nu mi-a 
mai dat şi alte detalii, aşa că am decis să-i 
spun exact de ce mi se părea Emil atrăgător. 

— Emil este misterios, mă provoacă, mă 
ascultă şi îi pasă de ce gândesc, şi chiar e 
sexy. Cu siguranţă este genul meu. 

Grimasa de pe chipul lui Alex a devenit mai 
pronunţată cu fiecare trăsătură enumerată. A 
tăcut un minut, apoi a început: 

— Evie, trebuie să-ţi spun... 

S-a întâmplat în momentul ăla, în cel mai 
prost moment posibil. Am aşteptat ca Alex să 
continue ceea ce speram că era o propoziţie 
care îmi explica de ce încă mai avea 
sentimente pentru mine, dar s-a oprit brusc şi 
s-a uitat cu atenţie în faţa noastră. l-am 
urmărit privirea. 

Din cauza conversaţiei cu Alex, nu mai 
fusesem atentă la Emil sau la peisajul din jur. 
Se pare că Alex era mai conştient, ceea ce era 
bine, pentru că el conducea. M-am întors la 
timp ca să-l văd pe Emil ambalând motorul 

ATV-ului ca să urce pe o dună mare, dar 
mergea prea repede ca să se oprească în vârf. 
Emil a ţâşnit peste vârful dunei ca din tun. În 
clipa următoare, şi Emil, şi ATV-ul erau în aer, 
dar problema era că nu împreună. ATV-ul a 
sărit la un metru de pământ şi a aterizat 
undeva de cealaltă parte a dunei. Emil era la 
cel puţin doi metri în aer şi a zburat cam încă 
trei, înainte ca un nor de praf să ţâşnească din 
locul în care a aterizat. Nu l-am văzut nicăieri 
pe tata, deşi ştiam că se va întoarce când îşi 
va da seama că nu mai eram în urma lui. 

Am coborât imediat din vehiculul de nisip şi 
am alergat spre locul în care nisipul se 
împrăştiase. Intr-o clipă, mi-am dat seama că 
nu alergam pentru că Emil se prăbuşise, 
alergam ca să mă asigur că cineva la care 
tineam nu era rănit. Indiferent cât de periculos 
credea Alex că era Emil, ştiam că îmi păsa de 
el, iar sentimentele mele pentru Alex şi Emil 
aveau să fie mereu conflictuale. Alex m-a 
urmat într-un ritm mai lent, fără să-şi facă griji. 
M-am întors şi i-am strigat: 

— Ce faci? Emil a căzut, nu eşti îngrijorat? 

Alex a ridicat din umeri. 

— Nu. 

Am spus neîncrezătoare: 

— S-ar putea să fie grav rănit. 

Alex a oftat. 

— Măcar de-am fi atât de norocoşi. Totuşi, 
nu suntem. E-n regulă. 

l-am vorbit pe un ton ridicat. 

— De unde ştii? Ai văzut alt ATV decât am 
văzut eu? 

— Membrii Amaranthine şi Daevos sunt, 
practic, nemuritori, Evie. Ne vindecăm repede. 

M-am gândit la vorbele lui, dar ele nu mi-au 
încetinit paşii. L-am găsit pe Emil întins pe 
spate, în nisip. Intocmai cum spusese Alex, 
nimic nu părea rupt, zgâriat sau măcar lovit. 
Cu toate acestea, era inconştient. M-am 
aplecat peste el şi i-am atins obrajii cu mâinile, 
în speranţa că atingerea îl va trezi. Nimic. 

— Parcă ai spus că nu va păţi nimic, i-am 
şuierat lui Alex. 

— Îşi revine. Lasă-l o secundă. 

— Poate să audă ce vorbim? am întrebat eu. 

— Nu până se trezeşte, mi-a răspuns Alex. 

M-am lăsat pe vine şi l-am privit pe Emil, 
gândindu-mă la ce îmi spusese Alex. 

— Dacă membrii Amaranthine şi Daevos 
sunt atât de rezistenți, cum moare vreodată 
cineva? 

— Ţi-am spus, nu luăm suflete decât dacă ni 
se ordonă asta. 

— Mda, dar primiţi ocazional ordine. Deci, 
cum o faceţi? 

— Este complicat. 

Am aşteptat, dar, când Alex nu a continuat, 
l-am întrebat: 

— Ai de gând să-mi spui de ce e atât de 
dificil? 

— Nemuritorii sunt greu de ucis, mi-a spus 
Alex pe un ton condescendent, iar eu i-am 
aruncat o privire urâtă. Daevos sunt rezistenți, 
deşi nu sunt chiar indestructibili ca Protectorii. 
Protectorii nu pot fi ucişi câtă vreme lucrează 
pentru Societatea Amaranthine, pentru că 
jurămintele Protectorilor sunt făcute să ne 
protejeze minţile de membrii Daevos. Totuşi, e 
nevoie de o anumită pricepere ca să ucizi un 
Daevos. 

— Ce fel de pricepere? 

Alex şi-a dat ochii peste cap. 

— Nu e ca şi când aş putea să împuşc un 
Daevos cu o armă sau să-l înjunghii cu un cuţit 
de bucătărie. Chestia asta necesită timp, 
energie şi concentrare. 

Gram pe cale să-i cer lui Alex să-mi dea 
detalii, când Emil a început să îşi mişte capul, 
iar eu i-am văzut pleoapele tresărindu-i. 

— Emil? am spus, atingându-i obrazul cu o 
mână şi pieptul cu cealaltă. Emil? Te simţi 
bine? 

Emil a deschis ochii. 

— Nu te mişca, l-am avertizat eu, ai putea fi 
rănit. 

Emil a râs şi s-a ridicat în capul oaselor. 

— Sunt bine. Mulţumesc, totuşi, că ţi-ai făcut 
griji. 

l-am aruncat o privire lui Alex, iar expresia 
lui îmi zicea „ţi-am spus eu.” Am scuturat din 
cap. Toată povestea asta devenea complicată. 

Emil şi-a mişcat capul, căutând ceva. 

— Unde-i ATV-ul, este în regulă? 

Observasem ATV-ul când am escaladat 
duna. Era la poalele dealului, în mod miraculos 
în regulă şi nemişcat. 

— A supravieţuit căzăturii mai bine decât 
tine, l-am asigurat eu. 

— N-ar fi trebuit să fiu atât de prost, a spus 
Emil. 

— Nu mă surprinde, a spus euforic Alex. 

L-am lovit în picior. 

— Nu-ţi face griji, l-am liniştit. A fost doar un 
mic accident. Se întâmplă chiar şi celor mai 
buni. 

Emil s-a crispat, dar nu de durere. 

— Mda, nu sunt unul dintre ei. Ar fi trebuit să 
cer nişte lecţii. Am fost cu un ATV doar de 
câteva ori şi n-am mai condus unul pe nisip. 

— De ce ai venit azi, dacă nu ştiai să-l 
conduci? am întrebat eu. 

Emil a pufnit. 

— Chiar crezi că aveam de gând să te las să- 
ţi petreci toată ziua cu el? m-a întrebat, făcând 
un semn din cap spre Alex. 

— Ar fi trebuit să iei vehiculul de nisip, am 
spus eu. 

— Asta era planul meu, până când Alex a 
hotărât să-l conducă el. 

Alex a rânjit, iar eu am oftat. 

— Alex, erai conştient că Emil nu ştie să 
conducă ATV-ul? 


305 


Alex mi-a zâmbit viclean. 

— Nu chiar. Vreau să spun, aveam o 
bănuială, dar nu am fost sigur până când nu i- 
am văzut reacţia când şi-a dat seama că va 
trebui să conducă un ATV. 

M-am uitat cu gura căscată la Alex, uimită. 

— De ce nu l-ai oprit? 

— De ce aş fi făcut-o? a replicat Alex, fără 
urmă de regret. Nu e treaba mea să am grijă 
de el. 

M-am încruntat la Alex. Eram pe cale să-i 
spun exact ce gândeam, când am auzit un 
motor şi l-am văzut pe tata apărând peste o 
dună, la vest de noi. Emil stăteam acum în 
picioare şi părea să se simtă bine, dar eu nu 
eram convinsă. 

Tata şi-a oprit motocicleta şi şi-a scos casca. 

— V-am pierdut, băieţi. 

— Emil a avut un accident, dar e-n regulă, i- 
am explicat eu. 

îngrijorat, tata l-a studiat pe Emil. 

— Eşti sigur că te simţi bine? 

Emil a dat aprobator din cap. 

— Mda, am urcat duna prea repede. 

— Se întâmplă oricui. Mai vrei să faci o cursă 
sau preferi să te întorci în tabără? 

— Nu, vreau să conduc, a zâmbit el, dar am 
văzut că ezita când s-a uitat spre ATV. 

— Am să-l iau în vehiculul de nisip, i-am spus 
tatei şi i-am aruncat o privire directă lui Alex. 

Pe chipul lui Emil se citea un „mulţumesc.” 

— Alex poate să meargă cu ATV-ul, am 
adăugat. 

Încă eram supărată pe Alex şi, oricum, 
preferam să merg cu Emil. Sugestia mea l-a 
făcut pe Alex să se încrunte, dar nimeni 
altcineva nu a părut să observe. 

— Bine, a fost de acord tata. Eşti gata de 
plecare? 

— Da, am răspuns eu. 

l-am lăsat pe Emil şi pe Alex pe creasta de 
nisip. Am alergat înapoi spre vehiculul de nisip, 
l-am pornit şi am condus spre bărbaţii care 
aşteptau. Emil a urcat în locul din dreapta, în 
timp ce eu l-am pocnit pe Alex în stomac cu 
casca, mai tare decât ar fi trebuit. El a pufnit 
ca şi când mi-aş fi pierdut vremea încercând 
să-l rănesc. S-a uitat la Emil şi i-a spus: 

— Sunt cu ochii pe tine. 

Restul cursei a decurs repede. Ne-am 
îndreptat spre Chokecherry şi i-am privit pe 
Alex şi pe tata urcând cu viteză pe munte. Am 
rămas în urmă, ca să fiu cu Emil şi să mă 
asigur că era în regulă. Când am fost gata de 
plecare, Emil s-a întors către tabără cu mine în 
vehiculul de nisip, urmaţi de Alex. 

Amândoi aveam căşti în urechi. După un 
timp, Emil a spus: N 

— Este linişte aici, Evie. Ințeleg de ce îţi 
place atât de mult. 

l-am aruncat o privire. 

— A fost mereu unul dintre locurile preferate 
ale familiei mele. Aici pot să gândesc mai 
limpede. 

— Chiar îmi pare rău că am accidentat ATV- 
ul, s-a scuzat el pentru a zecea oară. 

Am fluturat o mână în aer. 

— Nu-ţi face griji în privinţa asta. Nu ştii câţi 
oameni l-au accidentat - doar că ei au reuşit să 
distrugă mai mult ATV-ul şi să se rănească mai 
tare ca tine. Mă bucur că n-ai păţit nimic. Nu l- 
am crezut pe Alex când mi-a spus că vei fi 
bine. 

Ştiam că Alex nu voia să-i spun lui Emil 
despre toate lucrurile pe care mi le zisese la 
lac, dar era evident că Emil şi Alex deţineau 
unele informaţii comune. Să-l fac pe Emil să-i 
confirme povestea lui Alex m-ar fi ajutat să-mi 
dau seama cât din ea era adevărată. Alex nu 
va fi bucuros, dar am hotărât să risc. 

— Vrei să-mi spui ce sunt semnele 
jurământului? 

Emil şi-a ţuguiat buzele. 

— Ai auzit asta ieri, nu? 

— Era cam greu de ratat. 

Emil a oftat, exasperat. 

— Ce ţi-a spus Alex? 

— Multe prostii care păreau dintr-un roman 
fantasy. Pentru că pare că citiţi din aceeaşi 
carte, mi-ar plăcea să cunosc perspectiva ta. 

Emil s-a gândit la situaţie şi a luat o 
hotărâre. 

— Presupun că ştii despre Societatea 
Amaranthine, a spus el. Am dat din cap, 
surprinsă că era atât de deschis, de vreme ce 
cu greu aflasem ceva de la Alex. 

— Deci, sunt sigur că Alex ţi-a spus şi despre 
Rezistenţa Daevos, nu? 

Am dat din nou din cap. 

— Ţi-a povestit ceva despre trecutul celor 
două grupări? 

— Puțin, am zis eu. Mi-a spus că Societatea 
Amaranthine păzeşte oamenii - în special pe 
Urmăritori - de Daevos. A spus că cei din 
Amaranthine sunt buni, iar membrii Daevos 
sunt răi. 

Emil a oftat şi s-a scărpinat în bărbie. 

— E mai complicat de-atât. lţi aminteşti 
legenda Zeiţelor şi a sufletului-pereche pe care 
ţi-am povestit-o? 

Am dat din cap. 

— Nu era doar o legendă, Evie. Face parte 
din trecutul grupărilor Amaranthine şi Daevos. 

Am rămas cu gura căscată, în timp ce Emil a 
continuat să vorbească. 

— Imediat după ce Zeiţele au început să 
trimită suflete în lume, şi-au dat seama că 
unele suflete erau, în mod natural, înclinate 
spre rău. Totuşi, odată ce sufletele îşi găseau 
sufletul-pereche, tendinţele astea erau 
echilibrate. Zeiţele au hotărât că aveau nevoie 
de un grup care ar putea să-i ajute pe oameni 
să-şi găsească sufletul-pereche şi care să pună 

în aplicare voinţa Zeiţelor, când sufletele rele 
trebuiau controlate. Aşadar, ele au organizat 
Societatea Amaranthine. Membrii Amaranthine 
lucrează pe multe niveluri. Unii, ca Alex, sunt 
Protectori şi îi protejează pe Urmăritori. Alţii fac 
parte din armata care ia sufletele pe care 
Zeiţele le-au considerat prea rele ca să 
continue să trăiască. Apoi, sunt alţii care 
lucrează cu Urmăritorii, ca să-i ajute pe oameni 
să-şi găsească  sufletul-pereche şi care 
încearcă să influențeze sufletele care au 
tendinţe rele. Secole de-a rândul, Societatea 
Amaranthine le-a ajutat pe Zeiţe şi lucrurile 
erau liniştite. Până când sufletul-pereche al 
zeiţei Callista a decis că nu mai voia să fie cu 
ea şi a lăsat-o singură, o jumătate de suflet. Ea 
a fost distrusă. Dacă îţi găseşti sufletul- 
pereche, asta nu înseamnă că totul e perfect. 
Tot trebuie să lucrezi la relaţie. Sufletul- 
pereche al Callistei a hotărât că era mai uşor 
să plece decât să facă un efort mai mare 
pentru legătura dintre ei. După un timp, 
tristeţea ei s-a transformat în furie, iar ea s-a 
înverşunat împotriva dragostei. Callista a decis 
că nimeni nu trebuia să aibă şansa să fie cu 
sufletul său pereche. Le-a părăsit pe Zeiţe şi a 
înfiinţat Rezistența  Daevos - armata ei 
personală. Scopul lor era să găsească 
sufletele-pereche - de preferat cu ajutorul unui 
Urmăritor - 2i să ia unul din sufletele cuplului. 
Fără partener, sufletul îi pierdea echilibrul, iar 

gruparea Daevos putea să-l recruteze în 
Rezistenpă 2i să mărească armata Callistei. Ea 
crede că dacă debpine o armată suficient de 
mare care să ia suflete, ar putea să extermine 
dragostea oj să distrugă Societatea 
Amaranthine. Unul din motivele pentru care cei 
din Amaranthine sunt atât de puternici este că 
îsi primesc puterile din forpele unite ale 
Zeibpelor. Singură, Callista poate să le ofere 
puteri limitate celor din armata ei. Poate să le 
dăruiască membrilor Daevos doar două lucruri: 
puterea de a lua suflete 2i nemurirea limitată - 
pentru că membrii Amaranthine tot pot să le ia 
sufletele. 

— De ce ar alege cineva să facă parte din 
Daevos? Cei din Amaranthine par să aibă mult 
mai multe avantaje. 

Emil a ridicat din umeri. 

— Fiecare persoană devine membru Daevos 
din propriile-i motive. Unii au înclinații spre rău, 
iar unii devin aşa din cauză că Daevos le-a luat 
sufletul-pereche. Altora, pur şi simplu, le pasă 
mai mult de haos decât de fericire. Unii li se 
alătură pentru că nu cred în dragoste, iar alţii... 
au alte motive. Fiecare caz este diferit. 

Mi-a luat o clipă să mă întreb care fuseseră 
motivele lui Emil. 

— Cum sunt luate sufletele? am întrebat eu. 

— În toată existenţa unui suflet, chiar dacă 
el nu-şi aminteşte, amintirile, gândurile şi 
acţiunile vieților anterioare îl însoțesc încă şi-l 

ajută să-şi formeze personalitatea în viaţa 
prezentă. Când o persoană moare, sufletului îi 
este judecat trecutul. După ce un suflet a 
învăţat suficient, poate să treacă spre viaţa de 
apoi. Când un suflet este ucis, îi sunt luate 
gândurile, acţiunile şi amintirile. Fără trecut, 
un suflet nu are de unde învăţa, nu are ce să-l 
ghideze şi nimic de care să se ancoreze. Un 
corp este doar o carapace a sufletului. Odată 
ce sufletul este mort, corpul său moare 
împreună cu trecutul pierdut al sufletului. 

Emil s-a întors şi s-a uitat dincolo de nisip, ca 
şi când ar fi fost pierdut în gânduri. După un 
minut, privirea i-a revenit la mine. 

— Ca parte a Societății Amaranthine, 
Protectorilor li se oferă abilitatea de a-şi 
proteja mintea, devenind, astfel, imposibil de 
ucis de către un Daevos. Membrii Daevos nu 
au capacitatea asta. 

M-am gândit la vorbele lui Emil cât am 
condus pe dune, urmându-l pe tata spre 
tabără. Tot ce îmi spunea Emil îmi confirma 
ceea ce îmi spusese deja Alex. Când mi-am dat 
seama de asta, am inspirat adânc; Alex nu mă 
minţise. Totuşi, încă mă frământau atât de 
multe întrebări. 

— Şi cum rămâne cu semnul jurământului de 
care a zis Alex? Ce-i ăla? 

Inconştient, Emil şi-a frecat bicepsul braţului 
drept cu mâna stângă - în acelaşi loc în care îl 

atinsesem în grădina botanică, atunci când 
încetase brusc să mă sărute. 

— Zeiţele cred că sufletele ar trebui să-şi 
poată alege singure calea. Aşadar, când 
Callista a creat Rezistenţa Daevos, Zeiţele i-au 
permis grupului să continue să existe - atât 
timp cât cei din Amaranthine erau acolo ca le 
ajute să-i combată. Pentru a face asta, 
Amaranthine trebuia să ştie cine erau membrii 
Daevos. Ca membrii Daevos să primească 
puterile oferite de Callista, trebuiau să depună 
jurămintele Rezistenței. Zeiţele au vrăjit 
jurămintele astfel încât oricine le depune este 
imediat însemnat cu o cicatrice roşie pe 
biceps, numită semnul jurământului. Semnul 
devine mai mare cu fiecare suflet luat de 
membrul Daevos şi i se înfăşoară în jurul 
braţului drept. Semnul este singurul mod prin 
care Protectorii îşi pot da seama cu adevărat 
cine este membru  Daevos. Dimensiunea 
semnului le permite celor din Amaranthine să 
ştie cât de periculoasă poate fi acea persoană. 
Semnul meu nu este atât de mare pe cât 
presupune Alex că ar trebui să fie şi, de obicei, 
este acoperit de cămăşile pe care le port - de 
aceea nu poate să-l vadă Alex. 

Dacă Emil spunea adevărul - şi părea că 
asta făcea, de vreme ce îmi confirma lucrurile 
spuse de Alex despre Amaranthine şi Daevos -, 
puteam să am încredere în el? Misiunea 
membrilor Daevos era îngrozitoare, iar Emil 

recunoscuse că facea parte din grupare. Dar 
de ce mi-ar fi spus atât de multe despre 
Rezistență, dacă voia să mă rănească? Trebuia 
să aflu ce rol avea Emil în Daevos şi să-mi dau 
seama de ce nu mă simţeam la fel de speriată 
în preajma lui pe cât ar fi trebuit să fiu. 

— Când te-am întâlnit prima dată, Alex m-a 
avertizat că erai periculos. Incă mai crede asta. 
Am aşteptat ca Emil să spună ceva, dar, când 
nu a făcut-o, am continuat: Deci, eşti 
periculos? 

Emil a strâns din buze. 

— Ştiu că probabil Alex ţi-a povestit nişte 
lucruri şocante despre Daevos - despre mine, a 
spus Emil, dar vreau să ştii că nu sunt aşa. Am 
făcut lucruri de care nu sunt mândru, dar le-am 
făcut de nevoie. 

— Deci, nu mai faci parte din Rezistență? am 
întrebat eu. 

Emil a inspirat. 

— Este... complicat. Încă sunt membru, dar 
nu sunt ca restul celorlalţi Daevos. 

Of. Mai auzisem asta. 

— Cu tine şi Alex, mi se pare că mereu 
încerc să dezleg o ghicitoare. Nu înţeleg de ce 
ai rămâne în Rezistență, dacă te-ai schimbat şi 
nu mai eşti precum ceilalţi membri. 

Emil s-a strâmbat. 

— Ce-am făcut, am făcut cu un motiv, Evie. 
Şi sunt motive pentru care nu pot pleca. 

să mă cert cu un rinocer ar fi fost mai uşor 
decât să obţin informaţii de la Alex sau de la 
Emil. De ce nu puteau fi sută la sută sinceri cu 
mine? 

— Când o să poţi să-mi spui care sunt 
motivele alea? l-am întrebat. 

Emil şi-a trecut o mână prin păr. 

— Nu ştiu exact. 

— Răbdarea nu este una dintre punctele 
mele forte, am spus eu. 

— Va merita, promit. 

Emil a întins mâna şi şi-a aşezat-o pe piciorul 
meu. 

De îndată ce m-a atins, am auzit un motor 
apropiindu-se din spate. Alex a ajuns pe partea 
laterală a vehiculului de nisip şi, încruntat, i-a 
aruncat lui Emil o privire urâtă. Emil a rânjit, iar 
Alex s-a retras, dar nu departe. 

Emil a zâmbit. 

— ÎI înnebuneşte, să ştii. 

— Ce anume? am întrebat eu, fără să-mi dau 
seama despre ce vorbea Emil. 

— Faptul că sunt aici, cu tine. 

Am râs. 

— Mda, îl îngrijorează faptul că ai putea să 
mă târăşti prin nisip ca să-mi iei sufletul sau 
ceva de genul ăsta. Işi face doar datoria. 

Emil m-a privit cu îndoială. 

— Datoria nu e singurul lucru care îl 
motivează. 

M-am uitat la Alex peste umăr. 

— E destul de clar că singurul lui scop este 
să mă ţină în viaţă. Deşi nici măcar nu ştiu de 
ce face asta; cred că e foarte plictisitor să fii 
Protector. 

Emil a vrut să spună ceva, dar s-a răzgândit, 
probabil hotărând să nu se certe cu mine şi să 
creeze o tensiune în plus în relaţia noastră. 

— Mulţumesc că mi-ai spus despre Daevos, 
i-am zis eu. Înţeleg că mai faci parte din 
Rezistență, dar, nu ştiu din ce motiv, nu cred 
că eşti aici ca să mă răneşti. Mă înşel în 
privinţa asta? 

Emil mi-a răspuns imediat: 

— Nu, nu te înşeli. Nu te-aş răni niciodată. 

Vocea îi era puternică, iar privirea sinceră. 

M-am gândit preţ de câteva minute la tot ce 
mi-a spus şi m-am întors spre el. 

— Nu înțeleg de ce n-ai părăsit deja 
Rezistenţa, dar, deşi nu cred că fac bine, o să 
mă încred în tine că-mi vei spune când vei 
putea. 

Emil m-a privit recunoscător. 

— Nu ştii cât de mult înseamnă pentru mine 
încrederea ta. Nu te voi dezamăgi, mi-a promis 
el. 

Pe drumul înapoi spre tabără, m-am gândit 
la toate lucrurile pe care mi le spusese Emil. 
Emil nu ştia ce îmi zisese Alex. Era imposibil ca 
explicaţia lui şi cea a lui Alex să fie atât de 
asemănătoare, dacă nu erau adevărate. Intr-un 
moment de claritate, mi s-a părut că aş putea 

trece peste suspiciune şi să înfrunt realitatea a 
ceea ce păruse un adevăr imposibil. Eram 
uşurată să aflu atât de multe secrete. Acum, 
nu mai trebuia să pierd atât de mult timp 
gândindu-mă la ceea ce se întâmpla cu 
bărbaţii din viaţa mea. 

In plus, discuţia m-a făcut să-l văd altfel pe 
Emil. Încă îmi făceam griji în privinţa lucrurilor 
pe care nu mi le putea spune, dar şi Alex îmi 
ascundea câte ceva. Poate că Rezistenţa 
Daevos era rea, dar chiar nu mă simţeam 
ameninţată de Emil. Asta nu însemna că 
aveam de gând să las garda jos, dar acum Emil 
nu mă îngrijora la fel de mult ca săptămâna 
trecută, când Alex mă avertizase cât de 
periculos era. In ciuda a tot ceea ce aflasem 
despre Emil şi chiar dacă eram conştientă că 
existau unele lucruri pe care nu le ştiam încă, 
tot mai simţeam că eram legată de el într-un 
mod pe care nu mi-l puteam explica. Îmi era 
clar că încă îmi păsa cu adevărat de Emil. Am 
sperat că sentimentele mele nu îmi afectau 
raţiunea. 

Ne-am întors în tabără la sfârşitul după- 
amiezii şi am ajutat-o cu toţii pe mama să 
pregătească cina. Eram bucuroasă că ziua era 
pe sfârşite şi că urma să plec dimineaţă, cu 
micul meu anturaj. Era epuizant să încerc să îi 
calmez pe cei doi băieţi. 

Cât am mâncat, am glumit toţi trei cu 
părinţii mei, apoi eu am hotărât să mă duc 

devreme la culcare, pentru că ştiam că drumul 
spre casă va fi lung. Alex şi Emil au fost de 
acord şi s-au dus în corturile lor. Eu m-am 
instalat în rulotă şi am adormit, visând un 
război care dura de o veşnicie. Toţi cei care 
luau parte la război luptau pentru ceva. Când 
m-am apropiat, obiectul din mijloc pe care şi-l 
dorea toată lumea nu era deloc un obiect - 
eram eu. 


Capitolul 16 


A doua zi, m-a trezit vocea mamei, care mă 
chema la micul dejun. Eram bucuroasă că 
reuşisem să-mi văd părinţii în excursia asta, 
dar îmi părea rău că n-am putut petrece mai 
mult timp singură cu ei. După un duş, mi-am 
făcut bagajele şi le-am dus la maşină, refuzând 
ajutorul lui Alex şi Emil, care se oferiseră să-mi 
care bagajele. Cei doi m-au urmat oricum la 
maşină. 

— Eşti gata de plecare? a întrebat Emil. 

Am deschis portbagajul şi am pus bagajele 
înăuntru. 

— Da, trebuie doar să-mi iau rămas-bun de 
la mama şi tata. 

— Bine, te voi urma spre casă în maşina 
mea, a spus Emil. 

Am dat din cap, rearanjând bagajele ca să 
încapă. 

— Sună bine, am spus eu. 

Privirea lui Emil a întâlnit-o pe a lui Alex. 

— Tii când pleci? a întrebat Emil. 

Alex a dat din cap spre mine şi i-a răspuns: 

— Când pleacă şi Evie. Merg cu ea. 

Nu mă entuziasma perspectiva de a fi în 
maşină cu Alex timp de douăsprezece ore. 
Chiar voiam să fiu singură, dar ştiam că, deşi 
m-aş fi crezut singură, tot n-aş fi fost - Alex m- 
ar fi supravegheat cu inelul său. 

Emil a râs până când şi-a dat seama că Alex 
nu glumea. Zâmbetul i-a dispărut, hotărârea şi 
calmul luându-i locul. 

— Aşa ceva n-o să se întâmple. 

Alex a zâmbit, provocându-l. 

— Încearcă să mă opreşti. 

Tensiunea dintre Alex şi Emil a crescut, până 
când mama şi tata au apărut de după colţ. 
Băieţii le-au mulţumit părinţilor mei şi m-au 
lăsat singură, ca să-mi iau rămas-bun; totuşi, 
n-am putut să nu observ frustrarea lui Emil 
când Alex a urcat în Mustangul meu. Mi-am 
îmbrăţişat părinţii, iar mama mi-a cerut să-i 
promit că voi suna de îndată ce ajung acasă. 
Tata mi-a spus să am grijă şi că mi-a verificat 
maşina în acea dimineaţă, aşa că ar trebui să 
nu am nicio problemă pe drum. Le-am făcut 
semn cu mâna şi, în oglinda retrovizoare, i-am 
văzut pe ai mei dispărând pe când noi ne 
îndepărtam. 

Când am intrat pe drumul principal, Alex a 
decis că era timpul să discutăm. 

— Asta a fost o călătorie interesantă, a spus 
el. 

— Mai degrabă ciudată. 

Alex a râs. 

— Tatăl tău pare să mă placă mult, a spus el 
gânditor, şi mama ta la fel. 

Am coborât geamul şi mi-am rezemat braţul 
pe portieră. 

— Nu-ţi face iluzii. Mamei îi place de toată 
lumea. Tatei i-a plăcut că ai putut să ţii ritmul 
cu el pe ATV. 

Alex a tăcut un minut. Am observat că 
zâmbea uşor. 

— Chiar şi aşa, nu cred că pe Emil l-au 
plăcut la fel de mult ca pe mine. 

L-am privit, încercând să-mi dau seama ce 
joc juca. 

— N-au apucat să petreacă la fel de mult 
timp cu Emil. Tu ai stat o zi întreagă cu ei 
înainte să apară Emil, am spus eu. De ce 
contează pe cine au plăcut mai mult? 

Alex mi-a ignorat întrebarea şi m-a studiat, 
pe chipul lui citindu-se un amestec de supărare 
şi de îngrijorare. 

— De ce, brusc, îl aperi pe Emil? 

Schimbările bruşte de dispoziţie ale lui Alex 
puteau să-mi dea dureri de cap. 

— Dacă îţi spun că părinţii mei nu preferă pe 
niciunul din tipii care au hotărât să apară 

neinvitaţi în excursia noastră, nu înseamnă că 
îi iau apărarea. 

Alex s-a foit pe scaun şi s-a uitat la 
câmpurile, casele şi cartofii de pe marginea 
drumului. O vreme, a fiert în suc propriu, în 
cele din urmă, mi-a vorbit frustrat: 

— Mă faci să-mi fie greu să-mi ţin 
promisiunea. 

— Ce promisiune? 

— Ţi-am spus că nu va mai trebui să-ţi faci 
griji niciodată în privinţa lui Emil, câtă vreme 
sunt eu aici. 

— Ai de gând să pleci? am întrebat, confuză. 

— Nu chiar, s-a eschivat Alex. Dar faptul că 
ai fost singură cu el în vehiculul ăla de nisip o 
jumătate de zi, în vreme ce eu a trebuit să mă 
ţin după voi, nu m-a ajutat. Nu aveam 
posibilitatea să-mi folosesc vreuna dintre 
puteri ca să am grijă de tine. Eraţi în public, iar 
tatăl tău era la cinci metri în faţa ta. Nu ştiam 
despre ce vorbeaţi voi doi sau ce se întâmpla. 
Dacă ar fi încercat ceva, dacă ar fi vrut să-ţi 
facă rău, Evie, aş fi putut să ajung prea târziu. 

Mi-am trecut o mână prin păr. 

— Nu mă îngrijora că ar fi putut să-mi facă 
rău. Am vorbit cu el pe drumul înapoi în tabără. 
Chiar nu cred că are intenţii malefice în 
privinţa mea. 

Alex a mijit ochii şi s-a încruntat. 

— Este un maestru al manipulării, toţi 
membrii Daevos sunt. Bineînţeles că ţi-ar da 
impresia asta. 

Am tăcut preţ de câteva secunde. 

— Poate că nu-l cunoşti atât de bine pe cât 
credeai. Poate este diferit, l-am apărat eu. 

Maxilarul încordat al lui Alex mi-a dat clar de 
înţeles că replica mea l-a deranjat. 

— Am văzut de ce este în stare. Dacă ai şti... 
crede-mă, este la fel de rău ca toţi ceilalţi. 

Plecaserăm de numai treizeci de minute; nu 
aveam de gând să mă cert cu el atât de 
repede, aşa că am hotărât să tac. Simţeam 
cum aerul din maşină devenea mai dens, 
aproape stătut, dar Alex nu a mai spus nimic. 
Am pornit radioul şi am călătorit în linişte, până 
când ne-am oprit să facem plinul. 

Emil a tras la pompa de lângă mine şi s-a 
apropiat cât timp rezervorul meu se umplea. S- 
a rezemat de maşina mea. 

— Bună, frumoaso. 

Am simţit că roşesc şi mi-am întors privirea. 

— Cum merge Mustangul? 

Nu eram sigură dacă sângele mi se scursese 
din obraji, dar m-am uitat oricum la Emil. 

— Nu am avut nicio problemă până acum. 
Ascultăm nişte muzică. 

— Ei bine, anunţă-mă dacă ai nevoie de 
ceva. S-a aplecat, atingându-mi părul cu 
obrazul lui. Ce-ar fi să-i dau cheile de la BMW- 

ul meu lui Night, ca să pot merge cu tine o 
vreme? 

M-am încruntat şi m-am întrebat dacă era 
nebun. 

— Nu cred că e o idee bună. Alex ti-ar 
accidenta maşina de ciudă. 

Emil a rânjit cu viclenie. 

— Ar merita. 

Am râs uşor. 

— Nu ne-ar lăsa să călătorim împreună, am 
spus eu. Incapacitatea lui de a mă lăsa singură 
începe să mă enerveze. 

— Chiar nu glumeşti, a remarcat Emil. 

Am pus la loc capacul de la rezervor. 

— Ne vedem pe drum, i-am spus lui Emil şi 
am urcat în maşină. 

Alex se mutase pe scaunul şoferului şi 
deschisese geamul; ştiam că ascultase discuţia 
mea cu Emil. Când a rotit cheia în contact şi a 
pornit motorul, i-am spus: 

— Parcă nu-ţi plăcea maşina mea, deci, de 
ce o conduci? 

— Nu-mi place, mi-a răspuns el, intrând în 
intersecţie, dar este mai sigur să conduc eu şi 
nu tu. 

M-am uitat urât la el. 

— Data viitoare, întreabă înainte să pui 
stăpânire pe maşina mea. 

Am mers în linişte timp de câteva minute, 
până când Alex mi-a spus pe un ton 
dispreţuitor: 

— Se pare că tu şi Emil vă înţelegeţi bine. 

M-am încruntat când am încercat să înţeleg 
ce făcusem ca să-l enervez de data asta. 

— De ce te-ai supărat? am întrebat eu. Tu 
eşti cel care a vrut să am o relaţie cu Emil. 

— Voiam să te prefaci că eşti îndrăgostită de 
el, nu chiar să-l iubeşti, a spus Alex. 

Am oftat. Nu voiam să port conversaţia asta, 
dar Alex părea hotărât. 

— N-am de gând să-l mint. leri mi-a spus o 
mulţime de lucruri despre trecutul grupării 
Daevos. A spus că nu mai este precum ceilalţi 
membri Daevos, că s-a schimbat - şi îl cred. 

Părerea mea despre Emil i-a atras atenţia lui 
Alex, iar furia i-a străbătut chipul. 

— Evie, tu nu ştii... S-a oprit în mijlocul 
propoziției, clocotind. Orice s-ar întâmpla, nu 
trebuie să-i crezi minciunile. Dacă tu... — a 
ezitat, ca şi când nu ar fi trebuit să spună ceva 
- hotărăşti să fii cu el pe baza minciunilor pe 
care ţi le spune, nu pot face prea multe. 
Trebuie să te detaşezi şi să analizezi bine 
situaţia asta înainte să crezi orice îţi spune 
Emil. 

Alex ţinea volanul atât de strâns, încât îi 
vedeam venele pulsându-i în mâini şi-n braţe. 
Nu înţelegeam de ce reacţiona aşa, când 
pentru mine era clar că Emil nu m-ar răni. 
Poate că nu i-o spusesem prea clar lui Alex. 

— Alex, eu chiar nu-l văd pe Emil făcându-mi 
vreodată ceva atât de îngrozitor pe cât 

sugerezi tu. Voi fi obiectivă, dar nu mă va răni, 
eu... 

Alex şi-a ridicat o mână şi m-a întrerupt. 

— Nici nu ştii cu cine ai de-a face. 

Am deschis gura ca să protestez. Alex m-a 
oprit. 

— Evie, mi-a rostit el numele mai tare de 
data asta. Dacă i-ai cunoaşte trecutul, ai fi mai 
prudentă. 

M-am încruntat la el. 

— Atunci, luminează-mă tu, pentru că eu nu- 
mi dau seama. Emil a spus că este diferit. Nu 
mi-a dat niciun motiv să mă îndoiesc de el. 

Alex nu şi-a ascuns mânia. 

— Încă mai sunt lucruri pe care nu le 
cunoşti. 

Am ridicat o sprânceană, căci asta părea 
puţin probabil. 

— Având în vedere tot ce am aflat în 
ultimele câteva zile, cred că aş putea fl 
specialistă în Amaranthine şi Daevos. 

— Nu am vrut să te copleşesc cu informaţii, 
dar se pare că trebuie să intru mai mult în 
detalii. 

A făcut o pauză, ca şi când şi-ar fi adunat 
gândurile. Deveneam nerăbdătoare. 

— Ei bine, am spus, facându-i semn cu mâna 
să continue. Nu te opri. 

A inspirat adânc. 

— Modalitatea de lucru a Rezistenței Daevos 
este aceea de a împărţi membrii în grupuri mai 

mici, numite Clanuri. Clanurile acţionează în 
locuri din toată lumea, iar membrii Daevos pot 
să treacă dintr-un grup în altul. Alex s-a oprit şi 
m-a privit. Fiecare Clan Daevos doreşte un 
Urmăritor. Clanul lui Emil nu este diferit, dar 
mai există un motiv pentru care ei te vor. 
Aproape că ai fost una de-a lor, a spus cu un 
oftat. 

Am icnit, neîncrezătoare. 

— Ce? De ce m-aş fi alăturat vreodată 
membrilor Daevos? 

— Acum două sute cincizeci de ani, aveai 
optsprezece ani şi locuiai în Londra. Era 
sezonul tău de debut şi erai destul de populară 
la petrecerile organizate. Aveai mulţi prieteni - 
unii dintre ei erau membrii Clanului Daevos al 
lui Emil. Cu cât petreceai mai mult timp cu ei, 
cu atât mai mult te implicai în vieţile lor, dar tu 
nu ştiai ce făceau ei sau cine erau cu adevărat. 
Abilităţile tale de Urmăritor nu fuseseră 
activate. Nu ştiai că erai un Urmăritor - nici ei 
nu ştiau. Petreceai mult timp cu Clanul lui Emil. 
Ei te curtau, te tentau, în speranţa că vei 
depune jurămintele Daevos. In cele din urmă, 
ai aflat despre Amaranthine şi  Daevos. 
Lucrurile rele pe care le făceau prietenii tăi te- 
au îngrozit. Ştiai că voiau să li te alături, dar nu 
aceea era calea ta. In schimb, ai apelat la 
Amaranthine, sperând că ar putea să te 
protejeze. Ai părăsit Clanul într-o noapte târziu 


326 


şi ai alergat să îţi cauţi adăpost într-un loc 
sigur, unde am fost desemnat Protectorul tău. 

M-am rezemat de spătar, m-am gândit la 
Clanul lui Emil şi mi-am pus întrebări în 
legătură cu trecutul vieților mele anterioare. 

— Ce s-a întâmplat după ce am ajuns acolo? 
am întrebat eu. 

— Societatea Amaranthine te-a mutat într- 
un alt loc. [i-au spus că cineva te va 
supraveghea, ca să fii în siguranţă. Tu ţi-ai 
continuat viaţa. Clanul lui Emil te-ar fi lăsat 
probabil în pace, dacă nu s-ar fi chinuit atât de 
mult timp să te recruteze. Clanul lui te-a căutat 
cu frenezie, chiar a încercat să atace casa 
conspirativă, dar tu erai deja mutată, iar ei nu 
au găsit nicio informaţie despre tine. După 
mulţi ani, ai murit, iar sufletul tău a trecut în 
următoarea lui viaţă. Când Clanul lui Emil şi-a 
dat seama că ai dispărut, au jurat că te vor 
găsi într-o zi. 

Când s-a uitat pe geam, chipul lui Alex era 
serios. Apoi, şi-a îndreptat din nou atenţia 
asupra mea. 

— Evie, Clanul lui Emil încă te vrea, asta e 
problema. 

Am rămas nemişcată, mintea mea încercând 
să asimileze totul. In urmă cu o săptămână, 
nici măcar nu credeam în reincarnare. Acum, 
mi se spunea nu doar că exista, dar şi că un 
Clan mă urmărea nu doar pe distanţe mari, ci 
şi de-a lungul secolelor, hotărât să mă 

găsească şi să mă determine să fac parte din 
grupul lor malefic sau să-mi ia sufletul. 

— Aşadar, spui că Emil i-a ajutat să mă 
recruteze? 

— Nu doar asta, el este şi motivul pentru 
care ai rămas atât de mult cu ei. 

— Ce vrei să spui? 

Braţele lui Alex s-au încordat. 

— Ai fost îndrăgostită de el, iar el nu ţi-a 
descurajat interesul. S-a prefăcut că-i pasă de 
tine şi chiar te-a făcut să crezi că era sufletul 
tău pereche. 

Am râs; dar ironia situaţiei îi scăpa lui Alcx. 

— Aşadar, Emil mi-a spus că era sufletul 
meu pereche - aşa cum tu mi-ai spus că eşti al 
meu? 

Alex a clipit surprins. 

— Nu. Eu ţi-am spus adevărul. Emil te-a 
manipulat ca să fii convinsă că simte ceva 
pentru tine. 

Nu mai ştiam ce să cred. 

— Poate că totuşi a avut sentimente pentru 
mine. În mod evident, semnul sufletului meu 
11 recunoaşte, deci poate şi al lui mă 
recunoaşte, am raţionat eu. Dacă sunt un 
Urmăritor, n-ar trebui să pot să-mi dau seama 
cine este sufletul meu pereche? 

Alex s-a foit în scaun, rezemându-şi piciorul 
stâng de portieră. 

— Abilităţile tale de Urmăritor trebuie să fie 
activate ca să le foloseşti. N-au fost activate în 

urmă cu două sute cincizeci de ani şi nu sunt 
activate nici acum. Vei şti cine este sufletul tău 
pereche doar când vei întâlni un alt Urmăritor, 
care poate să-ţi trezească abilităţile cu propria 
lui putere. 

— De ce nu pot să-mi amintesc nimic din ce- 
mi spui? am întrebat eu. Ce se întâmplă cu 
amintirile din vieţile anterioare? 

— Majoritatea amintirilor sunt latente până 
când sufletul este pregătit să treacă într-un 
plan superior. Totuşi, au existat cazuri în care 
unii oameni şi-au amintit vieţile lor anterioare. 
Se întâmplă rar, dar uneori evenimentele pot 
să declanşeze amintirile alea. 

M-am uitat la drumul din faţa noastră şi m- 
am întrebat din nou dacă viziunile ca de vis pe 
care le avusesem fuseseră, de fapt, amintiri. 
Dacă era aşa, ce amintiri erau şi cum se 
potriveau în povestea sufletului meu? 

Niciunul din noi nu a mai vorbit, iar liniştea- 
s-a lăsat în maşină ca o pătură grea. Voiam să 
ştiu ce simţisem cu adevărat pentru Emil când 
l-am întâlnit în urmă cu atâţia ani. Mi-am dorit 
să-mi pot vedea trecutul, să văd ce se 
întâmplase cu adevărat. Eram atât de sigură 
că instinctele mele fuseseră corecte şi că Emil 
nu constituia o ameninţare. 

— Nu înţeleg de ce e mereu atât de 
îngrijorat în privinţa mea şi a sentimentelor 
mele, dacă nu face altceva decât să se 

folosească de mine, am spus eu. Este unul 
dintre tipii cei buni cu care am ieşit. 

Părerea mea despre Emil, în calitate de iubit 
al meu, l-a făcut să se încrunte. 

— Nu te-aş minţi, a spus el. Ţi-am spus de la 
început că Emil a avut motive ascunse. 

Exact de asta aveam nevoie acum, ca Alex 
să-şi folosească informaţiile ca să mă 
rănească. Mânia mi s-a ridicat din stomac. 

— Mda, poate că n-ar fi trebuit să-mi dai 
atâtea informaţii în legătură cu Daevos şi 
teoriile tale în privinţa lui Emil. Atunci, poate că 
ţi-aş fi luat mai în serios avertismentul, în loc 
să cred că eşti gelos. 

Alex mi-a rânjit superior. 

— Asta ai crezut? 

Expresia lui m-a supărat şi mai mult - ca şi 
când i-ar fi fost atât de greu să simtă gelozia. 

— In plus, acum ştii atâtea despre el şi tot ți- 
e greu să crezi că e un tip rău, deci n-ar fi 
contat ce ţi-aş fi spus sau nu, aşa-i? 

M-am rezemat de spătar şi nu m-am mai 
uitat la Alex. Am coborât geamul pe jumătate 
şi am inhalat mirosul pământului arat de 
curând şi al câmpurile proaspăt recoltate. Erau 
atât de multe lucruri de asimilat. Mă simţeam 
complet singură. Nu conta că părinţii mei m-ar 
fi sprijinit întotdeauna, indiferent de ce s-ar fi 
întâmplat, că Emil şi Alex ştiau despre nebunia 
vieților anterioare şi a societăţilor secrete sau 
că Alex mă supraveghea neîncetat, ca să fiu în 

siguranţă. Nimic din toate astea nu conta. 
Simţeam că singura persoană care putea să 
aibă grijă de mine, care putea să mă salveze, 
eram eu însămi întotdeauna crezusem că 
independenţa mea era una dintre însuşirile 
mele cele mai puternice, dar, în acelaşi timp, 
faptul că ştiam că eram complet singură mă 
făcea să mă prăbuşesc emoţional. M-am întors 
spre geamul din dreapta şi m-am lăsat în 
scaun până când, în cele din urmă, am 
adormit. 


Capitolul 17 


Când m-am trezit, parcam într-un refugiu, 
cam la o oră distanţă de Gunnison. M-am 
frecat la ochi. 

— Cât ahi dormit? 

— Cam trei ore. Alex m-a studiat îngrijorat, 
tot aşa cum mă privea mama când eram 
bolnavă. Cum te simţi? 

Mi-am cuprins trupul cu braţele, ca şi când 
asta m-ar fi protejat de propriile gânduri. 

— Copleşită. 

Alex a dat din cap, în semn că înţelegea. 

— Având în vedere toate lucrurile pe care le- 
ai aflat în weekendul ăsta, sunt surprins că le 
suporţi atât de bine. Şi-a scos centura de 
siguranţă. Aveam nevoie de o pauză, aşa că 
am tras pe dreapta. 

Am dat din cap şi am deschis portiera. Încă 
obosită, m-am dus la toaletă. Am rămas lângă 
chiuvetă şi m-am uitat în oglindă, pieptănându- 
mi părul cu degetele. Am avut nevoie de 
câteva minute să îmi revin şi să respir înainte 
de a mă întoarce ca să îi înfrunt pe Alex şi pe 
Emil. 

Între clădirea refugiului şi maşină erau nişte 
mese; Emil stătea la una dintre ele. 

— Hei, a spus el rânjind. 

l-am zâmbit şi eu. 

— Bună. 

— Ai dormit bine? a întrebat Emil. 

— Da, cred că eram obosită. Trebuie să mă 
deprind să mă odihnesc atunci când merg în 
vacanţă, în loc să mă stresez. 

— De ce eşti stresată? a întrebat Emil, 
nedumerit. 

Întrebarea asta mi-a confirmat că băieţii 
chiar sunt idioţi. 

Am râs. 

— Apariţia ta şi a lui Alex nu m-a ajutat. 

— Îmi pare rău, s-a încruntat el. Nu încercam 
să-ţi fac probleme. Voiam doar să te văd. 

Părea sincer şi îmi era greu să cred că a vrut 
vreodată să mă folosească sau să mă rănească 
în vreun fel. De fapt, nici nu eram sigură dacă 
într-adevăr credeam asta. Chiar şi cu tot ce îmi 
spusese Alex, tot simţeam că Emil ţinea la 
mine. 

Am zâmbit. 

— Nu, e-n regulă. Mă bucur că ai venit. 

Emil mi-a aruncat un zâmbet de băieţel. 

— Deci, acum vrei să mergi cu mine? 

Am zâmbit, reuşind să lansez o împunsătură 
către Alex. 

— Aş vrea, dar ştii că temnicerul nu m-ar 
lăsa. 

Pentru o clipă, Emil s-a uitat în altă parte 
înainte să mă privească din nou. 

— Alex are probleme cu controlul, a spus el, 
schiţând un zâmbet. 

Alex a venit în spatele meu. 

— Eşti gata de plecare? 

Am dat din cap. 

— Ne vedem la următoarea benzinărie, Emil. 

— Abia aştept, a spus Emil când ne-am 
întors la maşini. 

Am căscat, încercând încă să mă trezesc. 
Alex a observat şi mi-a spus că va conduce tot 
el. Am ieşit din refugiu şi am intrat pe 
autostradă. 

— Te-ai descurcat bine cu el. Nu mi-am dat 
seama că erai neliniştită, a spus Alex. 

Nu mă gândisem că Alex mă urmărea, dar 
bineînţeles că o făcea. Nu m-ar fi lăsat singură. 

— Pentru că nu eram, am spus eu. Ştiu că ai 
ceva cu Emil, dar am instincte destul de bune, 
iar Emil nu mă nelinişteşte. 

Alex s-a încordat şi, ca să nu ne certăm din 
nou, am decis să schimb subiectul. 

— Nu te saturi să mă supraveghezi mereu? 
Ai aproape trei sute de ani - eşti ca o dădacă 
bătrână. 

Mugşchii feţei lui Alex s-au relaxat. 

— Niciodată nu mă satur să fiu cu tine. 

Comentariile de genul ăsta mă enervau. 
Sentimentele lui Alex erau atât de 
schimbătoare. De ce mai trebuia să mă mintă, 
când acum câteva ore negase că ar fi fost 
vreodată gelos? Mă săturasem de asta şi am 
decis să îl înfrunt. 

Am inspirat adânc şi m-am întors în scaun, 
ca să fiu cu faţa spre el. 

— Trebuie să te întreb ceva. Am tăcut cât 
am hotărât ce să spun. De ce ai hotărât să 
pleci în iulie? Mi-ai spus că ai plecat ca să-i 
împiedici pe membrii Daevos să ne 
urmărească legătura şi să mă găsească, dar a 
fost singurul motiv? 

Zâmbetul i-a fost înlocuit de o privire tristă. 

Am continuat: 

— Credeam că între noi s-a creat o legătură 
în prima zi din munţi, dar după aia te-ai purtat 
ca un ticălos. N-am fost surprinsă - la urma 
urmelor, eşti băiat -, dar când ai revenit în 
viaţa mea şi te-ai comportat ca şi când încă îţi 
mai păsa, am fost... confuză. Inţeleg că face 
parte din datoria ta să fii în viaţa mea, dar 
parcă era mai mult de-atât. Mă refer la faptul 
că mi-ai spus că eram suflete-pereche. 

M-am uitat în altă parte şi am aşteptat să-mi 
răspundă. 

Când a început să vorbească, m-am întors 
din nou spre el. Ţinea şi mai strâns volanul. 

— Nu mă prefăceam că îmi păsa. Chiar îmi 
păsa şi îmi pasă. Am plecat pentru că a trebuit 
să o fac. Ştiam că sentimentele mele pentru 
tine afectau eficienţa cu care te puteam 
proteja. Când mi-am dat seama că membrii 
Daevos erau în Gunnison, am plecat ca să 
discut cu liderii Amaranthine despre cât de 
puternică era legătura mea cu tine şi să le 
spun teoria mea, că legătura sufletelor noastre 
pereche i-a atras pe cei din clanul lui Emil 
către noi. Ei m-au sfătuit să te urmăresc de la 
distanţă timp de câteva săptămâni, ca să văd 
dacă ameninţarea Daevos persista. Când Emil 
a apărut în viaţa ta, am fost nevoit să mă 
întorc. Dar de vreme ce legătura noastră e cea 
care a cauzat problema de la bun început, am 
ştiut că nu voi putea avea o relaţie fizică cu 
tine. Acum ştii ce s-a întâmplat şi, chiar dacă 
stai la o palmă de mine, încă nu putem fi 
împreună deoarece clanul lui Emil este prea 
periculos. Eu... — Alex părea că îşi găsea cu 
greu cuvintele - nu trăiesc decât ca să stau cu 
tine, să petrec mai mult timp cu tine... să te 
iubesc aşa cum ar trebui să fii iubită. 

Cuvintele lui Alex m-au şocat atât de tare, 
încât am uitat să respir; când mi-am amintit, în 
cele din urmă, am suspinat uşor. Din ziua în 

care apăruse la cinema, fusese atât de 
rezervat în privinţa sentimentelor lui, încât nici 
măcar nu eram sigură dacă mă mai plăcea, dar 
acum îmi spunea că mă iubeşte? Alex mi-a 
cercetat chipul, căutând să citească o reacţie 
care să-i spună mai multe decât incapacitatea 
mea de a respira. 

— Tu... mă iubeşti? 

Alex a zâmbit ca şi când aş fi fost idioată. 

— Credeam că sentimentele mele pentru 
tine sunt destul de evidente. 

Complet şocată, mi-am aruncat mâinile în 
aer şi am simţit că purtam din nou conversaţia 
din casa lui, de la începutul relaţiei noastre. 

— De unde era să ştiu asta? Eşti maestrul 
semnalelor amestecate! Acum mă insulţi, iar în 
următorul minut îți declari dragostea 
nemuritoare. 

Pentru o clipă, şi-a încordat maxilarul. 

— Uneori mi-e greu să-mi exprim emoţiile. 

M-am gândit din nou la cuvintele lui Alex. 
Sentimentele lui nu păreau recente. M-am 
întrebat de când mă iubea. 

— La ce te-ai referit când ai spus că vrei să 
mă iubeşti aşa cum ar trebui să fiu iubită? l-am 
întrebat. 

— Nu prea pot fi cu tine aşa cum aş vrea să 
fiu, sau să-ţi arăt că te iubesc înainte să devin 
din nou om, mi-a explicat Alex. 

— Deci, dacă ai fi om, am putea fi împreună? 
am întrebat eu şi el a dat din cap. Atunci, de ce 
ai alege să rămâi Protectorul meu? 

Părea că voia să-mi spună mai multe decât 
trebuia. 

— Eram acolo în noaptea în care ai venit în 
casa conspirativă. Am cerut să mi se dea cazul 
tău. 

— De ce ai făcut asta? am întrebat eu. 

Din nou, acea privire. 

— Noi avem un trecut împreună, Evie. Ştiam 
sigur că trebuia să fiu cu tine - ştiam că voi fi 
acolo pentru totdeauna, indiferent de ce ai fi 
avut nevoie - şi am făcut tot ce-a trebuit ca să 
mă asigur că se va întâmpla asta. Voiam să am 
grijă de tine, să fac totul ca să fii în siguranţă - 
în speranţa că, într-o zi, într-o viaţă, am putea 
să fim, în sfârşit, împreună. 

Mi-a luat o clipă să înţeleg ce îmi spusese 
Alex. Eram surprinsă, fericită şi, mai presus de 
toate, flatată. Majoritatea oamenilor îşi găsesc 
cu greu persoana cu care să poată rămâne 
douăzeci sau treizeci de ani şi, totuşi, Alex mă 
iubise secole la rând. Când ne-am uitat unul la 
celălalt, mi s-a părut că nimic nu ne-ar putea 
despărţi. El s-a concentrat din nou asupra 
drumului, iar eu am spus: 

— Presupun că nu-i totuşi chiar atât de rău. 
Adică, într-un fel, probabil că este plăcut să fii 
Protector. Ai tot ce şi-ar putea dori cineva 
vreodată, am subliniat eu. 

— Nu totul. El a întors capul, dar tot am 
văzut cum durerea îi traversează chipul. 
Protectorii sunt aleşi pentru puterea lor: atât 
mentală, cât şi fizică. Este datoria noastră să 
protejăm sufletele. Avem de ales, desigur, dar 
pentru a fi Protector trebuie să plăteşti un preţ 
imens. 

— Ce preţ? am întrebat eu. Nu înţeleg. 

— În cazul meu, să nu pot să te ating sau să 
interacţionez cu tine aşa cum aş vrea. Să te 
iubesc în tăcere atât de mulţi ani a fost mai 
greu decât îţi poţi imagina, mi-a explicat Alex. 
Când  Amaranthine le-a ordonat tuturor 
Protectorilor să-şi păzească personal 
Urmăritorii, a însemnat că trebuia să găsesc un 
motiv ca să mă implic în viaţa ta în fiecare zi. 
Ţi-am apărut în munţi pentru că erai complet 
pierdută şi aveai nevoie de ajutor ca să găseşti 
din nou poteca. Planul meu era să ajung să te 
cunosc şi să fiu prietenul tău, dar după ce am 
reapărut în viaţa ta, nu m-am putut opri acolo. 
Am depăşit limitele. Când s-a petrecut 
incidentul de pe podeaua din camera ta, 
lucrurile au degenerat repede. N-ar fi trebuit să 
te ating, ca să nu mai vorbesc de faptul că n-ar 
fi trebuit să fiu atât de intim cu tine. 

A scrâşnit din dinţi, dezamăgit de el însuşi. 

M-am gândit la sărutul de pe podea şi n-am 
reuşit să înţeleg îngrijorarea lui Alex. M-am 
încruntat şi l-am întrebat: 

— De ce nu trebuie să mă atingi? Ce nu e-n 
regulă cu asta? 

Alex a oftat şi a zâmbit. 

— Am încercat să-ţi povestesc despre asta 
acum câteva zile. Îţi aminteşti de legătura care 
îi permite Protectorului să urmărească sufletul 
clientului său, după moartea acestuia? 

Am dat din cap, amintindu-mi de explicaţia 
lui. El a continuat: 

— În afară de legătura noastră 
Protector/Urmăritor, semnele sufletelor noastre 
s-au recunoscut, ceea ce ne-a făcut legătura şi 
mai puternică - şi mai periculoasă. Legătura 
noastră devine mai intensă în funcţie de cât de 
intimi suntem - legătura aia îi permite unui 
Urmăritor Daevos să ne găsească mai uşor. 
Legătura noastră s-a creat mai repede decât 
am anticipat. A fost destul de grav că te-am 
atins, iar când te-am sărutat am depăşit limita 
cu mult şi, la fel de bine, aş fi putut să-i invit 
pe cei din Clanul lui Emil cu nişte artificii. 

Am rânjit când mi-am dat seama că nu eram 
atât de respingătoare pe cât credeam. Dacă nu 
erau semnele sufletului şi membrii Daevos, 
Alex n-ar mai fi plecat. 

Alex mi-a observat zâmbetul şi mi-a aruncat 
o privire curioasă. 

— La ce te gândeşti? 

M-am uitat la el. 

— La semnele sufletului - şi că mă bucur că 
m-ai vrut cu adevărat. Credeam că îţi căutai 
scuze. 

Alex a râs. 

— Nu, exersam o înffânare practicată vreme 
de secole. Chiar şi aşa, mi-a fost greu când ne- 
am sărutat Am avut nevoie de toată forţa ca 
lucrurile să nu se încingă mai mult, iar 
nerăbdarea ta nu m-a ajutat. 

— Apropo de sărutat, am ridicat eu o 
sprânceană. Te pricepi destul de bine la asta. 
Cu câte fete ai exersat, mai exact? 

El şi-a lins buzele şi mi-a răspuns: 

— Doar cu una. 

Am rămas cu gura căscată. 

— Îmi spui că în două sute şaptezeci şi unu 
de ani de când trăieşti, ai sărutat doar o 
singură fată? 

El a încuviinţat din cap. 

— Cum este posibil aşa ceva? 

A ridicat din umeri. 

— Lucrurile erau diferite atunci, a spus, dar 
şi-a dat seama că nu îl credeam. Gândeşte-te - 
mult timp mi l-am petrecut în internate. Când 
majoritatea colegilor mei mergeau la petreceri 
şi îşi cunoşteau viitoarele neveste, eu eram 
ocupat cu gestionarea investiţiilor şi a 
proprietăţilor lăsate de părinţii mei. Curând 
după aceea, am decis să devin Protector. 

Rezumatul rapid al vieţii lui Alex, combinat 
cu existenţa solitară pe care o dusese în 

calitate de Protector al meu, m-a Scut să cred 
că fusese foarte singur. 

— Deci, nu îţi este permis să ai o pereche 
atunci când eşti Protector? 

El a ridicat din umeri. 

— Nu este interzis, dar nici nu este 
recomandat. Eşti mereu plecat. Dacă 
partenerul tău nu face parte din Societatea 
Amaranthine, nu îi poţi spune cu ce te ocupi. 
De obicei, Protectorii renunţă la poziţia lor la 
puţin timp după ce se implică într-o relaţie 
romantică. 

Eram uluită şi încă mă gândeam la cât de 
bine săruta. 

— Nu prea ai cum să exersezi mult cu o 
singură fată. 

Acum, Alex rânjea încrezut. 

— Anii în care te-am urmărit cum îi sărutai 
pe alţii au fost o lecţie frustrantă. În plus, 
atracţia dintre noi ne-a ajutat. 

Acum eram enervată şi jenată şi mă 
întrebam ce văzuse. 

— M-ai urmărit? 

— Nu foarte des, mi-a răspuns. Nu-mi plăcea 
să văd cum persoana pe care o iubeam se uita 
la altul, ca să nu mai vorbesc să îl şi sărute. 

Nu ştiam ce să cred despre asta şi m-am 
uitat pe geam. Am recunoscut munţii familiari 
şi magazinele din Gunnison. Mă bucuram că 
vom ajunge curând la mine acasă. După vreo 
cinci minute, Alex a oftat, dar cu bucurie. 

— Ştii cât am aşteptat să-ţi spun toate 
astea? Secole la rând a trebuit să tac şi să nu-ți 
spun că te iubesc. Nu ai cum să înţelegi cât de 
greu mi-a fost să te privesc atâta timp dându-ți 
întâlniri,  sărutându-te,  îndrăgostindu-te şi 
căsătorindu-te cu alţi bărbaţi. Bărbaţi care 
niciodată n-ar fi avut cum să fie potriviţi pentru 
tine, pentru că eu sunt singurul potrivit - sunt 
sufletul tău pereche. Totul se schimbă, dar 
dragostea mea pentru tine nu se va schimba 
niciodată. M-am luptat prea mult timp cu mine 
însumi din cauza asta şi nu mai pot să mă 
prefac. Nu mă pot preface că nu vreau să-ţi 
vorbesc, să întind mâna şi să-ţi dau părul din 
ochi sau să-ţi şterg o lacrimă de pe obraz. 
Vreau să te ţin în braţe, să-ţi spun cât de mult 
te iubesc şi să te sărut, fără urmări. 

Vocea i-a devenit mai blândă, iar 
electricitatea a scăpărat în aer. 

— Te iubesc de când te-am cunoscut, 
Evangeline, şi te voi iubi pentru totdeauna. 

M-a privit cu pleoapele pe jumătate lăsate. 
Nu-mi doream decât să-i simt mâinile 
mângâindu-mi trupul şi buzele lipite de ale 
mele. Îmi vedeam expresia reflectată pe chipul 
lui Alex, iar aerul din maşină părea să sfârâie 
de intensitatea legăturii noastre. Incet, şi-a 
întors privirea ca să poată conduce, dar eu am 
continuat să-i privesc profilul, concentrându- 
mă asupra lucrurilor pe care le voiam de la el. 

Mi-am pus mâinile în poală şi am oftat 
frustrată. 

Alex a intrat pe aleea casei mele. A oprit 
maşina când Emil a parcat în spatele nostru. 
Alex nu părea mai puţin frustrat decât mine 
când m-a privit ca să-mi evalueze starea de 
spirit. Era hotărât, ca şi când ar fi luat o 
decizie. 

— Evie, încă nu pot să fac lucrurile pe care 
mi le doresc. Dar le voi face. Cumva, voi găsi o 
cale să ocolesc situaţia, ca să putem fi 
împreună. 


Capitolul 18 


Trecuse o săptămână de când ajunsesem 
acasă de la dunele de nisip şi, în tot acest 
timp, o făcusem pe arbitrul intre Alex şi Emil. 
In ciuda lucrurilor spuse de Alex, aveam 
încredere în Emil - nu-mi dăduse niciun motiv 
să nu o fac. Ambii refuzau să mă lase în pace. 
Singurul răgaz pe care îl aveam era când 
mergeam la ore. Sincer, nu ştiam ce voiam. 
Dacă eram sinceră cu mine, probabil că nu 
eram pregătită pentru o relaţie cu niciunul din 
ei. Dar tineam la amândoi mai mult decât 
voiam să recunosc. 

Într-o după-amiază, mă îndreptam spre 
maşina mea după ore, abia aşteptând să mă 
uit la nişte filme, să comand pizza şi să mă 

relaxez acasă. Nu îi invitasem pe Alex şi pe 
Emil, dar nu mă îndoiam că îşi vor face oricum 
apariţia. Tocmai mă gândeam ce scuze aveau 
să găsească pentru că apăruseră în seara asta 
şi mergeam fără să mă uit pe unde păşeam, 
când m-am împiedicat. Am râs, ridicându-mă şi 
sprijinindu-mă pe genunchi. Rucsacul îmi 
căzuse şi el şi se deschisese. Când am încercat 
să-mi adun de jos cărţile şi demnitatea, am 
auzit o voce uimită. 

— Mereu ai fost atât de neîndemânatică? 

Mi-am ridicat privirea, dar lumina soarelui 
bătea din câteva ferestre ale unuia dintre 
cămine, împiedicându-mă să văd persoana 
care vorbea - totuşi, vocea îmi părea oarecum 
familiară. 

Mi-am luat restul obiectelor, m-am ridicat şi 
mi-am aruncat rucsacul pe umăr. Din unghiul 
ăsta, îl vedeam pe tip. Mi-am amintit, apoi am 
rămas surprinsă şi aproape mi-am scăpat din 
nou rucsacul. Păruse mult mai tânăr în ziua în 
care îl întâlnisem în parcarea din Canionul 
Negru - în aceeaşi zi în care îl întâlnisem pe 
Alex. Imi pusese întrebări despre maşina mea 
şi fusese insistent când i-am spus că nu ies cu 
el; în afară de asta, nu ştiam cine era. Nu eram 
sigură dacă ar fi trebuit să pretind că nu îl 
cunoşteam sau să recunosc că îmi aminteam 
de el. Am hotărât că cel mai bine era să-l 
ignor. 

Am zâmbit politicos şi i-am răspuns: 

— De obicei, nu. 

Chipul lui era o imagine a calmului, şi mi-a 
vorbit pe un ton ciudat. 

— Nu m-ai sunat. 

Cam atât a durat prefăcătoria mea. Faptul 
că am fost directă nu m-a ajutat nici în 
conversaţia noastră anterioară, dar nu avea 
rost să mint. 

M-am încruntat, ca şi când aş fi încercat să 
îmi amintesc de unde îl cunoşteam, şi m-am 
prefăcut că mi-am dat seama cine era chiar în 
momentul ăla. 

— Mi s-a părut mie că te recunosc. Ne-am 
întâlnit în munţi, la începutul verii. Mergi la 
şcoală aici? 

— Nu. Te căutam, mi-a spus el, fără să pară 
deloc a mă tachina. 

M-a străbătut un fior, ca şi când nişte degete 
reci m-ar fi strâns de gât. Din instinct, mi-am 
înfăşurat braţele în jurul meu. 

Am încercat să pretind că totul era o mare 
glumă. 

— Asta-i amuzant. 

El a ridicat din sprâncene. 

— Ce e amuzant? 

— Este ciudat să cauţi o persoană pe care 
abia dacă o cunoşti. 

El s-a apropiat şi a râs într-un fel tulburător. 

— Cine a spus că abia te cunosc? 

Deveneam îngrijorată, dar încercam să nu o 
arăt. Nu aveam spray-ul cu piper la mine. 

— Am vorbit cu tine doar o singură dată. ŞI 
nici asta nu a durat mai mult de câteva 
minute, i-am atras eu atenţia. 

Mi-a aruncat o privire strâmbă, iar sunetul 
care i-a ieşit pe gură putea fi descris doar ca 
un chicotit. 

— Evie, Evie, Evie - părea că ţâţâie. Lasă-mă 
să te întreb ceva. Ce s-a întâmplat cu hârtia pe 
care ţi-am dat-o în ziua aia, în parcare? 

— Aăă, nu sunt sigură, am ezitat eu, 
probabil că am aruncat-o. 

Am spus cuvintele, gândindu-mă la biletul 
pe care mi-l dăduse. Ce făcusem cu el? Mi-am 
amintit că l-am rupt şi că am pus bucăţile în 
buzunar. 

— L-ai citit? a întrebat el. 

Am încercat să mă eschivez şi i-am răspuns: 

— Nu-mi amintesc. 

Zâmbetul i s-a întunecat. 

— Oh, Evie, chiar ar fi trebuit să citeşti 
biletul acela. A făcut o pauză, ca şi când s-ar fi 
gândit la ceva. Ai făcut o mare greşeală că l-ai 
aruncat. 

Am încercat din răsputeri să par amuzată, în 
loc să-i arăt că îmi era frică. 

— De ce? 

Zâmbetul îi era ameninţător, iar expresia lui 
întunecată părea să-mi spună cât de ignorantă 
eram. 

— Cu suficientă iniţiativă, biletul ăla ar fi 
putut să te ajute să-ţi câştigi libertatea, a spus 
el. 

— Nu înţeleg. 

Râsul lui maniacal a fost ultimul lucru pe 
care l-am auzit. 

Când m-am trezit, mă durea capul şi 
stăteam ghemuită pe o podea rece, din piatră. 
Aerul era răcoros şi mirosea a pământ umed şi 
a mucegai. Am auzit mici clipoceli de la apa 
care picura pe pereţii încăperii în care mă 
aflam. M-am ridicat, iar ceafa m-a durut mai 
tare cu fiecare mişcare. Am întins mâna ca să 
frec punctul dureros şi un junghi ascuţit mi-a 
străbătut craniul. Când m-am uitat din nou la 
mână, era pătată de sânge. Neştiind cât de 
grav eram rănită, mi-am scos jacheta şi am 
apăsat-o pe ceafă, ca să opresc sângerarea. 

În vreme ce ochii mi se obişnuiau cu 
întunericul, am încercat să-mi controlez 
panica. M-am uitat în jur. Eram singură în ceea 
ce părea a fi un fel de cameră în interiorul 
unei... peşteri? Pereţii erau făcuţi din roci 
stratificate şi zimţate în diferite nuanţe de 
albastru, gri şi negru. Scârţâitul pietrelor de 
sub mine reverbera în stânca densă într-o 
şoaptă de rău augur. Camera măsura 
aproximativ trei metri lungime şi şase metri 
lăţime. Intr-un colţ se afla o masă uzată din 
lemn, iar singura lumină venea dinspre 
lumânarea de pe ea. Lângă masă era un 

scaun, iar lucirea stinsă a lumânării cădea pe 
un fel de uşă, în cealaltă parte a camerei. 
Ştiam că uşa nu era deschisă, dar oricum 
trebuia să verific. 

M-am ridicat încet, în caz că mă rănisem şi 
în alte părţi ale trupului, şi m-am simţit uşurată 
când am constatat că singurul care mă durea 
era capul. Am luat lumânarea de pe masă şi 
am traversat camera. Uşa era groasă, rece la 
atingere şi părea din metal - cu siguranţă nu 
găseai aşa ceva într-o peşteră. Nu avea niciun 
mâner şi am presupus că singurul mod de a 
intra era ca uşa să fie deschisă din exterior. 
Am împins şi am lovit cu corpul bucata de 
metal, dar uşa nu s-a clintit. 

M-am aşezat pe scaun şi am rememorat 
detaliile răpirii. Ultimul lucru pe care mi-l 
aminteam era că vorbeam cu tipul din 
parcarea de la Canionul Negru şi că eram 
speriată. Cumva, tipul mă făcuse să-mi pierd 
cunoştinţa, dar nu îmi aminteam să mă fi lovit. 
Nu avea niciun sens, dar nimic din viaţa mea 
din ultimele luni nu putea fi considerat normal. 

Nu eram sigură ce voia tipul cu păr castaniu. 
Mi-am amintit că-mi spusese că ar fi trebuit să 
citesc biletul pe care mi-l dăduse... ce altceva 
mai spusese în ziua aia în parcare? In marc 
parte, vorbise despre maşina mea, iar apoi îmi 
ceruse să ies cu el. Nu păruse să-l placă pe 
Alex, dar Alex nu fusese îngrijorat. 

Nu ştiam ce putea să vrea de la mine. In 
plus, nu ştiam unde fusese Alex mai devreme, 
sau de ce nu îl împiedicase pe tip să mă 
răpească. Mi-am dat seama că ajunsesem să 
mă bazez pe protecţia lui Alex mai mult decât 
m-aş fi gândit şi, în mod evident, în 
detrimentul meu. Să cred că Alex putea să mă 
vadă mereu şi că ar putea să oprească pe 
cineva să mă rănească nu mă ajuta. Ştiam că 
Alex mă va căuta, dar mai ştiam şi că exista 
posibilitatea să nu mă găsească. Nu puteam 
conta pe nimeni altcineva să mă scoată din 
situaţia asta. Cumva, trebuia să găsesc o cale 
să mă salvez singură. 

Nu existau alte deschideri în cameră în afară 
de uşă, pe care nu puteam să ies decât dacă 
intra cineva.  Cunoşteam destule despre 
autoapărare cât să pot evada cu succes din 
cameră, dar problema era că nu ştiam peste ce 
voi da după ce ieşeam. M-aş fi luptat, chiar 
dacă ar fi fost ultimul lucru pe care îl făceam, 
m-aş fi asigurat că nu le era uşor oamenilor 
care mă ţineau captivă. Acum, trebuia să-mi 
dau seama de ce mă luaseră. 

Ca la un semn, am auzit pe cineva de 
cealaltă parte a uşii. Uşa s-a deschis, iar tipul 
cu păr castaniu a intrat. Purta pantaloni negri, 
o cămaşă roşie cu mâneci lungi şi o cravată 
neagră. 

— Eyie, mă bucur să văd că te-ai trezit, a 
spus tipul, prefacându-se îngrijorat. 

Am încercat să rămân pe cât de calmă 
puteam, chiar dacă clocoteam. 

— Mă doare capul. Ce mi-ai făcut? 

S-a rezemat de zid la câţiva paşi de mine şi 
mi-a zâmbit misterios. 

— Nu ţi-a plăcut? Ne-a luat ceva timp să 
căpătăm abilitatea asta. 

Simţeam că l-aş fi putut omori cu privirea. 

— Nu e chiar atât de greu să faci pe cineva 
să leşine. Vino aici, îţi demonstrez eu. 

Tipul şi-a înclinat capul ca şi când mi-ar fi 
făcut pe plac. 

— Nu trebuie să fii obraznică. Sunt foarte 
civilizat, având în vedere de ce sunt capabil. 
Cât despre a face pe cineva să-şi piardă 
cunoştinţa, nu e greu dacă-ţi foloseşti mâinile. 
Să ataci pe cineva cu mintea este mult mai 
complicat, a spus îngâmfat tipul şi un colţ al 
gurii i s-a ridicat într-un rânjet straniu. 

L-am fixat cu privirea. 

— Asta-i imposibil. 

El a râs. 

— Credeam că, până acum, ai devenit o 
expertă în domeniul imposibilului. 

M-am încruntat. 

— De ce ai crede asta? 

— Dacă te gândeşti la cei cu care îţi petreci 
timpul, situaţia nu ar trebui să ţi pară deloc 
ciudată. 

Neîncrezătoare, m-am uitat la el cu ochi 
mijiţi. 

— Nu ştiu despre ce vorbeşti. 

El a zâmbit viclean. 

— Haide, Evie. Ai avut o relaţie intimă cu un 
Protector Amaranthine şi, recent, te-ai întâlnit 
cu un membru Daevos. 

Clar, tipul ăsta deţinea mai multe informaţii 
decât credeam. M-am întors, nedorind să 
recunosc nimic despre Alex şi Emil. Cu toate 
astea, faptul că l-am ignorat nu mi-a fost de 
folos, pentru că a continuat să vorbească: 

— Oamenilor le place să explice lucrurile pe 
care nu le înţeleg spunând că sunt întâmplări 
ciudate sau imposibile; în realitate, încercarea 
de a înţelege un lucru este o modalitate de a 
face faţă situaţiei pe care oamenii o folosesc 
atunci când nu pot accepta adevărul. Tu pari 
că te-ai adaptat bine, iar adaptarea ta e unul 
dintre motivele pentru care ne-am gândit că 
ne-ai fi utilă dacă te-ai alătura grupului nostru. 
Te urmărim de mult timp. 

Mi-am frecat braţele ca să mă liniştesc, 
uimită şi dezgustată că mă spionase. In plus, 
nu eram sigură de unde ştia despre Societatea 
Amaranthine şi Rezistenţa Daevos. 

— Ce vrei? am rostit eu printre dinţi. 

— Cred că poţi să ne ajuţi pe mine şi pe 
grupul meu, mi-a răspuns el direct. Inainte să 
aflăm cine eşti cu adevărat, am vrut să te 
răpim doar ca să-l obligăm pe Protectorul tău, 

Alex, să iasă din ascunzătoare. Dar când Alex a 
venit la tine, nu a mai fost nevoie de asta. 
Încercam să hotărâm cum să pătrundem în 
mintea lui Alex chiar în clipa în care tu şi Alex 
v-aţi atins. Legătura voastră era mult mai 
puternică decât am anticipat. Legătura lui Alex 
cu tine ne-a ajutat să aflăm nişte informaţii de 
care aveam nevoie, dar nu pe toate. Având în 
vedere legătura dintre voi şi timpul pe care l- 
aţi petrecut împreună, ar trebui să poţi acţiona 
ca un receptacul, ca să ne ajuţi să intrăm în 
mintea lui şi să aflăm informaţiile pe care le 
vrem. 

M-am încruntat, confuză. Alex îmi spusese 
că membrii Daevos nu puteau să-l rănească. 

— Mintea lui Alex este protejată, am spus 
eu. Nu poţi să-l răneşti şi nu poţi să-i afectezi 
mintea. 

Mi-a zâmbit uşor, superior. 

— Mintea lui este protejată în faţa membrilor 
Daevos, dar nu şi a femeii pe care o iubeşte. 
Putem să ne folosim de legătura voastră ca să- 
i accesăm amintirile. 

Panica a început să mă cuprindă. Nu voiam 
ca Alex să fie rănit din cauza mea. M-am 
îndepărtat de tip, dorindu-mi să fug, dar nu 
aveam unde. Am inspirat adânc, m-am ţinut 
tare şi l-am privit direct în ochi. 

— Nu te voi lăsa să-l ucizi, am spus eu. 

El a scuturat din cap şi a chicotit. 

— Nu vrem să-l ucidem. Vrem să-l folosim, 
ca să aflăm ce ştie. Ti-am urmărit programul şi 
ne-am bucurat să te găsim singură azi. 

Cu o graţie mortală, a venit în spatele meu. 
Am întors capul ca să îl privesc peste umăr, 
când am simţit că am fost trasă de vesta pe 
care o purtam şi am auzit tăietura unei lame. 
Mi-am ţinut respiraţia, întrebându-mă dacă mi 
se va tăia gâtul sau dacă voi fi înjunghiată. 
Înainte să încropesc un plan ca să scap, am 
auzit un sunet ca şi când s-ar fi rupt ceva şi am 
simţit firele destrămându-se din vesta mea. 
Umezeala rece a peşterii mi-a lovit carnea mai 
caldă a spatelui şi, instantaneu, pielea mi s-a 
făcut de găină. Eram recunoscătoare că îmi 
sfâşiase doar vesta, nu şi bluza fără mâneci 
roz-deschis. Tipul a venit în stânga mea, unde 
putea să-mi vadă şi spatele, şi faţa. 

— Avem multe planuri pentru tine, mica mea 
Urmăritoare. 

Am tremurat când am auzit numele. Nu 
aveam habar de unde ştia că eram o 
Urmăritoare, mai ales când eu aflasem abia 
recent. Nu-mi dădeam seama nici de ce 
oamenii ăştia voiau să-l provoace pe Alex, de 
vreme ce el părea mai puternic şi indestructibil 
decât oricare altă persoană pe care o 
cunoscusem vreodată. 

— Care este grupul tău? 

Tipul m-a privit intrigat. 

— Nu ştii? 

L-am fixat cu privirea, fără să-i răspund. 

— Suntem unul dintre Clanurile Daevos. 

Bineînţeles că erau, iar Alex avusese tot 
timpul dreptate. Clanul lui Emil mă găsise, iar 
acum membrii lui voiau să-şi vadă împlinită 
ameninţarea veche de două sute cincizeci de 
ani. Dar ce aşteptau? Şi ce informaţii voiau de 
la Alex? 

— Nu ştiu ce crezi că poţi să afli de la Alex. 
Faptul că m-ai luat îl va înfuria şi mai mult 
când te va găsi. 

— Dacă mă va găsi. Mi-a aruncat din nou un 
zâmbet misterios şi a continuat: Şi mânia chiar 
este cea pe care contăm. Alex este un bun 
istoric. Ştie mult mai multe lucruri despre 
Amaranthine şi Daevos decât majoritatea. Ştii 
cum a apărut gruparea Daevos? m-a întrebat 
el. 

Am dat uşor din cap. 

— Protectorii au secrete despre puterile lor, 
lucruri pe care vreau să le ştiu. Vom afla cât de 
multe vom putea, cu ajutorul tău. 

în mod evident, nu-l cunoşteau foarte bine 
pe Alex dacă ei credeau că îmi oferise mai 
mult decât nişte explicaţii obscure. 

— Nu-ţi spun nimic, am zis eu, în timp ce 
încercam să ascund faptul că eu chiar nu ştiam 
nimic din ce credeam că ar fi putut fi de 
valoare. 

Dacă ei credeau că aveam informaţiile pe 
care Ic voiau, aveam şanse mai mici să mă 
rănească. 

Tipul mi-a zâmbit şi mi-a aruncat o privire 
condescendentă, şi pentru prima dată i-am 
observat dinţii strâmbi. A întins o mână spre 
mine, trecându-şi degetele prin părul meu cu o 
mişcare violentă. 

— Sincer, nu-mi pasă dacă vrei sau nu să ne 
ajuţi. Nu îţi dăm de ales. Ne vei ajuta, 
indiferent cât de mult te împotriveşti. 

Am privit lung podeaua, ca şi când m-aş fi 
gândit, dar în clipa aceea voiam să tip. 

— Fii sigură că Alex nu va putea să te ajute 
decât dacă îi permitem noi. Indiferent ce ştii tu 
despre Alex, sunt multe lucruri pe care el nu le 
ştie despre noi. 

Tipul a rămas pe loc, şi-a băgat mâna stângă 
în buzunar şi a scos un mic flacon. A desfăcut 
cu grijă capacul şi a făcut un pas înapoi când a 
turnat conţinutul pe podea. Un fum roşu şi 
negru s-a ridicat din balta care se întindea, iar 
eu am simţit că încep să ameţesc. 

— Asta ar trebui să ne distreze pe amândoi. 
Eu îi spun Sync. Are nevoie de o legătură 
stabilită între doi oameni îndrăgostiţi. Legătura 
ta Protector/Urmăritor cu Alex o face şi mai 
puternică. Sync deschide o uşă spre mintea lui 
Alex, care îi permite Clanului meu să-i vadă 
amintirile şi să afle informaţiile pe care le 
deţine despre Amaranthine. Poţiunea este 

vrăjită astfel încât, câtă vreme eşti sincronizată 
cu Alex, putem să-i accesăm şi să-i copiem 
amintirile - acţionează ca un backup de date al 
unui computer. Legătura voastră deschide 
canalul spre mintea lui, informaţia curge în 
lichidul de pe podea, iar noi o avem pentru 
totdeauna. Îi vom copia cunoştinţele, dar el nu 
va şti asta. Cât îi vom duplica amintirile, vei 
putea să vezi şi să auzi tot ce trăieşte el, deşi 
mă îndoiesc totuşi că îţi vei aminti prea multe. 

M-am uitat din nou la balta pe care o 
credeam a fi cu apă, dar acum părea să fie 
acoperită de ceva lucios ca uleiul. Am văzut 
cum culorile bălții au început să se schimbe 
într-un curcubeu ametitor de nuanţe de mov, 
albastru, verde şi roşu, hipnotizându-mă. Am 
încercat mă uit în altă parte, dar nu am reuşit. 
Era ca şi când mi-aş fi pierdut capacitatea de 
a-mi controla mintea şi alegerile. Aveam 
impresia că substanţa ar fi putut să mă 
învăluie în întuneric dacă aş fi căzut în ea. 
Balta nu era mai mare ca o farfurie, dar părea 
că mă atrage încet înăuntru. 

Eram total absorbită de culori şi de întuneric, 
doar vag conştientă de tipul care încă era în 
cameră cu mine, în timp ce mintea mea cobora 
tot mai adânc în masa neagră. Am auzit vocea 
tipului undeva, într-un colţ al minţii mele, ca pe 
un ecou. 

— Apropo, numele meu este Caleb. 

Mi-a dat şansa să-i recunosc numele prin 
ceața din mintea mea. 

— Dacă supravieţuieşti, poţi să-i transmiţi 
salutările mele mamei tale - sau poate că o voi 
face chiar eu. 

Când uşa s-a închis cu putere, mi-am simţit 
stomacul strângându-se de groază. Am auzit 
cheia răsucindu-se în broască, dar nu puteam 
decât să mă holbez la baltă, îngrozită. 

Respiram sacadat, iar capul a început să-mi 
bubuie. Simţeam că eram atrasă într-o gaură, 
dar corpul meu rămânea ferm pe podeaua 
peşterii. Senzaţia îmi învăluia capul. Mintea mi 
s-a înceţoşat tot mai mult şi mi s-a părut că 
eram în altă parte. Din senin, am văzut imagini 
fulgurante, ca şi când le-aş fi privit prin ochii 
altcuiva. Gândurile mi-au devenit tot mai 
neclare când mi-am dat seama că mintea mea 
se contopea, cumva, cu cea a lui Alex. 


Capitolul 19 


Când am ieşit din ceața minţii mele, primul 
lucru pe (care l-am auzit a fost bubuitul. 
Bubuitul puternic venea'5insp) re o uşă mare 
din lemn cu un mâner greu din fier, din capătul 
unui hol. M-am întrebat de ce nu răspundea 
nimeni. M-am uitat în jur la hiaturile cunoscute 
din marmură şi la aparatura electrică din oţel 
inoxidabil. Am auzit un geamăt venind dinspre 

podea şi am observat cheile împrăştiate pe jos, 
ca şi când ar fi fost scăpate. 

Am urmărit cu privirea haosul şi l-am văzut 
pe Alex ridicându-se încet în capul oaselor. 
Fusese atacat? Era rănit? Mi-am mişcat buzele 
ca să-l întreb, dar nu s-a auzit niciun sunet. Am 
crezut că poate aş fi reuşit să-l ating ca să-i 
atrag atenţia, dar mi-am dat seama că nu 
aveam mâini cu care să-l ating. Era de parcă 
vedeam un film şi nu puteam să interacţionez 
cu oamenii de pe ecran. 

Bătaia din uşă a continuat cât timp Alex şi-a 
frecat capul cu ambele mâini, ca şi când 
încerca să-şi calmeze durerea. Hainele îi erau 
şifonate şi avea cearcăne întunecate. A pus 
palmele pe podea şi s-a ridicat în genunchi. Ca 
şi când şi-ar fi testat puterea, s-a apucat de 
marginea hiatului şi s-a ridicat. S-a îndreptat 
ezitând ca să răspundă bătăilor din uşa de la 
intrare. Paşi grei s-au auzit pc podeaua din 
lemn în vreme ce îşi trecea o mână prin părul 
ciufulit. 

Am încercat să-i strig din nou numele, dar 
sunetul tot nu a ieşit. Alex nu ştia că eram 
acolo şi, sincer, nici eu nu eram sigură de asta. 
Mă simţeam de parcă m-aş fi deconectat 
cumva de corpul meu şi eram un spectator 
invizibil în viaţa lui Alex. Preţ de o clipă, m-am 
întrebat dacă murisem. Nu mă simţeam ca o 
fantomă, dar parcă nici nu eram în pielea mea. 
Puteam observa ce se întâmpla în jurul meu, 

dar lucrurile care mă defineau lipseau. Era ca 
şi când sufletul mi-ar fi rămas în corp, în vreme 
ce mintea mea se sincronizase cu cea a lui 
Alex. Acum, păream prinsă într-un soi de limb 
în care vedeam şi auzeam tot ce se întâmpla, 
dar nimeni nu ştia că eram acolo. 

Când Alex s-a îndreptat încet spre hol, i-am 
simţit confuzia şi frustrarea. A descuiat uşa şi a 
răsucit mânerul, deschizând-o încet. Emil 
stătea în faţa lui, cu mâinile pe tocul uşii, cu un 
calm rece pe faţă. Avea încheieturile degetelor 
albe, iar venele de la gât umflate. S-a uitat la 
buzele strânse ale lui Alex şi la figura lui 
mânioasă. 

Inainte ca Alex să poată vorbi, Emil a spus: 

— Unde naiba e? 

Orice durere pe care Alex o îndurase şi din 
cauza căreia se prăbuşise pe podeaua din 
bucătărie a dispărut odată cu întrebarea lui 
Emil. Alex şi-a îndepărtat picioarele şi şi-a 
încrucişat braţele la piept, blocând intrarea. 

— La ce te referi? 

Ochii lui Emil erau întunecaţi, iar eu îi 
vedeam pulsul bubuindu-i în vene. 

— Evie a dispărut de şase ore. De ce naiba 
n-ai găsit-o încă? 

Şocat, Alex l-a privit cu ochi mari şi s-a dat 
înapoi cu paşi împiedicaţi. 

— Ce? E dispărută de şase ore? 

Emil a scrâşnit din dinţi, apoi l-a împins pe 
Alex şi a intrat în casă. 

— Ai dormit în post, Night? Emil şi-a coborât 
privirea spre ceasul de la mână. Urmăritorul pe 
care ar fi trebuit să-l protejezi a dispărut de 
şase ore, paisprezece minute şi treizeci şi două 
de secunde. În mod clar, n-ai fost atent. 
Foloseşte-ţi legătura ca s-o găseşti. Acum! 

Timp de câteva secunde, Alex l-a fixat cu 
privirea pe Emil. Şi-a apăsat capul cu vârfurile 
degetelor şi a închis ochii. Au trecut doar cinci 
secunde înainte să se strâmbe de durere. Când 
şi-a recăpătat suflarea, s-a ridicat şi a mormăit: 

— Aşa ceva nu poate să se întâmple. 

A ridicat mâna şi şi-a atins inelul cu degetul 
mare. Simbolul cu cerc şi semilună a apărut. 
Şi-a frecat degetul mare o dată spre dreapta, 
apoi spre stânga, apoi în sus. Când făcuse asta 
la dunele de nisip, reuşise să mă vadă. De data 
asta, nu vedea nimic. A mai încercat de trei ori, 
cu acelaşi rezultat. A început să respire mai 
greu, iar mânia nestăpânită i-a fulgerat în 
privire. S-a îndreptat spre o statuie şi a 
aruncat-o de-a lungul holului, băgând-o într-un 
zid. Apoi s-a întors către Emil, furios. A 
mormăit un şir de înjurături. 

— Mi-e greu să cred că nu ai de-a face cu 
dispariţia ei, Stone. Spune-mi ce naiba s-a 
întâmplat cu ea. 

Emil a râs fără să pară amuzat şi l-a măsurat 
pe Alex din priviri, evaluându-i hainele 
şifonate. 

— Din noi doi, eu sunt cel care a rămas treaz 
destul de mult încât să ştiu că a dispărut. Eu 
chiar am căutat-o în ultimele şase ore. Aşadar, 
spune-mi, cum ai dormit? 

Alex şi-a strâns pumnii. Părea că era gata 
să-l ucidă pe Emil. 

— Nu am dormit, tâmpitule. Am verificat-o 
pe Evie, iar ea pleca de la şcoală. Urma să ne 
întâlnim la ea acasă. Ultimul lucru pe care mi-l 
amintesc a fost că-mi luam cheile. M-am trezit 
pe podeaua din bucătărie, în sunetul bătăilor 
tale în uşă. 

Emil i-a aruncat o privire urâtă. 

— Mi-ar plăcea să bat şi altceva, nu doar la 
uşă. Am bătut la uşa ta de trei ori de cânda 
dispărut ea. Cum de ai putut să o pierzi aşa? 

Alex a spus printre dinţi: 

— Glumeşti? Nu e ca şi când am făcut-o 
intenţionat. Legătura mea cu ea nu mai există. 
Alex şi-a încrucişat braţele la piept şi i-a 
aruncat o privire neîncrezătoare lui Emil. De 
unde ştiai că Evie a dispărut? 

Era mai mult o acuzaţie decât o întrebare. 

Emil şi-a încleştat maxilarul. 

— Night, fie că îţi place sau nu, şi între mine 
şi Evie există o legătură. Nici eu nu mai pot să 
o simt. Se pare că legăturile noastre cu ea s-au 
întrerupt în acelaşi timp. 

Mânia şi disperarea se luptau pe chipul lui 
Alex. 

Emil l-a studiat pe Alex şi a respirat adânc, 
încercând să se calmeze. 

— Vei avea nevoie de ajutor ca să o găseşti. 
Voi face tot ce trebuie ca să o recuperăm. 

Mă aşteptam să se certe mai mult, dar, în 
schimb, Alex l-a cercetat pe Emil şi, după un 
minut, a dat din cap, făcându-i semn să vină cu 
el. 

Emil l-a urmat pe Alex în salon şi s-au aşezat 
pe o canapea mare din piele, maro-închis. Alex 
a turnat două băuturi de pe bufetul care se afla 
sub portretul imens al unui bărbat într-un 
costum maro-închis şi al unei femei care purta 
o rochie de culoarea smaraldului, dintr-o altă 
epocă. Nu observasem tabloul când fusesem în 
vizită la Alex, dar nici nu am stat prea mult în 
salon. M-am uitat cu atenţie la portret şi am 
observat numele Mercier scris în partea de jos 
a tabloului. Mi-am amintit acelaşi nume lângă 
mai multe din capodoperele din colecţia de 
artă a lui Alex. Bărbatul din portret era brunet 
şi avea un chip dur. Pielea femeii era sidefie, 
trăsăturile îi erau blânde, dar o flacără îi ardea 
în ochii verzi. La cei doi, asemănarea de familie 
era inconfundabilă: erau părinţii lui Alex. 

Alex s-a întors, s-a îndreptat spre Emil şi i-a 
întins un pahar. Emil a luat o înghiţitură şi a 
rămas cu paharul în mână, în vreme ce Alex şi- 
a dus băutura la buze şi a dat paharul peste 
cap. S-a întors la bufet ca să îşi mai toarne un 
pahar. 

— Unde ai căutat-o? 

Emil şi-a ridicat capul şi s-a uitat la Alex. 

— Unde nu am căutat-o? Acasă la ea, în 
campusul facultăţii, în toate magazinele, 
restaurantele şi parcurile din o/aş. Mustangul 
ei este încă la şcoală. Am căutat-o din clipa în 
care legătura mea cu ea a dispărut, a spus 
Emil. Unde era când s-a rupt legătura voastră? 

Alex şi-a mai turnat nişte lichid auriu în 
pahar. 

— Se ducea spre maşina ei, după cursuri. A 
căzut şi, după ce s-a ridicat, părea să 
vorbească cu cineva pe care nu am reuşit să-l 
văd. In clipa aia, a dispărut, iar legătura ei s-a 
dus odată cu ea. N-am mai simţit niciodată aşa 
ceva. Nu ştiu ce s-a întâmplat. 

— Deci a fost răpită întocmai precum ceilalţi 
Urmăritori? a întrebat Emil. 

Alex l-a privit lung, surprins. 

— Ce ştii despre răpiri? 

Emil şi-a pus paharul pe masa de cafea din 
faţa lui. 

— Destule, a spus el, împreunându-şi 
degetele şi rezemându-şi coatele pe coapse. 
Liderii Daevos sunt la fel de contrariaţi ca şi cei 
Amaranthine. 

Alex a strâmbat din buze cu dispreţ, ca şi 
când nu ar fi crezut niciun cuvânt din ce 
spunea Emil. 

— Ei bine, cineva îi ia pe Urmăritori, deci 
cineva trebuie să ştie ce se întâmplă. S-a 

aşezat din nou pe scaun, de data asta ţinându- 
şi doar paharul, în loc să soarbă imediat din el, 
şi a continuat: l-am urmărit pe ceilalţi membri 
Daevos, în oraş. Presupun că eşti aici cu ei. Ce 
ştii? 

Emil şi-a ridicat repede privirea şi a îngheţat. 

— Nu ştiam că mai sunt şi alţi membri 
Daevos în Gunnison. 

Alex nu a putut să-şi ascundă surprinderea. 

— Sunt prin tot oraşul! Au apărut chiar după 
ce Evie şi cu mine ne am sărutat. Am presupus 
că oamenii din Clanul tău au folosit un 
Urmăritor şi că mi-au urmărit legătura cu ea. 
Credeam că încercai să o seduci pe Evie ca să 
se alăture Clanului tău... din nou. 

Emil a scuturat încet din cap. 

— Nu de asta am venit. Şi sunt singur aici. 
Clanul meu este încă în Grecia. 

Alex a învârtit lichidul în pahar, privindu-l cu 
atenţie pe Emil. 

— De ce ai venit aici fără Clanul tău? 

Emil s-a uitat la podea, ca şi cum s-ar fi 
gândit ce să spună, apoi a privit în ochii lui 
Alex cu o hotărâre de oţel. 

— Ştiam despre răpirile Urmăritorilor. M-am 
gândit că era cu atât mai bine cu cât mai mulţi 
o supravegheau pe Evie. A făcut o pauză, de 
parcă şi-ar fi cântărit gândurile. Dar ăsta nu a 
fost singurul motiv. Am venit pentru că trebuia 
să o văd. 

Indiferent de ce crezi tu, o iubesc foarte 
mult, dacă nu cumva mai mult decât tine, a 
spus hotărât Emil. 

Alex era roşu de mânie, iar ochii îi sclipeau. 
lar alcoolul nu-l ajuta deloc. 

— Nu! N-o iubeşti. 

Emil l-a fixat pe Alex cu privirea. 

— Ba da. Mereu am iubit-o. Mi-a fost greu să 
fiu departe de ea, tot aşa cum ţi-a fost şi ţie. 
Măcar tu aveai avantajul că o puteai vedea. Eu 
n-am avut parte nici măcar de asta. 

Alex a inspirat adânc, atât de mânios, încât 
părea că aerul îi ardea plămânii. 

— Nu îndrăzni să-ţi compari sentimentele 
pentru Evie cu ale mele. Nu ştii cât de multo 
iubesc. 

Emil a ridicat din umeri. 

— Crezi ce vrei, dar eu ştiu ce simt. Am venit 
aici ca să o găsesc, să fiu din nou cu ea şi să 
mă asigur că membrii Daevos nu pot să îi facă 
rău. 

Alex a scrâşnit din dinţi, iar ochii i s-au 
aprins. Emil a rămas nemişcat în clipa în care 
Alex şi-a aruncat paharul în perete şi a strigat: 

— Tu eşti Daevos! împotriva ta este 
protejată. Nu încerca să-mi spui că te 
îngrijorează viaţa ei. 

— Cineva trebuie să-şi facă griji în privinţa 
asta, a spus Emil. A arătat spre bufet şi spre 
lichidul auriu care se scurgea acum pe perete 

şi şerpuia printre cioburile de sticlă de pe 
podea. Cu siguranţă nu îţi faci treaba. 

Alex s-a dat înapoi ca şi când ar fi fost lovit, 
iar Emil s-a ridicat. 

— Cearta nu ne va ajuta să o recuperăm pe 
Evie, a spus Emil. Trebuie să lucrăm împreună. 

Mi-am dat seama că Alex nu voia să admită 
că Emil avea dreptate. Inspirând de câteva ori, 
s-a adunat şi l-a întrebat: 

— Dacă nu Clanul tău a luat-o, atunci cine a 
făcut-o? 

— Nu ştiu, a spus Emil, păşind gânditor prin 
încăpere. Ai spus că ai văzut şi alţi membri 
Daevos în Gunnison? 

Alex a dat aprobator din cap. 

— Prima dată i-am observat în iulie. 

— În iulie? Deci de-asta ai plecat? a întrebat 
Emil. 

Alex a dat din nou din cap. 

— M-am gândit că va fi mai în siguranţă 
dacă membrii  Clanului nu puteau să 
urmărească legătura dintre sufletele noastre 
pereche. 

Emil a pufnit. 

— Răul era deja făcut. N-ar fi trebuit să pleci 
după ce membrii Daevos au aflat unde era şi 
că ţi-ai petrecut timpul cu ea. 

— Am plecat pentru că o expuneam unui 
pericol mai mare dacă eram în preajma ei - 
mai ales din cauza semnelor sufletelor noastre. 

Dacă cineva ar trebui să înţeleagă asta, tu eşti 
acela. 

Emil a râs. 

— Nu-i de mirare că Evie era supărată. l-ai 
spus că e în pericol, iar apoi ai fugit. 

Alex a scrâşnit din dinţi. 

— N-am fugit. Încă o supravegheam, dar ea 
nu ştia asta. 

Emil a tăcut pentru o clipă şi s-a gândit. 

— Dacă eşti sigur că membrii Daevos au 
făcut-o, o să văd ce pot afla. O vom recupera. 

— Eu o voi aduce în siguranţă acasă. 

— Amândoi o vom face, l-a corectat Emil. Şi, 
ca să ne înţelegem, trebuie să ştii că asta nu 
schimbă nimic. Fac asta pentru Evie, nu pentru 
tine. După ce o găsim, tot voi lupta pentru ea. 

Alex adat din cap, în semn că a înţeles 
avertismentul şi că nu putea face asta de unul 
singur. 

— Probabil că tu eşti cea mai bună şansă a 
noastră de a o localiza, a recunoscut el. 

Emil a ieşit din salon şi s-a oprit înainte de a 
roti mânerul uşii de la intrare. 

— Te anunţ de îndată ce aflu ceva, a spus el. 

Uşa s-a închis zgomotos în urma lui. 

Am zăbovit în colţul camerei lui Alex, 
privindu-l. Părea că trebuia să rămân oriunde 
se afla el - probabil că era un efect secundar al 
sincronizării minţilor. L-am privit pe Alex 
trecându-şi degetele prin păr şi punându-şi un 
tricou roşu şi o pereche curată de blugi. 

Alex şi-a petrecut restul serii şi următoarea 
zi în căutarea mea, a membrilor Daevos sau a 
oricărui indiciu care l-ar fi condus la mine. 
Când am dispărut, singurul lucru pe care îl 
lăsasem în urmă a fost rucsacul meu. Alex l-a 
recuperat şi, înăuntru, a găsit cheile de la casă. 
A folosit cheile ca să intre în dormitorul meu şi 
să caute şi pe-acolo. 

A scotocit printre rafturile mele cu cărţi şi a 
ridicat plapuma de pe patul meu. S-a uitat cu 
atenţie în sertarele ordonate ale scrinului şi a 
răsfoit cărţile pe care le folosisem recent. 
Biroul meu era singurul lucru pe care nu îl 
cercetase încă. Blatul era curat, ca toate 
celelalte lucruri. Pe margini erau împrăştiate 
fotografii şi tot soiul de fleacuri. Un calendar 
mare se afla în mijlocul biroului. Alex a 
examinat calendarul, dar nimic nu părea 
suspect. Aproape renunţasem, când Alex a 
observat nişte bucăţi rupte de hârtie care 
ieşeau de sub calendar. M-am întrebat ce erau. 
Nu era stilul meu să las gunoaie peste tot. 

Alex a ridicat colţul calendarului şi a mai 
găsit câteva bucăţi de hârtie. Cât l-am privit 
cum aduna bucăţile, în minte mi-a apărut o 
amintire şi mi-am dat seama ce era. Nu-mi 
venea să cred că le păstrasem! Voiam să-i ţip 
lui Alex să unească bucăţile de hârtie. Dar Alex 
a avut aceeaşi idee ca şi mine. Bucăţile erau 
mari şi a durat doar câteva minute ca mesajul 

de pe biletul cu margine zdrenţuită să apară 
clar. 

Ştiu c-aş fi greşti. Tu Ştii? 

caieb 555-3,24-5 

Alex şi-a frecat ceafa, ca şi când i s-ar fi 
ridicat părul. Speram că asta însemna că ştia 
că biletul era un indiciu. Rapid, a lipit 
bucăţelele de hârtie cu nişte bandă adezivă 
găsită pe biroul meu şi a plecat. 

Alex s-a întâlnit cu Emil în parcarea 
magazinului alimentar din Gunnison. l-a întins 
biletul lui Emil, iar acesta l-a luat ridicând o 
sprânceană. Când a citit, s-a îngrijorat şi mai 
mult. 

— Îmi amintesc când a primit Evie hârtia, i-a 
explicat Alex. S-a întâmplat în prima zi în care 
am întâlnit-o în munţi. Nişte băieţi stăteau în 
jurul maşinii ei şi toţi purtau jachete gri-închis 
cu mâneci lungi, chiar dacă era mijlocul lui 
iunie. Eram prea atent la Evie ca să observ cât 
de cunoscuţi păreau băieţii. Liderul grupului 
avea păr castaniu şi era cu câţiva centimetri 
mai scund decât mine. A scris ceva pe o 
bucată de hârtie şi i-a dat-o lui Evie. Atunci am 
crezut că era un număr de telefon. Evie a rupt 
hârtia fără să se uite la ea şi a pus-o în 
buzunar. Probabil că şi-a golit buzunarele când 
a ajuns acasă in seara aia şi a uitat de bucăţile 
de hârtie de pe biroul ei. E posibil ca bucăţile 
să fi fost împinse sub calendar, altfel le-ar fi 
aruncat până acum. 

Îngrijorarea lui Emil nu scăzuse de când Alex 
începuse să vorbească. 

Alex a continuat: 

— instinctul îmi spune că tipul care i-a dat 
lui Evie biletul ăsta are o legătură cu dispariţia 
ei. Nu mi-au plăcut băieţii care vorbeau cu ea 
din clipa în care i-am văzut. Acum îmi dau 
seama că nu era doar gelozie ce am simţit. In 
plus, Caleb e numele unui tip care i-a vizitat pe 
părinţii lui Evie în Montana şi care le-a pus 
întrebări în legătură cu ea. 

Gândul că aş fi putut fi găsită a părut să-l 
stimuleze pe Alex cu o explozie de energie. 

— Deci, acum avem un posibil nume, o 
descriere şi un număr de telefon, deşi mă 
îndoiesc că mai e valabil. Cunoşti vreun 
membru Daevos pe nume Caleb? 

Vocea lui Alex s-a stins în clipa în care chipul 
lui Emil a început să capete paloarea unui 
cadavru. 

Emil a dat din cap. 

— Am auzit zvonuri, dar nu credeam că ar 
putea fi adevărate. 

O cută s-a format între sprâncenele lui Alex. 

— Zvonuri despre ce? 

— Despre Caleb. Despre Clanul lui. 

— El este liderul unui Clan? a întrebat Alex, 
surprins. Eşti sigur că vorbim de acelaşi Caleb? 
Pentru că e imposibil ca tipul care a răpit-o pe 
Evie să poată conduce un Clan. 

Emil părea îngrijorat. Îşi strângea în pumn 
cheile de la maşină cu o forţă care îi albea 
încheieturile degetelor. 

— Sunt sigur. Eu cunosc doar un Caleb în 
Daevos, iar el se potriveşte descrierii tale. In 
plus, este singurul membru Daevos în stare să- 
ţi contracareze abilităţile şi să o ia pe Evie. 

— Cum e posibil aşa ceva? a întrebat Alex. 
Membrii  Daevos au puteri limitate în 
comparaţie cu cei Amaranthine. 

Emil i-a explicat: 

— Din cauza puterilor restricţionate ale 
membrilor Daevos, lupta cu cei din gruparea 
Amaranthine e dificilă. Acum câţiva ani, se 
zvonea prin comunitatea Daevos că liderul 
unui Clan, pe nume Caleb, încerca să găsească 
o cale de a căpăta mai multe puteri, singur sau 
cu ajutorul liderilor Daevos. 

Niciun membru Daevos nu credea că el va 
putea accesa puterile Zeiţelor; nu cât timp cei 
din Daevos lucrau pentru Callista, rănind 
oameni şi luând suflete. Aproape toţi membrii 
Daevos au ignorat zvonul şi au crezut că, dacă 
el chiar încerca să acceseze puteri 
suplimentare, îşi pierdea timpul. Asta a fost 
ultimul lucru pe care l-am auzit. In mod 
evident, Caleb a găsit o cale, pentru că Evie a 
dispărut, iar noi nu putem s-o găsim. 

Situaţia era mai gravă decât credeam. 
Puteam să-mi dau seama după expresiile lor 
întunecate că la fel gândeau şi Alex şi Emil. 

Dacă membrii Daevos aveau acces la mai 
multe puteri, asta ar fi putut ameninţa întreaga 
Societate Amaranthine şi ar fi putut declanşa 
un război între cele două grupuri. 

— Dacă într-adevăr Caleb a obţinut alte 
puteri, cum pot să lupt împotriva Clanului său? 
a întrebat Alex. Nu înţeleg cum funcţionează 
puterile lor şi nici măcar ce puteri au. 

Emil a dat aprobator din cap. 

— O să verific nişte lucruri şi o să încerc să 
obţin mai multe informaţii. Intoarce-te acasă; 
vin la tine de îndată ce aflu ceva. 

îmi dădeam seama că Alex nu voia să 
meargă acasă şi să aştepte, dar Emil nu avea 
cum să obţină mai multe răspunsuri dacă era 
văzut în compania unui Protector. Alex părea 
recunoscător că Emil era dispus să rişte ca să 
mă ajute. 

— Vino cât de curând poţi, a spus Alex. 

Emil a dat din cap. Hotărârea care i se citea 
pe chip a fost ultimul lucru pe care l-am văzut 
când eu şi Alex ne-am îndepărtat. 

Emil a apărut acasă la Alex în după-amiaza 
următoare. 

— De ce a durat atât de mult timp? Ai reuşit 
să afli ceva despre Caleb? a întrebat Alex, 
aşezându-se. 

Emil a luat loc în faţa lui. 

— Da, a răspuns şi tremurul din vocea lui 
indica faptul că lui Alex nu-i va plăcea ce va 

auzi. Am vorbit cu unul dintre membrii 
Clanului. 

Alex a rămas complet nemişcat. 

— Ce-ai făcut? a spus el, clocotind. Cum i-ai 
găsit? Ai văzut-o pe Evie? Dacă l-ai prins pe 
unul de-al lor, de ce nu m-ai anunţat? 

Emil şi-a întins braţele înainte, cu palma în 
sus, şi s-a încruntat. 

— Ce trebuia să fac, să-l leg fedeleş în 
mijlocul magazinului? Ar fi fost o metodă 
grozavă să-i câştig încrederea - şi încrederea 
celorlalţi Daevos. 

Alex şi-a aruncat mâinile în aer. 

— La naiba! Ştiam că ar fi trebuit să te 
urmăresc. Dacă aş fi fost acolo, Evie ar fi ajuns 
acasă până acum. 

Emil a oftat. 

— Nu, n-ar fi ajuns. Mai curând ar fi fost mai 
greu de găsit. Poţi să încetezi cu exagerările 
cât să-ţi spun ce am aflat? 

Alex a inspirat adânc de câteva ori, ca să se 
calmeze. Emil a început din nou. 

— Am văzut semnul jurământului la un 
membru al Clanului şi am intrat după el în 
magazin. l-am arătat semnul meu, aşa că a 
vrut să discute cu mine. Numele lui este Joshua 
şi mi-a povestit câte ceva despre ce fiice 
Clanul lui în Gunnison. Caleb a reuşit să-şi dea 
seama cum să capete puteri suplimentare şi a 
început să le folosească - şi de aceea nu poţi 
să-l vezi. Şi-a dat seama şi cum să fiică 

nedetectabilă legătura dintre 
Protectori/Urmăritori. Presupun că el este cel 
care i-a răpit pe Urmăritori, dar nu sunt sigur. 
În clipa asta, cred că alea sunt singurele lucruri 
pe care Caleb a reuşit să le stăpânească, dar 
Clanul lui încearcă să afle mai multe, de aceea 
presupun că au răpit-o pe Evie. 

Alex a părut confuz pentru un minut şi faţa i- 
a căzut când şi-a dat seama. 

— Ei cred că pot obţine informaţii de la ea 
din cauza legăturii dintre noi. 

— Exact. Cred că o folosesc pentru a afla ce 
i-ai spus sau pentru informaţiile pe care ar fi 
putut să le adune cât s-a întâlnit cu tine. De 
multă vreme lucrează să pună mâna pe 
informaţiile astea. Trebuie să fim conştienţi că 
şi Caleb, şi Clanul lui ur putea să aibă puteri 
despre care nici Societatea Amaranthine şi nici 
Rezistenţa Daevos nu ştiu că există. 

Alex părea hotărât. 

— Ştii unde este? 

Emil şi-a privit mâinile, cu degetele 
împletite. 

— Nu chiar, dar am o bănuială destul de 
bună. Joshua cumpăra provizii - haine, pături, 
alimente uscate şi neperisabile -, chestii pe 
care le-ai lua într-o excursie. Am aşteptat ca el 
să plece şi l-am urmărit cât de mult am 
îndrăznit. S-a oprit în apropiere de Belvederea 
Cămila îngenuncheată, la marginea de nord a 
Canionului Negru. 

— Aşadar, ar trebui să fie pe lângă 
Belvedere. 

— Joshua a zis ceva şi despre Drumul Calului 
Mort, care începe din apropiere. Emil a ridicat 
din umeri. Pare un loc bun din care să pornim 
căutările. 

Alex a sărit de pe canapea. 

— Pregătesc rucsacurile şi ne întâlnim în 
faţă. 

Alex s-a grăbit spre garaj şi a luat de pe raft 
rucsacurile de drumeţie gata echipate. S-a 
uitat atent la maşinile de acolo şi a luat cheile 
unui Jeep Wrangler roşu. Când Alex a apărut, 
Emil aştepta în faţa casei. 

Scaunele din piele ale Jeepului, sistemul 
audio de ultimă generaţie şi accesoriile din 
crom nu au trecut neobservate când Emil a 
urcat în maşină. 

— Câte maşini ai? 

— Câteva. Îmi trebuia una în care nu m-a 
văzut Clanul lui Caleb. În plus, dacă membrii 
Clanului văd un Jeep în parcare, nu va ieşi în 
evidenţă. 

Cât a condus Alex, băieţii nu şi-au vorbit, dar 
Emil părea să se gândească la ceva. După 
câteva minute, a spus: 

— Pot să te întreb ceva? 

Alex era precaut, dar a replicat: 

— Poţi să mă întrebi, dar asta nu înseamnă 
că îţi voi răspunde. 


375 


— După atâţia ani, ce te-a făcut să te 
hotărăşti să încerci să ai o relaţie cu Evie? 

Mă îndoiam că discuţia asta va fi plăcută. 

Alex a inspirat adânc. 

— Am avut răbdare mult timp. Nu am mai 
putut să aştept. Ştiu că ea este sufletul meu 
pereche şi nu am putut să mă abţin. l-a 
aruncat o privire lui Emil. Adevărul este că am 
sperat că nu mai avea nevoie de un Protector. 
Voiam să fiu cu ea - aşa cum ar fi trebuit să 
fim dintotdeauna. 

Muşchii gâtului lui Emil s-au încordat. 

— Îţi dai seama că semnul sufletului ei încă 
ne recunoaşte pe amândoi, nu-i aşa? 

Alex a strâns mai tare volanul. 

— Au trecut două sute cincizeci de ani. 
Credeam că, în sfârşit, era pregătită să aleagă. 

Emil a ridicat o sprânceană. 

— Asta e chiar riscant. Eşti chiar atât de 
încrezător că te va alege pe tine? 

— Având în vedere trecutul, în mod absolut. 

Emil şi-a înclinat capul într-o parte şi a 
zâmbit viclean. 

— Dacă te bazezi pe trecut, chiar nu ar 
trebui să fii atât de încrezut, a spus el. Şi 
atunci a ales, Night. Măcar ai putut să-ţi 
petreci timpul cu ea ca Protectoralei. 

Alex şi-a strâns buzele. 

— În cele din urmă, voi fi mai mult decât 
atât. Nu e ca şi când n-ai avut o şansă să fii cu 
ea. 

Emil s-a încruntat şi a deschis gura ca să se 
apere. Alex l-a întrerupt. 

— Şi, de vreme ce jucăm jocul ăsta cu 
întrebări, sunt unele lucruri pe care vreau să le 
ştiu de ani de zile. 

Emil nu i-a răspuns, aşa că Alex a continuat: 

— Ce sinapse nu au funcţionat când ai 
hotărât că vrei ca Evie să facă parte din Clanul 
tău? Ai minţit-o, i-ai pus viaţa în pericol şi te-ai 
folosit de ea! Acum ai curajul să îmi spui că 
încă eşti îndrăgostit de ea? Nu cred că o iubeşti 
acum şi mă îndoiesc de faptul că ai iubit-o 
vreodată. 

Furia tăcută i-a luat locul calmului obişnuit al 
lui Emil. 

— Nu ştii ce s-a întâmplat. Nu presupune că 
ştii. 

— Atunci spune-mi, l-a provocat Alex, ce nu 
am înţeles? 

Tot trupul lui Emil s-a încordat. 

— Din prima clipă în care am văzut-o pe 
Evie, am ştiut că era sufletul meu pereche. 
Voiam să-mi petrec eternitatea cu ea. N-a fost 
decizia mea să devin membru Daevos. Nu 
puteam să o părăsesc, aşa că am adus-o cu 
mine - chiar dacă ştiam că eram egoist. Când a 
plecat, am crezut că am să mor. Singurul lucru 
care m-a ţinut în viaţă a fost faptul că ştiam că 
avea să fie în siguranţă alături de Societatea 
Amaranthine şi că, într-o zi, voi avea şansa să 
fiu din nou cu ea. Deşi, dacă aş fi ştiut că tu vei 

ajunge  Protectorul ei, poate că m-aş fi 
răzgândit. 

Alex a expirat dezgustat. 

— Întotdeauna i-am dorit binele. Asta e mai 
mult decât poţi spune tu. 

Emil şi-a încleştat maxilarul, până când 
muşchii din obraji i-au pulsat. Alex a întrebat: 

— Ce vrei să spui cu faptul că nu a fost 
alegerea ta să devii membru Daevos? 

Chipul lui Emil a devenit ca de piatră când 
şi-a adus aminte de asta. 

— Am fost adus împotriva voinţei mele, chiar 
după moartea tatălui meu. Ştiam cine erau 
Daevos şi uram ce făceau ei. Nu voiam să fac 
parte din Rezistență şi i-am spus tatălui meu 
că nu o voi face niciodată. Din nefericire, s-a 
asigurat că nu eram singurul care îi cunoştea 
ultima dorinţă. 

Alex a rămas cu gura uşor căscată. Emil a 
observat şi a zâmbit superior. 

— Nu e ce credeai, nu-i aşa? 

Alex a strâns volanul un pic mai mult. 

— Nu, nu este, a recunoscut el. Presupun că 
amândoi avem multe de aflat unul despre 
celălalt. 

Liniştea a plutit în aer, până când Emil l-a 
întrebat: 

— l-ai spus lui Evie despre relaţia mea din 
trecut cu ea? 

Alex şi-a ţuguiat buzele. 

— Nu tot. 

Emil s-a gândit la asta. 

— l-ai spus despre relaţia ta? 

Alex a scuturat din cap. 

— O mare parte din timp mi-am petrecut-o 
încercând să o fac să creadă lucrurile de bază 
despre Amaranthine şi Daevos. M-a ameninţat 
de cel puţin două ori că mă internează la 
spitalul de nebuni. N-a fost o prioritate să îi 
explic relaţia noastră din trecut. 

Emil nu a răspuns nimic. Când Alex a ajuns 
la Belvederca Cămila îngenuncheată, Emil i-a 
arătat maşina membrului Clanului pe care îl 
urmărise mai devreme. Au coborât din Jeep, şi- 
au luat rucsacurile, iar Emil s-a îndreptat spre o 
potecă. Alex l-a urmat. 

Cam după cincisprezece minute de mers, 
Emil a cotit brusc de pe cărare. 

— Vrei să-mi spui unde mergem? a întrebat 
Alex. 

— Cred că pe aici au luat-o, i-a răspuns Emil. 

Alex a ridicat o sprânceană. 

— Crezi? 

— l-am urmărit doar până la Belvedere, a 
spus Emil. Totuşi, am impresia că au mers pe 
aici. 

Alex şi-a trecut limba peste dinţi, gândindu- 
se dacă să aibă sau nu încredere în instinctul 
lui Emil, dar în cele din urmă, a hotărât să-l 
urmeze. Au mai mers o oră, întorcându-se 
frecvent, de fiecare dată când Emil simţea că 
trebuia să schimbe direcţia. Când au ajuns în 

dreptul unui afloriment imens, Emil s-a oprit. 
Roca făcea parte dintr-un vârf mare de munte, 
care părea să se înalțe încă mult spre cer. 

— Ne-am oprit cu vreun motiv? a întrebat 
Alex şi s-a uitat în jur, să vadă dacă erau 
urmăriţi. 

— Joshua mi-a zis de zona asta când am 
vorbit cu el. Cred că ea este aici. 

A arătat spre stânca aceea, care, din câte 
îmi dădeam seama, nu avea nicio deschidere - 
ca majoritatea rocilor. 

— În munte? a întrebat Alex. 

Emil a dat aprobator din cap. 

Cât s-a gândit, Alex a ţâţăit. 

— Cum propui să intrăm? 

Emil s-a uitat împrejur. 

— Mă îndoiesc că toţi membrii Clanului lui 
Caleb au deja abilitatea de a dispărea şi de a 
apărea din nou. Sunt sigur că există o intrare 
reală, trebuie doar să o găsim. Tu du-te în 
dreapta, eu mă duc în stânga. 

Alex a dat din cap, iar Emil s-a îndreptat în 
cealaltă direcţie, ambii urmând perimetrul 
muntelui. Alex căuta de vreo zece minute, 
când Emil a venit spre el. 

— Am găsit. Copacii ascund intrarea, dar 
este acolo, a afirmat el. 

Alex l-a urmat spre ceea ce părea a fi 
deschiderea unei peşteri. Intrarea întunecată 
avea o înălţime de aproximativ doi metri şi o 
lăţime cam de un metru. 

— Destul de curajos din partea lor să lase 
zona asta nepăzită, nu crezi? a întrebat Alex. 

— Poate. Emil a evaluat zona cu un ochi 
format. Sau poate că sperau să aibă vizitatori. 

Cuvintele lui Emil au părut să-l facă pe Alex 
şi mai hotărât. 

— Atunci, n-ar trebui să-i dezamăgim, a spus 
el. 

A pornit spre peşteră, dar Emil l-a apucat de 
umăr şi l-a tras înapoi. 

— Nu poţi să dai buzna înăuntru, a spus 
Emil. Trebuie să ne gândim bine la asta. 

Alex şi-a întins mâinile în faţă, cu palmele 
una spre cealaltă, şi l-a privit cu ochi mari. 

— La ce-ar trebui să ne gândim? Dacă se 
ascund acolo, Evie e cu ei. Hai să mergem să o 
recuperăm. 

Emil a scuturat din cap. 

— Nu-i atât de simplu. Dacă au pus asta la 
cale în speranţa că vei veni să îi cauţi, nu va fi 
uşor să o găseşti pe Evie. Ei au puteri pe care 
noi nu le cunoaştem sau înţelegem. Şi, mai 
mult decât atât, în clipa asta pot să te simtă 
mai bine decât poţi să-i simţi tu pe ei; sunt 
sigur că sunt pregătiţi de o luptă. 

— Mie îmi convine, a dat Alex din umeri. 

Emil şi-a ridicat mâinile, ca şi când s-ar fi dat 
bătut. 

— Dacă vrei să fii omorât, nu faci decât să- 
mi uşurezi viaţa. Dacă mori, nu va trebui să-mi 
fac griji pe cine va alege Evie. 

S-a retras şi s-a rezemat de zidul din piatră, 
încrucişându-şi braţele. 

— Bine, a spus Alex, recunoscând că Emil 
avea dreptate. Ce-ar trebui să facem? 

Emil părea să aibă un plan. 

— Trebuie să vii după mine. Să rămâi destul 
de mult în urmă ca să nu fii văzut, dar să poţi 
să mă vezi. Dacă dau de unul dintre membrii 
Clanului lui Caleb, îi voi spune că m-am întâlnit 
cu Joshua la magazin şi că fac parte dintr-un 
alt Clan din Grecia. 

Alex s-a gândit la asta şi a dat din cap o 
singură dată, în semn că era de acord. 

— Voi fi în urma ta. Să mergem. 

Emil a pornit, iar Alex a rămas în urmă cât 
de mult a putut. Parcurseseră de-abia vreo 
zece metri în peşteră când întunericul i-a 
învăluit ca o gaură neagră. În faţă, am văzut o 
luminiţă şi am observat că se mişca. M-am 
întrebat dacă cineva venea spre Emil şi Alex, 
dar lumina a dispărut ca şi când ar fi fost 
blocată şi mi-am dat seama că era lumina lui 
Emil. Probabil că scosese o lanternă din rucsac. 

Alex îşi întorcea capul de fiecare dată când 
auzea mişcare. Era foarte atent la crăpăturile 
şi nişele din pereţii peşterii, în caz că cineva îi 
pândea. S-a uitat să vadă şi dacă pereţii 
ascundeau lucruri ieşite din comun - un 
coridor, o cavernă sau cameră, ceva în care aş 
fi putut fi ţinută captivă -, dar nu a găsit nimic. 

Când au pătruns şi mai mult în inima 
muntelui, apa a început să picure de pe pereţi. 
În întuneric, au trebuit să se ferească de 
stalactitele de pe tavan şi de stalagmitele de 
dedesubt. M-am întrebat ce alte surprize mai 
ascundea muntele. 

Când Alex şi Emil au dat colţul, am auzit un 
zgomot din faţă. Părea sunetul înăbuşit al 
paşilor unor oameni care mergeau repede prin 
peşteră. Alex s-a strecurat înainte, s-a uitat la 
Emil, dar, deodată, lanterna lui Emil nu s-a mai 
mişcat. Alex s-a aplecat spre peretele peşterii 
şi a căutat în linişte până când a găsit o fisură 
îngustă în care se putea ascunde. In momentul 
ăla, am auzit o voce. 

Evangeline. 

M-am uitat în jur, dar nu am văzut pe 
nimeni. M-am întors din nou spre Alex. Ela 
inspirat adânc de câteva ori, apăsându-şi capul 
cu mâinile ca Şi când ar fi simţit o durere. 

Evangeline. Trezeşte-te. 

Vocea era blândă şi abia auzită, dar tot nu 
vedeam persoana care îmi vorbea. 

Evangeline! Trebuie să îl ajuţi. 

M-am simţit trasă din scena pe care o 
urmărisem, ca şi când mintea mea s-ar fi 
desprins de legătura cu Alex. Lucrurile 
deveneau din nou înceţoşate. M-am uitat iar la 
Alex la timp ca să-i văd faţa crispată în agonie 
când s-a prăbuşit la pământ. Ultimul lucru pe 
care l-am văzut a fost cum Alex se zvârcolea 

de durere, în vreme ce capul a început să-mi 
zvâcnească... şi apoi lumina s-a stins. 


Capitolul 20 


Evangeline. 

Evangeline. Trezeşte-te. 

Evangeline! Trebuie să îl ajuţi. 

M-am trezit cu o tresărire, chinuindu-mă să 
respir. Capul îmi bubuia şi hainele îmi erau ude 
din cauza unei bălți de pe podea. Mintea îmi 
era zăpăcită, ca şi când aş fi visat. M-am ridicat 
încet şi m-am uitat cu atenţie la peştera care 
era închisoarea mea. Nici măcar nu ştiam de 
cât timp mă aflam acolo. Lumânarea de pe 
masa din colţ încă ardea, dar de câte ori fusese 
înlocuită? Mi-am strâns genunchii la piept şi 
mi-am rezemat capul pe ei, încercând să mă 
calmez şi să fac durerea să dispară. M-am 
gândit la ce văzusem cât am fost sub vraja lui 
Caleb. Mi-am amintit mici fragmente, dar nu 
multe detalii. Îi urmărisem pe Alex şi pe Emil. 
Ştiam că veneau să mă găsească, dar nu ştiam 
dacă erau în locul potrivit. Mi-am cuprins capul 
cu mâinile şi am frecat zonele mai moi, în 
speranţa că zvâcnirea va dispărea. De ce mă 
trezisem? Terminase Caleb cu mine? 

Am primit un răspuns, dar nu era cel pe care 
îl căutam. 

Găseşte-ţi sufletul-pereche, Evangeline. 

Vocea era feminină şi melodioasă. Am 
cercetat repede camera, căutând sursa vocii. 
Nu era nimeni acolo. Am pufnit. De vreme ce 
auzeam voci, puteam, la fel de bine, să şi 
răspund. 

— Sunt închisă în camera asta, deci sunţ 
destul de sigură că sufletul meu pereche va 
trebui să mă găsească. lar când vocea nu mi-a 
răspuns, am întrebat: Cine eşti? 

O prietenă. Vocea a făcut o pauză. Ajută-l, 
Evangeline. 

Mi-am ridicat mâinile şi mi-am frecat 
tâmplele, în vreme ce mormăiam: 

— Nu ştiu cum. 

Când am spus asta, am simţit o lovitură în 
spate, ca şi când aş fi primit un pumn, doar că 
senzaţia era energizantă, iar durerea de cap 
mi-a dispărut instantaneu. Semnul sufletului 
meu a pulsat când am văzut două funii 
întinzându-se în faţa mea: una argintie, una 
albastră. Funiile şerpuiau pe podea şi ieşeau 
pe uşă. 

Uşa! Era deschisă! Am sărit în picioare şi am 
alergat spre ea, ca să mă asigur că nu era un 
miraj. Uşa grea din oţel era deschisă destul de 
mult încât să îmi pot strecura capul şi să 
privesc împrejur. Lumânări pâlpâiau, dar nu 
vedeam pe nimeni afară. M-am uitat în ambele 
sensuri, ca să hotărăsc în ce direcţie să plec. În 
mod sigur, Caleb îşi va da seama că nu mai 
eram sincronizată cu Alex şi va încerca să 

găsească motivul. Nu voiam să dau peste 
Caleb şi Clanul lui, dacă veneau să mă caute. 
Uşa se deschidea spre o mică potecă. Puteam 
să s-o iau în stânga sau în dreapta. Nu eram 
sigură în ce direcţie să mă întorc. 


Urmăreşte legăturile. 

In clipa în care vocea a spus asta, semnul 
sufletului meu a pulsat, iar funiile s-au întins 
spre stânga, vibrând luminos. Am mai verificat 
o dată dacă membrii Clanului mă aşteptau ca 
să mă încolţească, apoi m-am strecurat afară. 
Lumina venea pâlpâitoare de la lumânările 
puse în adânciturile peretelui, la fiecare trei- 
patru metri. Am continuat să merg pe cărare: 
un labirint de drumuri în pantă abruptă, cu un 
echilibru precar, pe lângă o prăpastie 
primejdioasă care ar fi făcut de râs Minele din 
Moria?. M-am tras mai aproape de zidul din 
piatră, apucându-mă de el ca să îmi menţin 
echilibrul în vreme ce mergeam înainte, 
călăuzită de funiile luminate. 

A durat cam zece minute să ajung în vârful 
pantei. Acolo, poteca se ramifica în trei direcţii. 
Presupuneam că cele două funii reprezentau 
legăturile pe care le aveam cu Alex şi cu Emil. 
Am fost uşurată să constat că ambele funii 
coteau în aceeaşi direcţie: spre dreapta. 


3 Vast complex subteran din Pământul de Mijloc, în cărţile lui J.R.R. 
Tolkien 

Poteca era mai lată şi nu a trebuit să mă 
îngrijorez că aş fi putut să cad. Dar am 
continuat să mă mişc uşor şi am rămas în 
umbra peretelui peşterii, ca să am un loc în 
care să mă ascund în cazul în care cineva 
venea să mă caute. 

Nu a durat mult până să aud sunetul 
înăbuşit al unor voci. Încetinind pasul, m-am 
uitat în toate direcţiile, în încercarea de a-mi 
da seama de unde se auzeau vocile. Funiile au 
continuat să mă ghideze până când cea 
argintie a cotit brusc spre stânga, învăluită de 
o lumină strălucitoare. Funia albastră a 
continuat să se deplaseze înainte. Nu eram 
sigură ce era după colţ, dar lumina m-a făcut 
să cred că poate acolo voi da peste nişte 
oameni. M-am grăbit spre perete şi m-am 
ascuns cum am putut, cât am încercat să decid 
pe care din funii să o urmez - apoi am auzit o 
voce cunoscută venind dinspre zona luminată. 
M-am strecurat mai aproape şi, pe după 
marginea unei pietre, am văzut o cameră 
asemănătoare cu o peşteră din care se auzise 
vocea şi aproape că am sărit de bucurie când |- 
am văzut pe Emil stând împreună cu alţi câţiva 
bărbaţi. 

Mi-a luat o clipă să mă gândesc dacă trebuia 
sau nu să rămân aici şi să-l urmăresc pe Emil 
sau să merg mai departe ca să-l caut singură 
pe Alex. Am hotărât să aştept şi să văd ce se 
întâmpla cu Emil. Eram mai puternici împreună 

şi speram să mă poată ajuta să-l găsesc pe 
Alex. Chiar şi în umbră, mă simţeam prea 
expusă stând acolo şi urmărind totul. 

Mi-am întors privirea şi am observat o 
lespede aflată cam la un metru deasupra mea, 
de unde puteam să văd perfect camera, dar 
fără să fiu zărită. Am studiat marginea stâncii, 
încercând să-mi dau seama pe unde aş fi putut 
să urc mai bine. Am întins mâna, m-am prins 
de primul punct de sprijin şi am început să mă 
caţăr. Urcarea în linişte a fost dificilă şi a durat 
mai mult decât m-am aşteptat, dar am reuşit 
să ajung sus. M-am aşezat cât mai aproape de 
perete am putut. Mi-am adus genunchii la 
piept, încercând să mă foc pe cât de mică 
posibil. Apoi am privit şi am ascultat 
conversaţia, aşteptând. 

Emil stătea lângă doi bărbaţi. Nu părea 
agitat şi nu era ţinut împotriva voinţei lui. În 
treacăt, m-am gândit că poate Alex avusese 
dreptate, iar Emil era periculos. Dacă lucra cu 
Clanul lui Caleb? Ideea mi-a trecut prin minte, 
dar nu mi s-a părut ceva firesc. Am hotărât să 
văd ce altceva se mai întâmpla înainte să-l 
judec. 

In afară de cei doi bărbaţi şi de Emil, mai 
vedeam în cameră alţi trei bărbaţi, dar nu 
ştiam câţi ar mai fi putut să fie ascunşi sau în 
diferite zone ale peşterii. Emil a salutat pe 
toată lumea şi a rânjit când a ajuns la ultimul 
bărbat. 

— Bună din nou, Joshua, a spus Emil şi a dat 
mâna cu el. 

— Emil. Nu credeam că îmi vei accepta 
invitaţia, şi mai ales nu atât de repede, a spus 
Joshua. 

M-am întrebat despre ce invitaţie vorbea. 

— Ai spus că vei campa în apropiere de 
Drumul Calului Mort. A trecut ceva vreme de 
când n-am mai văzut un alt Daevos, aşa că m- 
am bucurat să te întâlnesc. 

În cameră a intrat un alt individ, într-o haină 
lungă şi neagră care îi cădea până spre 
mijlocul  gambelor, o cămaşă galbenă şi 
pantaloni negri. Când s-a întors, l-am 
recunoscut imediat. A trebuit să mă abţin să 
nu sar de pe lespede şi să-l iau la bătaie pentru 
ce îmi făcuse. 

— Emil. Mă bucur să te cunosc. Eu sunt 
Caleb. A întins mâna şi Emil i-a strâns-o. Joshua 
mi-a spus că s-a întâlnit cu un alt Daevos în 
oraş. Credeam că glumeşte - ar fi fost o 
coincidenţă atât de ciudată, mai ales că niciun 
alt Clan nu a fost repartizat în zona asta. Dar 
iată-te aici, demonstrându-mi că m-am înşelat. 

— Am avut nişte treburi în Gunnison, i-a 
explicat Emil. Restul Clanului meu este încă în 
Grecia. 

— Înseamnă că sunt nişte treburi foarte 
importante. Multor oameni nu le-ar veni greu 
să aleagă între Gunnison şi Grecia, a spus 
gânditor Caleb. 

Tonul şi acţiunile lui păreau cu mult mai 
mature şi calculate decât atunci când l-am 
întâlnit prima dată. 

— N-aveam de gând să stau prea mult, a 
spus Emil. 

— Ah, ei bine, e un loc frumos. Faptul că se 
află în apropierea unei facultăţi pline de tineri 
îndrăgostiţi îl face un loc perfect de vânătoare. 

Emil a ridicat din sprâncene. 

— Îmi imaginez. 

Caleb s-a plimbat prin încăpere, 
concentrându-se asupra lui Emil, şi a întrebat: 

— Şi tu? [i-ai găsit vreodată sufletul- 
pereche? 

Emil a zâmbit. 

— Asta ar fî un pic cam greu, având în 
vedere crezul nostru. 

Caleb a chicotit. 

— Da, aşa ai crede, nu-i aşa? S-a oprit 
pentru o clipă, apoi a întrebat: Şi cum rămâne 
cu vizitatorul pe care l-ai adus cu tine? Crezi că 
el şi-a găsit sufletul lui pereche? 

Emil s-a încordat, aruncând o privire scurtă 
în întunericul din afara camerei. 

— Care vizitator? a întrebat, încercând să 
pară inofensiv. 

Inima mi-a bătut mai repede când mi-am dat 
seama că aflaseră despre Alex. 

Caleb era şi supărat, şi amuzat. 

— Nu e frumos din partea ta să dai buzna 
fără să anunţi, dar să aduci un invitat, mai ales 

pe unul dintre inamicii noştri, este ceva total 
atipic unui Daevos. Mă întreb cât de loial eşti 
Rezistenței. Caleb a părut să se gândească la 
asta, cât timp Emil încerca să se hotărască 
asupra următoarei mişcări. Poate că avem 
nevoie de un test, a sugerat Caleb. 

Cu precauţie, Emil a întrebat: 

— Ce vrei să spui? 

Caleb şi-a împreunat degetele în faţa 
bărbiei, creând un V răsturnat. 

— Ei bine, dacă l-ai capturat pe Protectorul 
care te-a urmat aici, acelaşi Protector care este 
îndrăgostit de femeia pe care o iubeşti - 
femeia pe care se întâmplă să o ţinem captivă 
-, nu doar că o vei primi pe Evie, dar îţi vei 
dovedi credinţa faţă de gruparea Daevos. 

Am rămas cu gura căscată de groază. Dacă 
Emil mă voia cu adevărat - indiferent din ce 
motiv -, oferta lui Caleb va fi greu de refuzat. 
În schimb, Emil i-a oferit un răspuns 
diplomatic. 

— Ştii că asta nu este posibil, Caleb. Nu 
putem să-i capturăm pe Protectori. Membrii 
Daevos nu au genul ăla de putere. 

Caleb a zâmbit răutăcios. 

— Ah, asta cred majoritatea membrilor 
Daevos, dar am găsit o... portiţă. 

Emil s-a încruntat în acelaşi timp cu mine. 

— Cum ai făcut asta? a întrebat el, pe un ton 
neîncrezător. 

— Am studiat secole în şir, i-a explicat Caleb. 

— Ce-ai studiat? a întrebat Emil, uimit. 

Am ascultat, încercând să aflu cât mai multe 
informaţii. 

Caleb a dat din cap spre Joshua, care a ieşit 
din cameră. 

— De ceva timp, îi studiem pe membrii 
Daevos şi Amaranthine. Am avut nişte oameni 
care s-au oferit să ne ajute. În ceea ce îi 
priveşte pe ceilalţi - în acea clipă, Joshua s-a 
întors în cameră, aducând o carte mare legată 
în piele -, am făcut rost de informaţiile de care 
aveam nevoie. 

în vreme ce Emil stătea cu gura căscată, 
Joshua a pus cartea pe masă. Caleb a răsfoit 
paginile. 

— În cartea asta se află secretele Societăţii 
Amaranthine, ale Zeiţelor şi informaţii despre 
Urmăritori. 

Emil părea la fel de confuz ca şi mine. 

— Dar... cum este posibil aşa ceva? 

Caleb i-a zâmbit superior lui Emil. 

— Tortură, crime, răpiri - toate metodele 
sunt eficiente. In plus, nu toţi Protectorii 
Amaranthine sunt fericiţi cu viaţa pe care au 
ales-o, tot aşa cum unii membri Daevos sunt 
mai devotați decât alţii. 

L-a privit atent pe Emil. 

— Ce vrei să spui? a întrebat Emil. 

— Vreau să spun că, în cursul cercetării 
noastre, unii membri Amaranthine au fost mai 
mult decât doritori să-i ajute pe cei din Clanul 

meu să găsească mai multă putere. Unii ne-au 
ajutat pentru că aşa au vrut; alţii au trebuit... 
convinşi, dar, în cele din urmă, ne-au ajutat să- 
i găsim pe membrii Amaranthine şi pe 
Urmăritori. În ultimele câteva luni, un Protector 
ne-a oferite multe din informaţiile care ne 
trebuiau ca să ne mărim puterile. Nici măcar 
nu-şi dădea seama că o făcea. Legătura pe 
care o are cu clienta lui este impresionantă, ca 
să nu spun mai mult, şi asta ne-a ajutat să 
pătrundem mai uşor în mintea lui. 

M-am rezemat de piatră şi am inspirat 
adânc. Mă simţeam de parcă aş fi fost lovită în 
stomac. Caleb se referea la mine şi la Alex, 
ştiam asta. 

L-am auzit pe Caleb vorbind în continuare: 

— Îi suntem foarte îndatoraţi. De fapt, 
Alexander, de ce nu vii aici ca să ne 
exprimăm... recunoştinţa? 

Din întuneric, am văzut cum Alex a intrat în 
cameră însoţit de doi bărbaţi, unul în stânga şi 
altul în dreapta lui, care îl ţineau de braţe. 
Hainele îi erau sfâşiate. Părea extenuat, dar 
încă hotărât. Zâmbetul lui Caleb era sinistru, 
ca al unui prădător. 

— Mă bucur să te văd din nou, Alex, a spus 
el cu o voce plăcută. 

Alex l-a privit încrezător, direct în ochi. 

— Nu am făcut cunoştinţă în mod 
corespunzător prima dată când ne-am întâlnit. 


393 


— Da, a fost de acord Caleb, iar în celelalte 
dăţi, eram mai interesaţi să adunăm informaţii 
decât să fim politicoşi. 

Alex şi-a înălţat capul, ca şi când s-ar fi 
gândit la celelalte ocazii în care se aflase în 
preajma Clanului lui Caleb. 

— l-am urmărit pe membrii Clanului tău de 
când l-am văzut pe unul dintre ei în parc, a 
spus el. Şi Evie s-a întâlnit cu membrii Clanului. 

— Alea nu au fost singurele ocazii în care te- 
am văzut pe tine... sau pe Evie, a zâmbit 
Caleb. 

Un fior mi-a coborât pe şira spinării, dar Alex 
a părut să-şi dea seama de ceva. 

— Tu ai speriat-o pe Evie de la fereastra din 
bucătărie. 

Când Alex a pomenit de silueta pe care o 
văzusem, Caleb a rămas surprins. 

— Dacă mă voiai pe mine, de ce nu m-ai 
luat? i-a zâmbit Alex dispreţuitor. 

Buzele lui Caleb s-au strâns într-o linie 
sinistră. 

— Ai multe de învăţat despre mine şi Clanul 
meu. Sunt câteva motive pentru care nu te-am 
capturat; cel mai evident este acela că, de 
vreme ce scutul minţii tale de Protector nu ne 
lăsa să intrăm în mintea ta, trebuia să găsim o 
altă opţiune. Ne-am dat seama că am putea 
obţine informaţii de la tine dacă ţi-am accesa 
mintea prin Evie. 

Cuvintele lui m-au înfuriat şi am simţit cum 
îmi ardeau ochii. Expresia lui Alex era identică 
cu a mea. Caleb nu şi-a schimbat expresia feţei 
când le-a făcut semn membrilor Clanului său 
să-l ţină mai strâns pe Alex. Alex a râs, 
ridiculizându-l pe Caleb cu tonul lui. 

— Chiar crezi că ei pot să mă oprească? 

— Nu, a recunoscut Caleb, dar de vreme ce 
o am pe Evie, iar viaţa ei este în mâinile mele, 
nu cred că vei face niciun gest prostesc - deşi 
poate că prostia face parte din firea ta. La 
urma urmelor, neglijenţa ta ne-a permis să 
aflăm nişte secrete Amaranthine. Nici n-ai idee 
cât de mult îţi cobori garda în preajma ei, nu-i 
aşa? A fost fantastic atunci când ai hotărât să 
ai o relaţie cu ea. Şi seara în care voi doi v-aţi 
sărutat pentru prima dată! N-am fi crezut 
niciodată că o să fii atât de nesăbuit Şi asta a 
făcut legătura mai puternică şi mai uşor de 
accesat. 

Caleb şi-a pus degetul arătător pe buzele-i 
zâmbitoare şi pentru o clipă a părut pierdut în 
gânduri. 

— Ai reuşit să afli cum să-ţi sporeşti puterile 
doar din cauza relaţiei mele cu Evie? a întrebat 
Alex. 

— De când a luat fiinţă Daevos, nimeni nu a 
reuşit vreodată să străpungă apărarea 
Societăţii Amaranthine. Noi deja lucram la asta 
cu aliaţii şi captivii noştri, când am aflat despre 
tine şi trecutul tău cu Evie. Sunt sigur că nici ai 

tăi nu s-au gândit vreodată că obţinerea unor 
puteri suplimentare era ceva posibil. Dar pe de 
altă parte, a spus Caleb, înclinându-şi capul, 
nimeni nu a mai văzut vreodată o legătură ca 
aceea dintre tine şi Evie. 

Emil şi Alex s-au crispat, din motive diferite. 

— Nu a fost o coincidenţă că eram în munţi 
în ziua în care i-ai apărut. Ştiam de Clanul lui 
Emil şi de obsesia lor faţă de Evie. In plus, 
ştiam şi despre trecutul pe care îl aveati tu, 
Evie şi Emil. Unul dintre aliaţii noştri din 
Amaranthine a reuşit să afle că Evie era 
sufletul pe care îl protejai de două sute 
cincizeci de ani. Ştiam că ea se muta în 
Gunnison, aşa că am urmărit-o. Am plănuit să 
o răpim, ca să te atragem. Dar reuniunea 
voastră a făcut inutilă varianta asta. Legătura 
dintre voi era atât de puternică atunci când v- 
aţi reunit, încât am hotărât să vedem ce s-ar 
întâmpla odată ce aveaţi o relaţie emoţională 
şi, poate, fizică. Ne-am bucurat că am aşteptat. 

Am văzut cum lui Alex i s-au încordat toți 
muşchii şi a spus printre dinţi: 

— Dacă o răneşti, te ucid. Tortura îţi va 
părea o vacanţă când voi termina cu tine. 

Caleb a râs scurt şi a fluturat din mână spre, 
Alex. 

— Genul ăsta de răspuns emoţional nu te va 
ajuta. Totuşi, să ştii că Evie este bine. 

Alex l-a măsurat din priviri pe Caleb, cu un 
aer viclean. 

— De ce n-am putut să te văd când ai luat-o 
pe Evie? Şi de ce nu-mi pot găsi legătura cu 
ea? 

Lui Caleb îi jucau ochii în cap. Îmi dădeam 
scama că îi plăcea să aibă o informaţie pe care 
Alex nu o ştia. 

— Pentru că m-am asigurat că nu vei putea. 

Mă concentrasem atât de mult asupra 
conversaţiei dintre Caleb şi Alex, încât nu 
fusesem prea atentă la Emil. Caleb era pe cale 
să înceapă să vorbească din nou, când am 
auzit o izbitură şi un zgomot surd. Emil se 
întorsese spre Joshua şi îl izbise cu capul de 
masă. Joshua era năucit. Emil l-a prins cu 
mâinile de cap şi s-a uitat în ochii lui. Un fum 
roşu a început să se învârtească imediat în 
jurul lui Joshua. Imagini din trecutul lui Joshua 
au apărut într-o succesiune rapidă, prin fum. 
Fiecare imagine care se forma plutea în aer şi 
dispărea. 

Am privit tăcută şi uimită, până când vocea 
lui Caleb m-a scos din transă. 

— Prindeţi-l pe Emil, ucideţi-l dacă trebuie! a 
ordonat el. 

Slujitorii lui Caleb s-au grăbit spre Emil. În 
haosul creat, Alex s-a eliberat de cei doi 
bărbaţi care îl ţineau. Pe unul din ei l-a lovit în 
gât şi i-a strivit traheea. Bărbatul s-a chinuit să 
respire şi a căzut la podea. Dacă era ca Emil, 
nu va dura mult să-şi revină. Alex l-a lovit pe 
celălalt tip cu piciorul în rotulă şi i-a tras un 

pumn în stomac, apoi nu i-a dat timp să îşi 
revină. L-a apucat cu mâinile de cap şi s-a uitat 
în ochii lui. Imaginile au început să se rotească 
şi să se ridice în fumul portocaliu, dar Alex a 
scos un sunet de durere şi şi-a dat ochii peste 
cap. Mâinile i-au căzut pe lângă corp în clipa în 
care s-a prăbuşit împreună cu bărbatul al cărui 
suflet îl lua, amândoi inconştienţi. Am icnit şi l- 
am auzit pe Caleb chicotind. Apoi, vocea s-a 
auzit din nou. 

Ajută-i. 

încă un pumn m-a lovit în spate. M-am 
smucit înainte, iar energia a curs prin mine. M- 
am mişcat repede de pe margine, neobservată 
în haos, şi am sărit jos. Am rămas în umbră cât 
am examinat scena. Joshua era întins la 
pământ, fără suflet. Cei doi bărbaţi pe care 
Alex încercase să-i omoare încă erau pe jos 
lângă el, dar se mişcau. Astfel, ameninţarea 
imediată o constituiau Caleb şi încă doi din 
clan. Va trebui să ne ocupăm de ceilalţi ţipi de 
îndată ce îşi reveneau suficient încât să se 
ridice. lar eu tot nu ştiam ce se întâmplase cu 
Alex. 

Emil a rămas țintuit, fixându-l pe Caleb cu 
privirea. Ceilalţi doi bărbaţi au venit în faţa lui 
Caleb, formând o barieră înaintea lui Emil. 

— Se pare că am descoperit cui îi eşti loial, i- 
a spus Caleb lui Emil. 

Nimeni nu mă observase încă, aşa că am 
rămas pe loc, încercând să găsesc cea mai 
bună cale de a-i ajuta. 

— Ce i-ai făcut lui Alex? a întrebat Emil. 

Caleb a rânjit sinistru. 

— Sufletele membrilor Clanului meu sunt 
vrăjite. Orice membru  Amaranthine care 
încearcă să ne ia sufletele este lovit în stomac 
cu o durere fulgerătoare atât de intensă, încât 
îşi pierde cunoştinţa. Caleb s-a încruntat. Nu 
ne-am gândit la o amenințare din partea altor 
membri Daevos, dar îmi imaginez că trădătorii 
ca tine sunt puţini. Aş fi preferat ca membrii 
Amaranthine să moară în încercarea de a lua 
suflete din Clanul meu, dar Urmăritorii noştri 
nu au încă o asemenea putere. 

Emil a clipit mărunt. 

— Deci chiar tu eşti cel care i-a răpit pe 
Urmăritori? 

Caleb s-a uitat la el ca la un idiot. 

— Oamenii au subestimat puterile 
Urmăritorilor ani de zile. Pot să facă mult mai 
multe decât să găsească legături prosteşti. 
Dacă am avea destui, am putea conduce 
cerurile. Până şi Zeiţele ar trebui să ne facă pe 
plac. 

Emil a râs sec. 

— Eşti nebun. Nu va funcţiona niciodată. 

Caleb a râs şi i l-a arătat pe Alex, care era pe 
podea. 

— Deja funcţionează. Apoi s-a uitat din nou 
la Emil: Şi, acum, ne vom ocupa detine. 

Cei doi bărbaţi din faţa lui Caleb s-au 
îndreptat către Emil. Când l-au flancat, Emil a 
luat un picior rupt de la masa pe care Îl 
aruncase pe Joshua. Era încercuit. Un bărbat i- 
a făcut semn celuilalt şi amândoi au atacat în 
acelaşi timp. Emil s-a folosit de piciorul mesei 
ca să-l lovească pe unul din ei în cap, cât s-a 
învârtit şi l-a lovit cu piciorul pe celălalt. Emil a 
împins partea cu aşchii a piciorului de masă în 
gâtul primului tip. Omul a căzut la pământ, cu 
sângele curgându-i din artera carotidă. 

Atunci am observat că membrii Clanului care 
îl atacaseră pe Alex au început să se ridice de 
pe podea. Ştiam că nu puteam să îi ucid, dar 
puteam să-i rănesc. În liceu, făcusem cursuri 
de autoapărare, aşa că m-am gândit la 
chestiile de bază, în speranţa că abilităţile 
mele de începătoare vor fi suficiente ca să-i 
încetinesc - şi să mă ţină pe mine, pe Emil şi 
pe Alex în viaţă. 

Tipul pe care Alex îl lovise în gât părea să se 
mişte cel mai încet, aşa că a fost primul vizat. 
Era cu spatele la mine, aşa că m-am repezit 
spre el şi i-am cuprins gâtul cu braţele, 
oprindu-i respiraţia din traheea lui deja fragilă. 
A icnit, încercând să respire, şi a atras astfel 
atenţia unuia dintre membrii Clanului şi a lui 
Caleb. L-am auzit pe Caleb strigând: 

— Cine i-a dat drumul? 

Mi-am înfăşurat mai strâns braţele, ştiind că 
în curând voi avea de-a face cu Caleb şi cu un 
alt membru al clanului. Înainte ca oricare din ei 
să ajungă la mine, tipul pe care îl sugrumam 
mi s-a moleşit în braţe. l-am dat drumul, iar el 
a căzut la podea la timp ca eu să fiu trasă în 
braţele celuilalt bărbat. M-a strâns cu putere, 
ţinându-mă mai jos de coate, deci nu puteam 
să-mi ridic antebraţele ca să mă eliberez. 

M-am uitat la Emil. Şi el fusese imobilizat. 
Caleb s-a îndreptat spre mine, mai mânios cu 
fiecare pas. 

— Cum de-ai ieşit? 

Mi-am suflat părul din ochi şi i-am răspuns: 

— Sistemul tău de securitate ar trebui 
reparat. 

Când s-a apropiat, Caleb mi-a rânjit. S-a 
oprit la câţiva centimetri de mine, m-a 
mângâiat pe obraz şi mi-a ridicat bărbia ca să 
mă privească în ochi. 

— Asta a fost o greşeală. Acum, că ştiu că 
vei fi o problemă, mă voi asigura că viaţa ta nu 
va fi atât de uşoară pe cât am planificat. Apoi a 
dat din cap spre tipul din spatele meu: Ştii 
unde s-o duci. S-a întors spre bărbatul care îl 
ţinea pe Emil. Ucide.-l, i-a spus Caleb. 

De îndată ce am auzit cuvintele, am simţit 
un alt pumn în spate şi energia care pulsa din 
semnul sufletului meu. Nu eram sigură cum, 
dar ştiam că aveam puterea să il înving pe 
Caleb cu tot Clanul lui. Instinctiv, am închis 

ochii şi m-am concentrat asupra crinului de pe 
spatele meu. Puterea s-a intensificat rapid, iar 
trupul meu a emanat un zumzet. Pielea a 
început să mă furnice şi am simţit că vibram. 
Am deschis ochii şi mi-am concentrat energia 
spre tipul care mă ţinea şi am gândit: 
Elibereazâ-mă. Instantaneu, şi-a slăbit 
strânsoarea. M-am uitat la Emil, concentrându- 
mi energia în spatele lui. Tipul care îl ținea i-a 
dat drumul, iar Emil s-a îndepărtat rapid. 

Şocat, Caleb a rămas cu gura căscată când 
mi-am ridicat brațele. Ca să fiu sinceră, şi eu 
eram destul de surprinsă, dar nu aveam timp 
să mă gândesc la ce se întâmpla. Singurul 
lucru care conta era că funcționa. Trebuia să 
găsesc o metodă să-i imobilizez pe bărbaţi. M- 
am uitat la fiecare membru al Clanului şi am 
gândit: încremeneşte. Când gândul mi s-a 
formal în minte, toţi bărbaţii s-au oprit de 
parcă ar fi fost paralizaţi. 

Când am ajuns la Caleb, impulsul de a-i 
ordona să moară era copleşitor, dar ştiam că 
moartea nu ar fi fost suficientă şi, de vreme ce 
era un membru Daevos, oricum nu-l puteam 
ucide. Sufletul lui Caleb trebuia luat, iar eu nu 
aveam acea abilitate. L-am făcut şi pe Caleb să 
încremenească în loc. Emil m-a privit cu 
uimire. 

— Evie, eşti bine? a întrebat el. 

Am dat din cap. 

— Nu ştiu cât îi mai pot ţine aşa. Trebuie să 
le iei sufletele. 

Emil şi-a pus mâinile pe capul bărbatului 
care se afla mai aproape de el şi l-a privit în 
ochi. Amintirile au început să se rotească şi să 
se ridice într-o pâclă de fum verde. Emil şi-a 
făcut loc prin cameră, în timp ce eu îi 
imobilizam pe membrii Clanului cu mintea 
mea. Nu a durat mult până când Caleb a fost 
singurul membru rămas al Clanului. 

Voiam să-i pun întrebări lui Caleb, dar nici nu 
voiam să îi dau drumul, tn schimb, i-am 
eliberat muşchii de la gât în sus, permițându-i 
să vorbească. Era roşu la faţă şi părea furios, 
dar pe chip i se citea o viclenie subtilă - ca şi 
când ar fi avut un secret pe care nu avea de 
gând să-l spună. | s-a adresat lui Emil. 

— Ştiam că nu poţi fi de încredere. Eşti un 
trădător şi un prost. Te vor prinde, iar celelalte 
Clanuri vor afla despre asta, a spus Caleb cu o 
voce calmă şi autoritară, care era mai 
amenințătoare decât un strigăt. 

Eram furioasă pentru ce ne făcuse Caleb 
mie, lui Alex şi lui Emil, ca să nu mai spun de 
Urmăritorii despre care spunea că-i răpise. 
Mânia a radiat din mine când am continuat să 
îl ţin în puterea mea pe Caleb şi l-am văzut pe 
Emil îndreptându-se către el. Emil l-a apucat 
de braţ, iar Caleb nici măcar nu a tresărit. 

— Cinci din Clanul tău sunt morţi, Caleb, iar 
ţie nici măcar nu-ţi pare rău. Nimeni nu va afla 
ce s-a întâmplat azi aici. 

Caleb a chicotit şi mi-a spus: 

— Dacă ai încredere că Emil se va ţine de 
cuvânt şi va continua să te ajute, eşti chiar mai 
proastă decât el. 

Emil şi-a înfăşurat braţul în jurul gâtului lui 
Caleb. Ţinându-i capul nemişcat, i-a vorbit pe 
un ton ameninţător. 

— Spune-mi unde îi ţii pe ceilalţi Urmăritori. 

Caleb era livid, dar nu se putea mişca pentru 
a se lupta cu prinsoarea lui Emil. 

— Nu ai cu ce negocia, deci nu am niciun 
motiv să-ţi spun. 

— Ai dreptate, a recunoscut Emil, te voi 
ucide oricum, dar depinde de tine cum vrei să 
mori. Spune-mi unde sunt şi va fi o moarte mai 
puţin dureroasă decât ar putea fi. 

Buzele lui Caleb s-au ridicat într-un zâmbet 
ameninţător. 

— Sunt pe aici. 

Ţinându-l în continuare de gât, Emil l-a 
apucat pe Caleb de braţul drept. A început să-i 
tragă braţul înapoi, în timp ce Caleb ţipa. Părea 
că paralizia produsă de mine nu-i diminua 
durerea - era bine de ştiut. Emil l-a tras de braţ 
pe Caleb până când umărul i-a ieşit din 
articulaţie. Caleb a urlat. 

— Unde? a întrebat Emil printre dinţi. 

Caleb a inspirat adânc de câteva ori. S-a 
străduit să zâmbească, în ciuda durerii. 

— Nu-i vei găsi niciodată. 

Emil i-a dat drumul. Braţul lui Caleb atârna 
moale, într-un unghi nefiresc. Emil s-a 
încruntat fioros şi s-a aplecat peste el, la doar 
doi centimetri de faţa lui. A luat braţul stâng al 
lui Caleb şi l-a fracturat sub cot. A aşteptat ca 
tipetele lui Caleb să se stingă şi i-a spus: 

— Nu ştiu de ce eşti în stare, iar eu nu am 
de gând să-i risc viaţa lui Evie. Spune-mi acum 
sau vei muri pentru totdeauna. 

Buzele lui Caleb s-au strâns într-o linie dură 
şi hotărâtă. 

— Pentru totdeauna este un cuvânt atât de 
subiectiv. Crede-mă când îţi spun că nu mă 
tem de voi. 

Emil i-a aruncat lui Caleb o privire 
dezgustată, dar privirea i s-a îmblânzit când s- 
a uitat la mine. 

— Cei din Amaranthine ar putea să-l facă să 
vorbească. Pot să încerc să-i aduc aici. Crezi că 
poţi să-l ţii pe loc? 

Puterea mă făcea să tremur, dar nu eram 
obişnuită cu noua forţă din mine. Ştiam că nu 
puteam rămâne la nivelul ăsta prea mult timp. 

— Nu ştiu, am răspuns eu, dar, pe când 
rosteam cuvintele, am simţit cum energia îmi 
devine şi mai instabilă. 

Caleb a văzut şi a început să râdă. 

— E slabă chiar şi acum. După ce scap de 
tine, moartea ei mă va motiva. Să nu uiţi asta. 
Nu-ţi voi da ţie sau altcuiva răspunsurile pe 
care le cauţi. 

Emil clocotea, cu pumnii strânşi. Mânia se 
acumula cu fiecare secundă care trecea. 

— Atunci, ai ales. 

Emil i-a prins tâmplele cu mâinile şi s-a uitat 
în ochii lui. Un fum negru ca smoala, mai 
întunecat decât orice văzusem vreodată, a 
început să iasă din mintea lui Caleb, umplând 
camera. Un zâmbet ciudat i s-a format la 
colţurile gurii Prin întuneric, abia vedeam 
imaginile din amintirile lui Caleb, care pluteau 
rapid prin aer. Ca şi în cazul membrilor Clanului 
său, imaginile s-au evaporat pur şi simplu. 
Curând, a dispărut şi sufletul lui Caleb, dar 
zâmbetul răutăcios nu i-a părăsit chipul nici 
măcar după ce Emil şi-a luat mâinile de pe 
capul lui şi s-a îndepărtat de el şovăitor. 

Emil s-a aplecai ele la mijloc şi a inspirat 
adânc de câteva ori. Apoi s-a ridicat, mi-a 
întâlnit privirea şi a continuat să mă privească 
până când, după trei paşi lungi, a ajuns lângă 
mine. M-a tras în braţele lui şi m-a ţinut strâns. 
M-am lipit de el, devenind una cu trupul lui, 
încălzindu-mi sufletul cu căldura lui. Emil mi-a 
dat drumul cât să-mi atingă obrajii cu mâinile 
şi să mă privească în ochi. L-am privit şi eu, iar 
şocul tuturor lucrurilor care se întâmplaseră a 
fost eclipsat de bărbatul care stătea în faţa 

mea şi de sentimentele care clocoteau în mine. 
Voiam să-l sărut, să-i simt trupul, să mă las 
învăluită de braţele lui. M-am îndreptat, fără 
să-mi dezlipesc privirea de la el. Apropiindu-şi 
uşor gura de a mea, mi-a cuprins talia cu 
mâinile. Am închis ochii şi i-am simţit respiraţia 
fierbinte pe buzele mele... 

— Nu vreau să vă întrerup, dar aş avea 
nevoie de ajutor. 

Mi-am întors repede capul şi l-am văzut pe 
Alex ridicându-se în capul oaselor şi strâmbând 
din buze. Emil mi-a dat drumul şi mi-a şoptit 
răguşit la ureche: „Mai târziu.” M-am uitat la el 
şi m-am grăbit să văd ce face Alex. Am 
îngenuncheat lângă Alex şi l-am luat de mână, 
dar el s-a retras. Ar fi trebuit să mă aştept la 
asta, după ce ne-a văzut pe mine şi pe Emil. 
Emil s-a apropiat şi amândoi l-am ajutat pe 
Alex să se ridice în picioare. 

— Eşti bine? l-am întrebat eu. 

Alex părea slăbit, dar neclintit. 

— Cred că da. S-a întors spre Emil. Te-am 
văzut cum i-ai luat sufletul lui Joshua. Au 
dispărut şi amintirile celorlalţi membri ai 
Clanului? 

Emil a dat din cap „vizibil îngrijorat. 

— N-am mai văzut niciodată aşa ceva. 

Nedumerirea mea era probabil evidentă, 
pentru că Emil a continuat cu explicaţiile. 

— De obicei, când un suflet este luat, 
imaginile din amintirile lui plutesc în aer şi 

explodează într-un praf fin, care are aceeaşi 
culoare cu fumul sufletului, distrugându-se 
complet. Asta nu s-a întâmplat astăzi. In 
schimb, amintirile au dispărut. 

Emil s-a uitat la Alex, iar ei au părut să 
poarte o conversaţie tăcută. 

— Ce s-a întâmplat după ce am leşinat? a 
întrebat Alex. 

Emil şi cu mine i-am explicat ce îi făcuse 
Caleb. Presupuneam că atunci când sufletul lui 
Caleb a fost luat, vraja care îl ţinea inconştient 
pe Alex a fost eliberată. Eu i-am spus despre 
sincronizarea minţilor şi ce făcuse Caleb ca să-i 
acceseze amintirile lui Alex. l-am spus că a 
recunoscut că el a fost cel care îi răpise pe 
Urmăritori. l-am povestit şi despre lupta cu 
ceilalţi membri ai Clanului şi despre puterile 
mele subite, care mă ajutaseră să-i găsesc pe 
Alex şi pe Emil şi să învingem Clanul lui Caleb. 

Alex şi-a strâns buzele şi a închis ochii. A 
inspirat adânc. 

— Pot să simt din nou legătura dintre noi. Nu 
ştiu de unde au venit puterile care te-au ajutat 
să-i învingi sau cum le-ai folosit. Abilităţile tale 
de Urmăritor nu au fost activate; dacă ar fl 
fost, noi am fl simţit asta. Ce s-a întâmplat 
înainte să-ţi apară puterea? 

l-am povestit ce simţisem şi despre vocea 
pe care o auzisem în minte. Emil şi Alex s-au 
uitat unul la celălalt cu îngrijorare şi 
curiozitate. Alex şi-a frecat faţa cu mâna. 

— Trebuie să le spun liderilor Amaranthine 
despre toate astea. A arătat spre corpurile 
celor şase membri ai Clanului, împrăştiate prin 
cameră. Poate că şi celelalte legături 
Protector/Urmăritor vor funcţiona din nou. În 
cazul ăsta, Amaranthine ar putea să-i găsească 
pe Urmăritorii dispăruţi. 

Alex a băgat mâna în buzunar, cu ochii la 
Emil. A scos cheile de la maşină şi i le-a 
aruncat. Emil le-a prins cu o mână. 

— Vrei să o duci pe Evie acasă şi să ai grijă 
de ea până mă întorc? 

Emil a încuviinţat din cap. 

— Cât timp vei fi plecat? am întrebat eu. 

Pe chipul lui Alex a apărut o expresie 
îngrijorată. 

— Nu ştiu. 

A ridicat mâna şi, cu degetul mare, şi-a 
apăsat inelul. A frecat inelul de trei ori în 
sensul invers acelor de ceas, şi o lumină aurie 
a licărit şi l-a învăluit - apoi a dispărut. 


Capitolul 21 


Emili m-a ajutat să ajung la Jeepul lui Alex. 
Pe drumul înapoi spre casa mea, am fost 
destul de tăcută. Emil părea să-mi înţeleagă 
nevoia de a asimila totul. Poate că eram în şoc 
sau poate că mintea mea doar încerca să 
înţeleagă toate astea. Alex spunea că 

abilităţile mele de Urmăritor nu fuseseră 
activate, dar ceva mi se întâmplase. Nu ştiam 
prea bine ce era, dar mă simţeam diferit. In 
trecut, îmi observam semnul sufletului doar 
atunci când îl atingeam pe Alex sau pe Emil. 
Acum, trebuia doar să mă gândeasc la ei ca să 
simt căldura. Speram că Alex va reuşi să afle 
de la Amaranthine ceva despre ce se 
întâmplase în peşteră, şi ce se întâmplase cu 
mine. 

Casa mea era goală când am ajuns acolo. 
Emil a deschis uşa de la intrare. M-a urmat 
înăuntru şi a verificat peste tot, cât eu am 
urcat la etaj ca să fac un duş. Am dat drumul la 
apă, mi-am scos hainele murdare şi am făcut 
cel mai lung şi fierbinte duş posibil. 

Nu m-am gândit la cei doi bărbaţi din viaţa 
mea sau la lucrurile pe care le aflasem despre 
amândoi. În schimb, m-am concentrat asupra 
chestiilor normale, atât de normale cât puteau 
fi acum. Eram nerăbdătoare să-i văd pe 
Jasmine şi pe Zach şi să-mi petrec din nou 
timpul cu ei. M-am gândit la cursurile mele, la 
serviciu şi la temele pe care trebuia să le fac. 
Mi-am amintit că Mustangul meu era încă în 
parcarea de la Western State şi abia aşteptam 
să-l conduc. M-am concentrat la ritualurile 
obişnuite din viaţa mea - la lucrurile pe care le 
puteam controla pentru că Alex şi Emil erau 
orice altceva, numai normali nu, şi amândoi îmi 
dădeau viaţa peste cap. 

Când apa caldă a început să se răcească, 
am terminat duşul şi m-am îmbrăcat cu 
pantalonii mei preferaţi de pijama şi cu un 
tricou. 

Am coborât şi l-am găsit pe Emil aşezat pe 
canapea. 

— Cum a fost duşul? m-a întrebat el, 
urmărindu-mă cu privirea, asigurându-se că 
eram în regulă. Te simţi mai bine? 

— Da, mult mai bine. Mulţumesc. 

Am simţit mirosul cunoscut de brânză şi sos 
de roşii şi stomacul a început să-mi chiorăie. 
Pe masă era o pizza mare. Eram foarte 
recunoscătoare că Emil se gândise la mâncare. 
Mi-am dat seama că nu mai mâncasem nimic 
de trei zile, de când mă luase Caleb. 

Emil s-a ridicat în picioare. 

— Ai nevoie de ceva? [i-e foame? Eşti 
obosită? 

— Sunt bine, i-am spus eu în timp ce mă 
îndreptam spre masă, de unde am luat două 
bucăţi de pizza şi o cutie de Pepsi. Vreau doar 
să mă relaxez şi să mă uit la televizor sau ceva 
de genul ăsta. 

Am mâncat şi m-am aşezat pe canapea. Emil 
a venit mai aproape şi şi-a pus un braţ în jurul 
meu. Am adormit, alinată de braţele lui Emil şi 
de mirosurile din casa mea. 

Când m-am trezit în dimineaţa următoare, 
eram încă pe canapea. M-am ridicat şi mi-am 
trecut mâinile prin păr, şi am simţit aromele 

ispititoare de şuncă şi sirop. M-am îndreptat 
spre bucătărie, unde Emil pregătea micul 
dejun. Mi-a zâmbit. 

— Bună dimineaţa, frumoaso. 

l-am zâmbit şi eu, ştiind că, probabil, 
cuvântul „frumoasă” nu era cel mai potrivit ca 
să mă descrie atât de devreme dimineaţa. M-a 
împins spre masă şi mi-a pus în faţă o farfurie 
cu friganele. 

— Cum ai dormit? m-a întrebat el. 

Am luat o furculiţă şi am început să mănânc. 

— Mai bine decât în ultimele zile. 

Emil a luat laptele de pe dulap şi mi-a turnat 
într-un pahar. L-a pus în faţa mea şi s-a dus 
înapoi la aragaz, întorcând ultimele felii de 
friganele. 

— Te simţi bine? 

Am dat aprobator din cap. 

— Am mintea mai limpede, dar încă nu-mi 
amintesc tot ce am văzut când mintea mea s-a 
sincronizat cu a lui Alex. Totuşi, am 
sentimentul că îmi voi aminti în timp. 

Emil m-a privit cu atenţie. 

— Ai văzut şi auzit tot ce-a făcut Alex? a 
întrebat el. 

Am dat din nou din cap, cât am terminat de 
mestecat. 

— M-am simţit drogată şi nu prea receptivă, 
dar am văzut lucrurile care se întâmplau. Era 
ca şi când aş fi urmărit un film după ce am luat 
nişte analgezice, am spus. Am mai mâncat 


412 


puţin, cât m-am gândit la ce se întâmplase, 
apoi l-am întrebat: Cum m-ai găsit? Cum de-ai 
ştiut că am dispărut? 

Emil a închis aragazul şi s-a aşezat în faţa 
mea. 

— Sunt unele lucruri despre care probabil ar 
trebui să vorbim, Evie; unul dintre ele are 
legătură cu modul în care am ştiut că ai 
dispărut. 

L-am privit bănuitoare. 

— Bine. 

El a tras aer în piept, apoi a expirat adânc. 

— Nu doar Alex are o legătură cu tine, ci şi 
eu. Când legătura ta cu Alex s-a întrerupt, el a 
leşinat, dar eu nu. Ar fi trebuit să pot să te 
găsesc sau măcar să simt legătura dintre noi, 
dar orice a făcut Caleb a rupt toate legăturile 
cu tine - aproape ca şi când ai fi fost într-o 
bulă. După ce ai dispărut, am început să te 
caut. Imediat ce Alex şi-a revenit, ne-am 
înţeles să acţionăm împreună. Alex a crezut că 
poate Clanul meu avea o legătură cu dispariţia 
ta, dar Clanul meu nu e pe lângă Gunnison, şi 
aşa mi-am dat seama că aveam de-a face cu o 
problemă mai mare. Nu ştiam cine te-a luat, 
dar ştiam că împreună cu Alex puteam să-i 
învingem şi să te recuperăm. 

M-am încruntat. 

— Dar te-ai luptat cu alţi membri Daevos. 

M-am întrebat cum va scăpa nepedepsit 
pentru ceea ce făcuse. 

— Mda, am făcut-o. 

Colţurile gurii i s-au îndreptat în jos şi s-a 
încruntat. 

— Sper că nimeni din Rezistenţa Daevos nu 
va afla, a adăugat. 

— Ce s-ar întâmpla dacă ar afla? am întrebat 
eu. 

Emil şi-a a întors privirea. 

— l-am trădat. Mi-ar lua sufletul. 

Am icnit şi am făcut ochii mari. 

— De ce ai riscat? 

Emil m-a privit ca şi când aş fi fost o idioată. 
S-a aplecat peste masă şi mi-a spus cu o voce 
joasă: 

— Pentru că te iubesc mai mult decât îmi 
iubesc viaţa, sufletul sau orice altceva - te-am 
iubit dintotdeauna. 

M-am holbat la el cu gura căscată, iar apoi 
mi-am întors privirea şi m-am uitat la masă. 

— Emil... eu... nu ştiu ce să spun. 

— Nu trebuie să spui nimic. Faptul că ştii ce 
simt este suficient. Nu vreau decât să te 
gândeşti la asta. Emil s-a întins peste masă şi 
mi-a atins uşor obrazul cu mâna. Ştiu că sunt 
multe de asimilat, cu tot ce s-a întâmplat în 
ultima vreme. Tot ce îţi cer este să te gândeşti 
la asta. 

Cu toate că era dificil să mai înţeleg ceva 
după tot ce spusese şi făcuse Emil, ştiam din 
recenta experienţă personală că membrii 
Daevos erau maeştrii manipulării. Nu ştiam 

cum să-i spun ce simţeam fără să-l ofensez, 
aşa că am hotărât să i-o spun direct. 

— Nu mi-e greu să mă gândesc la asta, dar 
de unde ştiu eu că nu îmi spui doar ce vreau să 
aud ca să-mi câştigi încrederea şi să mă iei? 

Am urmărit cum uimirea i-a strâmbat 
trăsăturile feţei. 

— Ce? De ce aş vrea să te răpesc? Mi-am 
riscat sufletul când l-am ajutat pe Alex să te 
salveze. 

M-am uitat în ochii lui şi am văzut doar 
sinceritate. l-am răspuns la întrebare cu 
informaţia primită de la Alex: 

— Pentru că acum două sute cincizeci de ani 
te-ai prefăcut că erai îndrăgostit de mine ca să 
încerci să mă convingi să mă alătur Clanului 
tău. De unde ştiu că nu faci din nou asta? 

Emil şi-a ţuguiat buzele. 

— Alex ar trebui să cunoască adevărul 
înainte să deschidă gura. 

Felul în care scrâşnea din dinţi mi-a dat clar 
de înţeles că era nervos. 

— Nu m-am prefăcut în urmă cu două sute 
cincizeci de ani, mi-a spus. Am vrut să fiu cu 
tine pentru că ne iubeam. Ştiam că relaţia 
noastră putea să te pună în pericol, dar, până 
la urmă, m-am săturat să mă lupt cu 
sentimentele mele. Emil m-a luat de mână şi s- 
a uitat în ochii mei. Evie, te-am iubit şi încă te 
iubesc, tu eşti cea pe care am iubit-o mai mult 
decât pe oricine altcineva. 


415 


Privirea lui era pătrunzătoare, iar eu nu 
putea să îmi iau ochii de la el. 

— Tu ai fost motivul pentru care nu mi-am 
părăsit niciodată Clanul - încercam să îi ţin 
departe de tine. 

Nu ştiam dacă să-l cred. Alex părea să fie 
convins că nu puteam avea încredere în Emil, 
chiar dacă îl ajutase să-mi salveze viaţa şi îmi 
spunea că mă iubeşte. 

— Nu mă crezi, a spus Emil, şi nu era o 
întrebare. Am rămas cu Clanul meu pentru că 
am hotărât că mi-ar fi mai uşor să te protejez 
dacă eram cu ei şi ştiam ce făceau. 

— Asta este o scuză destul de convenabilă, 
am spus eu, încă ezitând. 

— Ţi-a spus Alex ce se întâmplă cu membrii 
unui Clan după ce îl părăsesc? 

Nu îmi spusese. 

— Nu, am răspuns eu, dar dacă era 
important, sunt sigur că Alex mi-ar fi spus 
ceva. 

Emil a râs. 

— Sigur, să nu mă facă să par chiar un 
monstru era prioritatea lui principală. Nu poţi 
să-i părăseşti pe cei din Daevos. Dacă vrei să 
ieşi din Rezistență, trebuie să evadezi. Chiar 
dacă reuşeşti să scapi, Clanul tău Daevos 
începe imediat să te vâneze. De îndată ce nu 
mai faci parte din sursa de putere Daevos, 
pierzi beneficiile Rezistenței: banii, maşinile, 
casele şi oamenii pe care îi ştii de sute şi, 

câteodată, mii de ani. În plus, începi din nou să 
îmbătrâneşti, doar că mai repede. Dacă aş fi 
abandonat Clanul când am vrut, acum două 
sute cincizeci de ani, aş fi murit în câţiva ani. 
Era mai bine să rămân cu ei, să te urmăresc de 
la distanţă, să mă asigur că erai în siguranţă şi 
să încerc să îi ţin departe de tine. Emil şi-a 
îndreptat spatele şi şi-a frecat mâinile de 
coapse, apoi a continuat. M-am îndrăgostit de 
tine imediat ce te-am cunoscut şi nu am putut 
să te las să pleci. Să te aduc în Clanul meu şi 
să atrag atenţia Rezistenței asupra ta a fost o 
greşeală - una pe care am încercat să o repar 
timp de secole, dar, în acelaşi timp, nu regret 
timpul pe care l-am petrecut împreună. 

Nedumerită, l-am privit cu ochii mijiţi. El mi- 
a văzut expresia şi mi-a spus: 

— Evie, tu nu ai fost doar o fată oarecare pe 
care am ales să încerc să o seduc. Tu ai fost 
jumătatea mea. O ştiam atunci, aşa cum o ştiu 
şi acum. Emil m-a luat de mână şi m-a privit în 
ochi. Evie, numele tău era Cassandra... şi am 
fost căsătoriţi. 

Am scăpat furculita pe masă şi am rămas cu 
gura căscată, incapabilă să mai respir. Nu 
ştiam ce să spun. 

Emil a continuat: 

— La un an după ce ne-am căsătorit, i-ai 
auzit pe câţiva membri din Clanul meu vorbind 
despre moartea unui suflet. M-ai întrebat ce se 
întâmpla. Ti-am spus totul. Am încercat să te 

protejez de Daevos, dar devenea tot mai dificil. 
Tu nu ai depus jurămintele Daevos, deci ştiam 
că vei fi în siguranţă cu Societatea 
Amaranthine. i-am spus că trebuia să mă 
părăseşti. Ingândurat, Emil s-a rezemat de 
scaun. După o clipă, a reluat: N-ai vrut să pleci, 
dar până la urmă ai acceptat. Să ştiu că 
trebuia să te las să pleci a fost cel mai greu 
lucru pe care l-am făcut vreodată, dar era 
singura modalitate ca să te protejez de Clanul 
meu. Nu voi uita niciodată ultima noastră 
discuţie. Mi-ai spus că-ţi va fi mai greu să pleci 
decât să rămâi, iar eu ţi-am spus că va fi greu 
doar până când vei uita. M-ai întrebat dacă 
aveam să te uit vreodată... 

— lar tu ai spus „nu, niciodată”, i-am 
răspuns eu, fixându-l uimită cu privirea. 

Emil descrisese ce văzusem prima dată când 
ne-am atins. Avusesem dreptate, nu era un vis 
sau o viziune - era o amintire. Asta însemna că 
scena pe care o urmărisem când l-am atins 
prima dată pe Alex era şi ea o amintire. 

Surprins, Emil s-a uitat repede la mine. 

— De unde ai ştiut asta? m-a întrebat el, 
scoţându-mă din gândurile mele. 

Mi-am coborât privirea spre mâna pe care 
mi-o ţinea. 

— Prima dată când ne-am atins, am văzut 
ceea ce mi s-a părut că era o viziune sau un 
vis. Am văzut o fată într-o rochie albastru- 
închis, cu bucle lungi şi castanii. Vorbea cu un 

bărbat pe care nu-l vedeam, iar ei purtau 
conversaţia pe care tocmai mi-ai povestit-o. 

Emil părea uimit. 

— Nu ştiu cum de ai reuşit să vezi 
întâmplările alea, mi-a spus el, dar descrii 
lucruri care s-au petrecut în trecut. S-a mai 
întâmplat asta şi altă dată? m-a întrebat. 

Am încuviinţat din cap. 

— Doar o dată. Prima dată când l-am atins 
pe Alex. 

Emil şi-a frecat bărbia cu degetul mare şi cel 
arătător. 

— Uneori, oamenii au amintiri puternice, pe 
care le poartă cu ei în altă viaţă. Îmi imaginez 
că, atunci când ne-ai atins pe mine şi pe Alex, 
sufletul tău a recunoscut amintirile alea dintr- 
un oarecare motiv şi ți le-a făcut cunoscute. 

Mi-am încrucişat picioarele, încă ţinându-l pe 
Emil de mână cât am rămas amândoi tăcuţi şi 
ne-am gândit. După câteva minute, am spus: 

— Nu pot să cred că ai făcut toate astea 
pentru mine. Practic, ai renunţat la viaţa ta ca 
să te asiguri că eram în siguranţă. M-ai protejat 
la fel de mult ca şi Alex. 

El a ridicat din umeri. 

— Eu am fost cel care te-a adus în situaţia 
asta, măcar atât puteam să fac, a spus. A fost 
chinuitor să nu fiu cu tine. Nu ţi-am apărut în 
celelalte vieţi ale tale pentru că trebuia să îmi 
dovedesc loialitatea faţă de Daevos. In plus, 
probabil că Alex ar fi făcut o criză şi ar fi 

încercat să-mi ia sufletul, înainte să am şansa 
să-i explic. De data asta, totuşi, a avut nevoie 
de ajutorul meu - fie că a vrut să creadă sau 
nu. 

M-am încruntat. 

— Cum de mă tot găseşti în toate vieţile 
mele? 

El şi-a ridicat privirea şi s-a uitat în ochii mei. 

— Am fost soţul tău timp de un an şi, în 
ciuda a ceea ce poate că ţi-a spus Alex, eram 
foarte îndrăgostiţi. Emil a făcut o pauză, 
gândindu-se la trecutul nostru. Dragostea 
noastră a rămas puternică şi după ce ai plecat. 
Erai plecată, dar legătura dintre sufletele 
noastre pereche era aceeaşi. După căsătoria 
noastră şi după ce ai scăpat de Clanul meu, în 
cele din urmă ai murit. Când s-a întâmplat 
asta, am reuşit să îţi urmăresc sufletul cu 
ajutorul legăturii dintre noi, aşa cum face şi 
Alex. 

— Clanul tău nu a aflat? am întrebat eu. 

— Nu, nu le-am spus niciodată. Voiam să îi 
ţin departe de tine. Niciun alt membru din 
Clanul meu nu a fost vreodată îndrăgostit de 
cineva la fel de mult cum te-am iubit şi încă te 
iubesc pe tine. Aşadar, nimeni nu ştie despre 
legătura noastră. Am reuşit să păstrez secretă 
legătura cu tine. Inainte să mă părăseşti, ţi-am 
spus că mă voi asigura că nu te vor găsi. Am 
vorbit serios. 

L-am privit uimită şi am rostit cu greu 
cuvintele: 

— Eu... n-am ştiut. 

Emil s-a ridicat în picioare şi a luat farfuriile 
de pe masă. 

— Nimeni nu a ştiut. Mă bucur că am reuşit 
să ajut să rămâi în siguranţă. A început să 
strângă masa. Ar trebui să pleci; o să întârzii la 
curs, a spus. 

În ciuda faptului că supravieţuisem unui 
eveniment paranormal, încă trebuia să merg la 
cursuri. Mă bucuram cu adevărat să mă pierd 
în rutina normală a vieţii de facultate, în loc să 
mă tot gândesc la Caleb, la suflete-pereche şi 
la ce însemnau, mai exact, noile puteri pe care 
le aveam. Din fericire, pierdusem doar o zi de 
cursuri cât am fost răpită. Mi-am petrecut 
următoarele câteva zile la serviciu şi cu 
prietenii mei, explicându-i lui Jasmine unde 
fusesem. l-am spus că Emil mă dusese la 
Denver în weekend. Jasmine s-a lăsat uşor 
distrasă de discuţia despre relaţiile mele cu 
Alex şi Emil. Voia să ştie ce se întâmpla, dacă 
mă întâlneam cu amândoi şi de cine îmi plăcea 
mai mult. Şi eu aş fi vrut să-i pot răspunde la 
întrebarea asta. Uneori, jucam biliard cu Emil 
sau luam prânzul împreună, dar nu mă sufoca; 
deşi, cât Alex era plecat, aveam sentimentul 
că Emil nu era niciodată prea departe. 

La sfârşitul săptămânii, am venit acasă de la 
cursuri, am descuiat uşa şi am intrat în casă, şi 

am fost uşurată să-l văd pe Alex pe canapea. 
Emil stătea pe fotoliu. Amândoi păreau să 
vorbească, nu într-un mod supărător, dar nici 
nu erau pe cale să devină fraţi de cruce. 
Amândoi s-au ridicat când am intrat în living. 

Am zâmbit. 

— Mă bucur că te-ai întors, Alex. 

El mi-a zâmbit, cu o strălucire poznaşă în 
ochi. 

— Mă bucur să fiu aici. 

M-am uitat la Emil, care părea să ne asculte 
nonşalant. 

— Nu mă aşteptam să fii plecat o 
săptămână, i-a spus el lui Alex. 

Alex s-a rezemat de canapea când mi-am 
lăsat geanta şi m-am aşezat pe canapeaua 
mică din faţa lui. 

— Au fost multe de lămurit. Încă mai sunt. A 
trebuit să le spun şi versiunea mea, şi ce mi-aţi 
spus voi doi că s-a întâmplat după ce mi-am 
pierdut cunoştinţa. Liderii Amaranthine sunt 
îngrijoraţi, ca să nu spun mai mult. Acum, se 
fac presiuni pentru găsirea Urmăritorilor care 
încă sunt dispăruţi, dar, dintr-un oarecare 
motiv, legăturile lor Protector/Urmăritor nu s- 
au restabilit, aşa cum s-a întâmplat în cazul 
legăturii mele cu Evie. Unii membri 
Amaranthine sunt îngrijoraţi că ameninţarea 
încă persistă. 

— De ce? am întrebat eu. Caleb a 
recunoscut că i-a răpit, iar acum el e mort. 


422 


— Fiindcă ceilalți  Urmăritori sunt încă 
dispăruţi, liderii Amaranthine sunt îngrijoraţi că 
altcineva a preluat cauza lui Caleb. Liderii 
Amaranthine cred că toţi Urmăritorii ar putea 
încă fi în pericol. Alex m-a privit în ochi. In plus, 
şi abilităţile tale şi modul în care i-ai supus pe 
cei din Clanul lui Caleb ridică semne de 
întrebare. Membrii Amaranthine n-au mai auzit 
de un Urmăritor care să poată face aşa ceva. 
Sunt foarte interesaţi de tine. 

Emil şi Alex s-au uitat la mine îngrijoraţi. 
Eram şi eu puţin derutată. Sperasem că 
Amaranthine îmi va putea spune cum să-mi 
stăpânesc noile abilităţi. 

Am tras aer în piept. 

— Deci, încă n-am scăpat? 

— Nici pe departe, a răspuns Alex. 

— Presupun că asta înseamnă că vei mai 
rămâne prin preajmă, ca Protector al meu. 

El a încuviinţat din cap şi l-a privit pe Emil 
când a spus: 

— Îmi imaginez că amândoi vom rămâne. 

Emil şi-a îndreptat atenţia spre mine şi a dat 
uşor din cap. 

Am ridicat din sprâncene. 

— Veţi reuşi să vă descurcaţi cu asta? 

Emil mi-a răspuns: 

— Desigur. 

Alex s-a uitat la Emil, iar mie mi s-a părut că 
vorbeau fără cuvinte. Emil s-a ridicat în 
picioare. 

— Am nişte lucruri de făcut. Ne vedem 
mâine, Evie. 

— Te conduc, am spus eu şi m-am ridicat. 

Alex a rămas pe canapea când l-am urmat 
pe Emil. În drum spre uşă, am observat pe 
masă o vază cu doisprezece trandafiri lila - 
precum cei dăruiţi mie de Emil în prima zi în 
care ne-am întâlnit. Când a trecut pe lângă ea, 
Emil a luat un trandafir din vază. l-am aruncat 
o privire curioasă şi l-am urmat afară. 

Ne-am îndreptat spre iarbă. Emil a scos un 
mic briceag din buzunar. A ridicat lama, 
concentrat la ce avea de făcut. 

— Presupun că trandafirii sunt de la tine? am 
întrebat eu. 

L-am urmărit cum a tăiat tulpina florii, astfel 
încât să mai rămână doar câţiva centimetri din 
ea. A îndepărtat spinii şi s-a întins după mâna 
mea în timp ce încuviinţa din cap. 

— TYandafirii lila erau preferaţii tăi. La 
fiecare câteva zile, mergeam în grădina 
noastră şi tăiam câţiva pentru tine, ca să ai 
mereu flori proaspete în casă. M-am gândit că 
ar fi frumos să continuăm tradiţia. 

Emil părea că voia să spună mai multe, dar 
nu îşi găsea cuvintele. In schimb, am vorbit eu. 

— Emil... nu ştiu cum să-ţi mulţumesc pentru 
tot ce ai făcut pentru mine. 

M-a privit cu tandrete. 

— AŞ face orice pentru tine, să nu uiţi asta 
niciodată. 

Emil s-a apropiat şi, cu blândeţe, mi-a pus 
trandafirul după ureche. Mireasma lui a 
parfumat aerul pe care îl respiram, iar Emil mi- 
a atins uşor buzele cu degetul mare. 

— Evie, te-am pierdut o dată, nu te voi mai 
pierde din nou. Chiar dacă va dura o mie de 
ani ca să-ţi câştig încrederea şi să te am din 
nou, o voi face. Tti eşti singura persoană din 
viaţa mea care contează. Te iubesc. 

Mi-a cuprins talia cu braţele şi s-a aplecat 
spre mine. Sărutul lui era profund şi plin de 
pasiunea pe care spunea că o simte pentru 
mine. Imediat, am simţit căldura din semnul 
sufletului meu, care mă anunţa că Emil ar 
putea fi sufletul meu pereche. Bărbatul ăsta 
mă iubea cu adevărat, total - iar eu simţeam 
că-l iubesc la rândul meu. Când sărutul s-a 
încheiat, Emil m-a ţinut strâns în braţe, iar eu 
aproape că nu mai respiram. 

Căldura care radia din crinul de pe spatele 
meu m-a făcut să mă gândesc la faptul că 
Daevos folosea Urmăritorii ca să găsească 
legătura dintre sufletele noastre pereche - o 
legătură care devenea mai puternică atunci 
când ne sărutam. Mi-am ridicat privirea spre 
Emil şi, abia respirând, l-am întrebat: 

— Cum îi împiedici pe cei din Clanul Daevos 
să nu ne găsească legătura când mă săruţi în 
felul ăsta? 

La început, Emil m-a privit surprins, apoi 
amuzat. 

— -Am sentimentul că îţi vei aminti singură 
răspunsul la întrebarea asta, dar, dacă nu o 
faci, promit să îţi spun - în cele din urmă. 

L-am fixat uimită cu privirea. 

— Nu-mi amintesc prea multe, ce te face să 
crezi că îmi voi da seama de asta? 

El a ridicat din umeri şi pe buze i-a apărut o 
umbră de zâmbet. 

— G doar o bănuială. 

— Nu-mi dai nici măcar un indiciu? 

Emil şi-a înclinat capul într-o parte şi s-a 
gândit. 

— ţi spun doar atât: noi doi suntem singurii 
care putem să urmărim legătura dintre noi. In 
timp, îţi vei aminti de ce, a spus el. A rânjit 
când mâna i-a alunecat pe talia mea, pe sub 
cămaşă şi pe spatele meu. Din cauza asta, în 
mod evident nu am aceleaşi - a făcut o pauză - 
limitări pe care le are Alex. 

Mâna i-a zăbovit pe locul în care semnul 
sufletului meu clocotea de căldură. Emil şi-a 
trecut limba peste buza de sus, iar eu abia m- 
am abținut să nu mă întind spre el şi să-l sărut 
din nou. M-a privit cu o strălucire jucăuşă în 
ochi. 

— Apropo de semnele sufletului, pun pariu 
că al tău e în flăcări. 

Mi-a făcut semn cu ochiul când s-a retras 
uşor. 

Mi-am dorit să fi putut găsi un răspuns 
glumeţ, dar rămăsesem fără cuvinte. 

— Ne vedem mâine, mi-a spus şi m-a sărutat 
delicat pe frunte. 

Am dat din cap, încă uimită, şi l-am privit pe 
Emil cum pleacă. 

M-am întors în casă şi l-am găsit pe Alex 
tolănit pe pernele de pe canapea, cu mâinile la 
ceafa şi cu picioarele întinse în faţă. Părea 
relaxat - ceva cu care nu mă obişnuise în 
ultima vreme. M-am apropiat de canapea, 
întrebându-mă dacă ne urmărise pe mine şi 
Emil când eram afară. 

— A plecat Emil? a întrebat el. 

M-am uitat lung la el când m-am aşezat în 
celălalt capăt al canapelei şi mi-am încrucişat 
picioarele. 

— Ştii că a plecat. 

El a zâmbit, iar eu mi-am simţit stomacul 
agitându-se. 

— Bun. În sfârşit, suntem singuri. 

Am zâmbit şi eu şi, pentru o clipă, m-am 
simţit vinovată că mă gândeam la Alex când 
tocmai îl sărutasem pe Emil, dar aveam 
sentimente pentru amândoi şi nu ştiam pe care 
să-l aleg. Nu era corect, dar era adevărat. 

M-am  rezemat de perna de pe braţul 
canapelei. 

— Ce e cu tine şi Emil? l-am întrebat. De ce 
este atât de multă ostilitate între voi? 

— Pentru că avem un trecut împreună, a 
răspuns sec Alex. 

— Nu serios, am făcut eu. Dar am 
sentimentul că asta nu ţine doar de 
Amaranthine şi de Daevos, sau de supărarea ta 
că m-a adus în Clanul lui. Ce s-a întâmplat între 
voi în trecut? 

Faţa i s-a încordat, iar eu i-am văzut muşchii 
gâtului pulsând. 

— Tu, a spus el, întâlnindu-mi privirea. Ai 
apărut tu, Evie. 

Mi-am îndreptat spatele. 

— Ce vrei să spui? 

El şi-a întins gâtul şi a oftat prelung. 

— Asta nu este prima dată când a trebuit să 
alegi între mine şi Emil. Ultima dată când mi-ai 
spus că l-ai ales pe el, te-am sărutat şi te-am 
întrebat dacă erai sigură, pentru că ştiam că 
era o decizie greşită. Mi-ai spus că îl iubeai şi 
că el era bărbatul cu care voiai să fii. Eram la o 
petrecere atunci. După ce l-ai ales, te-am lăsat 
în mijlocul grădinii domeniului şi m-am alăturat 
imediat Societăţii Amaranthine, ca să te pot 
apăra de ceea ce era Emil. 

L-am fixat şocată cu privirea, fără să spun 
nimic, şi l-am ascultat cât a povestit amintirea 
în care fusesem aruncată când l-am întâlnit 
prima dată. Nu avusesem ocazia să mă 
gândesc prea mult la asta sau la ce însemnase, 
dar când am auzit povestea lui Alex, mi-am dat 
seama că ambele amintiri pe care le văzusem 
implicau decizia mea de a-l părăsi pe Alex, iar 

apoi pe Emil. Voiam să-i povestesc lui Alex 
despre amintiri, dar el a continuat, spunând: 

— Ne-am luptat pentru tine în trecut şi sunt 
sigur că se va mai întâmpla. Având în vedere 
cele spuse de Amaranthine, cred că Emil şi cu 
mine vom fi prin preajmă încă multă vreme. 

I-am răspuns fără să mă gândesc: 

— Asta va fi incomod. 

Alex m-a privit uimit. 

— De ce? 

— Pentru că, indiferent cu cine aleg să fiu, 
amândoi veţi continua să faceţi parte din viaţa 
mea. In plus, faptul că nu mă poţi atinge ne 
cam împiedică să avem o relaţie. 

Alex a strâns din buze. 

— Apropo de asta, am ceva pentru tine. Alex 
s-a ridicat în picioare şi a scos din buzunar o 
cutie de culoarea safirului. A deschis-o, iar eu 
am văzut strălucirea argintului când a scos din 
ea bijuteria. M-am gândit la o soluţie pentru 
problema asta de prima dată când am plecat, 
a spus. Acum este, în sfârşit, gata. 

S-a întins şi mi-a prins la încheietura mâinii 
drepte o brățară strălucitoare de argint. Când 
metalul a părut să se contopească cu pielea 
mea, m-am simţit învăluită de nişte furnicături, 
care, cumva, m-au făcut să mă simt mai 
uşoară. Am atins brăţara cu degetele de la 
mâna stângă. Metalul era neted pe ambele 
părţi; în centrul lui, o orhidee roz faţetată 
strălucea cu accente albe. Uimită, m-am uitat 

la bijuteria în formă de floare. Petalele 
scânteiau ca sute de diamante roz şi albe. 

Singurul lucru care a reuşit să-mi abată 
privirea de la cadoul uimitor a fost atingerea 
lui Alex pe obrazul meu, când mi-a înălţat 
capul. M-a privit în ochi când şi-a trecut uşor 
degetele prin părul meu. L-am fixat uimită cu 
privirea. El mi-a luat mâinile şi m-a tras lângă 
el ca să mă îmbrăţişeze. Ochii îi ardeau când 
şi-a apropiat faţa şi apoi i-am simţit buzele 
contopindu-se cu ale mele, ca şi când amândoi 
am fi găsit piesa lipsă a jocului de puzzle. 
Semnul sufletului meu s-a aprins când buzele 
noastre s-au depărtat, iar sărutul a devenit mai 
pasional. l-am inhalat mirosul de cedru, care 
m-a învăluit. Mi-am trecut degetele peste 
pieptul lui tare, în vreme ce mâinile lui Alex 
alunecau peste spatele meu. Am pierdut 
noţiunea timpului până când Alex s-a retras, cu 
mâinile pe şoldurile mele. A continuat să mă 
privească. 

— Nu mai pot să stau fără tine, şi să fiu al 
naibii dacă îl alegi pe Stone doar pentru că te 
poate atinge. 

Mintea-mi era zăpăcită din cauza primului 
sărut al lui Alex din ultimele luni de zile, dar 
am reuşit să bâlbâi un cuvânt: 

— Cum? 

Alex a zâmbit, şi-a mişcat mâna spre 
încheietura mâinii mele şi şi-a trecut uşor 
degetul mare peste brățară. 

— Am fost ajutat. 

Am fixat cu privirea brăţara meticulos 
lucrată, în vreme ce petalele de trandafir îmi 
mângâiau părul. 

lar semnul sufletului meu ardea. 


Nota autoarei 


Când am ales locul în care să se desfăşoare 
Nemuritoarea Starling, mi-am permis câteva 
licenţe poetice. Campusul Facultăţii Western 
State este frumos, dar nu are o grădină 
botanică. De asemenea, aceia dintre voi care 
sunteţi familiarizați cu Canionul Negru din 
Parcul Naţional Gunnison ştiu că nu există 
peşteri în zonă. 

